
ΠΡΟΔΟΓΙΚΟ ΣΗΜΕΙΩΜΑ 


Οι επιστολές αυτές γράφτηκαν απὀ τον µακαριστό Γέροντα Παΐσιο και 
στάλθηκαν στο Ιερό Ησυχαστήριο του Ευαγγελιστού Ιωάννου του Θεολόγου. 

Οι επιστολές είχαν ετοιµαστή γι αυτήν την έκδοση Λίγους µήνες πριν κοιµηθή 
ο Γέροντας, αλλά µας είπε να εκδοθούν µετά την κοίµηση του και να συμπεριληφθή 
και η διαθήκη του, η οποία προσεπικυρώνει και διασφαλίζει το γνήσιο και 
αναλλοίωτο των επιστολών. 

Ἱερόν Ησυχαστήριον 
«Ευαγγελιστής Ιωάννης ο Θεολόγος» 
Κοίµησις της Θεοτόκου, 1994 

Επιστολή ίδους συµβολέου. 
Προς το Ἱερόν ΗἩσυχαστήριον 
Ευαγγελιστού Ιωάννου Σουρωτής 
Σήµερον τη 2 Φεβρουαρίου 1988 Υπανατή του Χριστού, Εθεώρισα καλόν να 
γράψω και να στείλω αυτήν την επιστολή στο Ι. Πσυχαστήριον του Ευαγγελιστού 
Ἰωάννου της Σουρωτής, στην ΣΧυνοδεία της Γερόντισσας Φιλοθέης, δια να την έχουν 
κατά κάποιον τρόπο σαν Συµβόλεο, Διαθήκη, επειδή δεν ξέρω πότε θα πεθάνω, και 
δεν θέλω να δημιουργηθούν προβλήµατα µετά τον θάνατο µου. 


Αγ. Παϊσίου Αγιορείτου: Επιστολές -7- 


Ίον Σπο Ἱερόν Ησυχαστήριο του Ευαγγελιστού Ιωάννου της Σουρωτής, στην 
Συνοδεία αυτήν, της Γερόντισσας Φιλοθέης, ανοίκουν τα Άγια Λείψανα του Οσίου 
Αρσενίου του Καππαδόκη, καθώς τα δικαιώµατα της επανεκδόσεως των δύο βιβλίων 
που έγραψα «Ο Πατήρ Αρσένιος ο Καππαδόκης» και «Ο Γέρων Χαζτη-Γεώργης ο 
Αθωνίτης». 

20ν Το ίδιο Ησυχαστήριον του Ευαγγελιστού Ἰωάννου της Σουρωτής, έχει το 
δικαίοµα να εκδόση όσα ανέκδοτα τετράδια έχω, είτε επιστολές έστελνα κατά 
καιρούς, είτε σημειώσεις που κρατούσαν οι αδελφές απὀ συνάξης που κάναμε. Όλα 
λοιπόν αυτά τα ανέκδοτα απὀ το 1967 µέχρη τώρα το 1958 και µέχρη θανάτου µου, 
Μόνον η Συνοδεία της Γερόντισσας Φιλοθέης που µένη στο Ἱερό Ησυχαστήριο του 
Ευαγγελιστού Ιωάννου της Σουρωτής [//11] έχει τα άνω δικαιώµατα που ανέφερα. Οι 
άλλες αδελφές που είχαν φύγη στην Αλεξανδρούπολη µε τον Παπα-Πολύκαρπο, δεν 
έχουν δικαιώµατα, διότι δεν µου άκουσαν την συμβουλή µου, και όπως Φαίνεται δεν 
βοηθήθηκαν απ’ όλα αυτά, και που νουθετούσα ολόκληρα χρόνια. Δι αυτό εις το 
εξείς εύχομαι µόνον, να της βοηθήση ο Χριστός. Αμήν. 

Σήµερον λοιπόν της Υπαπαντής του Χριστού παρόντων των Πατέρων που 
υπογράφουν και τῆς αόρατης παρουσίας του Χριστού, γράφω, και στέλνω την 
επιστολή µου αυτήν και παρακαλώ να είναι σεβαστή, και να τιρηθούν αυτά που 
αναφέρω, και εύχομαι να αξιοθείτε την καλήν αναφορά την ηµέρα της κρίσεως του 
Θεού, καιτην Αιώνια Βασιλεία του Χριστού. Αμήν. 

Με πολύ αγάπη Χριστού Μοναχός Παἴσιος 

Άγιον Όρος «Παναγούδα» κελλί Κουτλουμουσιανό 

Οι Μάρτυρες Πατέρες 

Α΄ Ἱερομόναχος Παΐσιος 

Β’ Ἱερομόναχος Αρσένιος 

Τ’΄ Μοναχός Ησαΐας 


ΡΗ2Ι 

Α΄ ΕΠΠΣΤΟΛΗ -ΠΡΟΣ ΑΡΧΑΡΙΟΥΣ 
Ρ41 

Καλύβη Τιμίου Σταυρού 19-3-1975 
Αδελφή Γερόντισσα Φιλοθέη, ευλογείτε 

Την τετραδιοποιηµένη! αυτή επιστολή την είχα γράψει, για να την στείλω σε 
μερικούς νέους στην Αθήνα (που θέλουν να καλογερέψουν), οι οποίοι µου ζητούσανε 
συνέχεια βοήθεια. Διότι, εκτός από τις δυσκολίες απὀ το ελεεινό κοσμικό περιβάλλον 
και απὀ το κοσμικό φρόνημα των γονέων τους, περισσότερο κακό τους έκαναν μερικοί 
Πνευματικοί Ἱερο(α)μόναχοι µε τις προτεσταντικές τους ιδέες, χρησιμοποιώντας και 
κάθε παραξενιά μερικών µοντέρνων Μονών και Μοναχών της εποχής µας. Τελικά 


1Ο Γέροντας την «Προς Αρχαρίους» επιστολή την έγραψε σε τετράδιο που το έφτιαξε μόνος 
του. 

όµως δεν την έστειλα, και ένας από τους σοβαρότερους λόγους ήταν, για να µην κάνω 
πνευματικό τουρισμό στην Καψάλα. 

Πήγα για να την κάψω, αλλά την λυπήθηκα, διότι είχα κοπιάσει τρεις ημέρες 
να γράφω και επειδή είδα µερικά καλά, τα οποία ίσως βοηθήσουν τις αδελφές για τον 
καθηµερινότους αγώνα. 

[/16Ιἱ Πιστεύω να µε καταλάβατε, και δεν θα παρεξηγηθώ για τα ξεσκονίσµατα 
που κάνω, διότι έπρεπε να παρουσιάσω ποιος είναι ο Ορθόδοξος Μοναχισμµός, για να 
ιδούν τα χάλια τους και να ντροπιασθούν και άλλη φορά να πάψουν να λένε 
προτεστάντικες ανοησίες. 

Χαίρε 
ο αδελφός σας Μοναχός Παἴσιος 

Την πρώτη εβδομάδα 
της Αγίας Τεσσαρακοστής του 1975 
«Δόξα τω Πατρί καιτω Υιώ και τω Αγίω Πνεύματι ...» 

Πριν αρχίση το χωριάτικο χέρι µου να γράφη, καλό είναι να ζητήσω συγχώρεση 
απ΄ όλους τους ευλαβείς αναγνώστες, που τολμώ ο αγράµµατος να γράφω, ενώ και 
την Ελληνική γλώσσα καλά-καλά δεν γνωρίζω. Αυτό που κάνω ίσως φανερώνει κάτι 
να µην πάη καλά, αλλά δυστυχώς δεν γνωρίζω την αιτία. Λέω µεν µετον λογισμό µου 
ότι απὀ πόνο προς τους αρχαρίους Μοναχούς γράφω, αλλά πού να ξέρω εάν δεν ήταν 
αιτία ο μεγάλος κρυφός εγωισμός µου, τον οποίο µόνος µου δεν μπόρεσα να διακρίνω; 
Γι αυτό, σας παρακαλώ, εὐχεσθε, εάν είναι αυτή η περίπτωση, να µε ελεήση ο Θεός. 

Το ότι υπάρχει πόνος και ενδιαφέρον για τους αρχαρίους Μοναχούς, αυτό είναι 
αλήθεια, διότι πολύ ταλαιπωρήθηκα ως αρχάριος, µέχρι να βρω αυτό που 
επιθυμούσα.. Φυσικά, κανείς δεν µου έφταιξε, για να ταλαιπωρηθώ, παρά οι πολλές 
μου αμαρτίες (για να εξοφλήσω μερικές), όπως επίσης και η χωριατοσύνη µου ήταν 
και αυτή δεύτερη αιτία για να ταλαιπωρηθώ, [/18Ι που ἐμπιστευόµουνα τον εαυτό µου 
σ’ όποιον εύρισκα. Ευχαριστώ πολύ τον Θεό για όλα, διότι όλα µε ὠφελησανε πολύ. 
Εκτός απὀ τις σκουριές του παλαιού µου ανθρώπου, που διώχνανε τα χτυπήματα 
αυτά, και την πείρα που µου αφήσανε, µου µαλακώσανε και την σκληρή µου καρδιά, 
και προσεύχοµαι µε πόνο για τους αρχαρίους, για να βρουν αµέσως τις κατάλληλες 
συνθήκες και ανάλογα µε την κλίση τους να ευδοκιµήσουν. 

Ένας λοιπόν απὀ τους σοβαρότερους λόγους, που ταλαιπωρούνται οι αρχάριοι, 
είναι που δεν βρίσκουν κατάλληλους Τέροντες, για να τους βοηθήσουν, επειδή οι 
περισσότεροι είμαστε, δυστυχώς, γέροι και όχι Γέροντες. Φυσικά, και τα κριτήρια του 
αρχαρίου είναι παιδικά, γι αυτό και πέφτει έξω. Δηλαδή ένας αρχάριος θα συγκινηθή 
αµέσως απὀ ένα Μοναχό, εάν τον ιδή αδύνατο, γιατί θα τον θεωρήση πολύ ασκητικό, 
ή, εάν έχη µακριά γενειάδα ή ολόλευκα γένια, θα του Φανή πολύ σεβάσµιος, και 
εμπιστεύεται αµέσως τον εαυτό του βάσει αυτών των κριτηρίων και, ενώ ξεκίνησε 
καλά, κατευθύνεται στραβά. Ενώ γλύτωσε απὀ την Φουρτουνιασµένη θάλασσα του 
κόσμου και πιάνει το Λιμάνι, επειδή δεν µπορεί να διακρίνη καλά, μπαίνει πολλές 
Φορές σε σαραβαλιασμµένο καράβι και ναυαγεί ή εμπιστεύεται τον εαυτό του σε 
άπειρο καπετάνιο, ο οποίος τον βυθίζει στα βαθιά νερά. 


Αγ. Παϊσίου Αγιορείτου: Επιστολές -9- 


Συγχωρέστε µε, που μιλώ άσχημα, και για κάθε σκληρότερο λόγο που θα 
συναντάτε στην συνέχεια, καθώς και για κάθε µου αδιακρισία, που πιθανώς να 
υπάρχη, διότι μόνος του κανείς δεν είναι εύκολο να τα ιδή, αλλά οι άλλοι απ’ έξω 
συνήθως τα βλέπουν πιο καθαρά. Επίσης θα ήθελα να ευχηθήτε να µε ελεήση ο Θεός, 
για να μπορέσω να ζήσω µερικά απ’ αυτά που [/19ἱ θα αναφέρω, γιατί µόνον τα 
γνώρισα, και ο Θεός ας µε δυναµώση να βάλω αρχή, επειδή δυστυχώς βρίσκομαι 
ακόµη στην τάξη των γέρων και όχι των Γερόντων. Δεν χάνω όµως την ελπίδα µου, 
διότι πολλούς γνωστούς έχω που προσεύχονται, και ο Καλός Θεός θα µε βοηθήση δι 
ευχώντους. 


Η αποστολή του Μοναχού 

Προτού αναφέρω τις µικρές µου εμπειρίες για τους αρχαρίους Μοναχούς, καλό 
είναι να αναφέρω και µερικές συμβουλές, για να βοηθιούνται, ενώ βρίσκονται ακόµη 
στον κόσµο για τον άλφα ή βήτα λόγο, διότι η µικρή αυτή βοήθεια ίσως τους ενισχύση 
για όλη την καλή συνέχεια της Μοναχικής τους πορείας. 

Το βασικότερο Λοιπόν θέµα του αρχαρίου είναι να βρη ένα Φιλομόναχο 
Πνευματικό, ενώ βρίσκεται ακόµη στον κόσµο, διότι οι περισσότεροι Πνευματικοί της 
εποχής µας είναι καλογερομµάχοι και ποικιλοτρόπως βάλλουν κατά του Μοναχισμού 
και μάλιστα χρησιμοποιούν και Μεγάλους Βασιλείους µε Βασιλειάδες και κοινωνική 
δράση κ.λπ. 

Δεν θέλω να αναφέρω την ζωή του Μεγάλου Βασιλείου, πριν αρχίση τις 
Βασιλειάδες, αλλά απλώς να πωτον λογισμό µου, τιθα έκανε ο Μέγας Βασίλειος, εάν 
ζούσε στην εποχή µας. Έχω την γνώμη ότι θα έπιανε ἕανά την σπηλιά και το 
κομποσχοίνι, βλέποντας την Φλόγα της αγάπης (από τις Βασιλειάδες και άλλων 
Αγίων Πατέρων) να έχη απλώσει παντού, όχι µόνο στους πιστούς αλλά ακόµη και 
στους απίστους, οι οποίοι όλοι µαζί αποτελούν την Κοινωνική Ἰρόνοια, που 
περιθάλπει ακόµη και µέλη των Πνευματικών [20] Φιλανθρωπικών Συλλόγων (µε 
χαρτί µόνον απορίας). Με Λίγα λόγια, η Κοινωνική Πρόνοια καθημερινώς φωνάζει: 
«Άγιοι Πατέρες τῆς εποχής µας, αφήστε την φιλανθρωπία σ’ ἐµάς τους λαϊκούς, που 
δεν μπορούμε να κάνουμε και κάτι άλλο, και εσείς κοιτάξτε να ασχοληθήτε µε κάτι το 
Πνευματικότερο». 

Δυστυχώς όµως, όχι µόνον αυτό δεν κάνουν μερικοί Κληρικοί, διότι δεν το 
καταλαβαίνουν, αλλά το κακό είναι που εμποδίζουν και αυτούς που το 
καταλαβαίνουν και θέλουν να δοθούν ολόκληροι στον Χριστό και αισθάνονται 
έντονα την κλίση της Αναχωρήσεως. Δεν φτάνουν δηλαδή τα όσα ακούει ένας 
αρχάριος Μοναχός απὀ τους λαϊκούς, ακούει ένα σωρό και απὀ τους Κληρικούς, οι 
οποίοι έχουν ακόµη και την παράλογη απαίτηση από τους Μοναχούς να αφήσουν την 
Έρημο και να έλθουν στον κόσµο, να ασχοληθούν µε την κοινωνική δράση της 
Φιλανθρωπίας. Καλό είναι να αναφέρω και µερικά απὀ τα στεφάνια που τους 
πλέκουν: «τεμπέληδες, ατοµιστές, άνανδρους κ.λπ.», επειδή θεωρούν τους εαυτούς 
τους ήρωες, που αγωνίζονται µέσα στην αμαρτωλή κοινωνία, και τους Μοναχούς 
δειλούς, που φεύγουν, για να σώσουν µόνον την ψΨυχήτους. 

Απορώ πώς δεν μπορούν να καταλάβουν την µεγάλη αποστολή του Μοναχού!! 
Ο Μοναχός Φεύγει µακριά από τον κόσµο, όχι γιατί µισεί τον κόσµο, αλλά επειδή 

αγαπάει τον κόσµο και κατ’ αυτόν τον τρόπο θα τον βοηθήση περισσότερο δια της 
προσευχής του σε πράγµατα που δεν γίνονται ανθρωπίνως παρά µόνο µε θεϊκή 
επέμβαση. Έτσι σώζει ο Θεός τον κόσµο. Ο Μοναχός δεν λέει ποτέ: «να σώσω τον 
κόσμο», αλλά προσεύχεται για την σωτηρία όλου του κόσμου, παράλληλα µε την δική 
του. Όταν ο Καλός [/211 ακούση την προσευχή του και βοηθήση τον κόσµο, πάλι δεν 
λέει: «έσωσα εγώ τον κόσμο», αλλά «ο Θεός». 

Οι Μοναχοί Λοιπόν είναι µε λίγα Λόγια οι Ασυρµατιστές της Μητέρας 
Εκκλησίας, και επομένως, εάν φεύγουν µακριά απὀ τον κόσµο, το κάνουν και αυτό 
από αγάπη, διότι Φεύγουν απὀ τα παράσιτα του κόσμου, για να μπορούν να έχουν 
καλύτερη επαφή και να βοηθούν περισσότερο και καλύτερα τον κόσµο. 

Φυσικά, την παράλογη αυτή απαίτηση που έχουν ορισμένοι Κληρικοί, όπως 
ανέφερα, το να κατεβούν δηλαδή και οι Μοναχοί στον κόσµο, την έχουν και µερικοί 
ανόητοι στρατιώτες, όταν η Μονάδα τους κινδυνεύη: να αφήση δηλαδή και ο 
Ασυρµατιστής τον ασύρματο και να πάρη και αυτός το λιανοντούφεκοτου, Λες και θα 
σωθή η κατάσταση, εάν προστεθή ένα ακόµη όπλο στα άλλα διακόσια όπλα. Ενώ ο 
Ασυρµατιστής ξελαρυγγίζεται, για να πιάση επαφή, φωνάζοντας: «εμπρός, εμπρός, 
ψυχή κ.λπ.», οι άλλοι νομίζουν ότι λέει λόγια πολλά στον αέρα. Δεν ακούν όµως οι 
έξυπνοι Ασυρµατιστές, ακόµη και αν τους βρίζουν, αλλά αγωνίζονται, ὥσπου να 
πιάσουν επαφή, και µετά ζητάνε την άµεση βοήθεια από το Γενικό Επιτελείο (ψυχή), 
και καταφθάνουν οἱ µεγάλες δυνάµεις Αεροπορίας, Τεθωρακισμένων, Στόλου κ.λπ., 
και έτσι σώζεται η κατάσταση, και όχι µε το Λλιανοντούφεκο τους. Το ίδιο και οι 
Μοναχοί κινούνται µε θείες δυνάµεις, µε την προσευχή τους, και όχι µε τις ατομικές 
τους μηδαμινές δυνάµεις. Για ένα λόγο δε παραπάνω στην εποχή µας, που το κακό 
παράγινε, έχουµε ανάγκη της επεµμβάσεως του Θεού. 

Άλλο είναι, εάν βρεθή στον κόσµο ο Μοναχός, όταν το απαιτή µια ανάγκη, για 
ένα μικρό ή µεγάλο [/22Ι1 διάστηµα, οπότε βοηθάει και µε την προσωπική του 
πνευματική δύναμη, που του χάρισε ο Θεός. Αυτήν την εργασία όµως την θεωρεί ὡς 
πάρεργο, και ως έργο του πάντα την προσευχή. Αυτό Φυσικά κάνει και ευρισκόμενος 
στο κελί του, όπου χρησιμοποιεί και το εργόχειρο του ὡς πάρεργο και, εάν ιδή 
κανέναν δίπλα του να υποφέρη, τον βοηθάει µε ό,τι έχει. Επίσης, όταν τον επισκεφθή 
κανείς που έχει θέµατα, τα αφήνει όλα και προσπαθεί να τον βοηθήση και 
ανθρωπίνως σε ό,τι µπορεί. 

Δηλαδή ο σκοπός του Μοναχού δεν είναι ούτε και να καταγίνεται µε πολλά 
εργόχειρα και να μαζεύη πολλά χρήματα, για να βοηθάη τους φτωχούς, διότι αυτό 
είναι ξεπεσµός πνευματικός, ενώ θα μπορούσε να βοηθήση µε τόνους και όχι µε κιλά, 
(όταν λόγου χάρη υπάρχη ανομβρία, δια τῆς προσευχής του να γεµίση του κόσμου τα 
αμπάρια). Έτσι ο Θεός ανιστά από γης πένητα και από κοπρίας εγείρει πτωχόν’. Μην 
ξεχνάµετι έκανε ο Προφήτης Ηλίας. 

Οι Μοναχοί λοιπόν δεν αφήνουν την έρηµο, για να πάνε στον κόσµο να 
βοηθήσουν ένα Φτωχό ούτε για να επισκεφθούν έναν άρρωστο στο Νοσοκομείο και 
να του προσφέρουν ένα πορτοκάλι ή µια παρηγοριά (αυτό που συνήθως γίνεται από 
τους λαϊκούς, πράγµα που θα τους το ζητήση ο Θεός). Οι Μοναχοί εύχονται για όλους 
τους αρρώστους να λάβουν την διπλή τους υγεία, και ο Καλός Θεός σπλαγχνίζεται το 


2Α’ Βασ. 2,8. 

πλάσμα Του και βοηθάει να γίνουν καλά, και να βοηθήσουν και αυτοί άλλους, 
εργαζόµενοι σαν καλοί Χριστιανοί. 

Οι Μοναχοί ούτε και φυλακισμένους επισκέπτονται, [25] διότι οι ίδιοι είναι 
εκουσίως Φυλακισμένοι απὀ το πολύ Φιλότιμο που έχουν προς τον Ευεργέτη και 
Σωτήρα τους Χριστό' και ο Χριστός δίνει άφθονη την αγάπη Του στα Φιλότιμα αυτά 
παιδιά Του, τους Μοναχούς, και, ενώ βρίσκονται µέσα στο Κάστρο (την Μονή), η 
παρουσία και η αγάπη του Χριστού το μεταβάλλουν σε Παράδεισο. Όλη αυτήν την 
παραδεισένια χαρά, που νιώθουν οι Μοναχοί, εὐχονται και ζητάνε απὀ τον Χριστό να 
την δώση και σ’ όλους τους φυλακισμένους αδελφούς µας, που βρίσκονται στις 
Φυλακές του κόσμου. Έτσι ο Καλός Θεός συγκινείται απὀ την αγάπη των καλών 
παιδιών Του και σκορπάει την παρηγοριά στις ψυχές των φυλακισμένων και πολλές 
Φορές ακόµη και τους ελευθερώνει. 

Εκτός απὀ αυτούς τους φυλακισμένους, οι Μοναχοί βοηθούν και άλλους πιο 
βαριά και αιώνια φυλακισμένουν, και όχιγια δέκα ή είκοσι χρόνια, οι οποίοι έχουν και 
µεγαλύτερη ανάγκη βοηθείας. Είναι οι κεκοιμηµένοι υπόδικοι αδελφοί µας, τους 
οποίους επισκέπτονται οι Μοναχοί µε τον τρόπο τους και τους προσφέρουν πολλά 
αναψυκτικά πνευματικά. Ο Καλός Θεός βοηθάει τους κεκοιµηµένους και πληροφορεί 
παράλληλα και τους Μοναχούς µε µια ανέκφραστη αγαλλίαση, που τους σκορπάει 
μετά απὀ την πονεµένη τους προσευχή για τους κεκοιµηµένους αδελφούς µας, σα να 
λέη: «Μη στενοχωρήστε, παιδιά µου, τους βοήθησα καιτους κεκοιµηµένους». 

Ίσως πη κανείς: «Θα πρέπη να παρακαλέσουμε, για να βοηθήση ο Θεός,» 
Ασφαλώς θα πρέπη να Τον παρακαλέσουμε' και μάλιστα πολύ συγκινείται ο Θεός, 
όταν πονάµε για τον πλησιον µας και Τον παρακαλούμε να βοηθήση, διότι τότε 
επεμβαίνει ο Θεός, χωρίς να παραβιάζεται το αυτεξούσιο. Εδώ βλέπει κανείς [/24! και 
την µεγάλη Πνευματική Αρχοντιά του Θεού, που ούτε στον διάβολο δίνει το δικαίωµα 





να διαμαρτυρηθή. Γι αυτό θέλει να Τον παρακαλούμε, για να επεµβαίνη -- και θέλει 
να επεµβαίνη αµέσως ο Θεός, για να βοηθάη το πλάσμα Του. Φυσικά, εάν θέλη ο 
Θεός, και τώρα τον μαζεύει κουβάρι στην κόλαση τον διάβολο, αλλά µας τον αφήνει 
πάλι για το καλό µας, διότι µε το χτύπημα τῆς κακίας του που µας κάνει, διώχνει και 
όλεςτις σκόνες µας. 

Με όλα αυτά που ανέφερα και θα αναφέρω πιο κάτω, θέλω να τονίζω την 
µεγάλη αποστολή του Μοναχού, που είναι κάτι το σοβαρότερο από τις ανθρώπινες 
Φιλανθρωπίες. Διότι, πριν ακόµη κάποιος γίνη Μοναχός, είχε κάνει την ανάλογη 
Φιλανθρωπία του και τα έδωσε όλα, όπως είπε ο Χριστός στον νεανίσκο», καθώς και 





τον ίδιο τον εαυτό του τον έδωσε και αυτόν στον Χριστό (τον πλούσιο Πατέρα του). 
Έτσι τώρα, σαν παιδί Του πια (ως Μοναχός ακτήµων) έχει µέρος της περιουσίας του 
Θεού και ζητάει όσα θέλει απὀ τον ελεήµονα Πατέρα του, και ο Πατέρας του µετά 
δίνει άφθονα τα ελέη Του, όταν πρόκειται να µη βλαφτούν τα δυστυχισµένα Του 
παιδιά. 

Πολλά Λοιπόν ακούει ένας αρχάριος απὀ µμµερικούς Κληρικούς, που 
προσπαθούν να τον αποτρέψουν απὀ το μεγαλείο αυτό του Μοναχισμού, αλλά και 
πολλά απὀ λαϊκούς. Εκτός απὀ αυτά που δεν λέγονται (και δεν λέγονται από 


δΜατο. 19, 21. 

σοβαρούς φυσικά ανθρώπους), λένε και ότι ο Μοναχός είναι ένα νεκρό πράγμα, που 
δεν έχει παιδιά κ.λπ. 

Δεν θέλω να εξετάσω αυτούς που τα λένε, εάν έχουν παιδιά, διότι αυτός είναι 
και ο σκοπός του γάμου, [/251 και τότε έχει νόηµα η ζωή τους, ενώ ο Μοναχός έχει 
άλλη αποστολή, την Παρθενία, «άλλη βιοτή». Αλλά και αυτούς που έχουν παιδιά, 
ήθελα να τους ρωτήσω: «Τα έχουν βοηθήσει για να εξασφαλίσουν τον Παράδεισο ή 
µόνον υλικά τα βοηθήσανε» Επομένως; Οι Μοναχοί που ενδιαφέρονται για την 
σωτηρία των ψυχών των ανθρώπων, είναι πιο στοργικοί Πατέρες και απὀ τους κατά 
σάρκα πατεράδες και περισσότερα παιδιά έχουν απὀ τον µεγαλύτερο πολύτεκνο, 
διότι όλα τα πλάσματα του Θεού τα θεωρούν παιδιά και αδέλφια τους και µε πόνο 
προσεύχονται, για να φθάσουμε όλοι οι άνθρωποι στον προορισμό µας, κοντά στον 
Θεό. 

Επειδή δεν είναι εὐκολο να καταλάβουν ορισμένοι την πνευματική αναγέννηση 
που κάνουν οι Μοναχοί στους ανθρώπους, θα αναφέρω και πώς συντελούν ακόµη και 
στην σαρκική παιδοποίϊΐα. Ενώ οι ίδιοι παρθενεύουν ακόµη και απὀ λογισμούς, όταν 
όµως έχουν παρρησία στον Θεό, λύνουν την στείρωση πολλών µητέρων, τόσο εν τη 
ζωή όσο και κεκοιµηµένοι. Επομένως οι Μοναχοί γεννούν και πεθαμµένοι, όταν είναι 
Άγιοι. 

Φυσικά, οι Μοναχοί δεν βοηθάνε απὀ τον Άμβωνα µε το να κηρύξουν το 
Ευαγγέλιο, για να διαφωτισθούν οι μικροί και οι μεγάλοι, διότι οι Μοναχοί ζούνε τα 
Ευαγγέλιο. Έτσι κηρύττεται το Ευαγγέλιο µε τον Οετικότερο τρόπο του 
παραδείγματος, πράγµα που διψάει ο κόσμος, ιδίως ο σημερινός, διότι όλοι λίγο-πολύ 
µορφωθήκανε στην εποχή µας και έτσι μπορούν να Λένε και µεγάλες αλήθειες -- απ’ 
αυτές που διαβάσανε -- που δεν έχουν όµως καμιά σχέση µε τους περισσότερους 
Αμβωνιώτες, οι οποίοι συνέχεια φορτώνονται στην πλάτη τους από τα «Ουαί». 

[/26Ι) Με Λίγα λόγια, οι Μοναχοί δεν είναι απλώς Φφαναράκια που φωτίζουν 
στους δρόμους των πόλεων, για να µη σκοντάφτουν οι άνθρωποι, αλλά οι 
απομακρυσμένοι Φάροι επάνω στα βράχια, που κατευθύνουν τα καράβια του κόσμου 
με τις αναλαμπές τους, και απὀ το πέλαγος προσανατολίζονται τα καράβια, για να 
Φθάσουν στον προορισµότους. 

Γι αυτό ούτε και οι γονείς ακόµη δεν θα πρέπη να εμποδίζουν τα παιδιά τους, 
όταν ο Θεός τα καλή µε την κλήση τους να γίνουν Μοναχοί (Ασυρματιστές της 
Εκκλησίας), διότι η αποστολή αυτή είναι πολύ µεγάλη και ανώτερη απὀ αυτό που οι 
ίδιοι προσφέρουν στον Θεό µε την δική τους αποστολή. Οι µεν λαϊκοί εκκλησιάζονται 
τακτικά στην εκκλησία και τάζουν ένα κερί ή µια Λλαμπάδα, ο Μοναχός όµως 
ξενυχτάει στην Εκκλησία κάθε µέρα και έχει τάξει ολόκληρο τον εαυτό του στον 
Χριστό και καίγεται απὀ την αγάπη Του και Τον δοξολογεί και Τον ευχαριστεί για τον 
εαυτό του και για όλο τον κόσµο. 

Δεν μπορώ όµως να καταλάβω αυτό που κάνουν μερικοί Κληρικοί και Λαϊκοί, 
που μάχονται τον Μοναχισμό! Ενώ και ο Στρατός τις Διαβιβάσεις τις θεωρεί αρτηρίες 
του Σώματος του Στρατού, και η Εκκλησία µας το (ίδιο παραδέχεται για τον 
Μοναχισμµό, αυτοί οι ευλογηµένοι άνθρωποι που μάχονται τον Μοναχισµό, θα ήθελα 
να µάθω,σεποια Εκκλησία ανήκουν; 

Η προετοιµασία στον κόσµο 

Γι αυτό, αγαπητοί µου αδελφοί, εσείς που λάβατε την ατομική πρόσκληση από 
τον Χριστό για το Αγγελικό Του Τάγμα (των Ασυρματιστών της Εκκλησίας), [//27] 
προσπαθήστε, όσο µπορείτε, να βρήτε πρώτα απ’ όλα ένα Φιλομόναχο Πνευματικό, 
για να σας βοηθάη και να σας παρακολουθή, ενώ βρίσκεσθε ακόµη στον κόσμο. 
Προτιµότερο, στην ανάγκη να είναι και έγγαμος Πνευματικός, αρκεί να είναι 
Φιλομόναχος παρά Περο(α)μόναχος, όταν είναι καλογερομµάχος. Επίσης προσέξτε και 
αυτά που θα αναφέρω, µαζί µε όλα τ’ άλλα, στο διάστηµα που βρίσκεσθε στον κόσµο 
ακόμη. 


Για την διατήρηση της ψυχικής και σωματικής αγνότητος 

Προτιµότερο να συναναστρέφεσαι µε μικρότερα παιδιά της ηλικίας σου, που 
είναι Αγγελάκια, παρά µε μεγαλύτερα ή της ηλικίας σου, όταν είναι διαβολάκια. 

Καλύτερα να ζης αποξενωµένος απὀ κοσμικό περιβάλλον και να βρίσκεσαι 
κοντά στον Θεό, παρά να συναναστρέφεσαι µε περιβάλλον κοσμικό, για να µη σε 
θεωρήσουν δήθεν ακοινώνητο, και αποξενωθής, χωρίς να το καταλάβης, από τον Θεό. 

Συµφερότερο σου είναι να θεωρηθής ακόµη και κουτός απὀ τις γυναίκες (ή η 
νέα απὀ τα αγόρια) για την πνευματική σου Φρονιμάδα και αγνότητα και να σηκώνης 
και αυτόν τον βαρύ Σταυρό, διότι αυτός ο βαρύς Σταυρός κρύβει όλη την δύναμη και 
την σοφία του Θεού, και τότε θα είσαι πιο δυνατός απὀ τον Σαμψών και πιο σοφός 
από τον σοφό Σολομώντα. 

Καλύτερα είναι, όταν βαδίζης, να λες την ευχή και να µην κοιτάς δεξιά και 
αριστερά, ακόµη και να παρεξηγηθής από συγγενικά σου πρόσωπα, γιατί δήθεν τους 
περιφρόνησες και δεν τους µίλησες, παρά να περιεργάζεσαι και να βλάπτεσαι καινα 
παρεξηγηθής [8] ακόµη και απὀ τους κοσμικούς ανθρώπους που σκέφτονται όλο 
πονηρά. 

Χίλιες φορές καλύτερα να Φφεύγης σαν το αγρίµι µετά τον Εκκλησιασµό σου 
απὀ τους ανθρώπους, για να διατηρήσης την πνευματική σου Φρονιμάδα και ό,τι 
απεκόµισες απὀ τον Ἐκκλησιασμό σου, παρά να κάθεσαι και να χαζεύης στις γούνες 
(ή στις γραβάτες η νέα), και αγριέψης πνευματικά απὀ το γρατσοούνισµα που θα σου 
κάνη ο εχθρός στην καρδιά. 

Συµφερότερο σου είναι, όταν δεν έχης δουλειά και δεν µπορής να αξιοποιήσης 
τις ώρες σου στα Πνευματικά, να πηγαίνης σε χοιροστάσιο και να µιµήσαι τους 
χοίρους και να κυλιέσαι µαζίτους στον βούρκο τους και µετά να επιστρέφης στο σπίτι 
σου, να λούζεσαι, να αλλάζης και να νιώθης την ανακούφιση του λουτρού, παρά να 
εξεγελαστής και πας σε κέντρο, και κυλισθή η ψυχή σου στην λάσπη των ηδονών, και 
γυρίσης στο σπίτι σου µε άγχος και στην συνέχεια να νιώθης την κόλαση αυτή µε το 
πλάκωμα τῆς καρδιάς. 

Καλύτερα να πηγαίνης σε ορνιθώνα και να µαθαίνης τις κότες πώς να 
κακαρίζουν µε ουθµό, παρά να ξεγελαστής να πας σε γειτονικό σου σπίτι να πης 
πνευματικά σε γυναίκες (ή η νέα σε άνδρες), διότι όσο πνευματικό και εάν Φαίνεται το 
έργο αυτό, κρύβει όµως και ένα σωρό παγίδες του εχθρού. Γι αυτό καλύτερα είναι για 
τους νέους που θέλουν να παρθενέψουν, τις γυναίκες να τις αποφεύγουν σαν τον 
διάβολο (όπως και οι νέες τα αγόρια), και πιστεύω ότι ο Χριστός δεν θα τους 

παρεξηγήση, διότι το κάνουν αυτό απὀ αδυναμία της Ὠλικίας τους, παρά να 
ξεθαρρέψουν και κουτσουρευτούν, σαν τα δενδράκια απὀ τις κατσίκες, και 
αχρηστευθούν. 

[291 Πἱροτιµμότερο στον νέο είναι να αγωνίζεται σκληρά, όταν η σάρκα του είναι 
ζωηρή ή όταν είναι πλαδαρή, για να αποκτήση ανδρισμό, παρά να τραυματίζεται από 
την άτακτη σάρκα του, ή απόὀ τον χαλαρό γυναικείο χαρακτήρα του ο πλαδαρός, 
δηλαδή από τα γυναικεία συναισθήματα καιτις χαυνότητες. 

Θεώρησε τα, αδελφέ µου, απαραίτητα αυτά τα σκληρά µου Λόγια, όπως τα 
αγκαθωτά σύρματα για την περίφραξη του μικρού σου πνευματικού δένδρου, µέχρι 
να Ψηλώσουν τα κλωνάρια σου, διότι η Μητέρα Εκκλησία περιμένει τους καρπούς 
σου. 

Εάν λοιπόν τώρα προσέξης, αργότερα εκτός απὀ τους καρπούς σου θα 
προσφέρης και τον πυκνό και δροσερό σου ίσκιο και θα Φιλοξηνής ὀχι µόνο πρόβατα 
κάτω από την σκιά σου αλλά και ταλαίπωρες κατσίκες, που δεν θα σε βλάπτουν πια, 
µετην Χάρη του Θεού, µόνον εσύ θατις βοηθάς. 

Προσπάθησε και η δουλειά σου και το περιβάλλον να σε βοηθάη κάπως, ενώ 
βρίσκεσαι στον κόσµο ακόµη, για να σου δίνεται µια σχετική ευκαιρία για να 
βοηθιέσαι και στην εργασία σου Λίγο, και να πηγαίνης στο σπίτι σου µε ηρεμία καινα 
συγκεντρώνεσαι καλύτερα. Τότε ο αγώνας σου θα είναι πιο ελαφρός. 


Πνευματική µελέτη 

Για την συγκέντρωση σου γενικά, και ιδίως στην προσευχή, καθώς και για την 
τόνωση της Ψυχής σου, είναι απαραίτητη η µελέτη της Καινής Διαθήκης και 
βοηθητικά βιβλία των Αγίων Πατέρων, για να την καταλάβης. Παλαιά Διαθήκη µη 
συνηθίζης ακόµη, για να µη βλαφτής, επειδή δεν βρίσκεσαι ακόµη σε κατάσταση 
καλή Πνευματική, και θα την παρεξηγήσης, [//90Ι| ενώ αργότερα θα σε βοηθούν και 
συγκινούν όλα, όταν φθάσης σε απάθεια, γιατί τώρα και η ηλικία σου δεν σε βοηθάει. 

Πολύ βοηθούν τα Συναξάρια των Αγίων, το Γεροντικό ή ο Ευεργετινός 
ολόκληρος, η Κλίμακα, ο Αόρατος Πόλεμος, ο Άγιος Εφραίμ και το Λαυσαϊκό. Καλά 
είναι ακόµη να µελετάς και τον ΑβΡά Ισαάκ - παρ’ όλο που Θεωρείται για 
προχωρηµένους, βοηθάει όµως και τους αρχαρίους στο να συλλάβουν το βαθύτερο 
νόηµα της ζωής και να διώξουν κάθε είδος κόμπλεξ, εάν υπάρχη. 

Όλα Λοιπόν τα Πατερικά βιβλία μελετώντας θα σου θερµαίνουν την ψυχή και 
θα σε βοηθούν να αγωνίζεσαι πολύ, για να µιµηθής τους Αγίους, και παράλληλα θα 
σου αφήνουν την µεγάλη ταπείνωση, εφ’ όσον θα κάνης σύγκριση του εαυτού σου µε 
τους Αγίους. Αυτό Φυσικά θα διώξη και κάθε ψευδαίσθηση που σου είχε δηµιουργηθή 
προηγουμένως, που θεωρούσες δηλαδή τον εαυτό σου κάπως Άγιο συγκρίνοντας τον 
µετους χίπις κ.λπ., διότι µόνον ο Θεός γνωρίζει τις καρδιές των ανθρώπων, ενώ εμείς 
κρίνουµε κατ΄ όψιν’. 

Βρώμικα περιοδικά κ.λπ. µην πιάνης στα χέρια σου, ούτε να υπάρχουν έστω και 
πεταγµένα στο δωµάτιο σου, µην τυχόν καμιά Φορά, επάνω σε καμιά µπόρα της 
ηλικίας σου, παρακινηθής απὀ τον εχθρό και τα πιάσης, διότι δεν Φτάνει που Θα 

τραυµατισθής, θα έχης και το ταγκαλάκι (τον εχθρό) να σε κοροϊδεύη, ενώ εσύ θα 
µετανοήσης και θα πονάς. 

Επίσης βιβλία και έντυπα επαναστατικά, που αναφέρουν εκκλησιαστικά 
θέµατα, µη διαβάζης, εάν θΟέλης [//51 να έχης την ηρεμία σου, διότι δεν είσαι εσύ 
αρμόδιος για τέτοια σοβαρά θέµατα. Εσύ έχεις ανάγκη απὀ βιβλία που θα σε 
βοηθήσουν στην μετάνοια. Ἐάν Οέλης να βοηθήσης την Εκκλησία, διόρθωσε τον 
εαυτό σου, και αµέσως διορθώνεται ένα κομματάκι της Εκκλησίας. Εάν Φυσικά αυτό 
το έκαναν όλοι, η Εκκλησία θα ήταν διορθωμένη. 

Γι αυτό περιορίσου στα Πατερικά, που ανέφερα, και απόφευγε και κάθε βιβλίο 
γλυκανάλατο µερικών συγχρόνων συγγραφέων, που βάζουν τίτλους µόνο μεγάλους, 
για να κινούν ενδιαφέροντα πνευματικά, και κουράζεται κανείς µόνο µε το να 
διαβάζη, όπως η αγελάδα, όταν το παχνί της είναι γεμάτο άχυρο, κουράζεται να 
µασάη και να µηρυκάζεται όλη την ηµέρα, και τελικά δεν βγάζει ούτε ένα ποτήρι 
γάλα. 

Πριν αρχίσης την Πατερική σου µελέτη, κάνε έστω και δύο λεπτά προσευχή, 
για να σε φωτίση ο Θεός να καταλάβης τα θεία νοήματα. Εάν δεν σε παίρνη η ώρα, 
ενώ µελετάς, δεν είναι ανάγκη να βιαστής να τελειώσης το κεφάλαιο, διότι σκοπός 
μας δεν είναι να τελειώνουμε κεφάλαια, αλλά να αφήνουμε κάτι στο κεφάλι µας. 

Ούτε πάλι ωφελεί να σου αρέση µόνο να διαβάζης και να παραµένης µε τον 
θαυμασμό των Αγίων, διότι αυτό το κάνουν οι κοσµικοί που διαβάζουν µε αγωνία του 
Ταρζάν τις νέες περιπέτειες και ευχαριστούνται. Ο δικός µας όµως ο σκοπός είναι 
πνευματικός, και πρέπει να στριμµώχνουμε σιγά-σιγά τον εαυτό µας µε αγώνες στην 
ζωή των Αγίων Πατέρων. Γι αυτό, όταν μελετάμε, να μιμούμαστε την αγελάδα που 
προτιµάει το τριφύλλι απὀ το άχυρο και, αφού Φφάη, µηρυκάζεται την τροφή και μ’ 
αυτόν τον τρόπο κάνειτην τροφή γάλα. 

[/32Ι Όταν λέω «να µηρυκάζεται κανείς την µελέτη του», δεν εννοώ να µελετάη 
την Φλούδα, όπως συνήθως μερικοί Φιλόλογοι που εξετάζουν το ωραίο χρώμα της 
πορτοκαλόφλουδας και μετρούν µε προσοχή τους πόρους της φΦλούδας και δεν δίνουν 
την προσοχή τους στον καρπό, για να τραφούν απὀ τις πολλές Πατερικές βιταμίνες. 
Δηλαδή δεν εξετάζουν τον Άγιο µε την αγία του ζωή και τα θεία του κατορθώματα, 
για να βοηθηθούν, ή τί είπε, αλλά σε ποια ημερομηνία τα είπε ή εάν ήταν τα γένια 
του Αγίου όλα λευκά ή φαριά ή όλα μαύρα. Αυτού του είδους ο μηρυκασμµός της 
μελέτης ομοιάζει µε τῆς στείρας αγελάδας τον μηρυκασμµό, που ούτε γάλα βγάζει 
ούτε και γεννάει, παρά Λίπος προσθέτει στον εαυτό τῆς µε πολλές τοξίνες, και 
καταλήγει στον χασάπη. 

Επιδίωξε, όσο μπορείς στο σπίτι σου για την µελέτη σου να έχης µια σχετική 
ησυχία και, εάν είναι δυνατόν, δωμάτιο ξεχωριστό, για να νιώθης ατμόσφαιρα κελιού, 
διότι αυτό πολύ θα σε βοηθήση, για να βρίσκης κάπως τον εαυτό σου, και παράλληλα 
θα σου δίνη δυνάµεις πνευματικές, για να ξεπερνάς κάθε είδος δυσκολίας µε ηρεμία, 
χωρίς νευρικότητα. 


Προετοιμασία γονέων και αδελφών 
Απαραίτητο είναι, µαζί µε όλες τις προετοιμασίες σου, να προετοιµάζης και 
τους γονείς σου σιγά-σιγά µε το να τους λες τον θείο σκοπό σου (ότι θα γίνης 

Μοναχός), για να µην ξαφνιαστούν αργότερα και μπούνε σε πολλούς λογισμούς. 
Ίσως γίνης καμιά φορά και αιτία να πάθουν και κάτι κακὀ στην υγεία τους µε το 
ξαφνικό άκουσμα, σε περίπτωση που έχουν καµιά πάθηση, και στο Μοναστήρι ίσως 
δημιουργήσουν ιστορίες. Γι αυτό προσπάθησε, όσο µπορείς, όλα τα [//93Ι κοσμικά σου 
κουβάρια να τα ξεµπλέξης στον κόσµο, για να είσαι έτοιμος στο Μοναστήρι να 
πλεχτής στην Αδελφότητα και να κάνης κομποσχοίνι ήρεμα. 

Προσπάθησε τους γονείς σου να τους προετοιµάζης σε µια γλώσσα που 
μπορούν να την καταλάβουν παρά µε την Ευαγγελική και Πατερική (ενώ έχουν 
άγνοια ή δεν θέλουν να την καταλάβουν), για να µη γίνης εσύ αιτία να βρίσουν και 
τους Αγίους Πατέρες, και αμαρτήσουν. 

Όλο το διάστηµα που παραμένεις στον κόσµο, να έχης τα µάτια σου τέσσερα, 
και ένας λόγος παραπάνω, όταν οἱ γονείς σου το πάρουν πια απόφαση ότι θα τους 
Φύγης για καλόγερος, διότι τότε θα βάλουν και πρόσωπα ακόµη, µε σκοπό να σε 
µπλέξουν και να σε παντρέψουν, για να µην Φφύγης και σε χάσουν από κοντά τους. 
(Δες και όσους παντρεύουν, τους έχουν κοντά τους!) 

Γι αυτό αδελφέ µου, Φεύγε µακριά από τα συμπόσια κ.λπ., ακόµη και τα 
οικογενειακά, διότι παγίδες θα σου στήνουν. Και µια φορά εάν πιαστής, δεν 
χρειάζεται και δεύτερη, διότι πιάστηκες πια για πάντα. Ενώ, αν τους καλορωτήσης 
τους γονείς σου εάν είναι ευχαριστημένοι απὀ την ζωή τους την κοσμική, παρ’ όλο 
που την επιθυμούσανε οι ίδιοι ασφαλώς θα πούνε ότι είναι μετανιωμένοι εν τούτοις 
όµως προσπαθούν να µπλέξουν σ’ αυτήν την ζωή και ψυχές που είναι καλεσμµένες 
απὀ τον Θεό για την Αγγελική ζωή, και χρησιμοποιούν ακόµη µερικοί γονείς και 
σατανικά µέσα για τον σκοπό τους. Καταλαβαίνετε ασφαλώς πόσο δυστυχισµένα 
μπορούν να κάνουν τότε τα παιδιά τους, εκτός απὀ την αμαρτία που παίρνουν. 

Γι αυτό Φεύγε απὀ τα συμπόσια κ.λπ., για να είσαι πιο σίγουρος. Άλλωστε, τί 
δουλειά έχουµε εμείς [/94Ι1 µε αυτά; Ούτε και µε τις κοσμικές τους χαρές συμφωνούμε 
ούτε και µε τις κοσμικές τους Λλύπες πάλι συμφωνούμε, διότι αλλιώς τα 
αντιμετωπίζουν. Επομένως; 

Γενικότερα, να αποφεύγης και ό,τι ερεθίζει (έστω και λίγο) τον παλαιό σου 
άνθρωποι, εάν Οέλης να έχης την ψυχική σου και σωματική υγεία, η οποία θα σου 
είναι απαραίτητη στο Μοναστήρι που θα πας αργότερα. Κάθε σου τραύμα εξ 
απροσεξίας σου στον κόσμο, είτε μικρό είναι είτε µεγάλο, πρέπει να ξέρης ότι θα σου 
Φέρη καθυστέρηση στην Μονή, και θα χρειασθή και έµπειρος πνευματικός γιατρός, 
για να σε παρακολουθή, κι εσύ Φυσικά θα υποφέρης στις αλλαγές σου. 


Οικογενειακές υποχρεώσεις 

Σε περίπτωση που θέλεις να γίνης Μοναχός, αλλά έχεις άρρωστους γονείς ή 
γέρους απροστάτευτους ή αδέλφια μικρότερα ή αδελφές ανύπαντρες, πρόσεξε µη 
σηκωθής και Φύγης, πριν συµβουλευτής, διότι και εσύ θα ταλαιπωρηθής απὀ την 
συνείδηση σου στο Μοναστήρι, και οι άλλοι που θα μείνουν απροστάτευτοι ίσως 
γογγύσουν. 

Για ένα λόγο παραπάνω µη Φφύγηῆς στην περίπτωση αυτή, πριν συµβουλευτής, 
εάν είσαι πολύ ευαίσθητος εκ φύσεως, διότι ο εχθρός θα σε πολεµήση τότε µε την 
υπερευαισθησία, για να σε Λεπτύνη περισσότερο και να σε κόψη (δηλαδή ή µε 

μελαγχολία να σου Φφέρη ή µια τρέλα ή κάτι ἀλλο πιο χειρότερο -- Θεός Φυλάξοι!) 
Όταν όµως συµβουλευτής, εκτός που δεν θα σε βασανίζη τίποτε, θα έχης καιτην ευχή 
του Πνευματικού σου, ο οποίος θα Φροντίση και κάθε οικογενειακό σου θέµα να 
ταχτοποιηθή, διότι αναλαμβάνειτην ευθύνη τότε ο ίδιος. 

Εάν δεν συµβουλευτής στην περίπτωση αυτή και [/95Ι φύγης µε την πίστη στον 
Θεό ότι είναι Παντοδύναμος και µπορεί όλα τα οικογενειακά σου εμπόδια να τα 
ταχτοποιήση, αυτό Φυσικά είναι καλό, και ο Θεος µπορεί, σαν Παντοδύναμος που 
είναι, και δεκαπέντε αδελφές ανύπαντρες εάν έχῆς, να τις ταχτοποιήση καλά σε µία 
μέρα. Επειδή όµως δεν γνωρίζουμε εάν γίνεται η φυγή µας απὀ αυτήν την µεγάλη 
πίστη στον Θεό ή για να βολευτούµε εἐμείς ως άτοµο, ενώ έχουµε µεγάλη έλλειψη 
αγάπης κατά βάθος, γι αυτό ας µην εμπιστευθούµε και στην περίπτωση αυτή στον 
εαυτό µας, αλλά και πάλι να συμβουλευτούμε. Φυσικά, εάν πράγματι έχουµε αυτήν 
την µεγάλη πίστη στον Θεό, αυτό είναι πολύ καλό σηµείο υγείας Πνευματικής. 

Σε περίπτωση λοιπόν που υπάρχει πράγµατι ανάγκη προστασίας, όπως 
ανέφερα, και η πίστη σου δεν είναι µεγάλη, µην κάνης πράγµατα υπέρ τις δυνάμεις 
σου, αλλά κάθισε µε ηρεμία και βοήθησε, όσο διάστηµα υπάρχει ανάγκη της 
παρουσίας σου, και κάνε ό,τι μπορείς από πνευματικά µε Φιλότιμο, διότι και αυτά τα 
λίγα έχουν µεγάλη αξία στα µάτια του Θεού, και ο Θεός δεν θα σου στερήση την Χάρη 
Του, βλέποντας την αγάπη που προσφέρεις στους άλλους και ότι εσύ υποφέρεις σε 
άλλο κλίμα. 

Πρέπει να γνωρίζης, αδελφέ µου, ότι ο Θεός είναι και πολύ δίκαιος και δεν 
πρόκειται να σε αδικήση είτε αργότερα πας στο Μοναστήρι, µετο να σε σπρώχνη µε 
το θεϊκό Του χέρι, για να ανεβαίνης δυο-δυο τα σκαλιά της αρετής, είτε, εάν δεν 
µπορέσης να πας καθόλου στο Μοναστήρι, λόγω των δικαιλογηµένων σου 
υποχρεώσεων, µε το να σου ετοιµάση µια απὀ τις καλές του Παραδείσου Μονές. Τι 
αυτό να βοηθάς στην περίπτωση αυτή µε χαρά και να έχης την γαλήνη σου, χωρίς να 
γκρινιάζης µε τους άλλους, γιατί δήθεν [//36Ι σου γίνονται εμπόδιο. Δεν ωφελεί, 
αδελφέ µου, όταν απὀ την µια µεριά τους προσφέρουμε Λίγο Ψωμί και απὀ την άλλη 
τους το βρέχουµε µε φαρμάκι, διότι δεν µας φταίει κανείς. Ίσως και τα εμπόδια αυτά 
να είναι για καλό µας, για να ετοιμασθούµε καλύτερα εμείς, και επομένως η δική µας 
πνευματική ανωριµότης είναι αιτία να παραμένουν οι οικογενειακές µας 
υποχρεώσεις. 

Δόξασε λοιπόν τον Θεό, ειρήνευε και ἑτοιµμάσου, όσο µπορείς καλύτερα, και µε 
τον λογισμό σου να θεωρήσαι δόκιμος Μοναχός και να αγωνίζεσαι αθόρυβα, όσο 
μπορείς. 

Σε περίπτωση που έχεις ανύπαντρες αδελφές, πρόσεξε να µην γκρινιάζης, ούτε 
καν να τις πης ότι παραμένεις εξ αιτίας τους στον κόσµο, αλλά να τις λες ότι δεν είσαι 
έτοιµος ακόµη, διότι θα αναγκασθούν οι καηµένες να παντρευτούν όπως-όπως, για 
να σε ελευθερώσουν. Αυτό όµως θα είναι σκλαβιά και γι αυτές και για την δική σου 
συνείδηση αργότερα, καιθα βρίσκεται η ψυχή σου σκλαβωμµένη στο άγχος συνέχεια. 

Εάν παραμµένης δικαιολογημένα για τους γέρους απροστάτευτους γονείς σου, 
και αυτοί έχουν και την απαίτηση να σε παντρέψουν, ενώ αισθάνεσαι την κλίση για 
Μοναχός, πρόσεξε µην καµφθής στο θέµα αυτό, διότι θα ταλαιπωρηθής. 

Μη λυπάσαι, αδελφέ µου, που θα κλάψουν αυτοί µια Φορά, διότι θα σε κάνουν 
δυστυχισµένο µε µια ζωή που δεν θα την επιθυμούσες, και θα κλαις ο ίδιος σ’ όλη σου 
την ζωή. Εκτός τούτου Θα ταλαιπωρηθή και ἆλλο πρόσωπο που δεν σου έφταιγε 
τίποτε. 

Δεν ήταν άσχημο, νομίζω, αυτούς τους γονείς που επιμένουν στα παιδιά τους 
«καλά και σώνειυ να τα παντρέψουν, χωρίς να υπολογίζουν την θεία κλήση [/27! του 
Θεού για το Αγγελικό Τάγμα, να τους έπαιρνε κανείς και να τους έκλεινε σε 
ξεχωριστά Μοναστήρια και να τους ανάγκαζε, έστω και για Λίγο διάστηµα, στα 
γεράματα, να φυλάξουν παρθενία µε ασκητική ζωή, Νηστεία-Αγρουπνία-Προσευχή. 
Αυτό πολύ θα ωφελούσε, για να µαθαίνανε στο εξής να σέβωνται την ελευθερία του 
ανθρώπου, που την σεβάσθηκε και ο ίδιος ο Θεός, και να βοηθούν τα παιδιά τους, 
ανάλογα µε την κλίση που τους χάρισε ο Θεός, και να µη θέλουν να τα κάνουν 
βασανισμένα. 

Επίσης, τον ίδιο κανόνα θα έπρεπε να βάλη κανείς και σε µερικές μητέρες που 
τάζουν τα παιδιά τους απὀ µικρά για το Μοναστήρι -- ενώ σ’ αυτές φάνηκε βαριά η 
Καλογερική να την ζήσουν -- και κάνουν βασανισµένα τα παιδιά είτε καταλήξουν στο 
Μοναστήρι είτε δεν πάνε και παντρευτούν (όταν είναι ευαίσθητα, και τα πειράζη η 
συνείδηση τους). 

Φυσικά, µερικές μητέρες δικαιολογούνται κάπως (σαν μητέρες), όταν επάνω σε 
µια αρρώστια του παιδιού τα χάνουν και επάνω στον πόνο τους το τάζουν για 
καλόγηρο. Νομίζω ο Καλός Θεός δεν λαμβάνει υπόψη Του αυτού του είδους τα 
ταξίµατα, και δεν θα πρέπη να τους τύπτη η συνείδηση τους νέους σε περίπτωση που 
ιδούν, όταν μεγαλώσουν, ότι δεν μπορούν να γίνουν Μοναχοί. Ας δημιουργήσουν µε 
αναπαυμµένη συνείδηση οικογένεια και να ζουν, όσο μπορούν, κοντά στον Χριστό. 
Ούτε και για την μητέρα τους να στενοχωριούνται, που έκανε το τάξιµο, διότι ο Θεός 
γνώριζε τον πόνο της μητέρας στην περίπτωση αυτή. 

Σ’ αυτές τις μητέρες είναι που χρειάζεται Πύργος και να μένουν έγκλειστες µε 
λίγο µόνον παξιµάδι, που απὀ γυναικείο εγωισμό, για να καμαρώνουν στις άλλες 
γυναίκες, που θρησκεύουν, ότι έχουν γιο κληρικό, [/98Ι πιέζουν τα παιδιά τους για να 
γίνουν µερικά Αρχιμανδρίτες (Φυσικά είναι λιγότερες περιπτώσεις αυτές), χωρίς να 
σκέφτωνται εάν η κράση του παιδιού είναι για παρθενία ή όχι. Εάν Φυσικά είναι 
Φιλότιμο το παιδί, θα αγωνισθή σκληρά για να τα βγάλη πέρα και θα στεφανωθή µε 
μαρτυρικά στεφάνια απὀ τον Χριστό! αλλά, εάν δεν έχη Φιλότιμο -- Θεός φυλάξοι! -- 
θα κάνη κακό στον εαυτό του και στην Εκκλησία. 

Το θέµα λοιπόν της Παρθενίας δεν θα το ρυθµίζη η µάνα, αλλά θα βοηθάη η 
µάνα όλα τα παιδιά, όταν είναι µικρά, να παρθενεύουν και, όταν μεγαλώσουν, θα 
πρέπη πάλι οι γονείς να βοηθήσουν αυτά που θέλουν να παρθενέψουν και στην 
συνέχεια, για να γίνουν Μοναχοί. Τότε είναι τιµή τους, που βοηθήσανε στις κλήσεις 
του Θεού. 


Η αναχώρηση από τον κόσµο 
Όταν Λοιπόν έλθη η ευλογημένη εκείνη ώρα να Φύγηῆς πια απὀ τον κόσµο για 
καλόγηρος, εξέτασε πρώτα τον εαυτό σου, εάν η καρδιά σου είναι ολόκληρη, και την 
έχης ο ίδιος, ή σου έχη πάρει κανένα πρόσωπο κανένα κομματάκι. Μην ξεθαρρέψης 

να φΦύγηῃς, αδελφέ µου, για Μοναστήρι, πριν την συµµάσης ολόκληρη την καρδιά σου, 
γιατί θα αποτύχης. Έστω και 170 να την έχης δοσµένη σε πρόσωπο µε αίσθημα, ο 
εχθρός θα σου ανοίξη αργότερα δουλειές, διότι θα οχυρωθή στο 17ο κομματάκι της 
καρδιάς σου και θα σε πολεµάη πότε µε την σάρκα και πότε µε λογισμούς, εν 
συνδυασµώ, και το κακό είναι που θα σου την κυριεύση ολόκληρη µετά, αφού γίνης 
πια Μοναχός, και τότε είναι το «μπρος βαθύ και πίσω ρέμα». 

Το να πολεµήται µόνον απὀ την σάρκα κανείς, αυτό [/991 δεν είναι εμπόδιο για 
να γίνη Μοναχός, αρκεί το θέµα του γάμου να µην τον είχε απασχολήσει ή τον είχε 
κάποτε απασχολήσει, αλλά προ ετών την είχε κόψει την αλυσίδα του γάμου, και την 
καρδιά την έχει συμμαζεμένη ολόκληρη ο ίδιος. 

Μια ψυχή Φυσικά που πολεµείται περισσότερο απὀ την σάρκα λόγω της 
ζωηρής κράσεως, ασφαλώς και περισσότερο θα αγωνιστή για να την καταδαμµάση, και 
αναμφιβόλως και περισσότερο μισθό έχει απὀ τον Θεό ο πολύ αγωνισθείς, αρκεί να 
αγωνίζεται µε ταπείνωση την λίγη νηστεία του και την αγρυπνία µε την προσευχή. 
Τότε ο Καλός Θεός πάντα βοηθάει και σκορπάει αµέσως την απάθεια καιτην γαλήνη 
στην ψυχή, µαζί µε όλη την Αγάπη Του και την στοργή στα παιδιά που αγωνίζονται 
για να τηρήσουν τις εντολές Του και θέλουν να σωθούν. 

Άλλο θέµα σοβαρό που πρέπει να προσέξης, πριν ξεκινήσης για καλόγηρος, 
για να έχης την ειρήνη σου στο Μοναστήρι, και οι γονείς σου να έχουν όλες τις 
ευλογίες του Θεού, και εδώ και στην άλλη ζωή, (αφού Φφεύγης µε την ευλογία του 
Πνευματικού σου) θα πρέπη να τους εµπιστευτής πια όλους και όλα τα θέµατα τους 
στον Θεό. Η απόλυτη εμπιστοσύνη στον Θεό είναι µια συνεχής προσευχή γι αυτούς. 
Επομένως, δεν υπάρχει λόγος ούτε και να προσεύχεσαι ακόµη γι αυτούς, διότι όλα τα 
έδωσες στον Θεό µαζί µετον εαυτόσου. 

Εάν το κάνης αυτό, αδελφέ µου, πολύ θα σε βοηθήση για να αποκτήσης την 
γενική αγάπη, δηλαδή απὀ αυτού του είδους την αγάπη που έχει και ο Θεός. 
Βγαίνοντας απὀ την µικρή αγάπη της µικρής σου οικογενείας, µε αυτόν τον τρόπο 
μπαίνεις σιγά-σιγά [/40. στην µεγάλη οικογένεια, την Εκκλησία, και έχεις και την 
µεγάλη γενική αγάπη και θα αγαπάς τότε όλους τους ανθρώπους εξίσου. Σε άλλους 
θα εκφράζεται η αγάπη σου µε την χαρά και σε άλλους θα εκφράζεται µε τον πόνο 
σου. Όλους θα τους θεωρής αδέλφια σου, διότι όλοι είµαστε παιδιά της Εύας (της 
μεγάλης οικογενείας του Αδάμ --του Θεού). Τότε πια και στην προσευχή σου θα Λες: 
«Θεέ µου, βοήθησε µε την σειρά πρώτα αυτούς που έχουν µεγαλύτερη ανάγκη, είτε 
ζωντανοί είναι είτε κεκοιμηµένοι αδελφοί µας». Τότε η καρδιά σου θα µοιρασθή σ’ 
όλον τον κόσµο, και εσύ δεν Θα έχης πια τίποτε παρά την µεγάλη αγάπη, η οποία 
είναι ο Χριστός. 


Εκλογή της Μονής 
ΑΦού ξεκίνησες πια µε το καλό για Μοναχός και άφησες την «ώδε» πατρίδα 
σου, πρόσεξε µην τυχόν και ενθουσιασθής αµέσως απὀ πρόσωπα και πράγµατα στο 
πρώτο Μοναστήρι που θα συναντήσης, και κοινοβιάσης αµέσως. 
Εξέτασε πρώτα να µάθης τα πιο πνευματικά Μοναστήρια και να έλθης σ’ 
επαφή µε πνευματικούς Πατέρες και να συµβουλευτής. Μετά, να επισηµάνης ὃδυο- 
τρία, τα πιο πνευματικά, και, αφού τα επισκεφθής απλώς σαν επισκέπτης και 

σημµειώνης παράλληλα και τις εντυπώσεις σου απὀ κάθε Μονή, εξετάζεις µετά ποια 
απ’ όλες έχει τις καλύτερες πνευματικές προὐποθέσεις, και τότε πας να κοινοβιάσης. 
Το σηµείωµα των εντυπώσεων σου απὀ τις Μονές κράτησε το µέχρι να στεριώσης, 
διότι ενδέχεται ο εχθρός να σου θυµίζη τ’΄ άλλα Μοναστήρια --για να σε βγάλη καινα 
σε κάνη να γυρίζης ακατάστατος --, για να έχης έτσι υλικό [41 και εσύ να τον 
πολεµάς µε τα «υπέρ» της Μονής σου και τα «κατά» των άλλων, που ήταν 
περισσότερα. 

Με αυτό λοιπόν τον τρόπο (σαν απλός επισκέπτης κατ’ αρχάς) θα ψάξης να 
βρης τον τόπο που σε αναπαύει και τον ανάλογο τρόπο της Μοναχικής ζωής είτε 
Κοινόβιο είναι είτε Πσυχαστήριο είτε Κελί κ.λπ. Όταν λέω «Πσυχαστήριο», δεν εννοώ 
τα του κόσμου αλλά του Αγίου Όρους, που µένει ένας ή δύο Ασκητές σε µια Καλύβη. 
Τα περισσότερα δε Καλύβια δεν έχουν ούτε και Ναό. 

Τα Ησυχαστήρια στον κόσµο στην ουσία είναι Κοινόβια Μοναστήρια, αλλά 
μερικοί ευλαβείς Αρχιερείς τα αναγνωρίζουν ως Ησυχαστήρια και µε αυτόν τον τρόπο 
τα εξασφαλίζουν απὀ τους κατά καιρούς Δεσποτάδες, οι οποίοι εισχωρούν σαν τις 
«καλές πεθερές» και δημιουργούν θέµατα, ενώ έχουν οι ευλογηµένοι τόσα και τόσα 
άλλα θέµατα της Μητροπόλεως για να ασχοληθούν. Δηλαδή τα Ησυχαστήρια αυτά 
είναι Κοινόβια, αλλά, µε το να τα αναγνωρίζουν ὡς Ησυχαστήρια, ησυχάζουν από 
μερικούς Δεσποτάδες. 

Μέσα σε όλη σου την καλη εκλογή της Μονής, εάν είσαι Φφιλάσθενος, πρόσεξε 
και το θέµα του κλίματος. Τα βορινά και προσήλια πάντα είναι υγιεινά, καθώς και τα 
µέρη που δεν έχουν πολλή βλάστηση. Όπου ιδής προσήλιο, άσπρη πέτρα και χαμηλά 
πουρνάρια, ο τόπος είναι υγιειότατος, και τα νερά πολύ καλά. Όπου µέλαγκας και 
κουµαριές, έχει υγρασία, εκτός εάν είναι σε πλαγιά η Μονή, και την βλέπη ο ήλιος. Οι 
χαράδρες οι ανήλιες και πεύκα να έχουν, δεν έχει σηµασία, διότι έχουν πάλι την 
υγρασία τους. Επίσης, όπου καστανιές, εκεί υπάρχει πολλή υγρασία, εκτός εάν είναι 
αραιές και προσήλιοσε πλαγιά. 

Φυσικά, καλά είναι να προσέξη κανείς και το κλίμα [/42] της Μονής, εάν είναι 
Φιλάσθενος και δεν έχη µεγάλη αυταπάρνηση, για να µη γογγύση ίσως αργότερα ή 
αναγκασθή να Φύγη για άλλη Μονή. Εάν όµως δεν πρόσεξε εξαρχής και βρέθηκε σε 
λίγο ανθυγιεινό κλίµα, προτιμότερο είναι να οικονοµήση Λίγο τον εαυτό του στο θέµα 
της ασκήσεως, για να µην παλιώνη κουβέρτες στο κρεβάτι, και για να µην 
αναγκάζωνται και οι άλλοι να παλιώνουν τα παπούτσια µε τις επισκέψεις τους, 
παράλληλα να ξοδεύουν και να στενοχωρούνται οι άνθρωποι. 

Εάν, αδελφέ µου, πέσης έξω µε το να κοινοβιάσης σε Λίγο ή πολύ υγρό κλίµα, 
στο κάτω-κάτω την σάρκα θα βλάψης. Αυτό που θα πρέπη περισσότερο να επιδιώξης 
είναι το όλο πνευματικό κλίµα της Μονής σου να είναι υγιεινό, για να µη βλαφτή η 
ψυχή σου, και ένας λόγος παραπάνω, όταν είσαι και ο ίδιος Λίγο πνευματικά 
Φιλάσθενος. Όταν λέω «Φιλάσθενος πνευματικά», δεν εννοώ µόνον τις µικρές ή 
µεγάλες σαρκικές αδυναμίες, αλλά και τον Φιλάσθενο στο μυαλό. Δηλαδή, όταν η 
Φύση του ανθρώπου είναι πονηρή, σκέπτεται πάντα πονηρά, και τα αγνά ακόµη τα 
πονηρεύει. (Αν και απὀ το κοσμικό πνεύμα αυτοί θεωρούνται έξυπνοι, διαβολεμένοι" 
αλλ’ επειδή είναι διαβολεμµένοι, γι αυτό και είναι φιλάσθενοι πνευματικά). Αυτοί οι 
άνθρωποι έχουν µεγάλη ανάγκη απὀ ἆγιο περιβάλλον, για να αγιασθούν. Έχουν 

ανάγκη απὀ πολύ δυνατή τροφή, για να πάρουν πνευματικά επάνωτους. Ενώ οι νέοι 
που δεν έχουν πονηριά και έχουν την υγεία την πνευματική, µέσα στην απλότητα την 
παιδική µε όλη την Φτώχεια τους την πνευματική (την ταπείνωση), μοιάζουν µε τα 
Φτωχά παιδιά τα υγιέστατα που κάνουν το ξερό ψωμί όλο αίμα. 

Γι αυτό πρόσεξε τόσο το κλίµα το πνευματικό, σε [/43Ι περίπτωση που είσαι 
πνευματικά Φιλάσθενος, όσο και τον Πνευματικό σου ιατρό, για να σε θεραπεύση. 

Επιδίωξε, όσο μπορείς: α) Ο Γέροντας σου να είναι πνευματικός άνθρωπος, µε 
αρετές, και περισσότερο πρακτικός παρά δάσκαλος µόνον. Καλό είναι, αν έχη γίνει 
από μούτσος Καπετάνιος, για να µην εφαρμόζη σε ξένες πλάτες όλη την καλογερική 
που έµαθε διαβάζοντας, ή να έχη εκ φύσεως µεγάλη αγάπη µε διάκριση, για να 
πονάη τα παιδιά του και να µη θέλη να τα στείλη στον Παράδεισο αµέσως, µε τον 
τρόπο του Διοκλητιανού. Ο Γέροντας µόνο στον εαυτό του θα πρέπη να είναι πολύ 
σκληρός, ενώ στους άλλους να έχη µεγάλη αγάπη (όχι να δείχνη ψεύτικη), επίσης 
µεγάλη διάκριση, διότι, όταν λείψη η διάκριση, και απὀ την αγάπη πάλι κακό θα κάνη 
στα παιδιά του (µε την αγάπη τύπου Ηλίδ) οπότε θα έλθη η οργή του Θεού και σ’ 
αυτόν και στα παιδιά του. 

Πολύ βοηθάει ακόµη την υποτακτικό, εάν στην ηλικία ο Γέροντας του είναι 
τουλάχιστον δεκαοχτώ µε είκοσι χρόνια μεγαλύτερος του, διότι αυτό φέρνει και ένα 
Φυσιολογικό σεβασμό στον υποτακτικό. 

β) Ο Γέροντας να ζη απλοποιηµένη ζωή, χωρίς φροντίδες και κοσμικές µέριμνες 
περιττές, και να µην αποβλέπη καθόλου σε δικά του συμφέροντα (να είναι 
ελευθερωμµένος πνευματικά) και να αποβλέπη στο συμφέρον της ψυχής του 
υποτακτικού και γενικά στο συμφέρον της Μητέρας µας Εκκλησίας. Αυτό φυσικά 
πολύ θα βοηθήση τον υποτακτικό, για να µην ακούση ποτέ τον λογισμό του να πάη 
να σώση δήθεν ψυχές στον κόσµο, αλλά θα έχη την εμπιστοσύνη στον Γέροντα του, ο 
οποίος, εάν δη κάτι το αληθινό, θα τον [/44! στείλη ο ίδιος µε την ευλογία του, για να 
βοηθήση τον κόσμο. 

Υ) Ο Γέροντας να είναι φίλος της ησυχίας και της προσευχής, για να σε συνδέση 
κι εσένα µε τον Θεό δια της προσευχής, και να βρης την πραγματική χαρά τῆς θείας 
παρηγοριάς, διότι αυτή η ουράνια γλυκύτητα θα συμµαζέψη τον νου και την καρδιά 
σου από τον κόσµο στον Ουρανό. Γιατί, όταν ο Μοναχός δεν νιώθη µέσα στο κελί του 
την γλυκύτητα της θείας στοργής µε τα χάδια του Θεού και έντονα την παρουσία Του 
και όταν δεν νιώθη και την Παναγία σαν την Μάνα του στο κελί του, που θα της 
µιλάη σαν μικρό παιδάκι, άλλοτε να τῆς λέη τα παράπονα του και άλλοτε την χαρά 
του, τότε σε τί διαφέρουν οι Μοναχοί από τα κακόµοιρα παιδιά του βρεφοκοµείου; 

Γι αυτό είναι απαραίτητα τα άνω χαρακτηριστικά για τον Γέροντα, για να σε 
βοηθήση, ιδίως στις αρχές, ὥστε να µη θυμάσαι τις ψεύτικες χαρές του κόσμου, και 
αυξάνεται στην συνέχεια καιτο κενό µέσα σου. 

Πολύ βοηθάει, όταν το Μοναστήρι είναι απομακρυσμένο απὀ τον κόσµο και 
απὀ Αρχαιολογικούς χώρους και κοσμικούς Οορύβους. Ακόμη και τα μεγάλα 
προσκυνήµατα Μονών πολλές Φορές ξεφεύγουν απὀ τον πραγµατικό τους σκοπό, 
γιατί φθάνουν πολλές Φορές απὀ Μοναστήρια να καταντάνε επιχείρηση. Γι’ αυτό και 
μερικοί Δεσποτάδες, πολύ δικαίως, θα ήθελαν να την έχουν οι ίδιοι, γιατί οι Μοναχοί 

θα πρέπη να αγαπούν την ακτημοσύνη, που ορκιστήκανε στον Θεό να φυλάξουν. 
Δυστυχώς όµως, δεν περιορίζονται στα απαραίτητα, τα απλά, τόσο για τον εαυτό τους 
όσο και γενικότερα για την Μονή, για να µη δέχωνται και απὀ τους πιστούς και να 
τους παρακινούν να βοηθούν [/45Ι µόνοι τους τους αδελφούς µας τους φτωχούς, που 
υποφέρουν, αλλά τί κάνουν; Μαζεύουν και τον ιδρώτα ακόµη των φτωχών και 
γεμίζουν ένα σωρό καντήλια και καμπάνες, νομίζοντας ότι ἐστι δοξολογείται ο Θεός. 
Αυτού του είδους όµως η ευλάρεια είναι σαν την ευλάβεια που είχαν πολλοί Ρώσοι 
κληρικοί, οι οποίοι έγιναν αιτία, χωρίς να το θέλουν, τα καντήλια, οι πολυέλαιοι και οι 
καμπάνες να γίνου κανόνια και να χτυπήσουν την ίδια την Εκκλησία του Χριστού. 

Πρόσεξε, αδελφέ µου, µη συγκινηθής απ’ αυτά που ανέφερα, ούτε απὀ κοσμική 
ευγένεια που θα ιδής ή κοσμική αγάπη, ούτε και απὀ κοσμικές ευκολίες που θα σου 
προσφέρουν, οὔτε και απὀ κάθε κοσμική τάξη που θα ιδής στο Μοναστήρι να 
συγκινηθής, διότι η κάθε κοσμική τάξη στο Μοναστήρι µέσα είναι και µια µεγάλη 
αταξία. 

Όλα λοιπόν τα κοσμικά στο Μοναστήρι θεώρησε τα θΘηλιές που σιγά-σιγά θα 
σε πνίξουν µε το άγχος τους, διότι θα βρίσκεσαι πια στο Μοναστήρι και δεν θα 
µπορής να τα απολαµβάνης, όπως Οέλεις, και θα υποφέρης. Αλλά και να τα 
απολάµβανες, εάν σου δίνονταν οι ευκαιρίες, πάλι το κενό θα µεγάλωνες και θα 
ήσουν τελείως άδειος απὀ Χριστό, και µέσα στο µεγάλο σου κενό θα ήταν το µεγάλο 
άγχος, αυτό που βασανίζει και τον πιο πλούσιο απὀ υλικά. 

Ποιος αμφιβάλλει ότι µε όλες τις σύγχρονες ευκολίες η Μονή µπορεί να 
λειτουργήση πιο άνετα; Εάν είχε και ο κάθε καλόγηρος και την µάνα του, για να τον 
περιποιήται, φυσικά και αυτό θα ήταν ευκολία. Εάν βάζανε και στην Εκκλησία το 
μαγνητόφωνο, για να λέη τα γράμματα (τις προσευχές), Φυσικά και αυτό θα ήταν 
ξεκούραση, και μεγαλύτερη ξεκούραση ακόµη θα ήταν, εάν το στασίδι μετατρεπόταν 
σε κρεβάτι. [461 Ασφαλώς και για έναν Ασκητή θα ήταν ευκολία, εάν είχε ένα μικρό 
μηχανάκι, µόνον και µόνο να γυρίζη το κομποσχοίνι, και έναν αχυρένιο Ασκητή να 
πέφτη και να σηκώνεται και να του κάνη τις µετάνοιες του και τα κομποσχοίνια, και 
αυτός να οικονομούσε ένα απαλό στρώμα, να ἕΣάπλωνε και να ξεκούραζε την 
ταλαιπωρηµένη του σάρκα. Φυσικά, όλα αυτά ανακουφίζουν µεν την σάρκα, αλλά 
την ψυχή την αφήνουν κούφια και δυστυχισμένη, εκτός απὀ τα γυναικεία 
συναισθήματα καιτο κοσμικό άγχος που φέρνουν. 

Γι αυτό, αδελφέ µου, µια που εσύ ξεκίνησες καλά για κάτι το ανώτερο, κοίταξε 
µην καταλήγης πάλι στα ίδια τα κοσµικά, ενώ απὀ τα κοσμικά έφυγες. Μην ξεχνάς 
γιατί έφυγες από τον κόσµο και επιδίωξε την ανώτερη από τον κόσµο ζωή, για να έχη 
νόηµα η φυγή σου και η ζωή σου ως Μοναχός. Αλλιώς, κρίµα στα ναύλα σου. Δεν λέω 
«κρίμα που στενοχώρεσες τους γονείς σου», διότι αυτοί τον µισθό τους θα τον λάβουν 
από τον Θεό. 

Ένα άλλο που θα προσέξηῆς, επίσης πολύ σοβαρό, είναι τα ελατήρια που σε 
κάνουν να αγαπάς τον Γέροντα σου να είναι αγνά και όχι αρρωστηµένα. Δηλαδή: Μη 
συγκινηθής, εάν είναι πατριώτης σου (περισσότερο απ’ όλα). Μη συγκινηθής µόνον 
απὀ την µεγάλη γενειάδα του, ή απὀ την ολόλευκη γενειάδα να σου φανή πολύ 
σεβάσµιος ή, επειδή είναι πολύ αδύνατος, να νοµίσης ότι είναι πολύ ασκητικός (ενώ 
µπορεί να είναι αδύνατος από την φύση του), ή, επειδή έχει µεγάλο όνοµα, γιί αυτό να 

γίνης υποτακτικός του, πράγµα που έχειτην µεγαλύτερη πνευματική αρρώστια, εάν ο 
νέος Μοναχός είναι μεγάλος στην ηλικία και δεν είναι μικρό παιδί µε παιδική σκέψη. 

Εάν είσαι νέα, να εξετάσης και εσύ τον εαυτό [/471σου, µην τυχόν συγκινήθηκες 
απὀ την Γερόντισσα, επειδή είναι πολύ μορφωμένη ή πολύ όμορφη ή επειδή 
παρουσιάζει ανδρικά στοιχεία, διότι και αυτά είναι όλα αρρωστηµένα, και χρειάζεται 
βοήθεια στις φιλάσθενες ψυχές, για να λαμπικάρουν την αγάπη τους, διώχνοντας 
όλες τις πνευματικές τοξίνες, για να µην καλλιεργηθούν κοσμικά προϊόντα στην 
έρημο. 


Μοναχισμµός και κοσμικό φρόνημα 

Θα πρέπη Λοιπόν όλοι οι Μοναχοί να αποφεύγουμε, όσο μπορούμε, τα 
σύγχρονα µέσα για την Λειτουργία της Μονής και να σεβαστούμε την έρηµο µετο να 
προσαρµόζουµε τον εαυτό µας µε αυτή, για να µας χαρίση τότε και η έρηµος την αγία 
της ηρεμία, και να βοηθηθούµε στην ερήµωση της ψυχής µας απὀ τα πάθη µας. Δεν 
είναι σωστό να θέλουμε να προσαρµόσουµε την έρηµο µε τον κοσμικό µας εαυτό, 
διότι είναι αμαρτία να ατιµάζουμε την έρημο. 

Όποιος θέλει από τους μοντέρνους Μοναχούς, µπορεί να κτίση µια Μονή πάνω 
σε µια πολυκατοικία, για να έχη όλες τις ευκολίες του κόσμου που θέλει, και να 
απολαµβάνη τα φώτα ή να ανεβαίνη στον τρίτο ουρανό µετο ασανσέρ, και ας αφήση 
την έρημο ήσυχη. 

Δυστυχώς, μερικοί τέτοιοι Μοναχοί µε όλο αυτό το κοσμικό τους φρόνημα 
μεταφέρουν και όλο το κοσμικό τους πνεύμα στην έρημο, µε όλα τα κοσµικά µέσα, 
και συνέχεια ασχολούνται µε αλλαγές και µεταρρυθµίσεις µε εξωραϊσμούς 
εξωτερικούς, µε τούβλα και γλάστρες ένα σωρό, και κομποσχοίνιτι θα πη δεν ξέρουν, 
παρά μέριμνα, φαῖ καλό και τούβλα. Όλο αυτό φανερώνει τους ανθρώπους τους 
σαρκικούς, που είναι τούβλα-πηλός και ὀχι πνεύμα Θεού. (Δεν εννοώ [/48Ι τα 
νεόκτιστα Μοναστήρια που αγωνίζονται για να στεγασθούν). 

Όταν Λοιπόν ο Μοναχός δεν βρη την πνευματική εργασία, δεν βοηθηθή και 
από τον Γέροντα και ασχολήται όλο µε εξωτερικά, ασφαλώς αγριεύει πνευματικά και 
στο κελί του ούτε δεμένος δεν µπορεί να καθίση. Πάντοτε θα του αρέσουν οι επαφές 
με τους ανθρώπους, να κάνη ξεναγήσει, να Λλέη για τους θόλους και τις 
αρχαιολογίες, να τους δείχνη τις γλάστρες µε τα διάφορα λουλούδια, να τους κάνη 
ένα πλούσιο κοσμικό γεύμα και να αναπαύη εξωτερικούς µόνον ανθρώπους. Εάν 
εξετάση κανείς και τι είδους ανάπαυση είναι, θα ιδή ότι δεν είναι αυτό ανάπαυση, 
αλλά απλώς µε την απασχόληση αυτή ξεχνούν τις στενοχώριες τους Λίγο οι 
άνθρωποι και πάλι επανέρχονται στο άγχος, διότι το κοσμικό φρόνημα είναι σαν το 
σαράκι που δουλεύει. 

Ο σκοπός επομένως των Μονών είναι πνευματικός, και δεν θα πρέπη να 
υπάρχη το κοσμικό στοιχείο αλλά το ουράνιο, για να πλημμυρίζουν στις ψυχές οι 
παραδεισένιες γλυκύτητες. Στα κοσμικά δεν μπορούμε να συναγωνιστούµε τους 
κοσμικούς, διότι, όσο να ΄ναι, οι κοσµικοί έχουν περισσότερα µέσα. Επομένως; Οι 
καηµένοι οι κοσµικοί θέλουν από εμάς τους Μοναχούς κάτι το ανώτερο, και, για να 
πετύχουμε το ανώτερο, θα πρέπη να αποφύγουμε κάθε ανθρώπινη παρηγοριά. Διότι 
αδύνατο είναι να νιώσουµε την θεία παρηγοριά (την παραδεισένια γλυκύτητα), εάν 

δεν αποφύγουμε την κοσμική και εάν δεν πεθάνη τελείως το κοσμικό µας φρόνημα. 
Θα πρέπη το κοσμικό φρόνημα, αφού πεθάνη, να γίνη Φυτόχωμα, για να αναπτυχθή 
µέσα µας το θείο φρόνημα, διότι οι θείες ηδονές δεν γεννιούνται απὀ τις σωματικές 
ηδονές αλλά από τις σωματικές ὠδίνες, [/491 που γίνονται στους αγώνες µε επίγνωση 
και διάκριση για την αγάπη του Χριστού από τα Φιλότιμα παιδιά Του, για να 
απεκδυθούν τον παλαιό τους άνθρωπο (τον κοσμικό). Ο Καλός Πατέρας τρέφει µετά 
τα παιδιά Του, απὀ την γη ακόµη που βρίσκονται, µε παραδεισένιες τροφές, και 
σκιρτάνε αγαλλόμενα -- Αναστάσεως ηµέρα ...--, αφού Φυσικά περάσανε την Μεγάλη 
Τεσσαρακοστή µε αγώνες, την Μεγάλη Παρασκευή στον Σταυρό και αναστηθήκανε 
Πνευματικά και ζουν πια την Διακαινήσιμο συνέχεια. Δηλαδή δεν εορτάζουν µια 
Φορά τον χρόνο Ανάσταση, αλλά συνέχεια Πάσχα, Κυρίου Πάσχα. 

Ο Καλός µας ο Θεός την ζωή του ανθρώπου την έκανε πολύ γλυκιά, µε την 
καλή έννοια, την πνευματική, αλλά μερικοί απὀ µας την κάνουμε κόλαση µε τις 
κακοµοιριές µας, που δεν πετάµε απὀ πάνω µας το κοσμικό φρόνημα, για να τα 
αντιμετωπίσουμε τα πράγματα πνευματικά. Και τότε την κάνουµε την ζωή µας 
γλυκιά, µε την κακή της έννοια, και δεν θέλουµε να πεθάνουμε ποτέ' και όσο περνάνε 
τα χρόνια µας αυξάνει και το «αχ» τῆς αγωνίας, και γεμίζει η ψυχή µας απὀ άγχος. 
Φθάνουμε δηλαδή πολλές Φορές, µερικοί ταλαίπωροι άνθρωποι, σε τέτοιο σηµείο που 
θέλουμε να κρατήσουμε την ψυχή µας µέσα στην εκατόχρονη εξαντληµένη µας 
σάρκα µε ορό και να λέμε «είναι γλυκιά η ζωή» και να τρέµουµε µην πεθάνουμε’ ενώ 
για έναν πεθαµένο κοσµικά και αναστηµένο πνευματικά δεν υπάρχει καθόλου 
αγωνία, φόβος και άγχος ποτέ, διότι και τον θάνατο τον περιμένει µε χαρά, επειδή θα 
πάη κοντά στον Χριστό και θα αγάλλεται, και για το ότι ζη πάλι χαίρεται, διότι ζη 
πάλι κοντά στον Χριστό και νιώθει ένα µέρος της χαράς του Παραδείσου [/50] επί της 
γης και διερωτάται εάν υπάρχη ανώτερη στον Παράδεισο απὀ αυτήν που νιώθει στην 
μή, 

Αυτή λοιπόν είναι η γλυκιά ζωή, µε την πραγματική τῆς και καλή της έννοια. 
Παρ’ όλο που καταλαβαίνουν οι αληθινοί Μοναχοί ότι αυτό που απολαμβάνουν σ’ 
αυτήν την ζωή είναι µέρος της χαράς του Παραδείσου και ότι στον Παράδεισο θα 
είναι περισσότερη, εν τούτοις απὀ πολλή αγάπη προς τον πλησίον τους θέλουν να 
ζήσουν επί της γῆς, για να βοηθούν τους ανθρώπους µε την προσευχή, να επεμβαίνη 
ο Θεός, και να βοηθιέται ο κόσμος. Μακάριοι αυτοί οι Μοναχοί, και δι ευχών τους ας 
ελεήση κι εμένα ο Θεός, τον ταλαίπωρο δυστυχώς ακόμη. Πολύ ήθελα να αξίωνεο 
Καλός Θεός όλους τους Μοναχούς που ακολουθήσαµε την Αγγελική ζωή, να 
φθάσουμε στα µέτρα αυτών των Μοναχών και να λέμε συνέχεια μµέρα-νύχτα: «Δόξα 
τω Θεώ, γιατί ζω, δόξα τω Θεώ, γιατίθα πεθάνω!» 

Αυτή είναι η Αγγελική ζωή, την οποία αρχίζουν από την γη ακόµη να ζουν οι 
Μοναχοί, ενδυόµενοι το ένα ΑΥγγελικό Σχήµα (είτε νέος είναι είτε νέα), το οποίο 
Αγγελικό Σχήµα μετατρέπει τα δύο φύλα σε δύο Αγγελικά Φτερά και ανεβάζει τις 
ψυχές πολύ ψηλά µε την αγνή αγάπη, και δεν υπάρχει πια σαρκική διάκριση’ ουκ ένι 
άρσεν και θήλυ». 

Αυτή λοιπόν την ζωή που ζούνε από εδώ οι Μοναχοί, θα ζήσουν και όλοι όσοι 
θα αξιωθούν τον Παράδεισο, διότι στον Παράδεισο δεν θα παντρεύωνται, αλλά θα 

είναι όπως οι Άγγελοι έτσι είπε ο Χριστός µας στους Σαδδουκαίους7. Γι αυτό εμείς οι 
Μοναχοί [/51 θα πρέπη µέρα-νύχτα να ευχαριστούμε και να δοξολογούµετον Θεό για 
την µεγάλη αυτή τιµή που µας έκανε, να µας καλέση στο Αγγελικό Του Τάγμα, και 
μας δίνονται όλες οι πνευματικές δυνατότητες, για να αγγελοποιηθούµε από την γη. 

Έχε τα όλα αυτά υπόψη σου, αδελφέ µου αρχάριε, και προσπάθησε να πετύχης 
το ποθούμενο' µια που ξεκίνησες καλά, πρόσεξε τα όλα όσα ανέφερα, για να 
καταλήξης και καλά. 

Εκτός λοιπόν απὀ τον νέο που θα πρέπη να χρωστάη αυτήν την µεγάλη 
ευγνωμοσύνη στον Θεό, που του έκανε την µεγάλη αυτή τιµή, που ανέφερα, για το 
Αγγελικό Τάγμα, καλά ήταν να μπορούσαν και όλοι οι γονείς των νέων αυτών να 
καταλαβαίνανε την µεγάλη τιµή που τους έκανε ο Θεός, που καταδέχτηκε να κάνη 
µαζίτους συμπεθεριά. 


Η αρχή της Μοναχικής πολιτείας 

ΑΦού πια διάλεξες το καλύτερο Μοναστήρι (ή Κελί ή Ησυχαστήριο κ.λπ.) και 
βρήκες τις καλύτερες πνευματικές προὐποθέσεις, και πληροφορηθής εσωτερικά και 
για τον Γέροντα σου, θα πρέπη να ρίξης την άγκυρα, βάζοντας μετάνοια δοκίµου, 
οπότε δοκιµάζεις, και σε δοκιμάζουν παράλληλα. 

Εάν θέλης να βάλης καλή σειρά και να προχωρής µε πνευματική υγεία στην 
Μοναχική σου πορεία, για να µην κουράζεσαι και κουράζης, πρώτα απ’ όλα να 
ανοίξης την καρδιά σου στον Γέροντα σου και να του κάνης µια γενική εξομολόγηση. 
Αυτό, αδελφέ µου, θεώρησε το απαραίτητο, όπως ο κάθε ασθενής μπαίνοντας στο 
Νοσοκομείο Λέει το ιστορικό του, για να βοηθηθή καλύτερα ο ίδιος από τον γιατρό. 
Πρόσεξε [/52Ι δε µην τυχόν και κρύψης κανένα σχέδιο σου (δήθεν Πνευματικό), διότι 
θα ταλαιπωρηθής ο ίδιος από το ίδιο σχέδιο σου αργότερα, που θα βρίσκεσαι έξω από 
το σχέδιο του Θεού και θα αγωνίζεσαι µε τις δικές σου ανθρώπινες μηδαμινές 
δυνάµεις και όχι µε θείες. 

Εάν θέλης να περάσης στο άγιο σχέδιο του Θεού, ἐεµμπιστέψου τα όλα στον Θεό 
και πέταξε όλα τα δικά σου σχέδια και κρεµάσου στην πλάτη του Γέροντα σου, σαν το 
Φρόνιμο παιδιάκι, χωρίς να κλωτσιέσαι και να κλωτσάς, και χρώσταγε του και 
ευγνωμοσύνη που σε μεταφέρει στην πλάτη του στον Παράδεισο, κοντά στον Θεό, και 
θα δώση και λόγο στον Θεό για σένα. 

Εκτός απὀ την γενική σου εξομολόγηση, καλό είναι να του λες και όλους τους 
λογισμούς σου της ημέρας, µέχρι να σταθεροποιήσης κατάσταση υγείας. Θεώρησε το 
και αυτό απαραίτητο, όπως ο άρρωστος που στις αρχές παρακολουθείται κάθε µέρα, 
για να απαλλαχτή απὀ τον πυρετό και τα δέκατα. 


ΎΥπακοή 
Είναι αλήθεια ότι στις αρχές για έναν αρχάριο, πολλές Φορές, δεν Φτάνει ένας 
Γέροντας µέχρι «να µπη το νερό στ’ αυλάκι», εάν θέλη να κάνη ο Γέροντας εργασία 
θετική, γνωρίζοντας την µεγάλη ευθύνη που ανέλαβε για την ψυχή του υποτακτικού 

του. Γή αυτό, αδελφέ µου, βοήθησε και εσύ τον Γέροντα σου στο θέµα της σωτηρίας 
της ψυχής σου δια της τυφλής σου υπακοής. 

Για να µην κουράζεσαι στο θέµα της υπακοής και κλωτσάς, θα πρέπη να µπης 
στο νόηµα της υπακοής, για να την αισθανθής ὡς ανάγκη, και τότε µόνον η υπακοή 
[/55.0α σε ελευθερώση, διότιη υπακοή δεν είναι σκλαβιά αλλά ελευθερία. 

Όταν Λοιπόν καταλάβης ότι ο Γέροντας σου Φέρει την δική σου ευθύνη και ότι 
φροντίζει αυτός για την σωτηρία σου και ό,τι κάνει το κάνει για το καλό σου και όχι 
για να σε βασανίζη, τότε θα χαίρεσαι, όταν σου λέη: «μη εκείνο» ή «μη εκείνο» ή 
«πήγαινε εδώ» ή «μην πηγαίνης εκεί», διότι θα έχης καταλάρει ότι όλα για το δικό σου 
καλό γίνονται, για να σε προλαβαίνη απὀ κάθε κακό µε την πείρα που έχει ή από 
δικά του περιστατικά ή άλλων. Τότε θα χαίρεσαι, όταν κάνης υπακοή ή όταν ρωτάς, 
και θα ήθελες µάλιστα και σε λεπτομέρειες ακόµη να µην έκανες του κεφαλιού σου, 
για να µην πέφτης σε γκάφες, αλλά απὀ λεπτότητα προς τον Γέροντα σου, για να µην 
τον κουράζης, θα κάνης ό,τι σε φωτίζει ο Θεός, και εσωτερικά η καρδιά σου θα είναι 
πάλι υποταγµένη. 

Δυστυχώς, το µεγάλο αυτό μυστικό της υπακοής, που είναι η ελευθερία, ο 
εχθρός το κρύβει και το παρουσιάζει τελείως ανάποδα στον υποτακτικό και µε αυτόν 
τον τρόπο ταλαιπωρεί και τον υποτακτικό, µε το να θεωρή τον εαυτό του σκλάβο, 
αλλά και τον Γέροντα, που δεν µπορεί να τον λαξέψη σαν τεχνίτης. Τότε ο 
υποτακτικός όλα τα ευεργετικά εργαλεία και χτυπήματα, που του κάνει ο Γέροντας 
του, τα θεωρεί βασανιστήρια των Μαρτύρων, καθώς και τον Γέροντα του πολλές 
Φορές Διοκλητιανό. 

Πολλές Φορές πάλι ο υποτακτικός τα δέχεται µεν µε χαρά, αλλά έχει την 
εντύπωση ότι θα λάβη δύο στεφάνια απὀ τον Θεό, όταν υποµένη, του Οσίου και του 
Μάρτυρος, πράγµα που δεν έχει νόηµα, παρά είναι ένα µεγάλο ξεγέλασµα που του 
κάνει το ταγκαλάκι(ο εχθρός). 

[/541 Τι καλά είναι για τον υποτακτικό, όταν µπη στο νόηµα της υπακοής και 
ελευθερωθή, και ο Γέροντας εργάζεται ελεύθερα στην ψυχή του υποτακτικού! Τότε 
χαίρονται και οι δύο και αγάλλονται, και τότε είναι ο Χριστός -- όπου δύο ή τρεις 
συνηγμένοιξ --, διότι διαφορετικά µπορεί να είναι δύο ή τρεις και να είναι το 
ταγκαλάκι. 

Το διάστηµα που δοκιµάζεσαι, εάν καμιά φορά δυσκολευτής, ταπεινώσου στον 
Γέροντα σου και πες του την δυσκολία σου. Εάν πάλι δυσκολεύεσαι, και πάλι 
ταπεινώσου, διότι ή ξέχασε ή θέλει να σε σφυγµομµετρήση, πόση αντοχή έχεις. Να 
κάνης προσευχή παράλληλα, ο Θεός να σε δυναμώνη και να Φωτίζη και τον Γέροντα 
σου. 


Επαφές µετους ξένους και µετους αδελφούς 
Ένα απὀ τα σοβαρότερα που Θα πρέπη να προσέξῆς, ιδίως ως αρχάριος, είναι 
το θέµα των ξένων. Εκτός που θα πρέπη να τους αποφεύγης, αλλά και το κελί σου 
ακόµη να ζητήσης µε ταπείνωση απὀ τον Γέροντα σου να είναι µακριά και από τον 
ξενώνα, για να µπορέσης να ξεχάσης τον κόσµο µε όλα τα κοσμικά. Εάν ήταν δε 

δυνατόν, να σε Φύτευε ο Γέροντας σου μεταξύ προχωρηµένων Πατέρων, για να 
έβλεπες µία συνέχεια αγίων αγωνιστών. Διότι όσο θα σε βοηθήση το καλό 
παράδειγµα, δεν θασε βοηθήσουν τα διαβάσµατα τα πολλά που θα κἀνης. 

Πρέπει να ξέρουμε ότι ο αρχάριος (ο νέος) είναι σαν το μαγνητόφωνο και 
µπορεί να ξεσηκώση και το κακό και το καλό στο καθαρό του μυαλό. Ο αρχάριος 
επίσης μοιάζει και µε την Φωτογραφική μηχανή και [551 αποτυπώνει ό,τι εικόνα ιδή. 
Εάν είναι κακή, ο εχθρός θα του παίξη στον ύπνο έργο ακατάλληλο και θα τον 
μολύνη λόγω της ηλικίας του. 

Γι αυτό φρόντισε να βρίσκεσαι µακριά απὀ ξένους και ξενώνες, µέχρι να 
ξεχάσης τα του κόσμου, και αλλάξη ο κόσμος σου από την πνευματική αλλοίωση του 
θείου έρωτος που θα ανάψη στην καρδιά σου, και θα καίγεται µετά ό,τι σκουπίδι 
(λογισμό κακό) σου πετάξη το ταγκαλάκι. 

Πρόσεξε µη σε ξεγελάση ο λογισμός σου, ενώ είσαι αρχάριος, να έρχεσαι σ’ 
επαφή µε τους ξένους, δήθεν για να βοηθήσης, διότι αυτό φανερώνει αρρώστια. Εάν 
βλέπης στον εαυτό σου ακόµη και αρετή, πρέπει να ξέρης ότι και αυτή η αρετή σου 
είναι γεμάτη απὀ κοσμικές τοξίνες. Τί αυτό απόφευγε τους ξένους, για να 
αποτοξινωθής πρώτα. 

Εάν και καμιά φορά νιώθης λίγη γλυκύτητα, µη νοµίσης ότι από τους μεγάλους 
σου αγώνες το κέρδισες, διότι αυτό είναι µια σοκολάτα στο μικρό παιδί απὀ τον Καλό 
Πατέρα, για να σε γλυκάνη να εργασθής και να τρέφεσαι απὀ το Παραδεισένιο 
Ζαχαροπλαστείο που σου έδειξε. Όπως και αργότερα που δεν θα σου δίνη δωράκια 
αλλά όλη την δωρεά Του τῆς μεγάλης και συνεχούς γλυκύτητος, και πάλιµησουπηο 
λογισμός σου ότι είναι από τα έργα σου αλλά του Θεού. Τα έργα µας ήταν οι αμαρτίες 
και η µεγάλη µας αχαριστία στον ευεργέτη µας Χριστό. Φυσικά, ανάλογες αμαρτίες 
και ανάλογη αχαριστία όλοι οι άνθρωποι έχουµε, και στο εξής Θα πρέπη από 
ευγνωμοσύνη να Του προσφέρουμε τουλάχιστον την μετάνοια µας και να µην 
αποχωριστούµε από τον Χριστό. 

Είναι πολύ βαρύ, νομίζω, µετά απ’ όλη την θυσία που έκανε ο Χριστός για µας, 
να καταλήξουμε πάλι [/Ρ6Ι στην κόλαση και να Τον ἑαναλυπήσουμε. Γι αυτό, αυτό 
που θα ας συγκρατή από την αμαρτία, για να µην πάµε στην κόλαση, καλά θα ήταν 
να µην είναι η φωτιά της κολάσεως, που µας τρομάζει, αλλά το πολύ Φιλότιμο και η 
πολλή αγάπη προς τον ευεργέτη µας Χριστό (η Φλογερή αγάπη). Με Λίγα λόγια, από 
Φιλότιμο δεν θα πρέπη να πάµε στην κόλαση, για να µη λυπήσουµε τον Χριστό. 

Θα πρέπη λοιπόν, αδελφέ µου, να προσέξουμε να µην αποχωρισθούµε ποτέ 
από τον Χριστό και να έχουµε τακτική επαφή δια της προσευχής' και η προσοχή καλό 
είναι να προπορεύεται και της προσευχής, για να µη γίνη καθώς ο Δαβίδ αναφέρει: 
Και η προσευχή αυτού γενέσθω εις αμαρτίαν”. 

Πρόσεξε και όταν βρίσκεσαι σε ώρα προσευχής, αλλά περισσότερο πριν την 
προσευχή, απὀ συνομιλίες στο διακόνηµα σου περιττές, και έτσι θα προσεύχεσαι 
αργότερα απερίσπαστος και ατραυµάτιστος, διότι τα πολλά λόγια και πολλές 
παρεξηγήσεις δημιουργούν. Εάν θέλης να μιλάς, ο Χριστός µε χαρά θέλει να Του 
μιλούν τα παιδιά Του. Μην αναπαύεσαι ούτε καισε πνευματικές συζητήσεις, όταν δεν 
υπάρχη Αγιότητα, διότι απὀ πνευματικά θα αρχίσουν και στην καταλαλιά θα 

τελειώσουν. Ἐάν οι άλλοι συζητάνε ή κατακρίνουν κ.λπ., αυτό εσένα δεν πρέπει να σε 
ενδιαφέρη αλλά οι δικές σου αμαρτίες, και να ζητάς το έλεος του Θεού δια της 
αδιαλείπτου σου συνομιλίας Κύριε [ησού Χριστέ ... 

Πάντα να έχης όλο καλούς λογισμούς για όλους, διότι, και να κατακρίνουν οι 
άλλοι κ.λπ., ίσως να µην έχουν άλλες αμαρτίες παρά αυτές, και έτσι θα γίνουν [//27] 
αιτία αυτές οι καταλαλιές τους να ταπεινωθούν και να κλάψουν στον Θεό και να 
ενωθούν µαζί Του: ενώ εμείς, αδελφέ µου, έχουµε πολλές αμαρτίες, και µας φτάνει 
αυτό το υλικό, για να κλάψουμµε. 

Καλά είναι, όσο µπορείς, να τις αποφεύγης αυτές τις συγκεντρώσεις, όπως 
επίσης την περιέργεια, διότι μαζεύουµε σαβούρα Λλογισµών και µετά κουραζόµαστε 
πολύ για να την διώξουµε. Πάντα να Φέρουμε καλούς λογισμούς και να µη 
δεχώµαστε πονηρά τηλεγραφήµατα, εάν θέλουµε να καθαρίση η καρδιά µας, και να 
μετατραπούν οι πονηρές μηχανές του εργοστασίου µας (της καρδιάς) σε αγαθές 
μηχανές. Τότε πια το χρυσάφι Θα το κάνη Άγια Ποτήρια, τις σπασµένες καμπάνες 
Πολυελαίους, ακόµη και τα πεταγµένα παλιόχαρτα θα τα κάνη καθαρές 
χαρτοπετσέτες. Όταν όµως η καρδιά είναι πονηρή, και το καλό χρυσάφι θα το θεωρή 
μπρούντζο και θα το κάνη και αυτό ή σφαίρες ή κανόνια. Γι αυτό η καρδιά θα πρέπη 
να καθαρίση µε το να Φέρουμε όλο καλούς Λλογισμούς για όλους και µε το να µη 
δεχώµαστε τα τηλεγραφήµατα του πονηρού, διότι εκ της καρδίας εξέρχονταιῦ όλα τα 
κακά, και πάλι εκτου περισσεύµατος τῆς καρδίας λαλεί το στόμα". 

Όταν Λοιπόν ο άνθρωπος πάψη να σκέφτεται και να ενεργή κακά, τότε τον 
πλησιάζει η καλοσύνη του Θεού, και έρχεται η παιδική πια αθωότητα µέσα στην 
πνευματική ωριμότητα µε την διάκριση του Θεού, και γνωρίζει πια καρδιές ανθρώπων 
και δεν βγάζει ανθρώπινα συμπεράσματα. Το σπουδαιότερο δε τότε είναι που, ενώ 
διακρίνει τον Άγιο από τον εγκληματία, θεωρεί [/Ρ8Ι όµως καλύτερο από τον εαυτό του 
και τον εγκληματία και τον αγαπάει µε πόνο και εὐχεται για την σωτηρία του 
αδελφού του. Εύχεται και για την μετάνοια του, µε τον λογισμό ότι ίσως θα μπορούσε 
να κάνη περισσότερα κακουργήµατα, αλλά αγωνίστηκε και περιορίστηκε σε 
λιγότερα. Λαμβάνει δε υπόψη του τις συνθήκες που μεγάλωσε, τα κληρονομικά και 
όλες τις κακές αφορμές που του είχαν δοθή, τα οποία θα τα λάβη όλα υπόψη Του ο 
Δίκαιος Θεός. Παράλληλα, ελέγχει τον εαυτό του, που ίσως δεν ανταποκρίθηκε στις 
καλές αφορμές που του είχαν δοθή, τα οποία θα τα λάβη όλα υπόψη Του ο Δίκαιος 
Θεός. Παράλληλα, ελέγχειτον εαυτό του, που ίσως δεν ανταποκρίθηκε στις καλές και 
πολλές ευκαιρίες που του έδωσε ο Θεός, και ταπεινά και µε πόνο προσεύχεται, καιο 
Καλός Θεός βοηθάει και τον εγκληματία και τον ελεεί' παράλληλα διπλασιάζει την 
Χάρη Του στον ευγνώµονα δούλο Του --ευ, δούλε αγαθέΞ ... 

Δυστυχώς, µερικοί από µας, για να µην τα βλέπουμε τα πράγµατα µε το θεϊκό 
μάτι, κάνουμε και τους εαυτούς µας δυστυχισµένους και γυμνούς από χαρίσματα, και 
στενοχωρούµε και τον Θεό µε την δυστυχία µας και Τον φέρουμε σε δύσκολη θέση. 
Δηλαδή, εάν µας δώση κανένα χάρισμα, ένα και ένα θα υπερηφανευτούµε, και το 
κακό είναι που θα πληγώνουµε και άλλες ψυχές µε την υπερήφανη συμπεριφορά 

μας. Εάν δεν µας δώση, µας βλέπει στην δυστυχία µας και σαν καλός Πατέρας 
πονάει, γιατί έχει άφθονα πλούτη για να µας δωρίση. 

Τι καλά είναι, όταν γνωρίσουμε τον εαυτό µας! Τότε θα µας γίνη η ταπείνωση 
πια κατάσταση, και ο Θεός θα µας καλοαποκαταστήση µετις θείες Του δωρεές! Τότε 
πια θα πάψουν να λειτουργούν και οι [/59Ι Πνευµατικοί νόμοι - ο υψών εαυτόν 
ταπεινωθήσεταιὁ -- διότι θα βαδίζουµε όλο χαμηλά και δεν θα πέφτουμε και θα 
δεχώµαστε συνέχεια την Χάρη του Θεού, η οποία δίνεται υποχρεωτικά στους 
ταπεινούς. 


Αξιοποίηση του κελλιού 

Προσπάθησε, όσο µπορείς, εκτός απὀ τις επαφές σου µε τους ανθρώπους, να 
αποφεύγης και κάθε ανθρώπινη παρηγοριά, εάν Θέλης να νιώσης την θεία, η οποία 
δεν συγκρίνεται µε τίποτα το ανθρώπινο. Γι αυτό αγάπησε το κελί σου, την κυψέλη 
σου, διότι αυτό θα σε βοηθήση στην συγκέντρωση σου, και θα Φτιάχνης το µέλι των 
αρετών, οι οποίες θα σε γλυκαίνουν περισσότερο από το μέλι. 

Το κελί σου θα σε βοηθήση, για ν΄ ανέβης ψηλά, µε την κατάνυξη που θα σου 
Φέρη και τον Θείο έρωτα που θα σου φουντώση στην καρδία. Το κελί σου θα είναι πια 
το αγαπημένο σου σπίτι και σπίτι του Θεού όπου θα κινήσαι ελεύθερα και απλά, σαν 
το μικρό παιδί στο σπίτι το πατρικό του, που νιώθει την σιγουριά των γονέων του και 
την ἀφθονη στοργή. 

Αξίζει λοιπόν ο κόπος να κάνουμε το κελί µας σαν εκκλησάκι µε εικόνες και µε 
ό,τι ἀλλο θα µας βοηθάη για να το ευλαβούμαστε, και να µας δίνη και αυτό ευλάβεια 
και να έχη τότε την δύναμη να µας τραβάη και εµάς, αλλά ακόµη καιτον λογισμό µας 
να συγκεντρώνη τόσο στην προσευχή όσο και γενικά στα πνευματικά µας 
καθήκοντα, τα οποία θα µας δίνη διάθεση να τα κάνουµε µε χαρά. 

Φυσικά, τυχαίνουν και ημέρες που ή απὀ κόπωση ή απὀ ασθένεια να µη 
μπορούμε να τα κάνουμε όλα όπως [//60Ι πρέπει. Κακό είναι, όταν τελείως 
παραλείπωνται, γιατί ο εχθρός λαμβάνει έδαφος και κυριεύει την καρδιά µας. Θα 
πρέπη σ’ αυτές τις περιπτώσεις να κάνουµε πάλι κάτι, έστω και ελάχιστο, όπως οι 
καλοί στρατιώτες, όταν δεν μπορούν να κάνουν επίθεση, ρίχνουν μερικές ριπές από 
το πολυβολείο, και ο εχθρός δεν πλησιάζει Όταν βρουν την πρώτη ευκαιρία 
αργότερα, κάνουν την επίθεση στον εχθρό µε βαριά όπλα καιτον νικούν. 


Προσοχή έξω από το κελί 

Όταν, αδελφέ µου, θα βγαίνης έξω απὀ το κελί σου, έχε υπόψη σου και τον 
εχθρό, που έτοιµος είναι για επίθεση! και το κακό είναι που είναι κακός και όχι µόνο 
ζητάει αφορμή, αλλά δημιουργεί αφορμές ο ίδιος και σε μπλέκει µέσα στα πυρά του 
και σε τραυματίζει. 

Μιµήσου πάλι τον καλό στρατιώτη που βγαίνοντας απὀ το πολυβολείο του έχει 
«ανά χείρας» το αυτόματο όπλο. Έτσι και εσύ να κρατάς το κομποσχοίνι σου και να 
βρίσκεσαι σε εγρήγορση, για να µη σπαταλήσης από µια µικρή σου απροσεξία τον 
πλούτο που συμµάζεψες µε πολύ κόπο στο κελί σου. 

Το κομποσχοίνι να µη σου Λλείπη ποτέ από το χέρι, γιατί αυτό είναι το σχοινί 
που τραβάµε μµία-δύο-πέντε-δέκα Φορές, και ξεπαγώνουν επί τέλους τα πνευματικά 
λάδια, και παίρνει µπρος η πνευματική µας μηχανή της αδιαλείπτου προσευχής. 
Ακόνη και όταν πάρη µπρος η μηχανή σου, πάλι µην το καταργής, για να µην 
παρακινηθούν και άλλοι και το καταργήσουν, ενώ δεν πήρανε µπρος. 

Βγαίνοντας απὀ το κελί σου, για να αποφεύγης κάθε κακό (εκτός απὀ την 
περιέργεια), να περιορίσης [/61] και τα πολλά σου λόγια στο «ευλόγησον» και στο «να 
είναι ευλογημένο» και τότε θα είσαι και απὀ τον Θεό ευλογημένος και απὀ όλους 
αγαπημένος και ούτε σε πειρασμό Θα πέφτης ποτέ, γιατί ο διάβολος θα είναι 
αφοπλισμένος και θα αναγκάζεται να είναι ο ίδιος συνέχεια πεσµένος και να σε 
ευλαβήται, χωρίς να το Οέλη. 

Εάν συναντήσης κάνεναν Φλύαρο, µην τον αποστρέφεσαι, αλλά κάνε τον 
βιαστικό και µε αγάπη Φύγε. Καλό είναι, πριν σε καταλάβη, να αναμερίσης' αφού 
όµως τον συνάντησες, µην τον αποφεύγης απότομα και τον πληγώσης. Και, εάν ιδής 
να κατακρίνη, πες του µε αγάπη: «Αδελφέ, εμένα θα πρέπη να κατακρίνης, που είµαι 
ελεεινός, και όχι τους άλλους, που είναι καλύτεροι απὀ μένα». Πρόσεξε µην τον 
ελέγξης, καν μεγάλος είναι καν μικρός, διότι είναι αναίδεια: οὖτε και να τον µεμφθής, 
διότι θα σιχαθή κι εσένα ο Θεός και όχι µόνο δεν θα σε βοηθήση για να κόψης τα 
πολλά σου ελαττώματα, αλλά θα επιτρέψη, παίρνοντας την Χάρη Του, να γίνης πιο 
Φλύαρος από εκείνον. Μπορείς, ἆμα θέλης, και να µην ακούς και να προσεύχεσαι 
αδιαλείπτως το μικρό διάστηµα που Θα υπομείνης τον αδελφό σου, για να µην 
πληγωθή, µια που είναι αδιάθετος πνευματικά. 


Αδιάλειπτη προσευχή και γνώσητου εαυτού µας 

Για την αδιάλειπτη προσευχή, εάν Οέλης, χρησιμοποίησε απλό τρόπο, σε 
περίπτωση που είσαι απλός και δεν µπορείς να µπΏῆς στο πραγµατικό νόηµα των 
Νηπτικών Αγιών Πατέρων της Φιλοκαλίας και πλανεθής. Διότι δεν βάζουν δυστυχώς 
μερικοί ὡς σκοπὀ την απέκδυση του παλαιού ανθρώπου, την μετάνοια, την 
ταπείνωση, και να έχουν την άσκηση σαν βοηθητικό [/62Ι| µέσο για τον αγιασμό της 
ψυχής, για να αισθανθούν βαθιά την αμαρτωλότητα τους και να νιώσουν και πολύ 
την ανάγκη του ελέους του Θεού και να Λένε το Κύριε [Ιησού Χριστέ, ελέησον µε µε 
πόνο γλυκό, αλλά ξεκινάν µε µια ξερή άσκηση και επιδιώκουν τις θείες ηδονές και τα 
Φώτα και πολλαπλασιάζουν συνέχεια τα κομποσχοίνια και αυτό-αγιάζονται µε τον 
λογισμό τους από τους μαθηματικούς υπολογισμούς των κομποσχοινιών τους. 
Φτιάχνουν Φυσικά και σκαμνί ακριβώς στους πόντους, και όλα τ’' άλλα, δηλαδή η 
κλίση της κεφαλής και η αναπνοή, ακριβώς όπως τα γράφουν οι Άγιοι Κάλλιστοι και 
Γρηγόριοι της Φιλοκαλίας -- ενώ αυτά είναι βοηθητικά µέσα -- και νομίζουν ότι κάπου 
κοντά στους Αγίους βρίσκονται και δωσ΄ του κομποσχοίνια: και, όταν πιστέψουν ότι 
αγιάσανε, αµέσως έρχεται το ταγκαλάκι (ο εχθρός) και στήνει την τηλεόραση, και 
στην συνέχεια επακολουθούν και προφητείες ταγκαλίστικες κ.λπ. 

Γι αυτό, αδελφέ µου, µη ζητάς τίποτε άλλο στην προσευχή σου εκτός από την 
μετάνοια! ούτε φώτα ούτε θαύματα ούτε προφητείες ούτε χαρίσματα καθόλου παρά 
μετάνοια. Η μετάνοια θα σου Φέρη την ταπείνωση, η ταπείνωση Θα σου Φέρη την 
Χάρη του Θεού, και ο Θεός θα σου έχη µέσα στην Χάρη Του ό,τι χρειάζεται για την 

δική σου σωτηρία και ό,τι άλλο, σε περίπτωση που χρειασθή, για να βοηθήσης µία 
άλλη ψυχή. 

Τα πράγµατα είναι πολύ απλά, και δεν υπάρχει λόγος να τα µπλέκουμε. Κατ’ 
αυτόν τον τρόπο την ευχή θα την αισθανθούµε ως ανάγκη και δεν θα νιώθουμε 
κούραση και πολλές φορές θα την λέμε, και η καρδιά µας θα νιώθη γλυκό πόνο, όταν 
την λέη την ευχή, και [//65Ι ο Χριστός θα µας σκορπάη και Αυτός την γλυκιά Του 
παρηγοριά µέσα στην καρδιά µας. 

Η προσευχή λοιπόν δεν κουράζει, αλλά ξεκουράζει' κουράζει µόνον, όταν δεν 
μπούμε στο νόηµα τῆς και δεν καταλάβουμε το νόηµα των Αγίων µας Πατέρων. Όταν 
την ανάγκη του ελέους του Θεού την καταλάβουμε, χωρίς να πιέζουµε τον εαυτό µας 
στην προσευχή, η ανάγκη αυτή της πείνας θα µας αναγκάζη να ανοίγουµε το στόµα 
σαν το μωρό, για να θηλάσουµε, και θα νιώθουμε παράλληλα και όλη την σιγουριά 
σαν το μωρό στην αγκαλιά τῆς μητέρας, το οποίο και αγάλλεται συγχρόνως. 

Σαν Ασυρµατιστές Λοιπόν που είμαστε εμείς οι Μοναχοί, θα πρέπη να 
βρισκώµαστε σε συχνή επαφή µε τον Θεό, και εάν είναι δυνατόν, και «εν διαρκεί 
ακροάσευ για περισσότερη σιγουριά, για να έχουµε κάθε στιγµή άφθονες θείες 
δυνάµεις. Ο. εχθρός Φυσικά δεν ησυχάζει και πάντοτε βάλλει ποικιλοτρόπως. 
Μπορούμε όµως να τον αξιοποιήσουµε και αυτόν, µε το να τον κάνουμε εργάτη 
άµισθο, και να µας βοηθήση στην αδιάλειπτη προσευχή. Όταν επί παραδείγματι µας 
Φφέρνη κακούς λογισμούς ή βλάσφημους, να αρχίζουμε την ευχή και να Λέμε και στο 
ταγκαλάκι: «Καλά που µε κέντησες, γιατί είχα ξεχάσει τον Χριστό µου». Όταν λοιπόν 
κάνουμε αυτό, και να θέλουμε να το κρατήσουμε το ταγκαλάκι, δεν κάθεται, γιατί δεν 
είναι κουτό να δουλεύη δωρεάν και να κάνη και καλό στην ψυχή µας. 

Εάν θέλουμε πάλι, για λεπτή εργασία παίρνουμε τα μεγαλύτερα πάθη που 
έχουµε, µε την σειρά, και όποιο σφάλμα της ηµέρας είδαμε, και ζητάμε το έλεος του 
Θεού ταπεινά, για να λυτρωθούµε, µε το Κύριε [ησού Χριστέ ... Μ΄’ αυτόν τον τρόπο 
ξεριζώνονται τα [//64] πάθη, παράλληλα µας μένει και η καλή συνήθεια τῆς ευχής, και 
όχι να επιδιώκουμε εξωτερικά µόνον την συνήθεια, και µας δημιουργηθούν 
ψευδαισθήσεις και πλάνες. 

Όταν Λοιπόν κάνη προηγουμένως το γνώρισμα του εαυτού του κανείς και 
συναισθανθή την µεγάλη του αμαρτωλότητα και τις µεγάλες του Θεού ευεργεσίες, 
τότε η καρδιά ραϊΐζει, όσο γρανιτένια και εάν είναι, και τρέχουν τα πραγματικά 
δάκρυα µόνα τους, και δεν πιέζει ο άνθρωπος τον εαυτό του ούτε στην προσευχή ούτε 
και για να βγάλη δάκρυα. Διότι η ταπείνωση µε το Φιλότιμο δουλεύουν µε τα 
τρυπάνια στην καρδιά συνέχεια, και οι πηγές αυξάνουν, και το χέριτου Θεού χαϊδεύει 
συνέχεια το φιλότιμο παιδί Του που εργάζεται. 

Όταν ασχολήσαι µε την αμαρτωλότητα σου και κάνης την λεπτή σου εργασία, 
κατ’ αρχάς να έχης πάντα την ελπίδα στον Θεό, την οποία να κρατάς σφιχτά, για να 
µη σου Φύγη ποτέ. Όσες αμαρτίες δεν είναι σαρκικής φύσεως, µπορείς να τις 
λεπτολογής, για να αναγκάζεσαι να ταπενώνεσαι. Όσες όµως είναι σαρκικής φύσεως, 
να µην τις λεπτολογής καθόλου, παρά να θεωρής τον εαυτό σου ένα βρώμικο 
τουλούµε γεμάτο βρωμιά. Ούτε και να ξεθαρρέψης να κάνης προσευχή για πρόσωπα 
µε σαρκικές ιστορίες, διότι εκτός που Θεωρείται αναίδεια, ενώ ο ίδιος δεν έχεις 
συμφιλιωθή µε τον Θεό, αλλά και θα σε μολύνη ο εχθρός µε ακάθαρτους λογισμούς 

την ηµέρα, και την νύχτα θα σου παίξη ακατάλληλα έργα το ταγκαλάκι και θα σε 
μολύνη. 

Εάν στον ύπνο σου συµβή κάτι τέτοιο, µην το εξετάζης καθόλου, όπως επίσης 
και κανένα περιστατικό στην ζωή σου (σαρκικής πάλι φύσεως), απὀ το οποίο [//65Ι σε 
γλύτωσε ο Θεός µετο να σε σκεπάση και να σε γλυτώση σαν το κλωσοπούλι από τα 
νύχια του γερακιού, γιατί είναι επικίνδυνο. Όπως ο εχθρός πολλές Φορές πετάει µια 
χειροβομβίδα να σκοτώση τον στρατιώτη, και ο Θεός τον προστατεύει µε το να µη 
γίνη η έκρηξη, και γλυτώνει ο στρατιώτῆς, και µετά απὀ καιρό κάθεται ο ανόητος και 
περιεργάζεται την χειροβομβίδα, και µε το ξεσκάλισµα που της κάνει, σκάει και του 
τινάζει τα μυαλά στον αέρα, το ίδιο µπορεί να πάθη και ένας νέος, όταν ξεσκαλίζη 
αμαρτήματα σαρκικής φύσεως. Τι αυτό, όταν τυλιγώµμαστε µέσα στο βρώμικο 
τουλούμµι, είναι μεγαλύτερη ασφάλεια. 


Πνευματική µελέτη 

Να διαβάζης, όσο μπορείς βίους Αγίων, που τονίζουν την Μετάνοια, για να 
βοηθηθής. 

Βιβλία δογματικά µην πιάσης, διότι δεν είναι για τους αρχαρίους. Αλλά και 
αργότερα ακόµη, εάν είσαι αγράµµατος, πάλι µην τα διαβάζης, διότι, όπως από την 
Φιλοκαλία πέφτει στην πλάνη ένας αγράµµατος, που την καταλαβαίνει αλλιώς, το 
ίδιο και τα δογµατικά βιβλία µπορεί να τον οδηγήσουν σε άλλη πλάνη. Από µεν της 
Φιλοκαλίας την πλάνη θα έχη και µια ταγκαλίστικη ηρεµία της ψευδαισθήσεως ότι 
είναι λίγο παρακάτω (απὀ ... ταπείνωση) απὀ τον Άγιο Γρηγόριο τον Σιναϊτη' απὀ δε 
την ερμηνεία του δόγµατος, την αγράµµατη, ενώ θα είναι θηρίο άγριο και µε πείσμα 
Φοβερό, θα νοµίζη ότι είναι ο Άγιος Μάρκος ο Ευγενικός. 

Φυσικά, και η µελέτη η ανάλογη είναι και αυτό θέµα του Γέροντος, αλλά απλώς 
θα πω και σ’ αυτό τον λογισμό µου. Κατ’ αρχάς ένα κεφάλαιο από το [//66Ι Ευαγγέλιο 
είναι απαραίτητο και για τον αγιασμό µας, γιατί διώχνει όλα τα κακά. Επίσης 
Πατερικά βιβλία, για να µπορέσης να καταλάβης το Ευαγγέλιο, διότι όλα τα 
Πατερικά είναι ρυάκια, τα οποία πηγάζουν απὀ το Ευαγγέλιο. Όταν Λοιπόν 
ακολουθούμε τα ρυάκια, βρίσκουµε την πηγή και δεν πλανιόµαστε σαν τους 
Προτεστάντες στα λαγκάδια. Τα Συναξάρια πολύ βοηθούν, διότι βρίσκει κανείς σ’ 
αυτά ό,τι είδους βιταμίνες έχει ανάγκη η ψυχή του’ καλό είναι και το Συναξάρι της 
ημέρας. Επίσης ο Άγιος Ιωάννης της Κλίµακος είναι απαραίτητος για κάθε Μοναχό 
(το πρωτότυπο), καθώς ο Ευεργετικός (ή το Γεροντικό), το Λαυσαϊκό, το ΛΔειμωνάριο,ο 
Άγιος Ἐφραίμ, ο Αόρατος Πόλεμος, η Φιλοκαλία (εάν είσαι μορφωμένος), εκτός από 
τον 40 τόμο «Περί νοεράς Προσευχής», διότι εκεί χρειάζεται να έχης και βίωμα, για να 
την καταλάβης, και δεν σου επαρκεί η µόρφωση σου µόνον (εκτός απὀ τον έμπειρο 
οδηγό, που είναι πολύ απαραίτητος). Διότι φόβος είναι, όπως ανέφερα, να μπλέξη 
κανείς τα δικἀ του Φτηνά δάκρυα µε τα πολύτιμα των Αγίων Πατέρων και να 
πλανεθή, και για ένα λόγο παραπάνω επικίνδυνο είναι για συναισθηματικούς 
χαρακτήρες. 

Ο ίδιος κίνδυνος, και μεγαλύτερος, υπάρχει µε τον Άγιο Συμεών τον Νέο 
Θεολόγο, γιατί µπλέκουν, εκτός απὀ τα δάκρυα, και τον θείο έρωτα του Αγίου µε το 
δικό τους συναίσθηµα, αλλά καιτην αγάπη του Αγίου, που είχε στον Γέροντα του, την 

αγνή, µε την δική τους την συναισθηματική, και πολλές φορές και αρρωστηµένη, που 
είναι γεµάτη πνευματικές τοξίνες, και δύσκολα το καταλαβαίνουν. 

Ιδίως προσοχή χρειάζεται στις γυναίκες (λόγω του χαρακτήρος) να µην τον 
διαβάσου τον Άγιο Συμεών, [//67Ι εάν δεν αποκτήσουν ανδρισμό οι ψυχές. Χρειάζεται 
βοήθεια τόσο απὀ την Γερόντισσα, για να Λλαμπικάρη η αγάπη τους, και να 
ανδρωθούν πνευματικά, όσο και από τις ίδιες, για να στρέψουν όλο τον αγώνα τους 
κατά της µαλθακότητος, η οποία δημιουργεί αυτήν την μούχλα. Φυσικά, η 
σκληραγωγία είναι το φάρμακο, καθώς και ο περιορισμός στα πολύ απαραίτητα 
πλυσίµατα ή λουσίµατα! και απὀ την σκληραγωγία θα έλθη η διπλή υγεία, και από 
αυτήν την υγεία θα γεννηθούν οι θείες ηδονές (από την σωματική ταλαιπωρία που 
γίνεται µε επίγνωση και διάκριση). 

Γι αυτό, αδελφέ µου, µη διστάζης να κόψης καθετί που γίνεται αιτία να σε 
χωρίση από τον Χριστό, όσο και να σε πονέση πολύ. Πρέπει να ξέρουμε ότι ο Χριστός 
θα µας το λογίση μαρτύριο και, όταν περισσότερο πονάµε, ασφαλώς λογιζόµμαστε 
Μεγαλομάρτυρες και Οµολογητές, διότι ομολογούμε εμπράκτως την αγία µας πίστη 
και τηρούµε τις άγιες εντολές του Χριστού. 

Σε όλα αυτά που ανέφερα, στην συνέχεια πολύ θα σε βοηθήση ο Αββάς Ισαάκ, 
διότι και το βαθύτερο νόηµα της ζωής δίνει να καταλάβη κανείς, και κάθε είδους 
μικρό ή µεγάλο κόμπλεξ και εάν έχη ο άνθρωπος που πιστεύει στον Θεό, τον βοηθάει, 
για να το διώξη. Η ολίγη µελέτη στον Αββά Ισαάκ αλλοιώνει την ψυχή µετις πολλές 
τῆς βιταμίνες. 

Είναι αλήθεια, µερικοί Γέροντες τον Αββά Ισαάκ δεν τον συνιστούν, για να µην 
τους φύγουν τα καλογέρια στην έρηµο ..... Ενώ ο Αββάς Ισαάκ δεν συνιστάει στους 
µαθητάς του Δημοτικού να πηγαίνουν στο Πανεπιστήµιο ούτε σ’ αυτούς που δεν 
έχουν βγάλει ακόµη το Γυμνάσιο. Γι αυτό θα πρέπη ο Γέροντας να βοηθήση στο θέµα 
αυτό, για να τον καταλάβουν τον [//68Ι Άγιο, και να ωὠφελούνται πολύ απὀ το 
θεόπνευστο αυτό βιβλίο. 

Όταν ένας αρχάριος παρουσιάζη τέτοια συμπτώματα (θέλη να Φύγη για την 
έρημο), ενώ δεν έχει βγάλει ούτε το Γυμνάσιο το πνευματικό, αυτό φανερώνει άδειο 
κεφάλι. Όταν λέω «άδειο», δεν εννοώ τελείως άδειο, διότι έχει µέσα στο άδειο κεφάλι 
την µεγάλη του ιδέα για τον εαυτό του. Γι αυτό χρειάζεται βοήθεια, για να την 
καταλάβη και να την πετάξη, για να τον πλησιάση ο Θεός και να του δώση τις θείες 
Του ιδέες, διότι η µία µόνον ιδέα για τον εαυτό µας εμποδίζει όλες τις θείες ιδέες του 
Θεού να µας πλησιάσουν. Ο πονηρός εχθρός όµως τι κάνει Όταν εξετάση τον 
αρχάριο σαν τον γιατρό, για να του βρη τον πόνο, και του χτυπάη και το κεφάλι, εάν 
ακούση το ντουκ-ντουκ στο άδειο κεφάλι, του περνάει την σύριγγα, του το φουσκώνει 
και το σηκώνει στον αέρα. Τότε αγωνίζεται σκληρά ο αρχάριος, αλλ’ όµως δέρει αέρα 
και δέρεται απὀ τον αέρα. 

Γι αυτό θα πρέπη, πριν να αρχίσουμε οποιαδήποτε δουλειά πνευματική, να 
πετάξουμε την µια µας ιδέα στα σκουπίδια, αφού την σιχαθούμµε, διότι αλλιώς ό,τι και 
αν κάνουμε, θα τα ερμηνεύουµε µε το «ΒΕγώ-λεξικό» µας και θα τα κάνουμε λίπος για 
τον σαρκικό εαυτό µας και θα αυξάνουµε συνέχεια την πνευματική αναισθησία µε 
την «παχυ-χοιρινοδερµία» µας. Δηλαδή, ενώ θα κάνη ο Γέροντας στον υποτακτικό 
αυστηρές παρατηρήσεις για πολύ χονδρά σφάλματα, ο υποτακτικός θα µένη 

απαθέστατος, µε τον λογισμό ότι του κάνει παρατηρήσεις, για να τον δοκιµάση, 
επειδή έφθασε σε µέτρα Αγιότητος. 

Αυτού του είδους την λεπτή εργασία κάνει το ταγκαλάκι [//69Ι σ'αυτούς που 
ανέφερα, και αργά ή γρήγορα πέφτουν σε πειρασμό µεγάλο. 

Θα πρέπη λοιπόν να σιχαθούµε τον εαυτό µας και να ασχολούμαστε µόνο µε 
τον ελεεινό εαυτό µας, για να συμφιλιωθούμε πρώτα µε τον Θεό, και µετά έρχεται η 
µεγάλη αγάπη στον ταπεινό δούλο, η οποία θεϊκή αγάπη του ανάβει την Φωτιά και 
της δικής του αγάπης (τόσο στον Θεό όσο και στον πλησίον του), και πετάει και 
ολόκληρο τον εαυτό του στους άλλους, µε τον λογισμό ότι δεν είται τίποτε παρά 
Φυτόχωμα και χαίρεται που θα καρπίσουν οι άλλοι. 

Πολύ βοηθάει στο θέµα αυτό, όταν κλείνεται κανείς στο κελί του και δεν έχη 
επαφές, διότι τότε όλους τους ανθρώπους τους θεωρεί Αγίους. Προσπάθησε λοιπόν, 
αδελφέ µου, να το αγαπήσης το κελί σου, και όλα τα αντικείµενα του κελιού σου να 
είναι ασκητικά: ψάθα, απλό σκαμνί, σανίδια, λινάτσα για τραπεζοµάνδηλο ή μαύρο 
πανί, για να σε μεταφέρουν και αυτά ακόµη στην Θηβαΐῖδα και Νιτρία και να σου 
θυμίζουν τους εξαὐλωμένους Αγίους Πατέρες, και όχι πολυθρόνες και φΦορμµάικες και 
νάυλον, που θα σου κλέβουν συνέχεια τον νου στον κόσµο και θα σου θυμίζουν 
πολλά, και θα σε μολύνουν οι λογισμοί. Πολύ βοηθάει, και πριν απὀ την προσευχή, 
ένα μικρό έστω κομμάτι να διαβάσης απὀ το Γεροντικό, µέσα στην ασκητική 
ατμόσφαιρα του κελιού σου, για να θερµανθή η καρδιά σου, και να καπακωθούν όλες 
οι µέριμνες του διακονήµατος µε το Τεροντικό, για να µπορέσης να προσεύχεσαι 
απερίσπαστα. 


Άσκηση 

Επειδή οι αρχάριοι συνήθως έχουν µεγάλο ενθουσιασμό -- και πρέπει να έχουν 
-;,Ύια να µη βλάψουν [/70/τον εαυτό τους απότομα απὀ αδιάκριτη άσκηση, καλό είναι 
να αναφέρω και στο θέµα αυτό δυο συμβουλές, διότι πολλές Φορές το κάνουν σαν τον 
χείμαρρο, που κατεβάζει το νερό του απότομα, µια Φορά, και µετά δεν έχει ούτε µια 
σταγόνα για τον εαυτό του ούτε και για ένα διαβάτη. Εκτός τούτου, και ό,τι ξεθάρρεψε 
στις όχθες του για να βλαστήση, Σηραίνεται κι εκείνο. Ενδέχεται δε να χάση ο 
αρχάριος και την υπομονή του και να γογγύση, σε περίπτωση που του έχει κλονισθή 
και η υγεία του. Τί αυτό πάντοτε Θα πρέπη να αποβλέπουμε στο µεγαλύτερο 
πνευματικό κέρδος και να αγωνιζώµαστε µε διάκριση. 

Επειδή το σώµα µας συνδέεται και µε την ψυχή µας, και ο σκοπός της σάρκας 
είναι να υποτάσσεται στο πνεύμα και να το υπηρετή Φφρόνιμα για την καλή 
αποκατάσταση της ψυχής, αυτά που θα αναφέρω θα είναι κατά κάποιον τρόπο 
γιατροσόφια και δίαιτα περισσότερο για το σώμα, απὀ το οποίο έχουµε ανάγκη από 
μερικές δυνάµεις του µόνον και όχι από τις αταξίες του. Γι’ αυτό και η περιποίηση στο 
γαϊδουράκι (στην σάρκα) θα πρέπη να γίνεται µε διάκριση, µε ανάλογο κριθάρι, για 
να μπορούμε να το συγκρατήσουµε µε το χαλινάρι, για να µην κάνη αταξίες και µας 
πετάη κλωτσιές και µας πετάξη καμιά Φορά -- Θεός φΦυλάξοι --σε κανένα γκρεμό. Και 
το κακό είναι που η σάρκα την ψυχή την πετάει στην κόλαση, ενώ το γαϊδουράκι τον 
καβαλάρη του το πολύ-πολύ σ’ ένα γκρεμό, και την ψυχή δεν την βλάπτει του 
αφεντικούτου. 

Πολλές Φορές όμως συμβαίνει και το εξής: ενώ η σάρκα µας είναι 
σκελετωµένη, εν τούτοις πετάει Κλωτσιές (κάνει αταξίες), κι εµείς, για να την 
ταπεινώσουµε, ελαττώνουµε τις τροφές και διπλασιάζουµε τους αγώνες, [/71 αλλά η 
σάρκα παρ’ όλα αυτά συνεχίζει να είναι Θηρίο. Σ΄ αυτές τις περιπτώσεις το 
παθαίνουµε όπως ο ανόητος εκείνος χωρικός που αφήνει το γαϊδουράκι νηστικό και 
το βαρυφορτώνει, για να Ἠηµερέψη, επειδή πετάει κλωτσοιές συνέχεια, ενώ το 
κακόµοιρο το ζώο δεν φταίει, αλλά το ρηµάδι το σαµάρι του που του πλήγωσε τις 
πλάτες. Ενώ δηλαδή πολλές Φορές και σ’' εμάς η αιτία είναι ο εγωισμός, η 
υπερηφάνεια, η κατάκριση, µε την έλλειψη της αγάπης, που διώχνουµε την Χάρη του 
Θεού, και µας πλησιάζει το ταγκαλάκι (ο εχθρός), για να µας βάλη Φωτιά και στα 
ξηρά κόκαλα, εμείς αυξάνουµετις νηστείες και τους πνευματικούς αγώνες, µετάνοιες 
κ.λπ., για να ταπεινώσουµε την σάρκα η σάρκα όµως δεν ταπεινώνεται, γιατί λείπει η 
ταπείνωση καιη αγάπη από την ψυχή µας. 

Γι αυτό σ’ αυτές τις περιπτώσεις, όταν µας παρουσιασθή πόλεμος σαρκικός, 
αφού κάνουμε λίγη νηστεία, λίγη αγρυπνία µε προσευχή και ιδούµε τον πόλεμο να 
συνεχίζη, θα πρέπη να καταλάβουμε ότι «αλλού στάζευ. Αμέσως να πέσουµε 
μπρούμυτα µπροστά στον Χριστό και να ζητήσουμε συγχώρεση προκαταβολικώς και 
να Τον παρακαλέσουµε να µας Φωτίση παράλληλα, για να γνωρίσουμε το σφάλμα 
μας και τον άνθρωπο που πληγώσαμε ή αδικήσαµε, για να ζητήσουμε συγχώρεση και 
από τον ίδιο. Μόλις λοιπόν ζητήσουμε ταπεινά συγχώρεση από τον Χριστό, αµέσως 
Φεύγει η σαρκίκη Φλόγα, και θυµμώμαστε και την αιτία, η οποία µας βοηθάει για να 
ταπεινωθούµε ακόµη περισσότερο, και τότε έρχεται η Χάρη του Θεού άφθονη. 

Επομένως, εμείς είμαστε αιτία και όχι η σάρκα σ’ αυτήν την περίπτωση, που 
δεν πονέσαµε για τον αδελφό [/72! που έσφαλε και δεν ήρθαµε στην θέση του, για να 
τον πονέσουµε πιο πολύ, αλλά τον κατακρίναµε σκληρά. Τι αυτό πήρε ο Θεός την 
Χάρη Του από εµάς, και λειτουργήσανε οι πνευµατικοί Του νόμοι, και πέσαμε κι εμείς 
στα χέρια του ταγκαλακιού, το οποίο µας καβούρντισε την σάρκα στο τηγάνι του και 
μας μουτζούρωνε παράλληλα και την ψυχή µας. Αντίθετα ο Φυσικός πόλεμος των 
νέων Φεύγει αµέσως µε λίγη άσκηση, όπως ανέφερα, διότι συγκινείται ο Χριστός από 
τα αγωνιζόµενα παιδιά Του και τα βοηθάει αµέσως, γιατί δεν Οέλει να 
ταλαιπωρούνται τα πλάσματα Του. Άλλωστε και ο Ίδιος µας το είπε στο Ἱερό Του 
Ευαγγέλιο: Ο γαρ ζυγός µου χρηστός και το Φορτίον µου ελαφρόν εστινἩ. Θα πρέπη 
όµως κι εμείς να είμαστε πράοι και ταπεινοί τη καρδία 15. 

Αναμφιβόλως θα γεννηθή σε πολλούς νέους το ερώτημα: «Γιατί ο Θεός 
επιτρέπει να πολεμηθούμε απὀ τον δαίµονα της πορνείας, ενώ υπάρχουν άλλα πάθη 
µέσα µας (η υπερηφάνεια κ.λπ.) και ενώ υπάρχουν και άλλα δαιμόνια,» 

Έχω την εντύπωση ότι, επειδή η Παρθενία είναι η πρώτη απὀ τις δύο άλλες 
υποσχέσεις µας, την Ακτημοσύνη και την Ὑπακοή, και επειδή η υπερηφάνεια είναι η 
µεγαλύτερη αμαρτία, και η κατάκριση στερείται και τῆς αγάπης, τα οποία δεν τα 
καταλαβαίνουμε, γι αυτό ένας νέος συνήθως την πνευματική του κατάσταση την 
παρακολουθεί µόνον από την σάρκα. Εάν έχη απάθεια, νομίζει πως πάει καλά, και 
µπορεί να βρίσκεται σε τέτοια νάρκη, που να µην καταλαβαίνη τ’ άλλα πάθη που 

κρύβονται. Ἐπιτρέπει [//7251 λοιπόν ο Θεός τον δαίμονα της πορνείας, που τον 
ταπεινώνει ακουσίως, και έτσι, µε την ταπείνωση, πάλι τον πλησιάζει ο Θεός. Με λίγα 
λόγια, το δαιμόνιο της πορνείας, µε το τράνταγµα που του κάμει του νέου, του δίνει 
να καταλάβη ότι δεν πάει καλά. 


Διάκριση στην νηστεία 

Εκτός απὀ αυτές τις αιτίες που ανέφερα για τον µη φυσιολογικό πόλεμο της 
σαρκός, θα πρέπη να προσέχουμε και άλλα πράγµατα που γίνονται και αυτά αιτία 
για να αυξηθή ο πόλεμος, π.χ. το θέµα της διαίτης µας. 

Κατ’ αρχάς το τηγάνι θέλει πέταγμα, για να µην τηγανίζη πια την σάρκα µας, 
και να γλιτώση και το στομάχι µας απὀ το έλκος. 

Όλα τα βραστά ωφελούν µε ὠμό Λάδι. Από τα χορταρικά θα πρέπη να 
αποφεύγουμε τα σινάπια, που δημιουργούν πύρωση στην σάρκα. 

Όταν πολεµήται κανείς απὀ τον ύπνο, θα πρέπη να αποφεύγη από τα 
χορταρικά τα μαρούλια, τα πολλά ζοχιά και πιο πολύ τις παπαρούνες και την ήρα 
από το σιτάρι (όταν αλεσθή για ψωμῦ καιτα σκόρδα. 

Πόλεμο επίσης σαρκικό προξενεί το γάλα του κουτιού (ιδίως όταν συνηθίζεται 
τακτικά και πίνεται πηχτό). Ωφέλιμο είναι το Φυσικό γάλα, που Φέρνει ύπνο, όταν 
πάσχουµε απὀ αὐπνίες' όπως και το Φλαμούρι φέρνει ύπνο σ’ αυτές τις περιπτώσεις. 

Το τσάι το Ευρωπαϊκό (που βγαίνει στην Κίνα) διώχνει τον ύπνο, όταν θέλουµε 
να αγρυπνήσουµε, όπως και ο καφές. Εκτός δε που βοηθάει για την αγρυπνία ένας 
καφές, πολύ βοηθάει και στους νέους, όταν καμιά φορά περνούν κανένα φυσιολογικό 
σαρκικό μπουρίνι. 

[/741 Τυχαίνει δηλαδή καµιά φορά να µας έρχεται ένα σαρκικό σύννεφο 
ξαφνικά, και να σκοτίζεταιο νους, και να παραλύη το σώμα κ.λπ. και, ενώ σ’ αυτές τις 
περιπτώσεις χρειάζεται αγώνας, είναι αφοπλισμένος ο άνθρωπος τόσο απὀ τον νου, 
που βρίσκεται σαν μεθυσμένος, όσο και απὀ την σάρκα, που είναι παραλυµένη και 
ζητάει ύπνο, Φαγητό κ.λπ. (όλα τα ενάντια). Σ’ αυτές λοιπόν τις περιπτώσεις (που 
προέρχονται απὀ προηγούµενη αμέλεια πνευματική), πολύ βοηθάει ένας καφές -- και 
δύο στην ανάγκη -- που αµέσως του διώχνει µε την τόνωση όλη εκείνη την µέθη την 
σαρκική, παράλληλα την υπνηλία και την παράλυση, καθώς και την λιγούρα, και του 
δίνει όλες τις προὐποθέσεις πια για να αγωνισθή στην νηστεία, την αγρυπνία και 
προσευχή, µε µετάνοιες και άλλους πνευματικούς αγώνες, και έτσι λαμβάνει την 
διπλή υγεία του. 

Το μέλι είναι πολύ ωφέλιμο, αλλά πολλή πύρωση δημιουργεί, και καλά είναι οι 
νέοι να το αποφεύγουν το πολύ, όπως το πολύ βούτυρο, ακόµη και το πολύ τυρί. Μέλι 
µπορεί να χρησιµοποιή κανείς το πρωί, µια κουταλιά του γλυκού σ΄ ένα ποτήρι χλιαρό 
νερό, να το διαλύη και να το πίνη, εάν θέλη καλό και ωφέλιμο ρόφημα, το οποίο πολύ 
βοηθάει για την πέψη και στους δυσκοίλιους. Επίσης, γι΄ αυτήν την περίπτωση πολύ 
βοηθούν τα βραστά σύκα, τα ψητά ή βραστά κρεμμύδια και περισσότερο τα 
αγριόπρασα, ιδίως όταν τα χρησιμοποιήσουμε και µε ωμό λάδι. 

Τα ωµά κρεμμύδια ως τροφή, όταν είναι φρέσκα, ή όταν τα παλιά τα αφήνουμε 
στην παγωνιά, για να Φύγη το φαρμάκι, ή όταν αργότερα αρχίσουν να φυτρώνουν, 
µόνον τότε δεν βλάπτουν και δεν δημιουργούν ανωμαλίες στα έντερα, στα οποία, 

όταν έχουν [//75Ι βλάβη, πολύ βλάπτει και το βρόχινο νερό, ιδίως όταν είναι άδειο από 
Φαγητό το στομάχι. 

Στο Φαγητό σου το κρασί να το αποφεύγης (εάν είσαι νέος ιδίως), διότι προξενή 
πύρωση και πόλεμο σαρκικό µαζί µε την ζάλη, και τότε είναι οπλισµένος ο εχθρός 
από τα όπλα που του έδωσες. 

Εάν είσαι γέρος, ή νέος αλλά Φιλάσθενος, τότε χρησιμοποίησε Λίγο κρασί, το 
οποίο συμπληρώνει κάπως την λιτή τροφή σου. Το κρασί πολύ βοηθάει τα 
εξαντληµένα γεροντάκια και τους εξαντληµένους νέους που παρουσιάζουν ακράτεια 
ούρων, και τονώνει τα νεφρά τους. Επίσης βοηθάει το κρασί και σ΄ αυτούς που έχουν 
αδύνατο στομάχι, και δεν επιδέχεται το νερό (μόλις το πίνουν, το πετάνε πάλι αµέσως 
το νερό). Πολύ βοηθάει σ’ αυτές τις περιπτώσεις να βάζουμε δυο πόντους κρασί στο 
ποτήρι και µετά να το γεµίζουµε νερό και να πίνουμε το θολωμµένο αυτό κρασόνερο, 
διότι δεν κάνει να το κόψουµε τελείως το νερό, επειδή είναι απαραίτητο για τα νεφρά. 

Όταν καμιά φορά Φράξουν τα ούρα, πολύ αποτελεσματική είναι η ρόκα (το 
χορταρικό), και περισσότερο βοηθάνε τα γκαμηλόχορτα, που βγαίνουν στην έρημο 
του Σινά, τα οποία να τα φάη κανείς ωμά ή µε λίγο λάδι ωμό (σαλάτα σκέτη). 

Και τα πολλά νερά δεν ωφελούν, διότι και αυτά δημιουργούν φΦουσκωμάρα και 
πόλεμο, ιδίως το βράδυ, εκτός που µας εμποδίζει το φούσκωμα αυτό στην αναπνοή 
για την αδιάλειπτη προσευχή. Γι αυτό καλό είναι να αποφεύγη κανείς όλα τα 
αρµυρά, τα οποία βλάπτουν, όπως και τα πολλά γλυκά, που φέρνουν δίψα, καθώς και 
τους πολλούς ξηρούς καρπούς, που Φέρνουν και δίψα αλλά και πόλεμο, και να 
χοησιµοποιή [/76Ι κανείς τις ελαφρές και Λιτές τροφές, για να βοηθηθή στο 
Πνευματικό του πέταγµα της προσευχής. 

Όσο µπορεί κανείς να αποφεύγη γενικά όλες τις Λιπαρές τροφές και τις 
σάλτσες, που γλιτσιάζουν την ψυχή, καθώς τα παστά και τις κονσέρβες, γιατί όλα 
αυτά, εκτός που είναι ανθυγιεινά στο σώμα, είναι ανθυγιεινά και στην ψυχή µε τις 
πυρώσεις και τους ιδρώτες κ.λπ. που βγάζει η σάρκα, και αναγκάζουν τον άνθρωπο 
όλο να πλένεται, γιατί αλλιώς βρωμάει σαν Τούρκος, που δεν έχει Άγιο Μύρο" ενώ µε 
την ασκητική ζωή εξαὐλώνεται κατά κάποιον τρόπο ο άνθρωπος και, ενώ δεν 
πλένεται, εν τούτοις γυαλίζει και ευωδιάζει. 

Εκτός όµως απὀ τις τροφές που θα πρέπη να προσέχουμε, θα πρέπη να 
προσέχουμε καιτις κανονικές ώρες, για να µας βοηθάνε στον πνευματικό µας αγώνα, 
διότι έχει και αυτό µεγάλη σηµασία. Καλά είναι το πρωί στις 3 βυζαντινή (9 µε το 
κοσμικό) να τρώη κανείς για μεσημέρι και το απόγευμα στις 10 βυζαντινή (4 µε το 
κοσμικό) να τρώηή το βραδινό του, το οποίο να είναι συνήθως Λίγο ανάλατο, καθώς 
ανέφερα, για να µην πίνη πολλά νερά ούτε την ώρα του φαγητού αλλά ούτε και την 
ώρα της χωνέψεως, που βλάπτουν, παρά µετά απὀ τρεις ώρες. Έτσι θα έχη και το 
στομάχι ελαφρό απὀ φουσκωμάρες, που δεν αραίωσε τα υγρά του µε πολλά νερά, και 
έκαναν την χώνεψη καλά, και αποφεύγει κανείς όλες τις ξινίλες και πικρίλες. 

Καλά είναι να αποφεύγη κανείς και την ποικιλία των φαγητών, διότι εκτός που 
είναι και καλογερικό, η ποικιλία δημιουργεί πάντα και ανωμαλίες, γιατί δεν ταιριάζει 
πολλές φορές η µια τροφή µε την άλλη. 





[771 

Όταν Λοιπόν τρώη κανείς νωρίς για βράδυ (4 μ.μ. µε το κοσμικό), το βράδυ 
µπορεί να προσευχηθή πολύ καλά, ακόµη και µετάνοιες στρωτές να κάνη, αφού 
περάσουν τρεις µε τέσσερεις ὧὤρες, - Φυσικά και πάλι όχι πολλές, αλλά ευχή και 
µικρές µετάνοιες αποβραδίς µπορεί να κάνη και αµέσως σχεδόν, αφού διαβάση το 
Απόδειπνο. Οι µεγάλες συνήθως µετάνοιες καλό είναι, οἱ πολλές, να γίνωνται την 
ώρα που ξυπνάει κανείς, για να ξεπαγώνουν τα Λάδια, και να παίρνη µπρος η 
πνευματική µας μηχανή για την προσευχή. 

Φυσικά, το πρόγραµµα αυτό Θα το τηρή κανείς, όταν βρίσκεται στο κελί του. 
Όταν καμιά φορά Φιλοξενηθή, θα πρέπη να φάηῃ ό,τιτου προσφέρουν είτε αρµυρό είτε 
ξινό είτε κονσέρβα ή παστό είναι. Ούτε επίσης να θέλη να εφαρµόση το τυπικό του σε 
ξένα Μοναστήρια ή πνευματικά σπίτια. Γι αυτό καλά είναι να µένη στο κελί του 
κανείς και να συνεχίζη το τυπικό του, που τον βοηθάει. Σ΄ αυτές τις περιπτώσεις θα 
κάνη ό,τι µπορεί είτε απὀ µεγάλες µετάνοιες είτε απὀ µικρές και ευχή. Πάντως τις 
µεγάλες µετάνοιες, εάν φάηῃ αργά, καλύτερα να µην τις κάνη αµέσως µετά το φαγητό 
ή, το πολύ-πολύ, να κάνη μερικές χωρίς να σκύβη πολύ, αλλά µόνο να γονατίζη 
όρθιος. 

Οι µετάνοιες, όπως ανέφερα, πολύ βοηθούν µετά τον ύπνο, που σηκωνόµαστε 
την νύκτα, όπως για έναν νέο, πριν ξαπλώση το βράδυ, αφού περάσουν, όπως είπα, 
τέσσερεις ὧὦρες. Εκτός δε απὀ το ξεκίνημα της πνευματικής µας μηχανής για την 
προσευχή, µας Φέρνουν και πολλά άλλα καλά. Το πρώτο απ’ όλα είναι που 
προσκυνάµε τον Θεό και Του ζητάμε ταπεινά το έλεος Του. Το δεύτερο καλό, που 
ταπεινώνεται η άγρια σάρκα, και έρχεται η ηρεµία και η απάθεια της [/78Ι σαρκός. Και 
το τρίτο, µας δίνουν και την υγεία την σωματική και διώχνουν όλη την μούχλα της 
µαλθακότητος, και έρχεται η διπλή υγεία στον άνθρωπο. 

Όσοι κουράζονται στο θέµα των µετανοιών, μπορούν να τις κάνουν και στα 
ενδιάµεσα, απὀ Λίγες µετά απὀ κάθε κομποσχοίνι. Ο τρόπος αυτός είναι ξεκούραστος 
και ὠφέλιμος στην προσευχή µε την ποικιλία αυτή. 


Διάκριση στον ύπνο 

Εκτός απὀ τις µετάνοιες, που δεν Θα πρέπη να τις κάνουµε µετά το Φαγητό, 
διότι πολύ βλάπτουν, πολύ περισσότερο βλάπτει το να κοιμµώμαστε αµέσως µετά το 
Φαγητό (ιδίως όταν είναι νέος κανείς, διότι αυτό θα του δηµιουργήση και πόλεμο 
σαρκικό). 

Πολύ βλάπτει στους νέους ο πρωινός ύπνος, διότι είναι σκανδαλώδης, και 
περισσότερο, όταν η Ακουλουθία τελειώση πολύ πρωί, και ξεγελαστή και φάη και 
πλαγιάση, διότι και η λίγη εκείνη τροφή είναι φωτιά. Φυσικά, μιλάω για έναν υγιή νέο 
και όχι για φιάσθενο, του οποίου η σάρκα έχει ταπεινωθή από την αρρώστια, όπως 
και του γέρου από τα γεράµατα του. 

Καλό είναι στους νέους να κοιμούνται νωρίς, για να ωφελούνται και απὀ τις 
καλές ὧρες του ύπνου, τις ὠφέλιμες, µέχρι το μεσονύκτιο, και να αποφεύγουν τον 
σκοτωµένο και σκανδαλώδη ύπνο µετά το μεσονύκτιο, διότι όσο ωφελούν οι 
τέσσερεις ώρες πριν το μεσονύκτιο, δεν ωφελούν οι οκτώ µετά το μεσονύκτιο. 

Για τους μεγάλους στην ηλικία και για τους νέους που έχουν Φθάσει σε 
απάθεια ή η Φύση τους είναι ήπια, και τους δίνεται η δυνατότης αυτή, μπορούν να 

ωφεληθούν πνευματικά στην προσευχή απὀτην δύση [//7ο9Ι του ηλίου µέχρι τα 
µεσάνυκτα, διότι αυτές οι ὧρες είναι καλές και βοηθάνε στην προσευχή, όπως και 
στον ύπνο είναι ὠωφέλιμες (όχι ότι υπάρχουν ὧρες καλές και ώρες κακές). 

Πάντοτε θα αποβλέπη κανείς στο περισσότερο πνευματικό του κέρδος, και 
στην περίπτωση αυτή, νομίζω, το περισσότερο κέρδος στον νέο είναι να κοιµάται 
πολύ νωρίς αποβραδίς (εάν είναι δυνατόν και µετά την δύση του ηλίου) και να ξυπνάη 
τα µεσάνυκτα στην προσευχή. 

Όταν λοιπόν νυκτώση, πριν πλαγιάσουμµε, είναι απαραίτητη η προσευχή (έστω 
και λίγη ευχή), για να καθαρισθή ο νους µας και η καρδιά. Επίσης, και την ώρα ακόµη 
που είμαστε ἑξαπλωμένοι, να λέμε συνέχεια πάλι την ευχή, για να µας πάρη ο ύπνος 
με την ευχή, και να συνεχισθή και την ώρα που κοιμώμαστε ακόµη. Αισθάνεται 
κανείς τότε να προσεύχεται και στον ύπνο, και είναι πραγµατικότης αυτό, διότι, όταν 
τύχη να ξυπνήση, συνεχίζεται η επίλοιπη ευχή. Αυτό Φυσικά είναι καλό σηµείο και 
Φανερώνειτο πνευματικό γλυκοχάραγµα. 

Πολύ βοηθάει γι αυτήν την κατάσταση, όταν, την ώρα που ἑαπλώσουμε, 
σταυρώσουμµε το μαξιλάρι και τα χέρια και κλίνουµε Λίγο προς το δεξιό πλευρό και 
εξετάσουμε τον εαυτό µας, εάν είµαστε δηλαδή έτοιμοι για την άλλη ζωή ή όχι. Διότι, 
πού το ξέρουμε εάν κοιμηθούµε και δεν ξυπνήσουμε ποτέ και πεθάνουμε; Όπως θα 
είµαστε έτσι ἑαπλωμένοι, µε αυτές τις σκέψεις του θανάτου, καλό είναι να πούμε και 
μερικά τροπάρια τῆς νεκρωσίµου ακολουθίας και µετά συνέχεια την ευχή, διότι όλα 
αυτά βοηθούν για τον Αγιασµό της ψυχής µας. 

Όταν όµως δεν προσέχουµε και δεν αγωνιζώµαστε [//80Ι µε τον τρόπο τον 
πνευματικό, αλλά τρέφουµε την σάρκα γερά µε Λλιπαρές και πολλές τροφές (ιδίως οι 
νέοι) και κοιμµώμαστε µετά το Φαγητό (διότι τα πολλά φαγητά Φέρνουν και υπνηλίες) 
και ξαπλώνουμε σε µαλακό στρώμα χωρίς προσευχή και όταν την ηµέρα αφήσαμε 
τον νου µας ελεύθερο να γυρίζη στον κόσµο και να παίρνη ταινίες, επόμενο είναι η 
μεν σάρκα να διαθέση την πύρωση, το δε ταγκαλάκι (ο εχθρός) να µας παίζη τους 
σινεµάδες του στον ύπνο µε τα ακατάλληλα έργα και να µας μολύνη. Γι αυτό δεν θα 
πρέπη να τα φΦορτώνουμε πάντοτε στον διάβολο, διότι τις περισσότερες φορές Φταίμε 
εμείς, που δεν προσέχουμε. 


Προσοχή στον πνευματικό αγώνα 

Είναι απαραίτητη η προσοχή επομένως την ηµέρα, δηλαδή να προσέχουμε και 
τον νου µας και όλα όσα ανέφερα, για να µην αµαρτάνουµε ούτε την νύκτα, διότι ο 
εχθρός, ότι δεν µπορεί να µας κάνη την ηµέρα, προσπαθεί να µας το κάνη στον ύπνο, 
έστω και µε ένα μµολυσμµό ή επιθυµία κοσμική, ενώ την ηµέρα που βρισκόταν σε 
εγρήγορση η ψυχή δεν τα δεχόταν. 

Ο Μοναχός λοιπόν, που Φέρει το Αγγελικό Σχήµα, δεν δέχεται ούτε καν 
λογισμό αισχρό τόσο την ηµέρα όσο και την νύκτα, την οποία προετοιμάζει απὀ την 
ηµέρα, και η ζωή του δεν συγκρίνεται µε την ζωή των Λαϊκών. Διότι η ζωή του 
Μοναχού περνάει και την φυσική ακόη ζωή µε τους υπερφυσικούς του πνευματικούς 
αγώνες, και ζη την υπερφυσική αυτή ζωή, την Αγγελική, µε την εξαὐλωμένη του 
σάρκα. Εδώ βλέπουμε και την διαφορά που υπάρχει στην ζωή του Μοναχού και στην 
ζωή του Λαϊκού: Δηλαδή, εάν ένας λαϊκός επιθυµήση το κελί του Μοναχού, µε την 

[/811 κατανυκτική του ατμόσφαιρα, και την ζωή του Μοναχού και την µιµηθή λίγο, 
αναμφιβόλως ανεβαίνει στον Παράδεισο. Όταν όμως ένας Μοναχός απλώς 
επιθυµήση το υπνοδωμάτιο των εγγάµων και επιθυµήση Λίγο την ζωή τους, 
κατεβαίνει στην κόλαση, εάν δεν προλάβη να εξομολογηθή αµέσως, να κλάψη και να 
είναι προσεκτικός άλλη φορά. Όταν λέω «να κλάψη», εννοώ και τα δάκρυα της 
καρδιάς, τους αναστεναγμούς µε συντριβή καρδίας, τύψεις κ.λπ. 

Γι αυτό και σ’ εμάς τους Μοναχούς είναι περισσότερο απαραίτητη η προσοχή 
(άλλωστε και «Νηπτικοί Πατέρες» θα πη «προσεκτικοί Πατέρες»), και θα πρέπη να 
προσέχουμε σε όλα όσα βοηθούν για την αγνότητα. 

Μεταξύ δε όλων των άλλων πολύ βοηθάει και το κρεβάτι µας να είναι απλό 
ξύλινο µε σανίδες και αντί στρώμα µια κουβέρτα ή κάτι χοντρότερο, όταν είναι κανείς 
γέρος ή φιλάσθενος νέος, για να µην πληγώνεται, και δεν µπορεί να κλείση µάτι. 

Όταν καμιά φορά, ενώ θέλει κανείς να κοιµηθή λίγο, για να ξεκουραστή, ο 
ύπνος δεν τον παίρνη, να εξετάση µην τυχόν είναι τελείως άδειο το στομάχι. Τότε δεν 
βλάπτει ένα παξιµάδι, και να κοιµηθή αµέσως. 

Όταν καμιά φορά πάλι αισθάνεται µια γενική ανησυχία και δεν µπορή να την 
προσδιορίση απὀ πού προέρχεται, και δεν τον παίρνη ο ύπνος, εάν είναι νέος, να 
σηκωθή αµέσως και να αξιοποιήση την ώρα στα πνευματικά του καθήκοντα, διότι 
αυτό θα του δηµιουργήση κατ’ αρχάς εκνευρισµό, και θα πάψω την ευχή, και µετά το 
ταγκαλάκι θα του φέρνη αισχρούς λογισμούς και θα τον τηγανίζη στο κρεβάτι µετα 
στριφογυρίσµατα που θα κάνη, µε την πυρωμµένη του [//892| τότε σάρκα. Όταν δε αυτό 
συµβαίνη να γίνεται πολλές φορές, θα πρέπη να το γνωρίζη ο Γέροντας, πρώτα μεν, 
για να τον οικονοµάη την ηµέρα να ξεκουράζεται, και δεύτερο, να βρη την αιτία από 
την οποία προέρχεται, για να θεραπευτή. Εάν η ανωμαλία είναι του στομάχου κ.λπ., 
πολύ βοηθάει να είµαστε γονατιστοί και να ακουµπάµε τα χέρια σε πολύ ψηλά 
μαξιλάρια ή τραπέζι και να λέμε την ευχή µέχρι να µας πάρη ο ύπνος. 

Είναι απαραίτητη η παρακολούθηση του Γέροντα, για να βοηθιέται απὀ την 
πείρα του ο αρχάριος και να µην κάνη πρόβες µόνος του και ταλαιπωρήται. 


Πνευματική χαρά 

Φυσικά, για να προκόψη κανείς στον Μοναχισμµό, θα πρέπη να είναι έξυπνος, 
να έχη ανδρισμό, να αγωνίζεται µε πολύ Φιλότιμο και θάρρος και µεγάλη ελπίδα 
στον Θεό και να τα αποδίδη όλα τα καλά στον Θεό, να αγαπάη πολύ τον Θεό καινα 
τρέµη την αμαρτία και όχι τον θάνατο. Να χαίρεται που κρατάει την υγεία της ψυχής 
του µέσα απὀ το δέρµα και τα κόκαλα και να µη λυπάται που έχασε τα λίπη του και 
τα κιλά του, τα οποία λίπη ευεργετούν µόνον τα σκουλήκια. 

Η αγία λοιπόν ἀσκηση (µε διάκριση), µε την µεγάλη της αυταπάρνηση, που 
γεννιέται απὀ την πίστη την µεγάλη µε τα ξεσπάσματα της αγάπης προς τον Θεό, 
Φέρνουν στον άνθρωπο την πραγματική χαρά στην ζωή του, και χαίρεται που ζη, 
γιατί η καρδιά του Φτερουγίζει δοξολογώντας τον ευεργέτη του Θεό, και χαίρεται και 
που θα πεθάνη, γιατί θα πάη πάλι κοντά στον Θεό και θα συνεχίζη εκεί την 
δοξολογία του. 

Με λίγα λόγια, την ἴδια χαρά νιώθει που ζη και [/85Ι την ίδια χαρά που Θα 
πεθάνη. Αναμφιβόλως στον Παράδεισο Θα είναι καλύτερα, διότι εδώ µέρος της 

παραδεισένιας χαράς απολαμβάνει κανείς απὀ τον Θεό' αλλά, επειδή και αυτή η χαρά 
επί της γης είναι τόσο πολλή, και την άλλη, την περισσότερη, δεν την έχει γνωρίσει 
ακόµη, την χαρά την νιώθει ολοκληρωμένη. Άλλωστε και ο Χριστός µας είπε: Η 
βασιλεία των Ουρανών εντός υμών εστι!ὀ. 

Φυσικά, αυτά τα πράγµατα µε το μυαλό δεν µπορεί να τα καταλάβη κανείς, 
εάν µαζί µετις σάρκεςτου, που θα δώση στην άσκηση για την αγάπη του Χριστού, δεν 
δώση και το μυαλό του και δεν θελήση να θεωρήται ανόητος για τον Χριστό και 
αδύνατος για τον Χριστό, για να λάβη τότε την δύναμη και την σοφία του Χριστού από 
την Σταύρωση Του. Αφού σταυρώση δηλαδή κανείς τον εαυτό του επάνω στον σταυρό 
του και εξαὐλωθή λίγο δια της ασκήσεως, αφού πεθάνη από τον κόσµο και αναστηθή 
πνευματικά, µόνον τότε τα καταλαβαίνει αυτά. 

Οι Μοναχοί λοιπόν που ζουν αυτήν την Ανάσταση, αυτοί µόνο μπορούν να 
καταλάβουν τους κολασµένους που είναι απομακρυσμένοι από τον Θεό, (γιατί αυτό 
είναι η κόλαση) και, επειδή νιώθουν αυτούς να υποφέρουν, βλέπουν και τον εαυτό 
τους να αγάλλεται συνέχεια, παρακαλούν τον Θεό, εάν είναι δυνατόν να 
αντικαταστήσουν έστω και έναν που ταλαιπωρείται στην κόλαση, που δεν ένιωσε 
ούτε στην γη τον Θεό ούτε εκεί στην κόλαση και συνέχεια βασανίζεται. Με την χαρά 
αυτή, που θα αντικαταστήσουν έστω και έναν κολασμένο, και το ζητούν συνέχεια 
από τον Θεό οι Μοναχοί, νιώθουν µεγάλη αγαλλίαση, [//84] και από την µεγάλη τους 
αγάπη, που μεταφέρεται και στην κόλαση, νομίζω ότι εκείνο το μικρό κομματάκι της 
κολάσεως μεταβάλλεται σε Παράδεισο, διότι όπου αγάπη, ο Χριστός, και όπου ο 
Χριστός, χαρά. 

Οι Μοναχοί δεν προσεύχονται µόνο για τους ζωντανούς και για τους 
πεθαµένους, αλλά ακόµη και για τους πιο δυστυχισµένους απ’ όλους, τους δαίµονες, 
οι οποίοι, δυστυχώς, ενώ έχουν περάσει χιλιάδες χρόνια, όλο πάνε στο χειρότερο και 
εξελίσσονται στην κακία τους. 

Κάποτε μάλιστα ένας Μοναχός είχε πονέσει πολύ και, ενώ προσευχόταν 
γονατιστός, πεσµένος κάτω, έλεγε τα εξής στην προσευχή του: «Εσύ Θεός είσαι και, 
άμα θέλης, µπορείς να βρης έναν τρόπο για να σωθούν και αυτοί οι δυστυχισµένοι 
δαίμονες, οι οποίοι, ενώ είχαν τέτοια µεγάλη δόξα πρώτα, τώρα έχουν όλη την κακία 
και την διαβολιά του κόσμου και, εάν δεν µας προστάτευες, θα µας είχαν ϱηµάξει 
όλους τους ανθρώπους». Ενώ Λοιπόν έλεγε αυτά τα λόγια προσευχόµενος µε πόνο, 
βλέπει ένα κεφάλι σκυλίσιο δίπλα του να του βγάζη την γλώσσα του και να τον 
κοροϊίδεύη. Το επέτρεψε Φαίνεται ο Θεός αυτό, για να πληροφορήση τον Μοναχό ότι 
Εκείνος έτοιμος είναι να τους δεχθή, αρκεί να µετανοήσουν οἱ δαίμονες, αλλά αυτοί 
δεν θέλουν την σωτηρία τους. 

Βλέπει κανείς απὀ το γεγονός αυτό, εκτός απὀ την µεγάλη αγάπη των 
Μοναχών, που αποκτούν απὀ αυτό το είδος της αγάπης του Θεού, που δεν έχει όρια, 
και την µεγάλη αγάπη του Θεού, που έτοιµος είναι να σώση και τους δαίμονες, παρ’ 
όλα τα δισεκατομμύρια εγκλήματα που έχουν κάνει, αρκεί να µετανοήσουν. 


[1/85] 
Μετάνοια 


16Βλ. Λουκά 17,21. 

Γι αυτό κανένας αµαρτωλός δεν πρέπει να απελπισθή ποτέ, αρκεί να 
µετανοήση, διότι και οι αμαρτίες του είναι λιγότερες απὀ του διαβόλου, και 
ελαφρυντικά έχει, διότι επλάσθη απὀ χώμα και απὀ απροσεξία γλίστρησε και 
λασπώθηκε. 

Δεν δικαιολογούµαστε, όταν ὃεν Οέλουμε να µετανοήσουµε και να 
εξομολογηθούμε και θέλουμε να µένουμε µε τις λάσπες. Είναι µερικοί που, επειδή 
έχουν την εντύπωση ότι θα ξαναπέσουν στα ίδια, δεν εξομολογούνται δηλαδή επάνω 
στις παλιές λάσπες προσθέτουν και άλλες και άλλες, ενώ, όταν λερωθούν τα ρούχα 
τους, τα πλένουν και προσέχουν να µη λερωθούν, και, όταν πάλιι πέσουν λεκέδες, 
τους καθαρίζουν. 

Πρέπει να ξέρουμε ότι και οι πιο πνευµατικοί άνθρωποι, και αυτοί ακόµη, δεν 
έχουν εξασφαλίσει την ζωή τους. Γι’ αυτό και κρατούν συνέχεια τον εαυτό τους στην 
ασφάλεια του Θεού και ελπίζουν στον Θεό και απελπίζονται απὀ το «εγώ» τους µόνο, 
διότι το «εγώ» Φέρνει όλη την πνευματική δυστυχία. Γι αυτό και οι Μοναχοί, για να 
πετύχουν πνευματικά και για να βοηθούν πολύ και θετικἀ, ποτέ δεν το 
χοησιμοποιούν και ποτέ δεν Λένε: «να σώσουμε τον κόσµο», αλλά προσεύχονται 
αθόρυβα, καιο Θεός σώζει τον κόσµο. 


Επομένως; Όι Μοναχοί δεν είναι ούτε τεμπέληδες ούτε ατοµιστές οὗτε 
αποτυχηµένοι, αλλά Οεληµατικά αποτυγχάνουν κοσμικά (ανθρωπίνως) και 
επιτυγχάνουν πνευματικά. 

Οι Μοναχοί Λοιπόν είναι οι καλοί νεανίσκοι του Ευαγγελίου που, όταν τους 
καλή ο Χριστός, δεν τους δελεάζουν ούτε τα πλούτη ούτε η λεβεντιά τους, αλλά [//86] 
τα θυσιάζουν όλα και ακολουθούν τον Χριστό µε τον Σταυρό και αποκτούν τον 
πολύτιμο Μαργαρίτη µε αυτόν τον τρόπο και δεν ασχολούνται µε την µαταιότητα της 
ψεύτικης ζωής, διότι αργά ή γρήγορα θα γίνουν όλα σκόνη, και θα αφήσουν την ψυχή 
δυστυχισμένη οι κοσμικά επιτυχηµένοι. 


Ο Καλός Θεός να µας φωτίση 
και να µας δώση καλή μετάνοια σ’ όλους, 
για να αξιωθούμµε όλοι οι άνθρωποι 
τον Καλό Παράδεισο. Αμήν. 


Καινυν... 
«Ο Μονογενής Υιός και Λόγοςτου Θεού...» 


Με αγάπη Χριστού 
Μοναχός Παἴσιος 


[1/87] 


Β΄ ΕΠΣΤΟΛΗ -ΜΙΚΡΗ ΕΥΛΔΟΓΠΙΑ ΑΠΟ ΛΙΓΟΥΣ ΞΗΡΟΥΣΚΑΡΠΟΥΣ 
[//88] 


[4/89] 
«Τίμιος Σταυρός» 21 Νοεμβρίου 1975 

«Βοήθεια µας τα Άγια Εισόδια της Θεοτόκου!» 
«Δόξα σοι Κύριε, δόξα σοι Άγιε, δόξα σοι Βασιλεύ ....» 


Ευχαριστώ και πάλι τον Καλό Θεό, που δεν µε σιχαίνεται (το μµυξιάρικο παιδί 
Του), αλλά σαν Φιλόστοργος Πατέρας µε οικονοµάει πάντα µε ευλογίες, και πιο 
πολλές στις Λαμπρές ηµέρες, όπως και στην σηµερινή ηµέρα, στην εορτή των 
Εισοδίων της Θεοτόκου, την οποία εορτάζουν µε ιδιαίτερη ευλάβεια σοι 
αφιερώνονται στον Θεό μιμούμενοι την Παναγία. 

Την σηµερινή ευλογία σκέφτηκα να την στείλω στις αδελφές µου, µια που δεν 
είχα τίποτε άλλο για να στείλω, διότι τα αδέλφια είναι υποχρεωµένα να στέλνουν 
ευλογίες στις αδελφές τους, ιδίως όταν είναι ταξιδευµένα. Δεν έχει σηµασία, εάν η 
ευλογία τους είναι µικρή ή µεγάλη, διότι αυτές εκτιμούς περισσότερο το αδελφικό 
ενδιαφέρον και την σιγουριά που νιώθουν µε την εκδήλωση αυτή της αγάπης. Με 
αυτόν τον λογισμό ξεθάρρεψα για να στείλω κι εγώ αυτούς τους λίγους πνευματικούς 
«ξηρούς καρπούς». 

Φυσικά, εάν θα είχα καλή πνευματική κατάσταση, και η ευλογία θα ήταν 
περισσότερη και καλύτερη, και [//90Ι δεν Θα είχαν αυτό το χοντρό τσόφλι, ή πολύ 
τσόφλι και Λίγη ψίχα, που θα ιδήτε. Ορισµένα δε απὀ αυτά θα ιδήτε να μοιάζουν 
κάπως, αλλά έχουν κάποια µικρή διαφορά, όπως τα καρύδια από τα λεπτόκαρα. Αλλά 
και απὀ εκείνα που είναι απὀ το ίδιο είδος, επειδή είναι µικρά, θα πρέπη να φάη 
κανείς πολλά, και πάλι όχι για να χορτάση. Άλλωστε η ευλογία δεν είναι για 
χόρταση. 

Μακάρι να είχα πολλά να σας έστελνα. Δυστυχώς, στην ξενιτιά δεν έκανα 
προκοπή πνευματική, όπως οι άλλοι Πατέρες που εργάστηκαν Φιλότιμα, σκληρά και 
πλούτισαν πνευματικά. Εγώ το έπαθα σαν την παροιμία: «Τεμπέλης νέος, φτωχός 
γέρος». Τώρα µου ήρθε Φυσικά το μυαλό’ αλλά, τιτο θέλεις, αφού µου έφυγαν πια οι 
σωματικές µου δυνάμεις, και δεν μπορώ να εργασθώ; Αυτό που µου έµεινε τώρα, είναι 
η ελπίδα στην µεγάλη ευσπλαγχνία του Θεού, και ελπίζω δι ευχών σας να ελεηθώ 
δωρεάν. 

Σας εὐχομαι µε όλη την καρδιά µου καλή πνευματική προκοπή και καλή 
Φώτιση, για να καταλάβετε από τώρα εκείνα που, δυστυχώς, εγώ τώρα κατάλαβα. 


Μοναχισµός 

Όπως έχω καταλάβει, για να συνδεθή κανείς µε τον Θεό, θα πρέπη να λυθή 
πρώτα από τον κόσµο και να αγαπήση την άσκηση, για τον Θεό, για να χαριτωθή και 
να γίνη σιγά-σιγά επίγειος Άγγελος -- Φυσικά, εάν ασκήται µε ταπείνωση, διότι και οι 
μαύροι Άγγελοι του εωσφόρου κάνουν και αυτοί µεγαλύτερη άσκηση απὀ όλους, 
αλλά, τιτο θέλεις, ταπείνωση καθόλου δεν έχουν. 

Πριν ξεκινήση κανείς για την Αγγελική πολιτεία, [911 θα πρέπη να πιστέψη 
καλά ότι, ως Μοναχός, θα βοηθήση περισσότερο τον εαυτό του και τον κόσµο µε την 
προσευχή και το σιωπηλό του κήρυγμα (του παραδείγματος), ακόµη και µε υλικά 
πράγµατα (πάλι δια της προσευχής), απλώνοντας τα χέρια στον Ουρανό, μαζεύοντας 
σύννεφα, για να πέφτη βροχή, όταν υπάρχη ανομβρία, και όχι απλώνοντας χέρια 
στους πλούσιους, για να βοηθάη µετά φτωχούς. 

Ούτε και στην Μονή Φυσικά θα πρέπη να ανέχεται κανείς τους γυμνούς 
τουρίστες, για να μαζεύη χρήματα να ντύση φτωχούς ανθρώπους, γιατί αυτό είναι και 
τέχνασμα του πονηρού, για να αποξενώση τον Μοναχό από τις ευλογίες του Θεού και 
να τον κοσμµικοποιήση, ενώ η πραγματική ξενιτιά του Μοναχού, για τον Χριστό, τον 
κάνει πλούσιο απὀ αρετές. 

Όσοι κατόρθωσαν µε την Χάρη του Θεού να γνωρίσουν την μάταιη τούτη ζωή, 
έλαβαν το µεγαλύτερο χάρισμα, και δεν τους είναι απαραίτητο το διορατικό χάρισμα, 
για να προβλέψουν τα μέλλοντα, διότι αρκετό είναι το να προβλέψη”” κανείς την 
σωτηρία της ψυχής του και να λάβη τα καλύτερα πνευματικά µέτρα, για να σωθή. 

Μου λέει ο λογισμός ότι ο μεγαλύτερος εχθρός της σωτηρίας της ψυχής µας, 
ακόµη και από τον διάβολο, είναι το κοσμικό πνεύμα, διότι µας παρασύρει γλυκά και 
μας πικραίνει τελικά αιώνια. Ενώ, εάν βλέπαμε τον ίδιο τον διάβολο, θα µας έπιανε 
τρόµος, και θα αναγκαζόµασταν να καταφύγουµε στον Θεό και θα εξασφαλίζαµε 
τότετον Παράδεισο. 

Οι Μοναχοί που συναγωνίζονται τους κοσμικούς στην κοσμική εξέλιξη, 
φανερώνουν ότι λάθεψαν τον [/92| δρόµο τους. Άλλωστε και οι ίδιοι μπορούν να το 
διαπιστώσουν από το κοσμικό άγχος που έχουν. 

Ἡ μεγαλύτερη αταξία στα Μοναστήρια είναι η κοσμική τάξη, µε την 
Στρατιωτική πειθαρχία, η οποία όχι µόνον κουράζει, ιδίως τον σημερινό κουρασµένο 
κόσµο, αλλά διώχνει και την «αγία απλότητα» και απορροφάει όλες τις ψυχικές και 
σωματικές δυνάμεις στα γήινα, και ξεχνάει ο άνθρωπος τον Θεό. Ενώ βλέπουμε την 
µεγάλη απλότητα του Θεού απλωμµένη και στα δημιουργήματα Του, όπως στα 
ουράνια Του φώτα (τα αστέρια) µε πόση απλότητα τα σκόρπισε το θεϊκό Του πλόχερο, 
χωρίς να χρησιµοποιήση µαστορικό ράμμα και αλφάδι, και πόσο ξεκουράζουν τους 
ανθρώπους! Ενώ τα κοσμικά Φώτα, µε την τάξη στην σειρά, είναι πολύ κουραστικά. 

Γι αυτό, εάν θέλουµε να ζήσουμε Αγγελικά, πρέπει να αποφύγουμε όχι µόνον 
τον κόσµο αλλά και το κοσμικό πνεύμα και να ασκηθούµε Πατερικά, για να 
μπορέσουμε εὔὐκολα να πετάξουμε πνευματικά. Ακόμη και τα παχιά κοτόπουλα, εάν 
μπορούσαν να απομακρυνθούν απὀ τους τόπους που ξεσκαλίζουν και τις πολλές 
τροφές και την ανθρώπινη τάξη στα περιορισμένα κοτέτσια και λεπταίνανε, θα 
μπορούσαν και αυτά να πετάξουν σαν τα πουλιά του Ουρανού. 

Η εξωτερική ησυχία, µε την διακριτική ἀσκηση, πολύ γρήγορα Φέρνει και την 
εσωτερική ησυχία (την ειρήνη της ψυχής), η οποία είναι απαραίτητη προὐπόθεση για 
την πνευματική λεπτή εργασία, διότι, όσο απομακρύνεται κανείς απὀ τον κόσµο, τόσο 
περισσότερο απομακρύνεται και ο κόσμος απὀ µέσα του, και φΦυγαδεύονται τότε οι 
κοσµικοί λογισµοί, και εξαγνίζεται πια ο νους του ανθρώπου, και γίνεται άνθρωπος 
του Θεού. 

[/95Ι Ο εξαγνισµένος Μοναχός, που ντύνεται ζωντανός το μαύρο σάβανο (το 
ράσο) και πεθαίνει πια από τον κόσµο και ντύνεται και εσωτερικά την μετάνοια δια 
του Μυστηρίου του Αγγελικού Σχήµατος, έκανε µε αυτό το µεγαλύτερο θαύμα στην 
ζωήτου, και δεν του είναι απαραίτητο να κάνη άλλα θαύματα στην ζωή του. 

Μου λέει ο λογισμός ότι µεγαλύτερη αξία έχουν οι ζωντανές Εικόνες, οι 
Αγγελοποιηµένες, παρά οι ζωγραφιστές, που Φτιάχνουν οι καλύτεροι ζωγράφοι. Όσοι 


1 Εννοεί ο Γέροντας: «να φροντίση». 

όµως δεν αγωνίζονται για να Αγγελοποιηθούν, αλλά αναπαύουν ψεύτικα τον 
λογισμό τους µόνο µε την αλλαγή του τόπου και του κοσμικού ονόματος και της 
ενδυμασίας, χωρίς να αλλάξουν εσωτερικά, μοιάζουν µε εκείνους που πάσχουν, οι 
καηµένοι, διανοητικά και φορούν Στρατιωτικά, πηλίκιο Αξιωματικού, και κρεµάνε 
μόνοι τους παράσημα (παριστάνουν δήθεν τους Στρατηγούς) και καμαρώνουν τον 
εαυτό τους οι ίδιοι, αλλά γελοιοποιούνται από τους κοσμικούς. 

Ο πολύς ενθουσιασμός και ο λίγος εγωισμός δικαιολογείται στους αρχαρίους 
Μοναχούς, όταν είναι μικροί στην ηλικία -- όπως και τα µικρά παιδιά χαίρονται από 
τα πρώτα δόντια που βγάζουν και απὀ τα πρώτα βήματα που κάνουν --, ενώ στους 
μεγάλους δεν αρµόζουν. 

Δεν µας ωφελεί µόνον το καλό µας ξεκίνημα απὀ τον κόσμο, εάν δεν 
καταλήξουμε και καλά, στον Ουρανό. 

Παλαιά, οι Άγιοι Πατέρες πολύ πρόσεχαν, αγωνίζονταν µε πολλή 
αυταπάρνηση, απέφευγαν τον κόσµο, εγκρατεύονταν απὀ όλα, αγαπούσαν πολύ τον 
Θεό και κάθε πνευματική τροφή για την σωτηρία της [//94Ι ψυχής τους και 
προτιμούσαν τις νερόβραστες τροφές για την σάρκα, και έτσι αγιάζανε. Στην εποχή 
μας όµως, δυστυχώς, πολλοί από µας, για να µην έχουµε θερµή πίστη και αγάπη στον 
Θεό, αδιαφορούµε για την άσκηση, περιφρονούµε τα νερόβραστα, και έτσι σιγά-σιγά, 
χωρίς να το καταλάβουμε, γινήκαµε νερόβραστοι Πατέρες. 

Οι κοσµικοί για μάταια πράγµατα αγωνίζονται σκληρά στο στάδιο, πετώντας 
σφαίρα ή ακόντιο, χτυπώντας µε κλωτσιές και κεφαλιές την µπάλα στον αέρα, και 
δέρουν φυσικά αέρα. Αντίθετα, για τους Μοναχούς ο αγώνας έχει µεγάλο νόημα, 
διότι αποβλέπουν στην απέκδυση του παλαιού ανθρώπου, παράλληλα µετον αγώνα 
κατά των ψυχικών παθών (την προσοχή στις αισθήσεις, την προσευχή, µε ταπείνωση 
πάντα και αγάπη και στους εχθρούς, δηλαδή µε τρόπο τελείως αντίθετο απὀ τον 
κοσμικό), και νικούν ισχυρούς δαίµονες και στεφανώνονται απὀ τον Χριστό. Έτσι 
κερδίζουν τον Παράδεισο και όχι χαμένο κοσμικό κύπελλο. 

Η Ορθόδοξη εγκράτεια, και γενικά η πνευματική άσκηση, αποβλέπει πάντα σε 
ανώτερο πνευματικά σκοπὀ, στον Αγιασµό τῆς ψυχής. Ενώ και η άλλη ακόµη κοσμική 
άσκηση, όπως των πλανεμµένων Γιόγκα κ.λπ., γίνεται, για να κάνουν ευλύγιστο κορμί, 
να γυρίζουν χέρια και πόδια σαν τον χαρτένιο Καραγκιόζη, να καμαρώνωνται από 
ανόητους ανθρώπους και να κοροϊδεύωνται µετά από τους γελοίους δαίμονες. 

Η άσκηση που γίνεται για την αγάπη του Χριστού, επειδή µέσα της κρύβει και 
την αγάπη της σωτηρίας της ψυχής µας, την οποία αγαπάει ο Χριστός, πολύ 
γλυκαίνει και ξεκουράζει µε την κούραση τῆς την ψυχή, δυναμώνει και το σώμα, 
Φέρνει παράλληλα [/05Ι και την απάθεια, διότι ταπεινώνονται οι άτακτες κινήσεις του 
σώματος, και τότε συντηρείται και µε λιγότερες τροφές, γιατί επαρκούν, όταν υπάρχη 
η ειρήνη στην ψυχή και η ηµεράδα στο σώμα. 

Ἡ ποικιλία των φαγητών, ιδίως των λιπαρών, δεν αρμόζει όχι µόνο στους 
Μοναχούς αλλά ούτε και σε ευλαβείς λαϊκούς, εκτός φυσικά απὀ τις εορτές για το 
χαρμόσυνο τῆς ημέρας, εις δόξαν Θεού, ή σε Φιλοξενία απὀ αγάπη. Τια τους 
αρρώστους δεν γίνεται λόγος, διότι δικαιούνται την κατάλυση, αρκεί να δοξάζουν τον 
Θεό στους πόνους, για να στεφανωθούν σαν τους Αγίους Μάρτυρας. 

Η εγκράτεια για τους υγιείς νέους είναι το γερότερο χαλινάρι κατά των παθών, 
για να κυριαρχή το πνεύμα, και να επικρατή η διπλή ειρήνη. Με την καθαρότητα τότε 
της καρδιάς μπορούν πια να βλέπουν αγνά τους ανθρώπους -- σαν Άγγελοι να 
βλέπουν Αγγέλους. Ενώ εκείνοι που δεν εγκρατεύονται και ζουν αχαλίνωτοι, καιτους 
Αγγέλους ακόµη θα τους ιδούν σαρκικά, όπως οι Σοδοµίτες!ὃ που είχαν απομακρυνθή 
απὀ τον Θεό. Επόμενο Φυσικά είναι, αυτοί που αγαπούν την καλοθρεμµένη τους 
σάρκα και την καλοπέραση, να αγαπούν τους ανθρώπους σαρκικά και να 
γκρεμισθούν από αυτήν πνευματικά. 

Όσοι αγαπούν να είναι η σάρκα τους σκελετωµένη απὀ άσκηση, την 
ευλαβούνται τότε και σαν ιερό Λείψανο και την αγαπούν σαν καλό Φίλο της ψυχής, 
όπως και όλους τους ανθρώπους τότε τους αγαπούν αθώα, σαν εικόνες Θεού, σαν 
αδέλφια τους. 

Το αθώο µωρό, όλο αθώα βλέπει, και όλοι σαν Αγγελούδι το βλέπουν, ακόµη 
και γυμνό να είναι, [//96| διότι είναι ντυµένο µε την θεία χάρη της αθωότητος. Ενώ οι 
μεγάλοι στην ηλικία, εάν δεν εξαὐλωθούν λίγο µε την άσκηση, για να έλθη η θεία 
χάρη της αθωότητος, και Λίγο γυμνοί να είναι, πολύ σκανδαλίζουν τους σαρκικούς 
ανθρώπους και πολύ άσχηµοι φαίνονται στους πνευματικούς ανθρώπους. 

Στους κοσμικούς θα πρέπη κανείς πολύ να προσέχη και να µην ξεθαρρεύη 
ποτέ ούτε και να δίνη πνευματικά δικαιώµατα, για να µη βλαφτή και για να µην τους 
βλάψη, διότι ἀλλο τυπικό έχουν αυτοί και ἀλλον κανονάρχη ... 

Οι αγνοί λογισμοί πολύ εξαγνίζουν την ψυχή και αχρηστεύουν όλα τα όπλα 
του δαίµονος της πορνείας, και έτσι δεν µπορεί να πολεμήση πια ο εχθρός ούτε µε 
λογισμούς ούτε µε σαρκικούς ερεθισμούς, και η παιδική εκείνη αθωότητα 
προφυλάσσει τον άνθρωπο καλύτερα από κάθε ἀλλο φυλαχτό στους κινδύνους, διότι 
µέσα στο αγνό τότε σώμα διατηρείται η αγνή ψυχή, και µέσα στην αγνή ψυχή 
παραμένει η Χάρις του Θεού. 

Όσοι δέχονται ακάθαρτους λογισμούς και ἐπιμελούνται παράλληλα και την 
σάρκα µε φαγητά και ανάπαυση και λένε ότι ο πονηρός τους πολεμάει απὀ Φθόνο, 
συκοφαντούν τον διάβολο. 

Εκείνοι πάλι που παραμελούν τα πνευματικά τους καθήκοντα αδικαιολόγητα 
και αδιαφορούν για τις µικρές τους αμαρτίες, πολύ γρήγορα θα σωριασθούν, σαν τα 
δένδρα που γκρεμµίζονται ξαφνικά απὀ τα πολλά σκουλήκια και όχι απὀ το ένα 
τσεκούρι. 

Δεν υπάρχει ισχυρότερος άνθρωπος στον κόσµο απὀ εκείνον που παλεύει µε 
τον ανθρωποκτόνο και χτυπάει αλύπητα τα πάθη του και τα κόβει και ελευθερώνεται 
πνευματικά από την σκλαβιά των παθών. 

[/97Ι Όταν κανείς, ενώ αγωνίζεται σκληρά, δεν µπορή να κόψη τα πάθη του, 
τότε συνήθως υπάρχει υπερηφάνεια, η οποία συνέχεια πετάει τις παραφυάδες τῆς. 
Άλλοτε πάλι δεν υποχωρούν τα πάθη, διότι υπάρχει ακόµη η προδιάθεση της 
υπερηφανείας, ή µας δοκιμάζει ο Θεός, για να αγωνισθούµε περισσότερο, να λάβουμε 
περισσότερο μισθό, και να παρηγορηθούν οι ολιγόψυχοι και δειλοί για να 
ανδρίζωνται, να αγωνίζωνται και να µην απελπίζωνται βλέποντας τους άλλους να 
προχωρούν, και αυτοί να µένουν στάσιµοι. 


18Γεν. 19 5. 

Ο Καλός Θεός πολλές Φορές, για να µη βλαφτούμε, δεν µας φανερώνει τους 
αντιπάλους µας, διότι κάθε µέρα ο αγωνιζόμενος παλεύει µε περισσότερους δαίμονες. 
Όσο περισσότερη δύναμη καταβάλλουμε για να ξεριζώσουµε ένα πάθος, τόσο 
περισσότεροι εχθροί μαζεύοντα και τραβάνε και αυτοί κάτω απὀ τις οίζες' και, ενώ 
δεν βλέπει κανείς τότε πρόοδο, όµως υπάρχει, και προοδεύει πιο θετικά η ψυχή, διότι 
ταπεινώνεται περισσότερο, αγωνίζεται περισσότερο και αναγκάζεται να καταφεύγη 
στην προσευχή, στον Θεό. Μέσα στην ταπεινή εκείνη κατάσταση της απογοητεύσεως 
(από τον εαυτό µας) κρύβεται η καλή πνευματική κατάσταση. 

Ἆτις αρχές πάλι της πνευματικής ζωής δεν επιτρέπει ο Θεός, απὀ αγάπη, να 
γνωρίση κανείς την αμαρτωλότητα του ούτε και τις πολλές ευεργεσίες του Θεού, για 
να µην απελπιστή, ιδίως εάν είναιτο πλάσμα Του ευαίσθητο. 

Γι αυτό, ας µην απελπιζώµαστε, αλλά πάντα µε ελπίδα να αγωνιζώμαστε 
ταπεινά και Φιλότιμα, και όλα τα πάθη µας σιγά-σιγά θα φύγουν µε την Χάρη του 
Θεού, διότι ποτέ δεν παρέμεινε συνέχεια η µαυρίλα της κακοκαιρία στον ουρανό, 
αλλά πέρασε, και ἑαναφάνηκε [/98] ο ήλιος. Η ελπίδα µε την υπομονή διώχνουν τον 
χειμώνα µε τα κρύα και φέρνουν την άνοιξη µε την καλοσύνη, που θερµαίνει την γη 
µε την λιακάδα, και βγάζει το πράσινο χαλί της. Μην περιμένουμε πνευματική 
άνοιξη, εάν δεν περάσουμε πρώτα τον πνευματικό χειμώνα, για να ψοφήσουν και τα 
πνευματικά ζωῦφια. Μην περιμένουμε να βλαστήση το θείο µέσα µας, εάν δεν 
πεθάνη πρώτα το ανθρώπινο" δηλαδή να αναποδογυριστή το κοσμικό πράσινο µε το 
πνευματικό όργωμα, και να πέση ο σπόρος του σιταριού, για να Φφέρη το πραγµατικό 
πράσινο, που φέρνει και άφθονο καρπὀ. 

Ανάλογα Φυσικά µε την γη προχωρεί και το αλέτρι του γεωργού. Εάν ο 
υποτακτικός είναι σκληρός, τον εαυτό του αδικεί, που εμποδίζει τον γεωργό να 
προχωρήση βαθιά, και επόμενο είναι τότε να έχη στο περιβόλι τῆς καρδιάς του ο 
αρχάριος πολλές αγριάδες. Ο Γέροντας δεν Φέρνει γι΄ αυτό ευθύνη, διότι η ευθύνη του 
είναι ανάλογη µετην υπακοή που του κάνει ο υποτακτικός. 

Ο καθρέφτης του υποτακτικού είναι ο Γέροντας. Όταν ο υποτακτικός δεν 
καθρεφτίζη την καρδιά του στον Γέροντα, επόμενο είναι να γελοιοποιηθή απὀ τον 
κόσμο µε τις μουντζούρες του. Ενώ το καρβουνάκι του θυμιατηριού, παρ’ όλο που 
είναι όλο μουντζούρα, αλλά, για να αφήνεται στα χέρια του Εκκλησιαστικού, το καίει 
πρώτα, για να Φύγουν οι κάπνες και τα μπαρούτια, και µετά βάζει το λιβάνι και 
προσφέρει την θυσία στον Θεό και ευωδιάζει καιτην Εκκλησία. 

Οι νέοι που δεν αισθάνονται την υπακοή ὡς ανάγκη, για να προφυλαχτούν µε 
τις συμβουλές των μεγαλυτέρων από τους πειρασμούς, αλλά κινούνται ελεύθερα στο 
θέληµα τους, γρήγορα θα τραυματισθούν θανάσιμα [/99Ι απὀ τον εχθρό και θα 
πιασθούν αιχμάλωτοι, διότι η κοσμική ελευθερία οδηγεί στην πνευματική σκλαβιά. 

Όσοι κατόρθωσαν να κόψουν το θέληµα τους, µε µεγάλη ευκολία έκοψαν και 
τις αλυσίδες των παθών και ελευθερώθηκαν απὀ την πνευματική κατοχή του 
ανθρωποκτόνου. Στον Μοναχό που ακολουθεί το θέληµα του, επακολουθεί πλάνη: 
ενώ στον λαϊκό που πιστεύει στον λογισμό του, συμβαίνει συνήθως να καταλήγη στο 
ψυχιατρείο. 

Η μεγαλύτερη επιτυχία του πονηρού είναι πώς να χαλάση λίγο τον λογισμό 
του υποτακτικού προς τον Γέροντα του, και µετά γκρεμµίζεται µόνος του ο αρχάριος, 
όπως γκρεμµίζεται και οτρούλος, όταν βγάλη κανείς ένα τούβλο από την κορυφή του. 

Εκείνοι που εμπιστεύονται απλά τον εαυτό τους στον Πνευματικό τους Πατέρα, 
βαδίζουν µε πολλή σιγουριά και ξεκούραστοι (γιατί είναι φορτωμένοι στις πλάτες του 
Γέροντα) και χαρούμενοι φθάνουν στον Παράδεισο. Ενώ οι υποτακτικοί που 
προσπαθούν να ξεφύγουν την υπακοή, το παθαίνουν όπως τα ζωηρά µοσχαράκια 
που τραβάνε συνέχεια το σχοινί µια απὀ εδώ -- µια από εκεί, µέχρι που βγάζουν το 
πάσσαλο, και µετά τρέχουν σαν τρελά έξω από το περιβόλι και περδικλώνονται 
άσχηµα στα βάτα και, εάν δεν τα προλάβη κανείς, - Θεός φυλάξοι! - πνίγονται. 

Ο αρχάριος ούτε και να ασκήται µε το θέληµα του, αλλά µε την 
παρακολούθηση πάντα του Γέροντα, ούτε και να ξεκόβεται απὀ την Αδελφότητα µε 
το θέληµα του ανώριµος, δήθεν για να ασκηθή περισσότερο στην έρημο, διότι και τα 
άγουρα σύκα, όταν κόβωνται, αχρηστεύονται και αντί µέλι στάζουν γάλα, και 
φανερώνουν μ΄ αυτό ότι έχουν ανάγκη ακόµη από [/100Ιἱ θήλασμα. Όπως καιτα βρέφη 
έχουν ανάγκη απὀ θήλασμα δύο-τρία χρόνια στην µάνα τους, για να μεγαλώσουν 
Φυσιολογικά, έτσι και ο αρχάριος πρέπει να γαλουχηθή στην Μονή της µετανοίας του 
τουλάχιστον τρία χρόνια, και µετά ο Θεός θα ευλογήση, εάν είναι για το συμφέρον 
της ψυχής του η έρημος. 

Ούτε πάλι ο αρχάριος θα πρέπη να ζορίζεται εγωιστικά στην άσκηση, διότι δεν 
θα ωφεληθή πνευματικά, αλλά θα βλαφτή σωματικά και θα αχρηστευθή, διότι και το 
άγουρο πεπόνι δεν ωριμάζει µε το πολύ ζούλιγμα που θα του κάνουμε, αλλά µε τον 
καιρό του θα ωριµάση και τότε θα προδοθή µόνο του από το άρωµα του. Εκείνοι που 
αγωνίζονται εγωιστικά µε αυτοπεποίθηση, βασανίζονται και τινάζονται απὀ την 
νάρκη της αυτοπεποιθήσεως. Ἐνώ, όσοι αγωνίζονται ταπεινά και υποτάσσονται µε 
ευλάβεια, γεύονται από τούτη την ζωή το ουράνιο µέλι, που στάζει συνέχεια στην 
καρδιά τους από εκείνο το πνευματικό σφίξιµο της συστολής (του φόβου του Θεού). 

Πολλή προσοχή χρειάζεται στις αρχές «να µην κάνη νερά» ο υποτακτικός, 
αλλά να βάλη καλή αρχή γιατί, όταν πάρη νερό το Φιτίλι της λαμπάδας στην αρχή, 
μετά δεν ωφελεί, όσο και να το βουτήξης στο κερί, γιατί θα τοιτσιρίζη συνέχεια. Έτσι 
και ο υποτακτικός, εάν δεν βάλη καλή αρχή, συνέχεια θα γκρινιάζη και θα 
ταλαιπωρήται και θα ταλαιπωρή. 

ἩἨἩ παρρησία στον υποτακτικό είναι ο μεγαλύτερος εχθρός, διότι διώχνει την 
ευλάβεια, και επακολουθεί η αναισθησία µε την ανταρσία και η αδιαφορία για τις 
µικρές αμαρτίες, στην αρχή, τις οποίες συνηθίζει και τις βλέπει πια Φυσιολογικές, 
αλλά ανάπαυση στο βάθος της ψυχής δεν υπάρχει παρά μόνον άγχος. Ούτε και 
µπορεί να καταλάβη τι έχει, γιατί η [/1011 καρδιά εξωτερικά είναι γλιτσιασμµένη και δεν 
αισθάνεται τις στραβοξυλιές που κάνει. Ακόμη και µε όλα τα στραβόξυλα εάν τον 
χτυπήσουν τον αναίσθητο άνθρωπο, το κορµί του µόνο θα πονέση. Ενώ ο ευαίσθητος 
και φιλότιμος πληγώνεται βαθιά και µε ένα λόγο και αισθάνεται και το παραμικρό 
του σφάλμα και πολλές Φορές το θεωρεί για πολύ µεγάλο αµάρτηµα και παθαίνει 
ακόµη και πνευματική αιμορραγία, όταν σκληροί άνθρωποι πηγαίνουν αδιάκριτα να 
του καθαρίσουν µια µικρή πληγή µετα άγρια νύχια. 

Στον υποτακτικό που υπάρχουν πνευματικά μικρόβια, η θερμή αγάπη συνήθως 
βλάπτει στις αρχές, ενώ η εξωτερικά παγωμένη καρδιά του Γέροντα τον απολυµαίνει 
και του Φέρνει ευλάβεια στην ψυχή µε την θεία εκείνη συστολή της εξωτερικής 
παγωνιάς. 

Ο πολύ ευαίσθητος και Φιλότιμος έχει ανάγκη απὀ πολλή αγάπη διακριτικού 
Γέροντα, για να του Φφρενάρη και το Φιλότιμο, ὥστε να µη βλαφτή απότομα από την 
άσκηση του’ όπως και οι ορειβάτες σιγά-σιγά αυξάνουν τις ώρες τῆς πορείας, παρ’ όλο 
που τις πρώτες µέρες είναι και πολύ ξεκούραστοι, και έτσι ανεβαίνουν στις ψηλές 
κορυφές, χωρίς να αποκάµουν τις πρώτες µέρες απότομα στα µισά του δρόμου. 

Όταν ο Γέροντας δεν έχη µεν πείρα µεγάλη, αλλά έχη αγάπη µεγάλη και 
ταπείνωση πολλή, βοηθάει πάλι θετικά τα πνευματικά του παιδιά µε την πείρα των 
ἐεμπειρότερων, τους οποίους συμβουλεύεται, και µε την Χάρη του Θεού, την οποία 
συνέχεια τότε Θα δέχεται απὀ την πολλή του ταπείνωση. Ο ανήλικος όµως που 
μαζεύει νέους για υποτακτικούς του, φανερώνει την µεγάλη του υπερηφάνεια, που 
έχει ακόµη και στα μεδούλια του, και μοιάζει µε µωρό παιδί που γεννιέται [//102] µε 
γενειάδα (τέρας), και αυτοί που τον ακολουθούν φανερώνουν βλάβη στα μυαλά ή 
στην καρδιά. 

Εκείνοι που δεν έτυχε να υποταχθούν σε Γέροντα, ενώ είχαν την καλή διάθεση 
καιτο υποταγµένο εσωτερικά πνεύμα, έλαβαν και αυτοί άφθονη την Χάρη του Θεού. 

Αυτοί που δεν είναι καλά πνευματικά, είναι μερικοί Ἱερωμένοι που 
σπουδάζουν ψυχολογία, για να βοηθήσουν τις ψυχές (µε ανθρώπινες τέχνες). Και το 
παράξενο είναι που οι δάσκαλοι τους οι ψυχολόγοι δεν πιστεύουν στον Θεό και δεν 
παραδέχονται ούτε ψυχή ή την παραδέχονται µε ένα δικό τους τρόπο (σχεδόν όλοι). 
Από αυτήν την πράξη τους οι Κληρικοί αυτοί φανερώνουν ότι πνευματικά είναι 
άρρωστοι και έχουν ανάγκη απὀ Αγιοπατερικές εξετάσεις και, αφού θεραπευθούν, 
τότε Θα διακρίνουν και µόνοι τους το άρρωστο αυτό πνεύμα και θα γνωρίσουν 
παράλληλα και την θεία Χάρη, για να χρησιμοποιούν στο εξής στις ψυχές που 
πάσχουν την θεία ενέργεια και όχιτις ανθρώπινες τέχνες. 

Όταν ο άνθρωπος βοηθηθή να πιστέψη στον Θεό και στην μέλλουσα ζωή, την 
αιώνιο, -- συλλάβρη δηλαδή το βαθύτερο νόηµα της ζωής --και µετανοήση, αλλάξη ζωή, 
έρχεται αµέσως η θεία παρηγοριά µε την Χάρη του Θεού, η οποία αλλοιώνει τον 
άνθρωπο, διώχνοντας και όλα τα κληρονομικά του. Έτσι έγινε σε πολλούς 
ανθρώπους που µετανόησαν, αγωνίσθηκαν µε Φιλότιμο ταπεινά, χαριτώθηκαν, 
έγιναν και Άγιοι και τους προσκυνάµε τώρα µε ευλάβεια και ζητάμε και τις 
πρεσβείες τους ενώ πριν είχαν πολλά πάθη και κληρονομικά. 

Επί παραδείγματι, ο Όσιος Μωυσής ο Αιθίοψ, ενώ πριν ήταν ο πιο αιµοβόρος 
ληστής, µε κληρονομική [//102Ι κακία, μόλις όµως πίστεψε στον Θεό, μετανόησε, 
ασκήθηκε, έφυγαν όλα τα πάθη, τον επισκέφθηκε η Χάρη του Θεού, και αξιώθηκε να 
λάβη ακόµη και το προφητικό χάρισμα. Πέρασε δε στην ευαισθησία ακόµη και τον 
Μέγα Αρσένιο, ο οποίος ήταν απὀ την μεγαλύτερη αρχοντική οικογένεια της Ρώμης, 
με κληρονομικές αρετές και µε επιστημονική µεγάλη μόρφωση. 

Επομένως, το παν είναι η Χάρη του Θεού, και την ψυχή µπορεί να την βοηθήση 
µόνο χαριτωµένος Πνευματικός, µε πίστη, που αγαπάει την ψυχή και την πονάει, 
γιατί γνωρίζει την µεγάλη της αξία, την βοηθάει στην μετάνοια, την ἑξαλαφρώνει µε 

την εξομολόγηση, την ελευθερώνει απὀ το άγχος και την οδηγεί στον Παράδεισο ή 
πετάει τον λογισμό µε τον οποίο βασανίζει την ευαίσθητη ψυχή ο πονηρός, και 
θεραπεύεται. Δεν υπάρχει µεγαλύτερη αρρώστια στον κόσµο από τον λογισμό, όταν 
δηλαδή πείση ο διάβολος τον άνθρωπο µε λογισμούς ότι δεν είναι καλά. Όπως δεν 
υπάρχει και ανώτερος γιατρός σ’ αυτές τις περιπτώσεις από τον έµπειρο Πνευματικό, 
που εμπνέει εμπιστοσύνη µε την αγιότητα του και πετάει αυτούς τους λογισμούς από 
τα ευαίσθητα πλάσματα του Θεού και θεραπεύει ψυχές και σώματα δίχως φάρμακα, 
µε την Χάρη του Θεού, καιτις εξασφαλίζει καιτον Παράδεισο. 


Αγάπη 

Η πνευματική αγάπη είναι ανώτερη από την αγάπη που έχουν τα κατά σάρκα 
αδέλφια, γιατί συγγενεύει κανείς απὀ Χριστό και όχι απὀ μάνα. Όσοι έχουν αυτή την 
αγνή (Αρχοντική) αγάπη, είναι [//104! γεμάτοι απὀ καλοσύνη, γιατί µέσα τους έχουν 
τον Χριστό και στο πρόσωπο τους ζωγραφισμένη την Θεότητα. Αδύνατο είναι φυσικά 
να έλθη η αγάπη του Χριστού µέσα µας, εάν δεν βγάλουμε έξω τον εαυτό µας από 
την αγάπη µας, και να την δώσουμε στον Θεό και στις εικόνες Του και να δινώμαστε 
πάντα στους άλλους, χωρίς να θέλουµε να µας δίνωνται ο άλλοι. 

Όσοι πονάνε πολύ και για την σωτηρία όλου του κόσμου και βοηθάνε µε τον 
τρόπο τους (αγωνιζόμενοι) και ἐμπιστεύονται τον εαυτό τους ταπεινά στα χέρια του 
Θεού, αυτοί νιώθουν και την µεγαλύτερη χαρά του κόσμου, και η ζωή τους τότε είναι 
µια συνεχής δοξολογία, γιατί φτερουγίζουν εσωτερικά σαν Άγγελοι, δοξολογώντας 
μέρα-νύχτα τον Θεό. Ενώ εκείνοι που αδιαφορούν για την σωτηρία της ψυχής τους και 
προσπαθούν να βρουν χαρά και ανάπαυση στην μάταιη τούτη ζωή, συνέχεια 
βασανίζονται και µπλέκονται στα ατέλειωτα κοσμικά γρανάζια και ζουν απὀ εδώ την 
κόλαση. 

Οι Φιλότιμοι, επειδή κινούνται στον Ουράνιο χώρο της δοξολογίας, δέχονται µε 
χαρά και τις δοκιμασίες και δοξάζουν τον Θεό και γι αυτές, όπως και για τις ευλογίες, 
και δέχονται συνέχεια την ευλογία του Θεού απὀ όλα και λιώνουν εσωτερικά τότε 
απὀ ευγνωμοσύνη στον Θεό, την οποία εκδηλώνουν µε κάθε πνευματικό τρόπο, σαν 
παιδιά του Θεού. 

Ενώ ο Καλός Θεός µας δίνει άφθονες ευλογίες και ενεργεί πάντα για το καλό 
μας και όλα τα έκανε, για να εξυπηρετούν το πλάσμα Του και να θυσιάζωνται για τον 
άνθρωπο, απὀ φυτά µέχρι ζώα και πτηνά, µικρά και μεγάλα -- ακόµη και ο ίδιος ο 
Θεός Ουσιάστηκε, για να λυτρώση τον άνθρωπο --, δυστυχώς όµως, [//105Ι πολλοί από 
εμάς αδιαφορούμµε για όλα αυτά και Τον πληγώνουµε µε την µεγάλη µας αχαριστία 
και αναισθησία, ενώ µας έδωσε κληρονομική την συνείδηση µαζί µε όλα τα άλλα Του 
καλά. 

ἨἩ συνείδηση είναι ο πρώτο νόμος του Θεού, τον οποίο χάραξε βαθιά στις 
καρδιές των Πρωτοπλάστων, και στην συνέχεια τον παίρνει ο καθένας µας 
Φωτοτυπία απὀ τους γονείς του, όταν γεννιέται. Εκείνοι που κατόρθωσαν να 
λεπτύνουν την συνείδηση τους µε την καθημερινή µελέτη του εαυτού τους, 
αισθάνονται πια τον εαυτό τους ξένο απὀ τούτον τον κόσµο, και παραξενεύονται οι 
κοσµικοί απὀ την λεπτή τους συμπεριφορά. Όσοι όµως δεν µελετάνε την συνείδηση 
τους, δεν ὠφελούνται ούτε απὀ τις πνευματικές μελέτες ούτε και απὀ συμβουλές 

γεροντοτέρων, ούτε και τις εντολές του Θεού θα μπορέσουν τότε να τηρήσουν, διότι 
γίνονται πια αναίσθητοι. 

Οι ευαίσθητοι και Φιλότιμοι που τα τηρούν όλα µε ακρίρεια, συνήθως 
αδικούνται απὀ τους αναίσθητους, µε τις συνεχείς παραχωρήσεις που κάνουν από 
αγάπη! αλλά και η αγάπη του Θεού πάντα κοντά τους βρίσκεται. Πολλές φορές 
αδικούνται και μόνοι τους από την υπερευαισθησία τους, μεγαλοποιώντας τις µικρές 
τους αμαρτίες, ή φορτώνονται τα ξένα σφάλματα, αλλά πάλι ο Θεός τους γλυκαίνει 
µετην Παραδεισένια Του καλοσύνη καιτους δυναμώνει παράλληλα και πνευματικά. 

Αυτοί που πληγώνουν ή αδικούν ευαίσθητους ανθρώπους, δεν είναι άνθρωποι 
εσωτερικά. 

Όσοι λένε ότι είναι ευαίσθητοι και έχουν αγάπη και λεπτότητα και ανέχονται 
μεν τις αδικίες που τους κάνουν οι άνθρωποι, αλλά λένε: «Ας το βρουν απὀ τον Θεό», 
κοροϊδεύονται απὀ τον πονηρό και δεν το καταλαβαίνουν, [//106| διότι µε αυτόν τον 
τρόπο καταριένται µε ευγένεια. Σ’ αυτήν την ζωή όλοι οι άνθρωποι δίνουµε εξετάσεις, 
για να περάσουμε στην άλλη την αιώνια, στον Παράδεισο. Μου λέει ο λογισμός ότι η 
ευγενική κατάρα αυτή είναι κάτω απὀ την πνευματική βάση. 

Όσοι λοιπόν αδικούν, τον ίδιο εαυτό τους αδικούν αιώνια, και όσοι δέχονται µε 
χαράτις αδικίες που τους κάνουν, δικαιούνται αιώνιο μισθό τοκισμµένο. 

Πολλές Φορές ο Καλός Θεός αφήνει τους καλούς ανθρώπους στα χέρια των 
κακών, για να αφήσουν την καλοσύνη τους και να µάσουν μισθό Ουράνιο. 

Ο κάθε άνθρωπος, φυσικά, θα πληρωθή από το αφεντικό, που εργάσθηκε. Όσοι 
εργάζονται στον Χριστό, θα λάβουν εδώ εκατονταπλάσια, και ζωήν αιώνιον1, και όσοι 
εργάζονται στο μαύρο αφεντικό, τους κάνειτην ζωή μαύρη και απὀ εδώ. 

Εκείνοι που εργάζονται µεν στον Χριστό αλλά µε υπερηφάνεια, μουρνταρεύουν 
τις αρετές τους, όπως μουρνταρεύονται τα τηγανητά αυγά, όταν πέση λίγη 
κουτσουλιά, που είναι πια για πέταγµα µαζί µετο τηγάνι. 

Όσοι όµως εργάζονται ταπεινά και αποκτούν αρετές και σκορπούν ταπεινά, 
από αγάπη, τα μυστικά τους βιώματα, είναι οι μεγαλύτεροι ευεργέτες, διότι δίνουν 
πνευματική ελεημοσύνη και βοηθούν πολύ θετικά τις αδύνατες ή τις κλονισµένες 
ψυχές στην πίστη. Εκείνοι πάλι που πετάνε ακόµη και τον εαυτό τους στον κόσμο, 
από αγάπη, αφού πέταξαν πια τον κόσµο απὀ µέσα τους, αυτοί πετάνε πια στον 
Ουρανό και δεν πιάνονται απὀ τον κόσµο. 

[/107ἱ ΗΠ αγάπη µε την εξωτερική ακτημµοσύνη πολύ βοηθάει για να αποκτήση 
κανείς και την εσωτερική ακτημοσύνη απὀ πάθη. Οι δυο αυτές ακτημοσύνες κάνουν 
τον άνθρωπο πλούσιο από καλοσύνη Θεού. 

Οι καλοί άνθρωποι φυσικά δεν κρατάνε κακία στην καρδιά τους, αλλά ούτε και 
την καλοσύνη τους την κρατάνε για τον εαυτό τους. Γι αυτό δεν κρατάνε ούτε 
όμορφα πράγµατα οὔτε και συγκινούνται απὀ τις ομορφιές του κόσμου, και 
φανερώνουν µε αυτό και την θερμή τους πίστη στον Θεό, µε την πολλή τους αγάπη. 
Δεν υπάρχει εξυπνότερος άνθρωπος απὀ τον ελεήµονα, που δίδει γήινα, 





Φθαρτά πράγματα, και αγοράζει άφΦθαρτα, ουράνια. Όπως δεν υπάρχει πιο ανόητος 
στον κόσµο από τον πλεονέκτη, που μαζεύει συνέχεια και στερείται συνέχεια και, στο 


1Ῥλ. Μαορκ. 10, 90. 

τέλος, αγοράζει την κόλαση µετις συγκεντρωμένες του οικονομίες. Αυτοί Φυσικά που 
χάνονται µε υλικά πράγματα, το΄χουν τελείως χαμένο, γιατί χάνουν και τον Χριστό. 

Ο κυριευµένος απὀ υλικά πράγµατα είναι κυριευµένος πάντα απὀ στενοχώρια 
και άγχος, γιατί πότε τρέμει µην του τα πάρουν και πότε µην του πάρουν την ψυχή. ο 
τσιγκούνης πάλι, που αγκύλωσε το χέρι του από το πολύ σφίξιμο, έσφιξε και την 
καρδιά του και την έκανε πέτρινη. Για να θεραπευθή, θα πρέπη να επισκεφθή 
δυστυχισµένους ανθρώπους, να πονέση, οπότε θα αναγκασθή να ανοίξη σιγά-σιγά το 
χέρι του, και Θα µαλακώση τότε και η πέτρινη καρδιά του και θα γίνη καρδιά 
ανθρώπινη, και έτσι θα του ανοιχθή και η πύλη του Παραδείσου. 

Η καλοσύνη µαλακώνει και ανοίγει την καρδιά, σαν το λάδι την σκουριασµένη 
κλειδαριά. 

Όσοι πλησιάζουν τους πονεµένους, πλησιάζουν [/108| στον Θεό Φυσιολογικά, 
διότι ο Θεός πάντα βρίσκεται κοντά στα πονεµένα Του παιδιά. 

Τα Φιλότιμα παιδιά του Θεού, που βοηθάνε στο σήκωµα των Σταυρών των 
συνανθρώπων τους, ο Θεός τα δυναμώνει πνευματικά και τα απαλλάσσει απὀ 
Σταυρούς (δοκιμασίες). 

Όσοι σκέφτονται τους μεγάλους Σταυρούς των δικαίων, ποτέ ὃδεν 
στενοχωριούνται Ύγια τις δικές τους µικρές δοκιμασίες, διότι ενώ έσφαλαν 
περισσότερο στην ζωήτους, εν τούτοις όµως υποφέρουν λιγότερο από τους δικαίους. 

Εκείνοι που ταλαιπωρούνται δικα, μιμούνται τον Χριστό, και όσοι 
ταλαιπωρούνται για τις αμαρτίες τους, είναι µακάριοι, διότι εξοφλούν τις αμαρτίες 
τους σ’ αυτήν την ζωή. 

Όσοι δεν συµπάσχουν µε τους πονεµένους, αυτοί πάσχουν από θανάσιμη 
πνευματική αρρώστια, την ασπλαγχνία. Εκείνοι πάλι που ενοχλούνται από τα 
βογκητά των αρρώστων και αγανακτούν, επειδή δεν μπορούν να συγκεντρωθούν, 
πάσχουν απὀ πολλές πνευματικές αρρώστιες. 

Εκείνοι που αγαπούν αληθινά και αγωνίζονται σωστά, ανέχονται µε αγάπη, 
θυσιάζονται, στερούνται και αναπαύουν τον πλησίοντους, που είναι ο Χριστός. 

Όσοι θέλουν όλο να τους δίνωνται οι άλλοι, χωρίς να δίνουν οι ίδιοι στους 
άλλους τίποτα, και ζητάνε και απὀ τον Θεό συνέχεια, χωρίς να δίνουν στον Θεό ούτε 
και τις αμαρτίες τους (µε την μετάνοια), αποξενώνονται τελείως πια απὀ τον Θεό και 
παραδίδονται µόνοι τους στα χέρια του ανθρωποκτόνου. Επειδή καλλιέργησαν την 
αγάπη για τον εαυτότους, επόμενο [/Π09Ι] ήταν να αναπτυχθή το µεγάλο άγχος, καινα 
υποφέρουν µέρος της κολάσεως από τούτη την ζωή. 

Όσοι ὃδεν έρχονται στην θέση των πονεµένων συνανθρώπων τους, 
εγκαταλείπονται απὀ τον Θεό, και πέφτουν τότε άσχηµα και μαθαίνουν να πονάνε. 
Ενώ εκείνοι που πονάνε και ενδιαφέρονται όλο για τους άλλους και αδιαφορούν για 
τον εαυτό τους, προστατεύονται απὀ τον Θεό και Φροντίζονται απὀ τον Θεό και από 
τους ανθρώπους. 

Όταν δώση κανείς την καρδιά του στον Θεό, τότε και τα μυαλά του ανθρώπου 
είναι παρμένα από την αγάπη του Θεού, και αδιαφορεί πια για όλα τατου κόσμου και 
σκέπτεται συνέχεια τον Ουράνιο Πατέρα, ερωτευμένος πια θεϊκά, και δοξολογεί σαν 
Άγγελος μέρα-νύχτα τον Πλάστη του. 


Αγ. Παϊσίου Αγιορείτου: Επιστολές -59 - 


Είναι αρκετό και µόνον οι ευεργεσίες του Θεού, εάν τις σκεφτή κανείς, να 
τινάξουν στον αέρα µια Φιλότιμη καρδιά’ πόσο μάλλον, εάν σκεφτή και τις πολλές 
του αμαρτίες και την πολλή ευσπλαγχνία του Θεού! 

Όσοι αγωνίζονται και συναισθάνονται την αμαρτωλότητα τους και τις 
ευεργεσίες του Θεού και εμπιστεύονται στην µεγάλη Του ευσπλαγχνία, ανεβάζουν 
την ψυχή τους στον Παράδεισο µε πολλή σιγουριά και µε Λιγότερο κόπο σωματικό, 
όταν έχουν καλή προαίρεση. 

Εκείνοι που αγωνίζονται πολύ, µε πολλή ευλάρεια, και έφθασαν κάπως σε 
Αγγελική κατάσταση και τρέφονται πια απὀ το Παραδεισένιο μέλι, πάλι δεν 
προσφέρουν τίποτε το σπουδαίο στον Θεό εν συγκρίσει μ’΄ αυτά που µας πρόσφερε 
Εκείνος. Διότι μέλι τρώνε, κερί Του προσφέρουν. Γλυκούς καρπούς τρώνε, την ρετσίνη 
των δένδρων προσφέρουν στον Θεό [1101 µε το θυµιατήρι. Ἐπομένως, τίποτε δεν 
κάνουµε και τίποτα δεν προσφέρουμε στον Θεό, εν συγκρίσει µε τις µεγάλες 
ευεργεσίες Του. Ενώ ο Καλός Θεός µας Φτιάχνει και µε τα σκουπίδια µας, ακόµη και 
µε την κοπριά, ωραίους καρπούς, και τρεφόμαστε, εμείς όµως, οι ταλαίπωροι 
άνθρωποι, τους κάνουμε τους ωραίους καρπούς µετά κοπριά! 

Όπως η καλοσύνη του Θεού τα πάντα αξιοποιεί για το καλό, έτσι και εμείς, τα 
πλάσματα Του, θα πρέπη όλα για το καλό να τα αξιοποιούμε, για να ωφελούμαστε 
και να ωφελούμε. 

Οι καλοί άνθρωποι, Φυσικά, ὠφελούνται ακόµη και απὀ τις πτώσεις των 
συνανθρώπωντους, τις οποίες χρησιμοποιούν για γερό φρένο στον εαυτότους, για να 
προσέχουν να µην εκτροχιασθούν. Ενώ οι πονηροί δεν ωφελούνται, δυστυχώς, ούτε 
και απὀ τις αρετές των άλλων, διότι και αυτές ακόνη τις ερμηνεύουν µε το πονηρό 
τους λεξικό, γιατί είναι σκοτισµένοι απὀ την μαυρίλα του ανθρωποκτόνου, και 
αδικούν πνευματικά τον εαυτό τους και τους άλλους και βρίσκονται πάντα 
στενοχωρηµένοι και πάντα στενοχωρούν τους συνανθρώπους τους µε την 
πνευματική τους αυτή μαυρίλα: ενώ ο συννεφιασµένος καιρός προξενεί στενοχώρια 
µόνο στους ανθρώπους που πάσχουν απὀ Ολίψη. 

Ἡ καλοσύνη είναι µία απὀ τις πολλές ιδιότητες του Θεού, γι αυτό πάντα 
σκορπάει χαρά, διώχνει σύννεφα, ανοίγει καρδιές σαν την ανοιξιάτικη λιακάδα που 
βγάζει άνθη απὀ την γη, θερµαίνει ακόµη και τα Φίδια και τα βγάζει απὀ τις 
παγωμµένες τους τρύπες, για να χαρούν και αυτά την καλοσύνη του Θεού. 

Οι κακότροποι άνθρωποι είναι πάντα πνιγµένοι απὀ Λλογισμούς και µε την 
παγωμένη τους καρδιά παγώνουν [/1111] και πνίγουν µε λογισμούς τους πονεµένους 
ανθρώπους, που καταφεύγουν σ’ αυτούς για να παρηγορηθούν, ενώ οι καλοκάγαθοι 
με την πνευματική τους (αρχοντική) αγάπη, την σφιχτή µε πόνο, πνίγουν δαίμονες, 
ελευθερώνουν ψυχές και σκορπάνε θεϊκή παρηγοριά στους συνανθρώπους τους. 

Η θερµή πνευματική αγάπη τους µεν ευαίσθητους τους κάνει πιο ευαίσθητους, 
τους δε αναιδείς τους κάνει πιο αναιδείς. 

Το ορφανό όµως, ιδίως απὀ µάνα, και σκαντζοχοιράκι να είναι, θα πρέπη να το 
αγκαλιάσουµε µε πόνο και θερμή αγάπη, για να ζεσταθή πρώτα, να ξεθαρρέψη, για 
ν’ ανοίξη και την καρδιά του. 

Το φιλότιμο δε οφρανό θέλει φρένο γερό στον µεγάλο του ενθουσιασμό, για να 
µη βλαφτή από υπερκόπωση, εκδηλώνοντας την µεγάλη του ευγνωμοσύνη. 

Ἡ θερμή αγάπη του Χριστού τρέφει περισσότερο από κάθε υλική τροφή και 
δίνει πολλές θερμίδες στην ψυχή και στο σώμα και πολλές Φορές θεραπεύει και 
αγιάτρευτες αρρώστιες, δίχως φάρμακα, και αναπαύει ψυχές. 

Όσοι δεν θυσιάζουν και την σωματική τους υγεία για την αγάπη του Χριστού, 
καταφρονώντας την σωματική τους ανάπαυση, ανάπαυση πνευματική δεν βρίσκουν 
ούτε σ’ αυτήν την ζωή ούτε στην μέλλουσα, την αιώνια. 

Εκείνοι που θυσιάζουν ακόµη και την ζωή τους απὀ καθαρή αγάπη, για να 
προστατέψουν τους συνανθρώπους τους, μιμούνται τον Χριστό. Αυτοί φυσικά είναι οι 
μεγαλύτεροι ήρωες, διότι τους τρέμει ακόµη και ο θάνατος, γιατί αφήφησαν τον 
θάνατο από αγάπη, κι έτσι νικάν µε την αθανασία, παίρνοντας το [112] κλειδί της 
αιωνιότητος κάτω απὀ την πλάκα του τάφου, και προχωρούν ελαφρά στην αιώνια 
µακαριότητα. 

Προτιµότερο Φυσικά είναι για έναν ευαίσθητο άνθρωπο να σκοτωθή ο ίδιος µια 
φορά από αγάπη, για να προστατέψη τον πλησίον του, παρά να αμµελήση ή να 
δειλιάση, και µετά να σφάζεται συνέχεια από την συνείδηση του σ’ όλη του την ζωή. 

ἩἨἩ Ουσία για τον συνάνθρωπο µας κρύβει την µεγάλη µας αγάπη για τον 
Χριστό. Όσοι έχουν µεν την αγαθή προαίρεση για να ελεήσουν, αλλά δεν έχουν 
τίποτα και πονάνε γι αυτό, ελεούν µε το αίµα τῆς καρδιάς τους. 

Εκείνοι πάλι που Θέλουν µεν να µαρτυρήσουν για την αγάπη του Χριστού, 
αλλά δεν υπάρχει Μαρτύριο, μπορούν την αγάπη τους αυτή, απὀ την οποία 
καίγονται, να την εκδηλώσουν µε άσκηση σωματική για τις ψυχές των κεκοιμηµένων 
που καίγονται, για να βρουν Λίγη ανάπαυση. 

Οι αδιάφοροι και ἀσπλαγχνοι άνθρωποι που σκέφτονται µόνον τον εαυτό τους 
και τον χορταίνουν αναίσθητα, γεμίζουν παράλληλα και την καρδιά τους µε πολύ 
άγχος, και µέσα τους δουλεύει το σαράκι, και ταλαιπωρούνται και απὀ τούτη την ζωή. 
Ενώ οι εὐσπλαγχνοι, επειδή πάντα χορταίνουν τους άλλους µε αγάπη, πάντοτε είναι 
χορτασμµένοι από την αγάπη του Θεού και απόὀτις άφθονες ευλογίες Του. 


Ταπείνωση 

Μακάριοι είναι εκείνοι οι άνθρωποι που κατόρθωσαν να μιμηθούν την ταπεινή 
γη, η οποία, ενώ πατιέται απὀ όλους, όµως όλους τους σηκώνει µε την [/113Ι αγάπη της 
και τους τρέφει µε στοργή σαν καλή µάνα, η οποία έδωσε και το υλικό για την σάρκα 
μας στην πλάση. Δέχεται επίσης µε χαρά και ό,τι τῆς πετάµε, από καλούς καρπούς 
µέχρι ακάθαρτα σκουπίδια, τα οποία επεξεργάζεται αθόρυβα σε βιταμίνες και τις 
προσφέρει πλουσιοπάροχα µε τους καρπούς τῆς αδιακρίτως σε καλούς και κακούς 
ανθρώπους. 

Ο ταπεινός άνθρωπος, όπως Φαίνεται, είναι ο δυνατότερος του κόσμου, διότι 
και νικάει, αλλά και σηκώνει πολλά ξένα βάρη µε ελαφριά την συνείδηση του. Ενώ ζη 
περιφρονηµένος και αδικηµένος για τα ξένα σφάλματα που οικειοποιείται από 
αγάπη, εσωτερικά όµως νιώθει την µεγαλύτερη χαρά του κόσμου, γιατί είναι 
περιφρονηµένος πια απὀ αυτόν ο µάταιος τούτος κόσμος. Οι ύβρεις, οι αδικίες κ.λπ. 
είναι τα καλύτερα νυστέρια για όσους έφταιξαν, διότι µε αυτά καθαρίζουν οι παλιές 
πληγές. Για εκείνους όµως που δεν έφταιξαν, είναι μαχαίρια δηµίου, και Μάρτυρες 
θεωρούνται αυτοί που τα δέχονται χαρούμενοι για την αγάπη του Χριστού. 

Οι μεγάλοι στην ηλικία που δεν δέχονται ύβρεις και αυστηρές παρατηρήσεις, 
για να θεραπευτούν ή για να λάβουν μισθό (όταν δεν φταίνε), είναι πιο ανόητοι και 
απὀ τα µωρά παιδιά, που δεν θέλουν ούτε να ακούσουν τον γιατρό, διότι φοβούνται 
την ένεση (µην τους τρυπήση µε την βελόνα), και υποφέρουν τον πυρετό συνέχεια και 
τον βήχα. 

Περισσότερη ευγνωμοσύνη πρέπει να οφείλουμε σ’ αυτούς που µας κέντησαν 
και βγήκαν τα αγκάθια της ψυχής µας, παρά σ’ εκείνους που θα έσκαβαν δωρεάν την 
περιοχή µας και θα µας Φανέρωναν τον κρυμμένο µας άγνωστο θησαυρό. 

Δεν ὠφελεί το να τρίβη κανείς τα γόνατα του µε αμέτρητες [//114! µετάνοιες, εάν 
δεν τρίβη παράλληλα καιτην μούρη του µετην ταπείνωση (την εσωτερική μετάνοια). 

Εκείνος που ζητάει ταπείνωση απὀ τον Θεό, αλλά δεν δέχεται τον άνθρωπο 
που του στέλνει ο Θεός για να τον ταπεινώση, δεν ξέρει τι ζητάει, διότι οι αρετές δεν 
αγοράζονται όπως τα ψώνια στον µπακάλη (όσα κιλά θέλουμε), αλλά µας στέλνει ο 
Θεός ανθρώπους να δοκιμαστούμε, να εργαστούμε, να την αποκτήσουμε και να 
στεφανωθούμε. 

Όποιος σκύβει ταπεινά και δέχεται τα χτυπήµατα απὀ τους άλλους, διώχνει τα 
δικά του εξογκώµατα, οµορφαίνει πνευματικά σαν Άγγελος και έτσι χωράει από την 
στενή πύλη του Παραδείσου. 

Μακάριος εκείνος ο άνθρωπος που έδιωξε τα εξογκώµατα του και βαδίζει την 
τεθλιμµένη οδό του Κυρίου µε ξένο βάρος (συκοφαντίες κ.λπ.) και αφήνει τους 
ανθρώπους ελεύθερους να του πλέκουν αμαράντινα στεφάνια, µε τις κατηγορίες, 
διότι αυτό Φανερώνει την γνήσια ταπεινοφροσύνη που δεν εξετάζει τι λένε οι 
άνθρωποι, αλλά τιθα πη ο Θεός την ηµέρα της Κρίσεως. 

Εκείνος που μιλάει λογικά σε Φιλοκατήγορο ή σε ολιγόµμυαλο και έχει την 
απαίτηση να βρη κατανόηση, φανερώνει ότι και ο ίδιος δεν είναι καλά, διότι ο 
κακότροπος είναι χειρότερος και απὀ τον ολιγόµμυαλο, γιατί είναι σκοτισµένο το 
μυαλό του από την κακία καιτον εγωισμό. 

Όσοι όµως έχουν ταπείνωση, έχουν και καλοσύνη και θείο φωτισμό και δεν 
σκοντάφτουν ποτέ στην πνευματική τους πορεία απὀ εμπόδια του πονηρού. 

Τους περισσότερους πειρασμούς, τις περισσότερες Φορές, τους δημιουργεί ο 
ίδιος ο εαυτός µας, όταν [/15Ι βάζουμε τον εαυτό µας στις συνεργασίες µας µαζί µε 
τους άλλους, όταν δηλαδή θέλουμε να υψώνουµε τον εαυτό µας. Στον Ουρανό δεν 
ανεβαίνει κανείς µε το κοσμικό ανέβασμα αλλά µετο πνευματικό κατέβασμα. Όποιος 
βαδίζει χαμηλά, βαδίζει πάντα µε σιγουριά και ποτέ δεν πέφτει. 

Εκείνος που δεν συμβουλεύεται στην πνευματική του πορεία, μπερδεύει τους 
δρόμους και κουράζεται πολύ και καθυστερεί. Εάν δεν ταπεινωθή να ρωτήση έστω και 
αργότερα, δύσκολα θα Φθάση στον προορισμό του. Ενώ αυτοί που συμβουλεύονται, 
βαδίζουν ξεκούραστα, µε σιγουριά, και σκεπάζονται µε την Χάρη του Θεού και 
φωτίζονται, επειδή ταπεινώνονται. 

Όσοι κινούνται όλο απλά µε καλούς λογισμούς, και λένε όλους τους λογισμούς 
τους και πιστεύουν από πολλή ταπείνωση ότι δεν έχουν τίποτε το καλό, ενώ 
αγωνίζονται µε Φιλότιμο πολύ, αυτοί κρύβουν τον μεγαλύτερο πνευματικό θησαυρό 
µέσα τους, χωρίς να τον γνωρίζουν ούτε οι ίδιοι ούτε οι άλλοι άνθρωποι, και έτσι δεν 
σπαταλιέται από τους ίδιους και δεν κλέβεται απότους άλλους. 

Στον πολύ ταπεινό και ευαίσθητο άνθρωπο όταν ταπεινώνεται κανείς, 
βοηθιέται πολύ’ ενώ στον άνθρωπο που αγνοεί την ταπείνωση, εάν ταπεινωθής --τον 
συμβουλευτής ή πης τα ελαττώματα σου --τον κάνεις πιο υπερήφανο και αναιδή. 

Ο άνθρωπος που δεν έχει ταπείνωση και καλούς λογισμούς, είναι γεμάτος από 
αμφιβολίες και ερωτηματικά. Κι επειδή θα βρίσκεται συνέχεια ζαλισμένος, έχει 
ανάγκη στις αρχές απὀ Γέροντα µε µεγάλη υπομονή, για να του δίνη συνέχεια 
εξηγήσεις, µέχρι να καθαρίση ο νους και η καρδιά, για να µπορή να βλέπη καθαρά. 

[/116ἱ Ο ταπεινός και καλοκάγαθος άνθρωπος, επειδή έχει την καθαρότητα και 
την εσωτερική και εξωτερική ηρεμία, έχει και βάθος πνευματικό και βλέπει βαθιά τα 
θεία νοήµατα και βοηθιέται περισσότερο, και αυξάνεται και η πίστη του πιο πολύ, 
ζώντας τα μυστήρια του Θεού. 

Ο υπερήφανος, εκτός που είναι σκοτισµένος, είναι και συνέχεια εσωτερικά και 
εξωτερικά ταραγµένος και απὀ την ελαφρότητα του εγωισμού στέκεται πάντα στην 
επιφάνεια των πραγμάτων και δεν µπορεί να προχωρήση στο βάθος, όπου βρίσκονται 
τα θεία μαργαριτάρια, για να πλουτίση πνευματικά. 


Προσευχή 

Η ψυχή που συγκινείται ακόµη απότις ομορφιές του υλικού κόσμου, φανερώνει 
ότι ζη ακόµη µέσα τῆς ο µάταιος κόσμος, γι΄ αυτό έλκεται από την πλάση και όχι από 
τον Πλάστη, απὀ τον πηλό και όχι απὀ τον Θεό. Δεν έχει σηµασία, εάν ο πηλός αυτός 
είναι καθαρός και δεν είναι λάσπη αμαρτίας, διότι ο άνθρωπος µε το Πνεύμα του 
Θεού συγγενεύει και µετο πνεύμα ενώνεται µε τον Θεό, δια της προσευχής. 

Το απερίσπαστο της ησυχαστικής ζωής (στην έρημο) πολύ βοηθάει στην 
προσευχή, µε τις πολλές του προὐποθέσεις. Αλλά και µόνη της η ησυχία είναι µια 
μυστική προσευχή και πολύ βοηθάει στην προσευχή, σαν την άδηλη αναπνοή στον 
άνθρωπο. 

ἩΗ προσευχή, µε την έλλειψη του ύπνου, τρέφει την ψυχή, παράλληλα µε την 
πνευματική τῆς εγρήγορση, και την εξασφαλίζει, σαν το παιδάκι στην αγκαλιά της 
μάνας. Εξυπνότερο Φυσικά είναι το µωρό που τρέχει µε λαχτάρα στην αγκαλιά της 
μάνας του [/117! και θηλάζει και χορταίνει την γλυκιά της αγάπη και στοργή παρά 
εμείς οι μεγάλοι στην ηλικία, όταν αποφεύγουμε την ένωση µας µε τον Θεό, δια της 
προσευχής, την οποία θεωρούμε σαν αγγαρεία πολλές φορές. 

Δεν υπάρχουν Φυσικά µακαριότεροι άνθρωποι απὀ εκείνους που έπιασαν 
επαφή µε τον Ουράνιο Σταθμό και είναι δικτυωμένοι µε ευλάβεια µε τον Θεό. Όπως 
δεν υπάρχουν πιο δυστυχισµένοι απὀ εκείνους που έκοψαν την επαφή τους µε τον 
Θεό και γυρίζουν ζαλισμένοι τον κόσµο, και τα κουμπιά των σταθμών του κόσμου, 
για να ξεχάσουν Λίγο το πολύ τους άγχος της εκτροχιασµένης ζωήςτους. 

Μακάριοι είναι όσοι έχουν στην καρδιά τους άξονα τον Χριστό και 
περιστρέφονται χαρούμενοι γύρω από το Άγιο Όνομα Του, νοερώς, αδιαλείπτως, µε 
το Κύριε Ιησού Χριστέ, Υιέτου Θεού, ελέησον µε. 

Η ησυχία (µακριά του κόσμου) πολύ γρήγορα Φέρνει και την εσωτερική ησυχία 
στην ψυχή µετην άσκηση και την αδιάλειπτη προσευχή, και τότε πια ο άνθρωπος δεν 
ενοχλείται από την εξωτερική ανησυχία, γιατί στην ουσία µόνον το σώμα βρίσκεται 
στην γη, ενώ ο νους βρίσκεται στον Ουρανό. 

Σ’ αυτήν την κατάσταση, φυσικά, βρίσκονταν οι Άγιοι Πατέρες, οι εξαὐλωμένοι 
άνθρωποι, που δεν διαφέρανε πια σε τίποτε σχεδόν από τους Αγγέλους, διότι και 
αυτοί στον Ουρανό μµέρα-νύχτα βρίσκονταν, νοερώς και αδιαλείπτως προσευχόµενοι. 

Η αιχμαλωτισµένη όµως καρδιά απὀ τον µάταιο κόσµο διατηρεί και την ψυχή 
ατροφική και τον νου σκοτισµένο και, ενώ Φαίνεται τότε κανείς ότι είναι άνθρωπος, 
στην ουσία όµως είναι πνευματικό έκτρωµα. 

Ἡ αγρυπνία µε την προσευχή δίνει υγεία και ζωή ΓΠ18Ι στην πνευματική 
ανάπτυξη, διότι καθαρίζει και λεπταίνει τον νου, ταπεινώνει την άτακτη σάρκα, 
θερµαίνει την καρδιά µε αγάπη προς τον Θεό, και δέχεταιη ψυχή την Θεία Χάρη. 

ἨἩ νυκτερινή προσευχή βοηθάει πολύ περισσότερο από την προσευχή της 
ημέρας, όπως και η νυκτερινή βροχή τα φυτά από την βροχή της ημέρας. 

Όσοι αγωνίζονται στην αγρυπνία προσευχόµενοι, αλλά νυστάζουν και λίγο, 
πολύ συγκινούν τον Θεό -- παρά εκείνοι που χορταίνουν τον ύπνο και δεν νυστάζουν. 
Και αυτοί ακόµη που αποκοιµιένται στο στασίδι, είναι χιλιάδες Φορές καλύτεροι από 
εκείνους που κοιμούνται στο κρεβάτι. Δεν θα πρέπη όµως να σπαταλάµε όλες τις 
δυνάµεις µας σε µάταια πράγματα, τα οποία θα γίνουν όλα σκόνη µια µέρα, και να 
δίνουµε µετά την κούραση µαζί µε τα χασµουρητά µας στον Θεό, σαν την θυσία που 
έκανε ο Κάιν». Όταν η κούραση είναι δικαιολογημένη, και νυστάζουµε, προτιμότερο 
είναι να µας κλέβη ο ύπνος ένα-δυο λεπτά την ώρα της αγρυπνίας και να υποχωρή 
Φυσιολογικά, παρά να τον διώχνουµε µε καφέδες νωρίτερα, και να µας αφήνουν 
αγριεµένα τα νεύρα, ιδίως όταν η Φύση µας δεν είναι ήπια. Προτιµότερο είναι να 
αγρουπνή κανείς λιγότερες ὧρες µε καθαρή προσευχή, παρά να σπρώχνη την νύχτα 
να περάση, χωρίς πνευματική ωφέλεια, και µετά όλη την ηµέρα να την περνάη 
ξαπλωμένος σαν πτώμα. 

Πολύ βοηθάει για την καθαρή προσευχή η απομάκρυνση από τον κοσμικό 
θόρυβο και απὀ τους πολλούς ακόµη ανθρώπους και, εάν είναι δυνατόν, να είναι 
κανείς τελείως µόνος του. Όταν νιώθη κανείς μόνος [//119] του, η ψυχή κινείται άνετα, 
και ξεσπάει η καρδιά στον Θεο µε ευλάρεια, και σκάει σιγά-σιγά το σκληρό της 
τσόφλι, και το διώχνει και µετά συγκινείται, όχι µόνον όταν σκέφτεται τον Θεό, αλλά, 
και όταν το Όνομα Του ακούση ή τοιδή γραμμένο, σκιρτάει η καρδιά, και το Φιλάει µε 
πολλή ευλάβεια. Το ίδιο γίνεται φυσικά και µετο Όνομα του Χριστού ή της Παναγίας, 
και γλυκαίνεται εσωτερικά και η ψυχή. 

Στον Μοναχό αρμόζει το να βρίσκεται µόνος του και να αναπαύεται 
περισσότερο στην προσευχή, όταν βρίσκεται μόνος του στο κελίτου. Άλλωστε γιί αυτό 
λέγεται και Μοναχός, να ζη µόνος του µε τον Θεό, να συνοµιλή αδιαλείπτως µε τον 
Θεό, παρά να κουβεντιάζη µετους ανθρώπους. Όσο αποφεύγει κανείς τις συνομιλίες 
των ανθρώπων, τόσο περισσότερο βοηθιέται στην προσευχή και βοηθάει µε την 
προσευχή τους ανθρώπους, διότι οι κοσμικές συζητήσεις είναι πνευματικά παράσιτα - 
και µόνο να τις ακούη κανείς -- που εμποδίζουν στην αδιάλειπτη προσευχή, ιδίως στις 
αρχές. Γι αυτό είναι πολύ απαραίτητη η προσοχή τόσο στην αρχή, για να συμµμαζέψη 
κανείς τον νου, όσο και µετά, για να µην πέση σε πλάνη. 

Η Πατερική µελέτη πολύ βοηθάει, γιατί οι Άγιοι Πατέρες µας ερμηνεύουν το 
Ευαγγέλιο µετην Ευαγγελική τους ζωή, όπως και η µελέτη του εαυτού µας γύρω από 


20Τεν. 4, 3. 

την αμαρτωλότητα µας, την αχαριστία µας και τις πολλές ευεργεσίες του Θεού. Όλα 
αυτά φέρνουν Φυσιολογικά την ταπείνωση και υποχρεωτικά τότε την Χάρη του Θεού. 
Η πνευματική µελέτη θερµαίνει την ψυχή και την πιέζει φιλότιμα για προσευχή και 
για αγώνα. Ἡ µελέτη του εαυτού µας Φέρνει την ταπείνωση και την ανάγκη της 
προσευχής, του ελέους του Θεού. Γι αυτό, πριν αρχίσουμε να µετράµε [1201 τα 
κομποσχοίνια, καλό είναι να μετρήσουμε πρώτα τις πολλές µας αμαρτίες και τις 
πολλές ευεργεσίες του Θεού. 

Την ώρα της προσευχής, όταν ο νους µας Φφεύγη σε άσχηµα πράγματα, ή 
έρχωνται χωρίς να το θέλουμε, να µη χρησιμοποιούμε αντιρρητικό πόλεμο κατά του 
εχθρού, διότι, και όλοι οι δικηγόροι εάν μαζευτούν, µε ένα διαβολάκι δεν τα βγάζουν 
πέρα µε συζήτηση, αλλά µόνο µε µία περιφρόνηση µπορεί να τα διώξη κανείς, όπως 
και τους βλάσφημους λογισμούς. (Φυσικά ο εχθρός θα γαυγίζη για αρκετό διάστηµα 
και µετά θα Φύγη). Δεν Θα πρέπη όµως να στενοχωρήται ο άνθρωπος για τις 
βλασφημίες του διαβόλου αλλά µόνο για τις ατομικές του αμαρτίες και να ελπίζη 
στην απέραντη ευσπλαγχνία του Θεού, διότι, όπου λείπει η ελπίδα στον Θεό, υπάρχει 
η ουρά του πονηρού. 

Για να συμµαζέψφουµε λοιπόν τον νου µας την ώρα της προσευχής στην καρδιά, 
πολύ βοηθάει να κρατάμε Λίγο την αναπνοή, αλλά ὀχι συνέχεια, γιατί βλάπτεται η 
καρδιά απὀ το σαρκικό αυτό σφίξιμο. Η καρδιά φυσικά δεν καθαρίζει µε τέτοιου 
είδους σφίξιµο, αλλά µε ένα Φιλότιμο ταπεινό αναστεναγµό µετανοίας, όταν βγαίνη 
απὀ τα βάθη της καρδιάς, ο οποίος φέρνει θεία παρηγοριά, ενώ το σαρκικό σφίξιµο 
Φέρνει απελπισία και άγχος, όταν στριμώχνεται κανείς εγωιστικά και αδιάκριτα. 

Όταν όµως αγωνίζεται µε ελπίδα ο άνθρωπος, έρχεται η θεία παρηγοριά, και 
νιώθει έντονα η ψυχή τα χάδια της αγάπης του Θεού. Τότε πια η καρδιά έλκεται από 
τον Θεό, και το κομποσχοίνι τραβιέται µε χαρά, απὀ την θεία εκείνη θέρµη. Στις 
αρχές Φυσικά χρειάζεται λίγη Φιλότιμη επιμονή, µε διάκριση, µέχρι [121 να 
ξεπαγώσουν τα πνευματικά µας Λάδια, για να πάρη µπρος η ψυχή µας να 
προσεύχεται αδιαλείπτως. 

Η ποικιλία στην αγρυπνία πολύ βοηθάει. Όταν είναι µόνος του κανείς, να κάνη 
πρώτα µεγάλες µετάνοιες, µετά µικρές και µετά την ευχή, καθιστός ή γονατιστός, και 
να επαναλαμβάνη αυτόν τον τρόπο ανάλογα µε τις ώρες που διαθέτει. Ο τρόπος 
αυτός πολύ βοηθάει, γιατί δίνει πνευματική ζωντάνια και διώχνει την κούραση της 
ακινησίας µε τις ενδιάµεσες πνευματικές κινήσεις, τις µετάνοιες' επίσης διώχνει και 
τις υπνηλίες και φέρνει πνευματική διαύγεια την ώρα τῆς προσευχής. 

Η πολλή δουλειά µε την κόπωση τῆς και τον περισπασμὀό, ιδίως όταν γίνεται µε 
βιασύνη, παραμερίζει την νήψη και αγριεύει την ψυχή. Διότι µε την παράλειψη της 
ευχής και των πνευματικών καθηκόντων, στην συνέχεια ο εχθρός καταλαμβάνει τα 
πνευματικά µας υψώματα και µας πολεμάει και µε την σάρκα και µε λογισμούς και 
µας αχρηστεύει όλες τις δυνάμεις, τις ψυχικές και σωματικές, και µας κόβει την 
επικοινωνία µας µε τον Θεό, και επόμενο είναι τότε να αιχµαλωτισθή η ψυχή µας στα 
πάθη. 

Η διακριτική όµως δουλειά (ιδίως στους αρχαρίους) πολύ βοηθάει, γιατί φέρνει 
διπλή υγεία στον ἀνθρωπο και ευλογία Θεού. Διότι εκτός που οικονοµάει τα 
απαραίτητα για τον εαυτό του, µπορεί και να δίνη ευλογίες στους άλλους, και έτσι 

δοξάζεται και το όνοµα του Θεού, του συγχωρούν δε και τα πεθαµένα του. Στον 
Μοναχό, Φυσικά, επιβάλλεται η πνευματική Αρχοντιά: δηλαδή να δίνη ευλογίες και 
όχι να ζη από ευλογίες, ενώ είναι νέος και υγιής. Η πνευματική Αρχοντιά πολύ 
βοηθάει, γιατί δίνει φτερά στην ψυχή, [//122] και συντηρεί το σώμα η εσωτερική ειρήνη 
με λιγότερη τροφή. 

Το εργόχειρο που γίνεται µε ηρεμία και προσευχή αγιάζεται και αγιάζει τους 
ανθρώπους που το χρησιμοποιούν. Ενώ εκείνο που γίνεται µε βιασύνη και 
νευρικότητα, μεταδίδει αυτήν την δαιµονική κατάσταση και στους άλλους. Η βιαστική 
δουλειά µε την αγωνία είναι στοιχείο πολύ κοσμικών ανθρώπων. 

Στον Μοναχό, φυσικά, αρμόζει η εσωτερική και εξωτερική ειρήνη, η ευλάβεια 
και η αδιάλειπτη προσευχή, για τον αγιασμό της ψυχής του και για τις ψυχές των 
συνανθρώπωντου, που δεν ευκαιρούν να προσεύχωνται. 

Όταν καμιά φορά το εργόχειρο είναι θορυβώδες, πολύ βοηθάει η σιγανή 
Ψαλμωδία, µέχρι να Φθάση η ψυχή στο σηµείο εκείνο της θείας αφηρηµάδας να µην 
ακούη πια τους θορύβους ή να τους ακούη, όταν Οέλη, ή μάλλον, όταν κατεβαίνη ο 
νους απὀ τον Ουρανό. Φυσικά, το εργόχειρο θα πρέπη να είναι απλό, για να 
συνηθίσουν τα χέρια να εργάζωνται µόνατους, χωρίς να έχουν την ανάγκη του νου. 

Πολλή προσοχή χρειάζεται, για να µην καταναλώνουµε όλες τις σωματικές 
μας δυνάμεις στα εργόχειρα, και µετά δεν μπορούμε να κάνουμε τα πνευματικά µας 
καθήκοντα ή τα κάνουμε, αλλά ανόρεχτα και κοιτάµε πότε θα Φανή ο Σταυρός του 
κομποσχοινιού, να τελειώσουν οι µετάνοιες, οι οποίες βοηθάνε περισσότερο απὀ όλες 
τις άλλες πνευματικές ασκήσεις. 

Με τις γονυκλισίες προσκυνούµε τον Θεό ταπεινά και ζητάμε έλεος, να µας 
συγχωρέση τις αμαρτίες µας, γι αυτό και λέγονται µετάνοιες. Οι µετάνοιες για τον 
εαυτό µας ή για τους συνανθρώπους µας (ζώντας [//123] ή κεκοιµηµένους) είναι το 
κυριότερο εργόχειρο απὀ όλα τα εργόχειρα και είναι ένα εργόχειρο µε ατέλειωτη 
δουλειά, αρκεί να έχη κανείς Φιλότιμο να εργασθή στην μετάνοια. Ενώ, όταν 
χανώµαστε περισσότερο µε άλλα χαμένα πράγματα, επουσιώδη, χάνουμε στο τέλος 
καιτην ψυχή µας. 

Οι γονυκλισίες οι πολλές συνήθως γίνοναι, όταν σκιρτάη η καρδιά από 
ευγνωμοσύνη στον Θεό, γιατί εκδηλώνεται η ψυχή και µε αυτό το Φτερούγισμα το 
εξωτερικό, των µετανοιών, οι οποίες φέρνουν άφθονη Χάρη και σωματική απάθεια. 

Οι πολλές µετάνοιες, στις αρχές, διώχνουν ακόµη και τις αφύσικες κοιλιές και 
δίνουν την δυνατότητα στον άνθρωπο να ανέβη τα πνευματικά υψώματα των 
αρετών, όπως θα ανεβαίνη και τα υψώματα των βουνών µε πολλή άνεση, χωρίς να 
λαχανιάζη. 

Εάν δεν αγωνιζώµαστε όµως, θα είµαστε στάσιµοι ή βραδυκίνητοι. Εάν θα 
έχουµε τουλάχιστον πολλή ταπείνωση, θα µας ανεβάση προς τον Ουρανό το χέριτου 
Θεού δωρεάν. Εάν δεν έχουµε ούτε ταπείνωση -- Θεός Φυλάξοι -- θα πάρουµε τον 
µεγάλο κατήφορο. Καλά είναι να αγωνίζεται κανείς πολύ και µε πολλή ταπείνωση, 
χωρίς να εξετάζη και να κατακρίνη τους άλλους παρά µόνον τον εαυτό του, εάν θέλη 
να αποκτήση υγεία πνευματική. 

Οι άρρωστοι σωματικά, που δεν μπορούν να αγωνισθούν, μπορούν να 
αγωνισθούν πνευματικά µε την προσοχή και την αδιάλειπτη προσευχή για το 

ξερίζωµα των ψυχικών παθών και να σκέφτωνται συνέχεια τα Άγια Πάθη του Κυρίου, 
για να γλυκαίνωνται απὀ αυτά οι πόνοι τους, και να δοξάζουν τον Θεό µε υπομονή, 
για να λάβουν το στεφάνι του Μάρτυρος. 

Την ώρα της προσευχής που αγωνίζονται οι άλλοι [/124| µετον κανόνατους, εάν 
δεν µπορή κανείς να κάνη µεγάλες µετάνοιες, ας κάνη µικρές ή τουλάχιστον να λέη 
την ευχή και να µην κοιμάται, εάν δεν είναι άρρωστος ή δεν είναι δικαιλογηµένος. 
Πάντα να εξετάζουμε τον εαυτό µας, εάν δικαιολογούµαστε ή ὀχι, για να µην 
αφήνουμε ρέμπελο πνευματικά τον εαυτό µας, και µας κάνει ο εχθρός αιφνιδιασμό, ο 
οποίος ποτέ δεν κοιμάται, αλλά όλο σκέφτεται πώς να βρη ευκαιρία να µας κάνη 
μεγάλο κακό. 

Γι αυτό, όταν καμιά φορά βλέπουμε τον εαυτό µας πνευματικά μουδιασµένο 
και την καρδιά µας παγωμένη, θα πρέπη να επισκεφτούµε άνθρωπο αγωνιστή, για να 
ξεµουδιάσουµε, και άνθρωπο πονεµένο, για να αναγκασθή η καρδιά να πονέση, να 
βοηθήση µε αγάπη καινα θερµανθή από την αγάπη, για να ξεπαγώση. 

Όταν ο άνθρωπος έχη την πνευματική του υγεία και απομακρύνεται απὀ τους 
ανθρώπους, για να βοηθήση περισσότερο καιτους ανθρώπους τους θεωρεί Αγίους και 
µόνον τον εαυτό του θεωρεί αμαρτωλό. 

Πολύ βοηθάει η έρηµος (σ’ αυτήν την καλή πνευματική κατάσταση) µε το 
ολόκληρο δόσιµο στον Θεό, µε το αμέριμµνο και απερίσπαστο, «το ήσυχο κεφάλι», για 
να κάνη η ψυχή μεγάλα πνευματικά άλματα, αλλά και πολλή προσοχή χρειάζεται 
τότε να µην πλανεθή. Γι αυτό θα πρέπη να έχη κανείς και το κεφάλι του πολύ καλά 
κλειδωμένο, να µην του περάση λογισμό υπερηφανείας ο πονηρός, και τον πλανέση 
µε Φαντασίες και ψεύτικα φώτα, τα οποία δεν ανεβάζουν στον Παράδεισο, αλλά 
γκρεμµίζουν στο χάος. Ο πονηρός παρουσιάζει τους γκρεμούς για περιβόλια και 
ξεγελάει τα αδύνατα πλάσματα του Θεού. Ένας [/1251 φυσικά που έχει πνευματική 
υγεία, δεν επιδιώκει ούτε αληθινά φώτα σ’ αυτήν την ζωή αλλά µόνον το έλεος του 
Θεού, και ο Θεός δίνει ό,τι έχει ανάγκη το πλάσμα Του. 

Οι Κοινοβιάτες, µε την αδελφική τους συμπαράσταση, βαδίζουν πιο σίγουρα 
απὀ τους ἨΗσυχαστάς που είναι µόνοι τους, εάν δεν δημιουργούν σκάνδαλα 
αναμεταξύ τους (και τρώὠγωνται), διότι µε λιγότερη αυταπάρνηση μπορούν να 
προχωρήσουν πνευματικά’ ενώ ο ΠἩσυχαστής θα πρέπη να έχη πολλή αυταπάρνηση, 
να ανοίξη πρώτα τον τάφο του και µετά να αρχίση τον πνευματικό του αγώνα µε 
πολλή ταπείνωση και διάκριση και µε συνεχή προσοχή και αδιάλειπτη προσευχή. 

Ο αρχάριος που Φεύγει απὀ την ασφάλεια του Κοινοβίου και κλείνεται 
εγωιστικά σε κελί µόνος του (κάνει τον έγκλειστο), είναι σαν να κλείνεται σε 
τρελάδικη κλούβα. Εάν είναι και στενόχωρος στην Φύση του και κλειστός στον εαυτό 
του, τότε είναι που πνίγεται απὀ λογισμούς και άγχος. Εάν έχη λίγη ταπείνωση, ξανά 
επιστρέφει στο Κοινόβιο και σώζεται εάν όµως επιµένη, χάνεται. 

Η Φυσική πορεία του Μοναχού είναι: να υποταχθή πρώτα, να εκπαιδευθή και 
να αγωνίζεται πάντα µε πολλή ταπείνωση και να ζητάη το έλεος του Θεού µε 
ευλάβεια. Με αυτόν τον τρόπο ανεβαίνει κανείς σιγά-σιγά στον Γολγοθά, 
σταυρώνεται και µετά ανασταίνεται πνευματικά, και αγάλλεται πια αγγελικά 
δοξολογώντας τον Θεό όπως οι Άγγελοι. 

Όσοι ζουν όµως την πνευματική ζωή µε τον κοσμικό τρόπο -- δηλαδή όλο 
Πάσχα, χωρίς να περάσουν πρώτα την Μεγάλη Σαρακοστή, την Σταύρωση -- αδύνατο 
είναι να αναστηθούν πνευματικά, αδύνατο [/ή26| είναι να αγαπήσουν και τον Χριστό, 
διότι δεν πόνεσαν οι ίδιοι, για να νιώσουν τους πόνους του Χριστού για την Σωτηρία 
μας και να γλυκαθούν µετά απὀ την αγάπη του Χριστού, να τρελαθούν πνευματικά 
από τον θείο έρωτα, απορροφηµένοι πια στον Ουρανό. 

Όταν Λοιπόν ο άνθρωπος δεν προχωρήση την Φυσιολογική πορεία της 
Πνευματικής ζωής, Σταύρωση - Ανάσταση, για να ζήση τις Πασχαλινές πνευματικές 
καταστάσεις, τις ουράνιες, είναι πιο ταλαίπωρος από τους κοσμικούς ανθρώπους. 
Διότι οι κοσµικοί μπορούν να καταλάβουν κάπως, εάν τους µιλήση κανείς για Θείο 
έρωτα, ενώ αυτοί που ξεκίνησαν για ουράνια αγάπη και ανώτερες χαρές, µετο να 
βλέπουν και στις κοσμικές χαρές (όσες δεν κολάζουν), έµειναν στα µισά του δρόμου 
σαν την γυναίκα του Λωτήᾖ, και επόμενο είναι η καρδιά τους να είναι αναίσθητη σαν 
πέτρα, και να σκανδαλίζωνται ακόµη και απὀ την λέξη «θείος έρωτας», που ακούνε 
από τα βιβλία της Εκκλησίας µας. 

Αυτοί οι άνθρωποι έχουν περισσότερη ανάγκη απὀ προσευχή, για να κάνη 
θαύμα ο Θεός, να µετατρέψη τις πέτρινες καρδιές τους σε ανθρώπινες, πνευματικές, 
για να ερωτευθούν τον Θεο, διότι µόνον ο Θεός µπορεί να αναστήση από πέτρες τέκνα 
στον Αβραάμ”, καθώς λέειτο Ευαγγέλιο. 


Θεολογία 

Θεολογία είναι ο λόγος του Θεού, που συλλαμβάνεται απὀ τις αγνές, τις 
ταπεινές και αναγεννηµένες πνευματικά ψυχές, και όχι τα όμορφα Λόγια του μυαλού, 
που Φτιάχνονται µε Φιλολογική τέχνη και εκφράζονται µε το νοµικό ή κοσμικό 
πνεύμα. 

Τα Φτιαχτά λόγια δεν μπορούν να μιλήσουν στην ψυχή του ανθρώπου, όπως 
δεν µπορεί να µιλήση ένα όμορφο άγαλμα, εκτός εάν οι ακροατές είναι πολύ κοσµικοί 
και ευχαριστούνται απλώς απὀτις όμορφες κουβέντες. 

Ἡ θεολογία που διδάσκεται σαν επιστήμη, συνήθως εξετάζει τα πράγµατα 
ιστορικά, και επόμενο είναι να τα καλαβαίνη εξωτερικά και, επειδή λείπει η Πατερική 
άσκηση, τα εσωτερικά βιώματα, είναι γεμάτη απὀ αμφιβολίες και ερωτηματικά, διότι 
µε το μυαλό δεν µπορεί να καταλάβη κανείς τις θείες ενέργειες, εάν δεν ασκηθή 
πρώτα νατις ζήση, για να ενεργήση µέσα του η Χάρη του Θεού. 

Όποιος νομίζει ότι µπορεί να γνωρίση τα μυστήρια του Θεού µε την εξωτερική 
επιστημονική θεωρία, μοιάζει µε ανόητο που θέλει να ιδή τον Παράδεισο µε το 
τηλεσκόπιο. 

Όσοι ασκούνται Πατερικά, γίνονται πρακτικοί θεολόγοι µε την επίσκεψη της 
Χάριτος του Αγίου Πνεύματος. Όσοι απὀ αυτούς έχουν και την εξωτερική μόρφωση, 
εκτός από την εσωτερική της ψυχής, μπορούν να περιγράφουν τα θεία μυστήρια και 
να ερμηνεύουν σωστά, όπως έκαναν πολλοί Άγιοι Πατέρες. 


Βλ. Γέν. 19, 26. 
2Ῥλ. Ματθ. 5, 9. 

Εάν όµως δεν συγγενέψη κανείς µε τους Αγίους Πατέρες και θελήση να 
µεταφράση ή να γράψη, θα αδικήση [/128] και τους Αγίους και τον εαυτό του και τον 
κόσμο µετην πνευματική του θολούρα. 

Ούτε πάλι είναι σωστό να Θεολογή κανείς µε ξένες Θεολογίες, διότι αυτό 
μοιάζει µε στείρο άνθρωπο που υιοθετεί ξένα παιδιά και τα παρουσιάζει µετά για 
δικά του και παριστάνει τον πολύτεκνο πατέρα. Οι Άγιοι Πατέρες έβγαζαν απὀ την 
καρδιά τους τον θείο λόγο ή τις εµπειρίες τους από τις πνευματικές μάχες εναντίον 
του κακού και απὀ τα πυρά των πειρασµών, τις οποίες ομολογούσαν ταπεινά ή 
έγραφαν, για να βοηθήσουν εμάς τους μεταγενέστερους, απὀ αγάπη, την οποία 
αγάπη δεν κρατούσαν ποτέ για τον εαυτό τους, όπως και την ταπείνωση και όλα τα 
χαρίσματα του Θεού τα αναγνωρίζανε ότι είναι του Θεού. 

Όσοι παρουσιάζουν τα χαρίσματα του Θεού για δικά τους, είναι οι πιο αναιδείς 
του κόσμου και οι πιο άδικοι, διότι αδικούν τον Θεό και περισσότερο τον ίδιο εαυτό 
τους, επειδή γίνονται τότε αιτία να στερηθούν την θεία Χάρη, για να µην κριθούν 
περισσότερο αχάριστοι και για να µην γκρεμισθούν από την µεγάλη τους κενοδοξία. 

Εκείνοι που ευγνωμονούν τον Θεό για όλα και όλο παρακολουθούν τα 
πλάσματα και τα δημιουργήματα του Θεού θεολογώντας, γίνονται οι πιο πιστοί 
Θεολόγοι, και αγράµµατοι να είναι, όπως οι αγράµµατοι βοσκοί που παρακολουθούν 
στην ύπαιθρο μέρα-νύχτα τον καιρό και γίνονται καλοί μετεωρολόγοι. 

Όσοι ζουν απλά, µε καλοσύνη και καλούς λογισμούς και απέκτησαν την 
εσωτερική απλότητα και καθαρότητα, βλέπουν και τα υπερφυσικά πράγµατα πολύ 
απλά, σαν φυσικά, διότι στον Θεό όλα απλά είναι, και δεν χρησιμοποιεί μεγαλύτερη 
δύναμη για τα [/129ἱ υπερφυσικά και μικρότερη για τα Φυσικά, αλλά την ἴδια δύναμη 
για όλα. Γιατί όλα στον Θεό είναι πολύ απλά, όπως και ο Ίδιος είναι πολύ απλός, και 
µας το Φανέρωσε ο Υιός Του επί της γης µετην Αγία Του απλότητα!!! 

Όταν προηγηθή η καθαρότητα στον άνθρωπο, και έλθη η απλότητα µε την 
θερµή της πίστη και την ευλάβεια, τότε πια Φιλοξενείται µέσα µας η Αγία Τριάδα, και 
με τον θείο εκείνο φωτισμό εύκολα βρίσκει κανείς τα κλειδιά των θείων νοημάτων, 
για να ερμηνεύση το Πνεύμα του Θεού µε πολύ απλό και φυσιολογικό τρόπο, χωρίς 
διανοητικό πονοκέφαλο. 

Ανάλογα Φυσικά µε την καθαρότητα ή την πονηριά που διαθέτει κανείς, κάνει 
και τις ερμηνείες του και ανάλογα ωὠφελείται ή βλάπτεται, ωφελεί ή βλάπτει. Πολλές 
Φορές βλάπτει κανείς και µε την απειρία του ακόµη, από καλή διάθεση κινούμενος: 
παραδείγματος χάρη: να µην ξέρη ότι υπάρχει και άσπρο κρασί και να ρίχνη κόκκινη 
μπογιά, δήθεν για να γίνη καλό, και να δηλητηριάζη τον κόσµο. Αλλά και απειρία να 
µην έχη ή πονηριά, αλλά ανθρώπινη δικαιοσύνη και λογική, πάλι θα αδικήση το 
Πνεύμα του Θεού, και επόμενο είναι τότε να αδικήση τον εαυτό του καιτους άλλους. 

Με την ανθρώπινη λογική και δικαιοσύνη, βλέπουμε και τους εργάτες του 
Ευαγγελίου τῆς πρώτης και τρίτης ώρας να διαμαρτύρωνται, νομίζοντας ὅτι 
αδικήθηκαν. Ενώ ο Καρδιογνώστης Θεός, µε την λεπτότητα της θείας Του 
δικαιοσύνης, πλήρωσε και την αγωνία των εργατών της ενδεκάτης ώρας, µέχρι την 
ώρα που βρήκαν δουλειά, και έπαψε η αγωνία τους, [130] -- αν και απὀ την θεία Του 
δικαιοσύνη, που είναι γεμάτη απὀ ευσπλαγχνία και αγάπη, θα έδινε και περισσότερο 


3Ῥλ. Ματθ. 20, 1-15. 

μισθό στους εργάτες της ενδεκάτῆς, διότι οι καηµένοι υπέφεραν πολύ ψυχικά και 
κουράστηκαν περισσότερο απὀ τους άλλους εργάτες που κουράστηκαν σωματικά 
περισσότερες ώρες. Αλλά πού να χωρέσουµε εμείς οι ταλαίπωροι άνθρωποι αυτήν την 
θεία Του δικαιοσύνη µέσα στο περιορισμένο µας μυαλό, όπως την άπειρη 
ευσπλαγχνία Του µέσα στην περιορισμένη µας αγάπη; Τί αυτό και η αγάπη του Θεού 
περιορίστηκε στο να δώση σε όλους τον ίδιο µισθό που συμφώνησε, για να µη 
σκανδαλίση περισσότερο αυτούς που αγαπούσαν τον εαυτό τους περισσότερο από 
τους άλλους. Και εάν τους είπε: «δεν σας αδικώ' τόσο συμφωνήσαμε ...», εννοούσε ότι: 
«είμαι Αφεντικό µε αρχοντική αγάπη και θεία δικαιοσύνη, την οποία δεν µπορείτε να 
καταλάβετε» και όχι ότι: «είμαι Αφεντικό και δεν υπολογίζω κανέναν», διότι ο Θεός 
είναι Πατέρας µας, και είµαστε παιδιά Του, και την Πατρική Του αγάπη όλοι οι 
άνθρωποι την γνωρίζουν, που σταυρώθηκε, για να µας λυτρώση και να µας 
αποκαταστήση πάλι στον Παράδεισο. 

Εάν μπορούσαμε να βγαίναµε από τον εαυτό µας (από την αγάπη του εαυτού 
µας), θα βγαίναµε και απὀ την έλξη τῆς γῆς και τότε πια θα βλέπαμε όλα τα 
πράγµατα στην πραγματικότητα µε το θεϊκό µάτι, καθαρά και βαθιά. Τι αυτό 
απαραίτητο είναι το να βγη κανείς πρώτα έξω από τον κόσµο, στην έρηµο, και να 
ασκηθή µε ταπείνωση, µε μετάνοια και προσευχή, να ερηµωθή από τα πάθη του, να 
διώξη τις πνευματικές του σκουριές, να γίνη καλός αγωγός, για να δεχθή µετά την 
θεία Χάρη, να γίνη πραγματικός Θεολόγος. 

Εάν δεν ξεσκουριάση κανείς τα πνευματικά του [/151 καλώδια, συνέχεια 
βραχυκυκλωµένος θα είναι και γεμάτος απὀ κοσμικές θεωρίες και αμφιβολίες µε 
ερωτηματικά. Τότε πια δεν θεολογούµε, αφού βρισκόμαστε σε κοσμική κατάσταση, 
αλλά Φιλολογούμε ιστορικά ή τα εξετάζουμε νοµικά και μαθηματικά. Δηλαδή, εάν τα 
καρφιά που κάρφωσαν τον Χριστό ήταν τρία ή τέσσερα, και πόσοι στρατιώτες ήταν, 
όταν σταύρωσαν τον Χριστό, και δεν προχωρούµε σ’ αυτό που έχει σηµασία, ότι ο 
Χριστός σταυρώθηκε για τις δικές µας αμαρτίες, για να µας λυτρώση, και ότι υπέφερε 
περισσότερο από όλους τους Αγίους Μάρτυας. Διότι εκείνους τους βοηθούσε θεϊκά, 
ενώ στον εαυτό Του δεν χρησιμοποίησε καθόλου θεϊκή δύναμη και υπέφερε τους 
Φρικτούς πόνους από αγάπη, και τρυπήθηκαν και τα δύο Του χέρια και τα δύο Του 
πόδια. Εάν µε ένα καρφί τρουπήθηκαν και τα δύο Του πόδια ή µε δύο καρφιά, αυτό δεν 
έχει σηµασία, µια που τρυπήθηκαν και τα δύο, και υπέφερε τους πόνους και ήπιε και 
την χολή, για να µας γλυκάνη ἕανά στον Παράδεισο, αιώνια κοντά Του, σαν 
Φιλόστοργος Πατέρας µας. 


Πατέρες της Εκκλησίας 

Οι Άγιοι Πατέρες, παλαιά, έφευγαν στην έρηµο πρώτα και ερηµώνονταν από 
τα πάθη τους αγωνιζόµενοι και χωρίς σχέδια και προγράµµατα δικά τους αφήνονταν 
στα χέρια του Θεού και απέφευγαν τα αξιώματα και την εξουσία, ακόµη και όταν 
έφθαναν σε µέτρα Αγιότητος -- εκτός, όταν η Μητέρα Εκκλησία είχε ανάγκη, έκαναν 
υπακοή στο θέληµα του Θεού, και δοξαζόταν το Όνομα του Θεού µε την αγία τους 
ζωή. Γίνονταν δηλαδή πνευµατικοί αιµοδότες, αφού αποκτούσαν καλή κατάσταση 
πνευματικής υγείας [1521 στην έρημο, µε την καλή πνευματική τροφή και την 
άγρυπνη Πατερική παρακολούθηση. 

Στην εποχή µας όµως, πολλοί απὀ εµάς, επηρεασμένοι δυστυχώς απὀ την 
κοσμική αγάπη, που δεν έχει πνευματικό αντίκρισμα, πάµε δήθεν να κάνουμε καλό, 
να δώσουμε αίμα, ενώ το αίμα µας είναι γεμάτο απὀ πνευματικά μικρόβια, και 
βλάπτουμε περισσότερο. 

Εάν όµως θα ζούσαμε Πατερικά, θα είχαμε όλοι πνευματική υγεία, την οποία 
θα ζήλευαν και όλοι οι ετερόδοξοι και θα άφηναν τις αρρωστηµένες τους πλάνες και 
θα σώζονταν δίχως κήρυγμα. Διότι τώρα δεν συγκινούνται απὀ την Αγία µας 
Πατερική παράδοση, γιατί θέλουν να ιδούν και την Πατερική µας συνέχεια, την 
πραγματική συγγένεια µετους Αγίους µας. 

Στην εποχή µας, πλήθυναν δυστυχώς τα Λόγια και τα βιβλία, και λιγόστεψαν 
τα βιώματα, διότι επηρεάστηκαν οι άνθρωποι πάλι απόὀ το κοσμικό πνεύμα, που 
επιδιώκει όλοτις ευκολίες και αποφεύγει τον σωματικό κόπο. Αναπαύονται δηλαδή οι 
περισσότεροι από εμάς στο πολύ διάβασμα και στην Λίγη ή καθόλου εφαρμογή. 
Θαυμάζουμε µόνον τους Αγίους Αθλητάς της Εκκλησίας µας, χωρίς να 
καταλαβαίνουμε το πόσο κοπίασαν, διότι δεν κοπιάσαµε, γιὰ να µπορέσουµε να 
καταλάβουμε τον κόπο τους, για να τους αγαπήσουµε και να αγωνισθούµε από 
Φιλότιμο νατους μιμηθούμε. 

Όσοι όµως αγωνίζονται Φιλότιμα και δεν αναπαύουν τον εαυτό τους και 
βγάζουν τον εαυτό τους από την κάθε ενέργεια τους, βοηθάνε πολύ θετικά, γιατί τότε 
µόνον αναπαύονται οι ψυχές που έχουν ανάγκη [//155Ι βοηθείας, και τότε µόνο Θα 
αναπαυθή εσωτερικά η ψυχή τους και σ’ αυτήν την ζωή και στην αιώνια. 

Εκείνοι που επιδιώκουν εξουσίες, ενώ εξουσιάζονται απὀ τα πάθη, και 
παρουσιάζουν τα ατοµικά τους συμφέροντα για πνευματικά και καταφεύγουν ακόµη 
και στις κοσμικές αρχές, για να τους λύσουν τα Εκκλησιαστικά τους θέµατα, είναι πια 
εγκαταλελειµένοι από την Χάρη του Θεού. 

Μη µας ξεγελάη ο πονηρός µε το Καίΐσαρα επικαλούμαι”’, διότι ο Απόστολος 
Παύλος ήταν παραδοµένος στην εξουσία του Καΐσαρος και, επειδή είχε λάβει 
προηγουμένως πληροφορία απὀ τον Θεό ότι θα κηρύξη τον Χριστό και στην Ρώμη, 
ζήτησε τον Καΐσαρα, για να τον μεταφέρουν στην Ρώμη (να του βάλουν τα ναύλα). 

Όταν κανείς προσπαθή να τοποθετήση τα Εκκλησιαστικά θέµατα µε Ορθόδοξο 
τρόπο, και ο σκοπός του είναι το να τοποθετήση καλύτερα τον εαυτό του, πώς θα 
ευλογηθή από τον Θεό; 

Ούτε πάλι θα πρέπη να συγκινήται κανείς και από εκείνους που τοποθετούν τα 
Εκκλησιαστικά Θέματα πολύ καλά, Ὀρθόδοξέα, εάν οι ίδιοι δεν είναι καλά 
τοποθετημένοι στην Εκκλησία και την ταράσσουν µε αδιάκριτες ακρότητες ή 
ελαφρότητες. 

Τα δύο άκρα πάντα ταλαιπωρούν την Μητέρα Εκκλησία, και οι ίδιοι που τα 
κρατούν ταλαιπωρούνται, διότι τα δύο άκρα συνήθως καρφώνουν ... Είναι δηλαδή 
σαν να κρατάη το ένα άκρο δαιµονισµένος, όταν έχη αναίδεια πνευματική 
(περιφρόνηση για όλα), το δε ἀλλο άκρο σαν να το κρατάη τρελός, όταν έχη µωρό 
ζήλο µε στενοκεφαλιά, και τότε - Θεός φυλάξοι! -- [//194Ι µπορεί να χτυπιένται 
συνέχεια τα δύο άκρα, και «άκρη να µην τους βρίσκη» κανείς. 


Ἀ Πράξ. 25, 11. 

Εκείνοι που θα µπορέσουν να λυγίσουν τα δύο αυτά άκρα, να ενωθούν, θα 
στεφανωθούν από τον Χριστό µε δύο αμαράντινα στεφάνια. 

Δεν πρέπει να δημιουργούμε θέµατα στην Εκκλησία ούτε να μεγαλοποιούμµε 
τις µικρές ανθρώπινες αταξίες που γίνονται, για να µη δημιουργούμε μεγαλύτερο 
κακό, και χαίρεται ο πονηρός. 

Όποιος για µικρή αταξία ταράσσεται πολύ και ορµάει απότομα, να την 
διορθώση δήθεν, (µε ορμή και οργή), μοιάζει µε ελαφρόµυαλο Νεωκόρο που βλέπει να 
στάζη ένα κερί και ορµάει απότομα, µε φόρα, για να το διορθώση δήθεν, αλλά παίρνει 
σβάρνα ανθρώπους και µανουάλια και δημιουργεί την μεγαλύτερη αταξία την ώρα 
της Λατρείας. 

Δυστυχώς, στην εποχή µας έχουµε πολλούς που ταράσσουν την Μητέρα 
Εκκλησία. Όσοι απὀ αυτούς είναι μορφωμένοι, έπιασαν το Δόγμα µε το μυαλό και όχι 
με το Πνεύμα των Αγίων Πατέρων. Οι δε άλλοι που είναι αγράµµατοι, το έπιασαν και 
αυτοί µε τα δόντια το Δόγμα, γι αυτό και τρίζουν τα δόντια, όταν συζητούν 
Εκκλησιαστικά θέµατα, κι έτσι δημιουργείται η µεγαλύτερη ζημία στην Εκκλησία από 
αυτούς παρά από τους πολέμιους της Ορθοδοξίας µας. 

Όσοι δικαιολογούν την κακία τους µε τον δήθεν έλεγχο στους άλλους και όχι 
στον εαυτό τους, ή µε το να δημοσιεύουν στον κόσµο Εκκλησιαστικές καταστάσεις -- 
ακόµη και πράγµατα που δεν λέγονται -- προφασιζόµενοι το ειπέ τη Εκκλησία”, ας 
κάνουν πρώτα αρχή απὀ την µικρή τους Εκκλησία, την οικογένεια [//135Ι τους ή την 
Αδελφότητα τους και, εάν τους Φανή καλό, τότε ας ρεζιλέψφουν και την Μητέρα 
Εκκλησία. Τα καλά παιδιά, νοµίζω, ποτέ δεν κατηγορούν την µάνα τους. Δυστυχώς 
όµως, πολλοί απερίσκεπτοι δίνουν άφθονο πολεμικό υλικό στους αιρετικούς, και 
καταλαμβάνουν Ορθόδοξες πόλεις και χωριά οι Ιεχωβάδες κ.λπ. και αυξάνουν το 
ιεραποστολικό τους έργο. 

Το ότι πολλούς έχουν κάνει Ιεχωβάδες µε αυτό το δαιµονικό τυπικό (να 
θεατρίζουν τον Κλήρο και την Εκκλησία) είναι γνωστό στους Πνευματικούς, 
διακριτικούς Πατέρες, όπως επίσης είναι γνωστό σε όλο τον κόσµο το ότι δεν έκαναν 
ούτε έναν Ιεχωβά Ορθόδοξο µε αυτόν τον τρόπο, τον µη Ορθόδοξο. 

Ενώ ο Καλός Θεός µας ανέχεται µε αγάπη και δεν θεατρίζει κανέναν, αν και 
γνωρίζη τα χάλια µας σαν Καρδιογνώστης -- όπως και οι Άγιοι ποτέ δεν προσβάλανε 
αμαρτωλό άνθρωπο µπροστά στον κόσµο, αλλά µε αγάπη και λεπτότητα πνευματική 
και μυστικό τρόπο βοηθούσαν για την διόρθωση του κακού -- εμείς, παρ’ όλο που 
είµαστε αμαρτωλοί, κάνουμε το αντίθετο (σαν υποκριτές). 

Μόνο στον άνθρωπο που έχει δαιμόνιο αρχικό δικαιολογείται να θεατρίζη τους 
ανθρώπους µπροστά στον κόσµο, να τους λέη το παρελθόν (σε όσους βέβαια έχει 
δικαιώµατα το δαιμόνιο), για να κλονίζη αδύνατες ψυχές. Το ακάθαρτο πνεύμα, 
Φυσικά, δεν βγάζει στην φόρα τις αρετές των ανθρώπων αλλά τις αδυναμίες τους. Οι 
ελευθερωμένοι όµως άνθρωποι από τα πάθη τους, επειδή δεν έχουν κακία, το κακό το 
διορθώνουν µε καλοσύνη. Ἐάν ιδούν καµιά φορά κάπου Λίγη ακαθαρσία που δεν 
καθαρίζεται, την σκεπάζουν µε πλάκα, για να µην αηδιάση και ο άλλος που θα την 
//196Ι έβλεπε. Ενώ εκείνοι που ξεσκαλίζουν σκουπίδια, μοιάζουν µετις κότες... 


25Ματθ. 18, 17. 

Δεν είναι ειλικρινής και ευθύς εκείνος που λέει κατά πρόσωπο την αλήθεια 
ούτε εκείνος που την δημοσιεύει, αλλά εκείνος που έχει αγάπη και αληθινή ζωή και 
μιλάει µε διάκριση, όταν πρέπη, και λέει εκείνα που πρέπει στην πρέπουσα ώρα. 

Εκείνοι που ελέγχουν µε αδιακρισία, έχουν πνευματική σκότωση και κακία και 
τοςυ ανθρώπους, δυστυχώς, τους βλέπουν σαν κούτσουρα. Και, ενώ τους πελεκάνε 
αλύπητα, και υποφέρουν οι άνθρωποι, αυτοί χαίρονται για το τετραγώνισµα που τους 
κάνουν (τον κυβισμό)! 

Όσοι βιάζονται να κάνουν τον Πνευματικό Πατέρα, ενώ έχουν πολλές τοξίνες 
πνευματικές ακόµη, μοιάζουν µε τα άγουρα στυφά κυδώνια, που όση ζάχαρη και εάν 
ρίξουμε, πάλι γλυκό τῆς προκοπής δεν γίνονται, αλλά και να γίνη, γρήγορα ἕξινίζει. 
Τα γλυκά λόγια και οι µεγάλες αλήθειες έχουν αξία, όταν βγαίνουν από αληθινά 
στόµατα, και πιάνουν τόπο µόνο στις καλοπροαίρετες ψυχές και στους μεγάλους 
ανθρώπους που έχουν καθαρό νου. 

Ἡ εσωτερική καθαρότητα της όμορφης ψυχής του αληθινού ανθρώπου 
οµορφαίνει και τον εξωτερικό του άνθρωποι, και γλυκαίνει και την όψη του ακόµη η 
θεία εκείνη γλυκύτητα τῆς αγάπης του Θεού. Η εσωτερική ομορφιά της ψυχής, εκτός 
που οµορφαίνει πνευματικά και αγιάζει τον άνθρωπο ακόµη και εξωτερικά και τον 
προδίδει µε την θεία Χάρη, οµορφαίνει και αγιάζει και αυτά τα άσχημα ρούχα που 
Φοράει ο χαριτωµένος άνθρωπος του Θεού. 

Μεγαλύτερη αξία έχει ένας ευλογημένος άνθρωπος που άλλαξε εσωτερικά και 
αγίασε και εξωτερικά, [/197! παρά όλοι οι άνθρωποι που αλλάζουν συνέχεια µόνον τα 
εξωτερικά (τα ρούχα τους) και διατηρούν εσωτερικά τον παλαιό τους άνθρωπο µε 
αρχαιολογικές αμαρτίες. 

Μεγαλύτερη αξία έχει ένας λόγος ταπεινού ανθρώπου µε βιώματα, που βγαίνει 
µε πόνο απὀ τα βάθη της καρδιάς του, παρά ένας σωρός Φιλολογίες εξωτερικού 
ανθρώπου, που βγαίνουν µε ταχύτητα από την εκπαιδευµένη του γλώσσα, η οποία 
δεν πληροφορεί τις ψυχές, γιατί είναι σάρκα και όχι πύρινη γλώσσα της Αγίας 
Πεντηκοστής. 


Ύπερηφάνεια 

Ο μεγαλύτερος υπερήφανος δεν είναι εκείνος που καυχάται υπερήφανα, αλλά 
εκείνος που καυχάται ότι είναι πολύ ταπεινός. 

Όποιος δικαιολογεί τον εαυτό του, όταν σφάλλη, μεταβάλλει την καρδιά του σε 
δαιµονικό καταφύγιο και θα συνεχίζη να σφάλλη περισσότερο και θα συντρίβεται 
ανώφελα από τον εγωισμό του, εάν δεν συντρίψη το «εγώ» του. Εκείνος που 
δικαιολογεί τα πάθη του, πέφτει σιγά-σιγά άρρωστος βαριά και τότε προδίδεται και 
απὀ τον βήχα του. 

Όποιος δεν έχει επίγνωση της αμαρτωλότητος του και υπερηφανεύεται, πάσχει 
απὀ δύο αρρώστιες (πνευματικές), ψώρα και κασίδα, και, όσο να θελήση να καλύψη 
τις πληγές του και να παρουσιάζεται αξιοπρεπής, η Φαγούρα και τον ταλαιπωρεί, 
αλλά καιτον προδίδει µετο Σύσιμο. 

Όσοι δεν δέχονται παρατηρήσεις ούτε και απὀ τους ανθρώπους που τους 
αγαπούν, δέχονται τις κοροϊδίες όλων των ανθρώπων που Φρονούν κοσμικά, [1381 και 
τελικά παραμένουν στραβόξυλα και αχρηστεύονται μόνοι τους πνευματικά, όπως οι 

σανίδες που δεν δέχονται το πλάνισμα του Μαραγκού, για να γίνουν έπιπλα, 
καταλήγουν στα µπετά ή στις σκαλωσιές και πατιένται και λασπώνονται, µέχρι που 
καταστρέφονται και καταλήγουν στην Φωτιά. 

Ο πολύ υπερήφανος, όταν είναι ιδίως και θυµώδης, δεν ὠφελείται απὀ τον 
πολύ ταπεινό, όταν του ταπεινώνεται, αλλά γίνεται πιο αναιδής τις περισσότερες 
Φορές, ενώ και ο διάβολος εξαφανίζεται µε την ταπείνωση. Γι΄ αυτό φεύγει και η θεία 
Χάρις από τον υπερήφανο και πηγαίνει στον ταπεινό. 

Εκείνος που έχει ιδέα για τον εαυτό του, Φανερώνει ότι είναι εκτός του εαυτού 
του (παράφρων), διότι, αντί να ευγνωµονή τον Θεό για όλα τα καλά που του έδωσε, 
Τον αδικεί, γιατί οικειοποιείται τα χαρίσματα του Θεού. 

Όποιος συνέχεια υπερηφανεύεται, συνέχεια τον εαυτό του αδικεί, διότι ποτέ 
δεν θα έχη πνευματικές πτήσεις αλλά συνέχεια πτώσεις, µέχρι να συντριφτή, επειδή 
δεν έχει συντριβή καρδίας µε ταπεινό φρόνημα. 

Όσοι δεν έχουν πτώσεις σ’΄ αυτόν τον κόσµο, ενώ έχουν του κόσμου την 
υπερηφάνεια, φανερώνουν ότι η υπερηφάνεια τους ξεπέρασε τα όρια της (έφθασε πια 
σε σατανικό βαθµό), και η πτώση έγινε απὀ το πίσω µέρος τῆς ψηλής κορυφής 
(εωσφορικό πέσιµο). 

Εκείνος που έχει πολλή υπερηφάνεια, είναι χειρότερος απὀ εκείνον που έχει 
δαιμόνιο, διότι η υπερηφάνεια συνέχεια Φουσκώνει, µέχρι που σπάει ξαφνικά. Ενώ ο 
άνθρωπος που έχει ακάθαρτο πνεύμα, εκτός που βασανίζεται και εξοφλάει (ή 
αποταμιεύει, εάν ο ίδιος δεν έγινε αιτία), αλλά και ταπεινώνεται αναγκαστικά [//159] 
στα µάτια των ανθρώπων, και τελικά ο Θεός τον ελευθερώνει, και μένει στην ψυχή 
του διπλή ωφέλεια. 

Η υπερηφάνεια πολύ εμποδίζει την Χάρη του Θεού, αλλά και ο υπερήφανος 
λογισμός ακόµη μουρνταρεύει τις αρετές µας, όπως η κουτσουλιά όταν πέση µέσα 
στα τηγανητά αυγά, που γίνονται τότε για πέταγµα µαζί µε το τηγάνι. 

Εκείνοι που μπορούν να ανέχωνται τους πολύ υπερήφανους, χωρίς όµως να 
τους κολακεύουν, αυτοί είναι οι πιο ταπεινοί άνθρωποι και οἱ πιο πιστοί και δίκαιοι, 
διότι συνέχεια θα αδικούνται και θα περιφρονούνται απότους υπερήφανους. 

Μεγαλύτερη ευγνωμοσύνη θα πρέπη να χρεωστάµε σ’ αυτούς που µας 
ταπεινώνουν και µας αδικούν και µας ποτίζουν φαρμάκια, παρά σ’ εκείνους που µας 
τρέφουν µε εκτίµηση και µε γλυκά λόγια ή µε νόστιμα φαγητά και γλυκά, διότι τα 
Φάρμακα είναι τα καλύτερα Φάρμακα της ψυχής µας. 

Μην εξετάζουμε εάν δικαίως ή αδίκως µας πίκραναν, απὀ αγάπη ή απὀ κακία, 
ή εάν φταίξαμε Λιγότερο ή καθόλου, αλλά το πνευματικό κέρδος να δεχώµαστε µε 
χαρά, που µας αφήνει η κάθε δοκιμασία, και να δοξάζουµε τον Θεό για όλα, και τους 
ανθρώπους να ευγνωμονούµε που µας αδίκησαν. 

Τα χτυπήματα είναι απαραίτητα για την σωτηρία της ψυχής µας, γιατί αυτά 
λαμπικάρουν την ψυχή. Όσο χτυπάει κανείς τα ρούχα και τα τρίβει, τόσο καλύτερα 
καθαρίζουν’ όπως και το οχταπόδι και η σουπιά µε το πολύ χτύπημα µαλακώνουν 
καλύτερα, και καθαρίζουν οι µελάνες. 

Αντίθετα τα κοσμικά χαϊδέματα των επαίνων πολύ βλάπτουν τις ψυχές που 
έχουν πνευματική βλάβη Ι//40Ι και εξοφλούν τους εναρέτους σ΄ αυτήν την ζωή την 
μάταιη (µε τους επαίνους), όταν δεν κρύβωνται οι αρετές. Οι έπαινοι θα πρέπη να 

είναι λιγότεροι απὀ τις αρετές µας, για να κλίνη η πνευματική ζυγαριά προς τους 
δικαίους την ηµέρα της Κρίσεως, για να ιδούµε πρόσωπο Θεού. 

Αλίμονο µας, όταν µας διαφηµίζουν για καλά καρπούζια, ενώ µέσα είµαστε 
κολοκύθια! (Αλίμονοσου, ταλαίπωρε Παἴσιε[) 

Αλίμονο και τρις αλίµονο, όταν δεν προσέχη κανείς και δίνη στους άλλους την 
εντύπωση ότι είναι Άγιος, γιατί τότε είναι που αδικεί τον εαυτό του αιώνια, διότι 
κανείς δεν θα εύχεται, όταν πεθάνη, για την ανάπαυση της ψυχής του -- ενώ θα έχη 
ανάγκη -- αλλά θα τον µακαρίζουν όλοι. (Δυστυχώς, δεν πρόσεξα ούτε σ’ αυτό και 
εγκληµάτησα στην ψυχή µου’ εὐχεσθενατην αναπαύση ο Καλός Θεός). 

ἩΗ κοσμική ανάπαυση και η ανάπαυση στον λογισμό µας ποτέ δεν φέρνουν 
ανάπαυση στην ψυχή ούτε στην παρούσα ζωή, γιατί λείπει η θεία παρηγοριά, ούτε 
στην μέλλουσα ανάπαυση οδηγούν, αλλά αρχίζουν να βασανίζουν απὀ εδώ και 
συνεχίζουν στην αιώνιο βάσανο, την ανυπόφορη. 

Εκείνος που πληγώνεται, γιατί Σέπεσε στα μάτια των ανθρώπων µε τις 
απροσεξίες του, και δεν πληγώνεται, γιατί πλήγωσε τον Χριστό, συνέχεια θα είναι 
πληγωμένος και απαρηγόρητος και θα πέφτη συνέχεια, µέχρι να αλλάξη τυπικό, να 
ταπεινωθή, και τότε µόνο θα σωθή από τα εδώ πεσίµατα και απὀ το αιώνιο που τον 
περιμένει. 

Όποιος χαίρεται, όταν καμαρώνεται απὀ τους ανθρώπου, κοροϊίδεύεται από 
τους δαίμονες. 

Στον κενόδοξο ποτέ δεν βρίσκει κανείς πνευματικούς [141] καρπούς, και εάν 
βρη Λίγους, και αυτοί θα είναι κούφιοι' ενώ ο ταπεινός, για να έχη την πνευματική 
Φτώχεια, έχει πνευματικό πλούτο. 

Οι κοσµικοί άνθρωποι που τρέφονται σωματικά µε πλούσια φαγητά, και 
ψυχικά µε επαινετικά λόγια, μένουν νηστικοί και άδειοι πνευματικά’ και οι θρόνοι και 
οι εξουσίες που επιδιώκουν, θα μείνουν στον µάταιο κόσµο, και αυτοί θα μείνουν 
µόνο µε τα όνειρα τους που θα τους βασανίζουν περισσότερο στην άλλη ζωή, γιατί 
έγιναν αιτία να στερηθούν τα ουράνια αγαθά. Ενώ εκείνοι που αγωνίστηκαν 
πνευματικά και προτίµησαν το ταπεινό φαγητό και το ταπεινό σκαμνί (αντί θρόνους) 
και κάθιζαν τον εαυτό τους στο σκαμνί -- τον δίκαζαν οι ίδιοι --, απαλλάσονται απὀ 
την δίκη του Δικαίου Κριτού την ηµέρα της Κρίσεως και κληρονομούν τον Παράδεισο 
σαν Φιλότιμα παιδιά του Θεού. 

Όταν ζητάμε να δικαιωθούµε σ΄’ αυτήν την ζωή και αποφεύγουμε την 
επίπληξη, αυτό φανερώνει ότι έχουµε ολοζώντανο ακόµη το κοσμικό φρόνημα µέσα 
μας, και εκείνη η λύπη τότε δεν έχει καθόλου μετάνοια αλλά ανθρωπαρέσκεια, η 
οποία δηλητηριάζειτην ψυχή και το σώμα µετην χολή που στάζει. 

Όποιος κλαίει Φιλότιμα, γιατί πλήγωσε τον Χριστό µετις αμαρτίες του, δέχεται 
αµέσως την θεία παρηγοριά, ανάλογα µετην ποσότητα της λύπης του. 

Ἡ Φιλότιμη και ευαίσθητη ψυχή, µέχοι να δυναµώση πνευματικά, δεν 
ωφελείται απὀ την λεπτολόγηση των σφαλμάτων της, γιατί ο πονηρός την πολεμάει 
τότε µε την υπερευαισθησία, για να της δηµιουργήση άγχος. Ο πονηρός δεν πάει 
κόντρα αλλά µετα νερά µας. Προσπαθεί δηλαδή να αυξήση τα κλάματα και [/142] την 
στενοχώρια, για να Ολίψη την ψυχή και να την πνίξη µε το άγχος. 

Οι γυναίκες Φυσικά περισσότερο πολεμούνται απὀ την υπερευαισθησία που 
δημιουργεί ο πονηρός, επειδή δεν βοηθιούνται ούτε από την πολλή καρδιά τους, αλλά 
ούτε και απὀ την λιγότερη λογική που έχουν απὀ τους άνδρες (οι οποίοι έχουν 
περισσότερη λογική και ανδρισμµό και λιγότερη καρδιά). 

Εάν τύχη όµως καµιά γυναίκα µε τροχισµένο το Λίγο μυαλό της στην πονηριά 
και έχη στην φύση της περισσότερη κακία και λιγότερη αγάπη και αυτά τα θεωρήση 
για ανδρισµό και υπερηφανεύεται, τότε -- Θεός φυλάξοι! -- µπορεί να περάση και τον 
Πάπα στο Αλάθητο καιτον Μουσουλίνι στην βαρβαρότητα. 

Μεγαλύτερος εχθρός και απὀ τον διάβολο είναι η κακία µε την υπερηφάνεια, 
διότι δεν Φτάνει που μουρνταρεύουν τις αρετές και τις κάνουν πια άχρηστες, αλλά 
κουράζουν καιτο σώμα, κολάζουν καιτην ψυχή. 

Όπως µια τρυπούλα στην κονσέρβα είναι σε θέση να την βρωμίση, γιατί 
παίρνει αέρα, έτσι και ένας υπερήφανος µόνο λογισμός εάν περάση στο κεφάλι µας, 
παίρνει τότε αέρα, και αχρηστεύονται οι αρετές µας. 

Ο εγωισμός τις περισσότερες Φορές µας κάνει τις μεγαλύτερες πνευματικές 
ζημιές, γιατί ο εγωισμός είναι το πιο ζωηρό και ανάποδο παιδίτης υπερηφανείας. 

Εάν Φυσικά δεν θα υπήρχε αυτό το «εγώ», και οι άνθρωποι χρησιμοποιούσαν 
µόνον το «εσύ, αυτός, εκείνος», θα υπήρχε η ταπείνωση και η αγάπη και η ευλογία 
του Θεού στον κόσµο, και οι άνθρωποι τότε θα ζούσαν παραδεισένια και επί της γῆς. 
Ο Καλός [/145] Θεός ας δώση αυτήν την ευλογία στα πλάσματα Του. Αμήν. 


Πειρασμοί 

Οι δοκιμασίες που επιτρέπει ο Θεός, είναι ανάλογες µε την αντοχή µας, αλλά 
δυστυχώς πολλές Φορές προσθέτονται και οι κοροϊδίες ή οι αδιακρισίες των 
ασπλάγχνων ανθρώπων, και τότε πια κάµπτουµε. Ο δυνατός αέρας συνήθως σπάει 
τα ευαίσθητα δένδρα και ξεριζώνει εκείνα που δεν έχουν βαθιές οίζες' ενώ εκείνα που 
έχουν βαθιές ρίζες, τα βοηθάει να προχωρήσουν πιο βαθιά τις ρίζες τους. 

Ο Καλός Θεός όµως δεν αναπαύεται στον άγριο και άσπλαγχνο τρόπο, που 
άλλους ξεριζώνει και άλλα σπάει, αλλά στο να Φερώμαστε εὔσπλαγχνα, όπως είναι 
και ο Θεός εὔσπλαγχνος, και στο να προσφέρουμε βοήθεια στους συνανθρώπους µας 
με αγάπη και πόνο, διότι οι άνθρωποι δεν είναι δένδρα αλλά εικόνες Θεού. 

Κανείς φυσικά δεν µπορεί να βλάψη την ψυχή του ανθρώπου εκτός απὀ τον 
ίδιο. 

Ἆτις δοκιμασίες που επιτρέπει ο Θεός, δοκιμάζεται κανείς και διαπιστώνει 
μόνος του την πνευματική του κατάσταση και αναγκάζεται να ταπεινωθή και 
χαριτώνεται µετά από τον Θεό, όταν ταπεινά τις δέχεται µε χαρά, σαν φάρμακα για 
την ψυχή του, και µε υπομονή δοξάζει και ευχαριστεί τον Θεό. Ευτυχώς που επιτρέπει 
ο Καλός Θεός να δοκιμαστούµε, γιατί αλλιώς Θα είχαµε και κρυμμένα πάθη και 
παράλογες απαιτήσεις την ηµέρα της Κρίσεως. Αλλά και να µας τα παρέβλεπε ακόµη 
όλα αυτά και να µας έπαιρνε όπως είµαστε στον Παράδεισο, θα δημιουργούσαμµε και 
[144] εκεί θέµατα. Γι αυτό επιτρέπει εδώ τους πειρασμούς, για να µας ξεσκονίζουν, να 
εξαγνισθή η ψυχή µας µε τις Ολίψεις και τα κλάματα, και να αναγκαστούµε να 
καταφύγουµε στον Θεό, να βρούμε την Σωτηρία µας. 

Οι απομακρυσµένοι άνθρωποι από τον Θεό είναι οι πιο δυστυχισµένοι του 
κόσμου, και σ’΄ αυτήν την ζωή και στην μέλλουσα, την αιώνια, και πιο δυστυχισµένοι 
και απὀ αυτούς τους ανθρώπους είναι οι δαίμονες, οι οποίοι είχαν απομακρυνθή από 
τον Θεό πριν από χιλιάδες χρόνια και συνεχίζουν να απομακρύνωνται µε την 
υπερηφάνεια και την κακία τους και να µένουν αμετανόητοι. 

Μακαριότεροι δε απὀ όλους τους ανθρώπους είναι εκείνοι που έδειξαν την 
µεγαλύτερη μετάνοια µε πόνο και εσωτερική συντριβή και σύντριψαν μ’ αυτόν τον 
τρόπο τον υπερήφανο εχθρό και ταπείνωσαν και την άτακτη σάρκα τους µε την 
άσκηση -- την υπόταξαν στο πνεύμα -- και έδωσαν την µεγαλύτερη χαρά στον 
Ουρανό, µετην μετάνοια τους (την επιστροφή τους στον Θεό). 

Όταν η αμαρτία χρονίση στον άνθρωπο, ο διάβολος Φυσικά τότε αποκτάει 
περισσότερα δικαιώµατα, και, για να Φύγη, θα πρέπη να γκρεµίσουµε το παλιό σπίτι 
και να κτίσουµε καινούριο. 

Όσοι έχουν µέσα τους δαιμόνιο εκ γενετής, έχουν πολύ µεγάλο μισθό, όταν δεν 
γογγύζουν, µέχρι να ελευθερωθούν µε την Χάρη του Θεού’ ενώ εκείνοι που έγιναν οι 
ίδιοι αιτία, θα πρέπη οι ίδιοι και να αγωνιστούν. 

Αυτοί που γεννήθηκαν µε πολλά κληρονομικά πάθη και αγωνίστηκαν, για να 
τα κόψουν, και απέκτησαν και αρετές, είναι πιο αξιέπαινοι απὀ εκείνα τα παιδιά που 
είχαν βρη χρέη απὀ τους γονείς τους και [//145Ι τα εξόφλησαν, αλλά και απέκτησαν 
µεγάλη περιουσία. 

Δεν πρέπει να ανησυχούµε σ΄ αυτήν την ζωή για τις αδικίες που µας έκαναν 
είτε οι άνθρωποι είτε οι δαίμονες, διότι αυτό δεν ανησυχεί ούτε τον Θεό, µια που τις 
γράφει τις αδικίες καιτις φυλάει τοκισµένες στο Ουράνιο ταμιευτήριο Του. 

Εκείνος που αποβλέπει στην ανθρώπινη δικαιοσύνη, είναι ανόητος, και 
περισσότερο ανόητος είναι εκείνος που δεν ξεχνάει τις αδικίες που του έκαναν οι 
άλλοι καιτις καλοσύνες που έκανε ο ίδιος στους άλλους. 

Περισσότερη ευγνωμοσύνη πρέπει να Χχρεωστούμε σ’ αυτούς που µας 
Φέρθηκαν αχάριστα, παρά σ’ εκείνους που µας ευγνωμονούν συνέχεια και µας 
εξοφλούν σ’ ετούτη την μάταιη ζωή. 

Όπως επίσης καλύτερη ευχή απ’ όλες είναι, όταν µας καταριένται άδικα, και το 
δεχώµαστε σιωπηλά µε καλοσύνη. 

Φυσικά, όσοι είναι κοντά στον Θεό, ποτέ δεν καταριένται, διότι δεν έχουν 
κακότητα αλλά όλο καλοσύνη, και, ότι κακό πετάξουν σ’ αυτούς τους αγιασµένους 
ανθρώπους, αγιάζεται, και αισθάνονται µεγάλη, κρυφή χαρά. 

Οι απομακρυσµένοι όµως άνθρωποι απὀ τον Θεό πάντα απαρηγόρητοι 
βρίσκονται και διπλά βασανίζονται, διότι, όποιος δεν πιστεύει στον Θεό και στην 
μέλλουσα ζωή, εκτός που µένει απαρηγόρητος, καταδικάζει καιτην ψυχή του αιώνια. 

Οι άνθρωποι που δεν πιστεύουν στον Θεό ή Τον πιστεύουν Λίγο και πολύ 
πιστεύουν στο «εγώ» τους, φέρνουν την καταστροφή στον κόσµο, αλλά δεν 
κατορθώνουν να πετύχουν το δαιµονικόὀ τους σχέδιο. [/146| Διότι, και αν ακόμη 
προλάβουν να συγκεντρωθούν οι κακοί αυτοί άνθρωποι, διαλύονται αµέσως από τους 
κακούς δαίμονες µε αλληλοφαγωμάρα, γιατί ο διάβολος που τους συγκεντρώνει δεν 
έχει αγάπη, για να τους µονιάση, ούτε ταπείνωση, για να ανεχτή ο ένας τον άλλο, 

αλλά ούτε και υπομονή, και έτσι διαλύεται το κακό, πριν προλάβη να κάνη το µεγάλο 
κακό. 

Το κοσμικό πνεύμα συνέχεια, δυστυχώς, τροχάει το μυαλό στην πονηριά, και το 
θεωρεί κατόρθωμα εκείνος που αδικεί τον συνάνθρωπο του και παίρνει µάλιστα και 
τον τίτλο: «αυτός είναι διάβολος' τα καταφέρνει», ενώ εσωτερικά υποφέρει από τον 
έλεγχο τῆς συνειδήσεως (την µικρή κόλαση). 

Δεν υπάρχει μεγαλύτερη Φωτιά απὀ το εσωτερικό κάψιµο της ψυχής απὀ την 
συνείδηση, η οποία την βασανίζει και την τρώει συνέχεια απὀ τούτη την ζωή µε το 
σαράκι, και πιο πολύ φυσικά θα την τρώηήη στην άλλη, στην αιώνια, ο ακοίµητος 
σκώλήξ, εάν δεν µετανοήση ο άνθρωπος σ’ ετούτη την ζωή και επιστρέψη τις αδικίες 
του στους συνανθρώπους του, έστω και µε την αγαθή του προαίρεση, σε περίπτωση 
που δεν µπορεί µε άλλον τρόπο. 

Ο αμµετανόητος άνθρωπος είναι ο ανοητότερος του κόσμου, διότι εκτός που 
ταλαιπωρείται απὀ το συνεχές άγχος, γιατί δεν µετανοεί να απαλλαχτή απὀ την 
µικρή αυτή κόλαση, η οποία τον οδηγεί στην χειρότερη, την αιώνια, στερείται και τις 
επίγειες Παραδεισένιες χαρές, οι οποίες συνεχίζουν σε πολύ µεγαλύτερο βαθµό στον 
Παράδεισο, κοντά στον Θεό. 

Δεν υπάρχει µεγαλύτερη χαρά στον κόσµο από την αγάπη του Θεού, που 
δίνεται άφθονη, µαζί µε την θεϊκή Του στοργή, και απὀ τούτη την ζωή ακόµη στα 
Φιλότιμα παιδιά Του, η οποία µόνο {ήται και δεν εκφράζεται. [/147Ι Πόσο μάλλον η 
περισσότερη, που µας έχει Φυλαγμµένη στον Παράδεισο και δεν µας την δίνει τώρα, 
γιατί δεν θα µπορέσουµε να την χωρέσουµε µέσα στην πήλινη καρδιά µας! 


Αγιότητα 

Από τα πυρά των πειρασµών οι Άγιοι απέκτησαν Αγιότητα και πνευματική 
πείρα, την οποία άφησαν σ’ εμάς τους µεταγενεστέρους, για να προφυλαχτούµε από 
τις πανουργίες του ανθρωποκτόνου. 

Από τους μεγάλους αγώνες που έκαναν οι Άγιοι εναντίον των παθών και 
νίκησαν, έλαβαν τα στεφάνια της νίκης απὀ τον Χριστό, µαζί µε άφθονη Χάρη, και 
τώρα µας βοηθάνε και απὀ τον Ουρανό µε τις πρεσβείες τους, στους οποίους 
χοεωστούµε πολλή ευγνωμοσύνη και ευλάβεια. 

Όποιος τιµάει τους Αγίους, αναμφιβόλως τιµάει πολύ περισσότερο την 
Παναγία. Όπως, επίσης, αυτός που τιµάει την Παναγία πολύ, Φυσικά τιµάει 
περισσότερο την Παναγία Τριάδα. 

Οι Άγιοι δεν παρεξηγούνται, όπως οι άνθρωποι, εάν ευλαβούμµεθα περισσότερο 
ένα μικρότερο Άγιο απὀ ένα μεγαλύτερο, γιατί είναι Άγιοι και δεν έχουν τις 
ανθρώπινες µικρότητες. Οι Άγιοι έχουν φυσικά την ανθρώπινη Αγιότητα και όχι την 
θεϊκή Τελειότητα, που έχει ο Χριστός. Γι αυτό δεν πρέπει να σκανδαλιζώµαστε, όταν 
βλέπουμε καμιά µικρή ατέλεια µέσα στις πολλές αρετές των Αγίων. Ούτε πάλι να 
παίρνουμε ως παράδειγµα µια ατέλεια που είχαν στις αρχές του πνευματικού τους 
ξεκινήµατος, και να δικαιολογούµε τις αδυναμίες µας, διότι στις αρχές της 
πνευματικής [//ή48/τους εκπαιδεύσεως τους εκπαίδευε και ο Θεός, παίρνοντας για λίγο 
την Χάρη Του, για να γνωρίσουν την ανθρώπινη αδυναμία τους, να ταπεινωθούν και 
µετά να δεχτούν διπλή Χάρη, καιγια να έχουµε και ἐµείς παραδείγματα. 

Αλλά πού να ξέρουμε εάν οι περισσότερες απότις αδυναμίες που παρουσίαζαν 
οι Άγιοι δεν ήταν προσποιητές, για να καλύψουν την Αγιότητα τους; Διότι, εάν οι 
Άγιοι πουλούσαν την Αγιότητα, δεν θα είχαν Αγιότητα και δεν θα ήταν Φυσικά τότε 
και Άγιοι. 

Γι αυτό σε πολλή ευλάβεια θα πρέπη να τους έχουµε και πολλή ευγνωμοσύνη 
πρέπη να χρεωστούµε και στους ανώνυµους ακόµη Αγίους, που µας βοηθάνε 
σιωπηλά µετις πρεσβείες τους και µε το σιωπηλό τους παράδειγµα τῆς μεγάλης τους 
ταπεινοφροσύνης, που παρεκάλεσαν τον Θεό επίµονα -- έτσι µου λέει ο λογισμός -να 
μείνουν άγνωστοι, για να µην τιμηθούν απότους ανθρώπους, αλλά να συνεχίζουν να 
βοηθούν τους ανθρώπους µετον ίδιο τρόπο, ἐν τω κρυπτώ”». 

Οι Άγιοι αγωνίστηκαν, Φυσικά, ο καθένας µε τον δικό του πνευματικό τρόπο 
και µας βοηθάνε τώρα, ο καθένας πάλι Άγιος µε τον δικό του άγιο τρόπο, και μιλάνε 
στην κάθε ψυχή µετην γλώσσα που μιλάει και µπορεί να καταλάβη, για να ωφεληθή. 

Όλοι οι Άγιοι αγωνίσθηκαν για την αγάπη του Χριστού. Οι Άγιοι Μάρτυρες 
έχυσαν το αίμα τους, οι Όσιοι Πατέρες έχυσαν ιδρώτες και δάκρυα, έκαναν 
πνευματικά πειράµατα στον εαυτό τους, σαν καλοί βοτανολόγοι, πικράθηκαν οι ίδιοι 
από αγάπη και προς την εικόνα του Θεού και άφησαν τις πνευματικές τους [//149] 
συνταγές, και έτσι προλαβαίνουµε το κακό ή θεραπεύουµε µια προηγούμενη 
αρρώστια µας, πνευματική, αποκτάµε υγεία και, εάν Φιλοτιμηθούμε να τους 
μιμηθούμε στους αγώνες, ακόµη και αγιάζουµε. 

Δεν συγκρίνονται Φυσικά όλοι οι αγώνες των Οσίων, νηστείες, αγρυπινίες κ.λπ. 
ούτε και τα βασανιστήρια όλων των Αγίων Μαρτύρων µε το Πάθος του Κυρίου µας, 
διότι όλους τους βοηθούσε ο Χριστός θεϊκά, και γλυκαίνονται οι πόνοι απὀ την 
µεγάλη Του αγάπη, και έτσι το μαχαίρι του δηµίου το ένιωθαν γλυκύτερο και απὀ το 
δοξάρι του βιολιού στον λαιμό τους' ενώ στον εαυτό Του ο Χριστός δεν χρησιμοποίησε 
καθόλου την θεϊκή Του δύναμη και υπέφερε τον πολύ πόνο στο ευαίσθητο σώµα Του 
απὀ πολλή αγάπη προς το πλάσμα Του, την οποία, εάν αισθανθή ο άνθρωπος, τότε 
µόνο Θα είναι πραγματικός άνθρωπος και εσωτερικά. Αλλιώς Θα είναι πιο 
αναίσθητος και από τα δημιουργήματα του Θεού, αφού ο ήλιος αισθάνθηκε το Πάθος 
του Κυρίου και σκοτείνιασε, γιατί δεν άντεχε να το βλέπη. Η γη, και αυτή τρόμαξε, 
όταν το είδε. Οι πέτρες, και αυτές κομμµατιάσθηκαν. Οι τάφοι, και αυτοί εσείσθηκαν 
τόσο δυνατά, που ξύπνησαν πολλούς κεκοιµηµένους από χρόνια και τους έβγαλαν 
έξω να διαμαρτυρηθούν για την αχάριστη αυτή συμπεριφορά των ανθρώπων προς 
τον Ευεργέτη τους και Λυτρωτή τους Θεό. 

Γι αυτό, µια που δεν προσφέραµε τίποτα το δικό µας στον Χριστό, τουλάχιστον 
να µην Τον πικραίνουµε, αλλά να Του προσφέρουμε την ευγνωμοσύνη µας και µε 
πολλή ευλάβρεια να εορτάζουµε τα Άγια Του Πάθη. Επίσης και τους Αγίους µας, που 
έχυσαν είτε αίμα είτε ιδρώτες και δάκρυα για την αγάπη του Χριστού, να τους 
εορτάζουµε µε ευλάβεια, για να βοηθιώµαστε [//150Ι οι ίδιοι και, όταν ακούμε το 
Συναξάρι τους: τη αυτή ηµέρα μνήμη του Αγίου..., να στεκώµαστε όρθιοι µε ευλάβρεια, 
όπως και οι Στρατιώτες στέκονται προσοχή, όταν διαβάζωνται τα ονόματα των 
ηρωϊκώς πεσόντων συναδέλφωντους. 

Διάκριση 

Η διακριτική άσκηση, µαζί µε την ταπείνωση και την αγάπη, πολύ γρήγορα και 
με λιγότερο σωματικό κόπο αγιάζει τον άνθρωπο. 

Όσο προχωρεί κανείς στην πνευματική ζωή παρακολουθώντας τον εαυτό του, 
άλλο τόσο περισσότερο ανοίγονται τα µάτια της ψυχής του, και διακρίνει καλύτερα τα 
σφάλματα του και τις πολλές ευεργεσίες του Θεού, και έτσι ταπεινώνεται και 
συντρίβεται εσωτερικά ο άνθρωπος, και έρχεται τότε Φυσιολογικά και η Χάρη του 
Θεού, ο θείος φωτισμός, και γίνεται πιο διακριτικός ο άνθρωπος. 

Τον πολύ ευαίσθητο και φιλότιμο ο Θεός δεν τον βοηθάει να γνωρίση ούτε όλη 
την αμαρτωλότητα του οὔτε και τις πολλές ευεργεσίες του Θεού, για να µην 
απελπιστή, αλλά, όσο προχωρεί σιγά-σιγά και δυναμώνει, τόσο του φανερώνει όπως 
και τον άνθρωπο που έχει υπερηφάνεια, πάλι δεν τον βοηθάει να κόψη τα πάθη του, 
για να µη γίνη πιο υπερήφανος. Όταν πια σιχαθή τον εαυτό του απὀ τις συνεχείς 
πτώσεις του και γνωρίση την αδυναμία του και ταπεινωθή, τότε πια τον πλησιάζει η 
Χάρις του Θεού καιτον βοηθάει, και ανεβαίνει δύο-δύο τα πνευματικά σκαλιά. 

Γι αυτό δεν πρέπει να ζυγίζουµε την Αγιότητα των συνανθρώπων µας µε την 
ανθρώπινη ζυγαριά, [/151] διότι µόνον ο Θεός γνωρίζει τα βάθη των ανθρώπων σαν 
Καρδιογνώστης. 

Εκείνο που θα συγκινήση περισσότερο τον Θεό την ηµέρα της Κρίσεως, είναι η 
εργασία που έκανε ο καθένας µας στον παλαιό του άνθρωπο. 

Μεγαλύτερη αξία έχει ένας που απέκτησε αρετές µε αγώνα, παρά εκείνος που 
γεννήθηκε µε Φυσικές αρετές, ο οποίος θα πρέπη να τις διπλασιάση, για να ακούση το 
ευ, δούλε αγαθέ”Σ ... 

Διάκριση Φυσικά όλοι οι άνθρωποι έχουµε Λίγη, αλλά δυστυχώς δεν την 
χοησιμοποιούµε για τον εαυτό µας, οι περισσότεροι από εμάς, αλλά για τους 
συνανθρώπους µας (για να µη ... διακριθούν) και την µολύνουμε µε την κρίση και 
κατάκριση και την απαίτηση να διορθωθούν οι άλλοι, ενώ Θα έπρεπε να έχουµε 
απαίτηση µόνον απὀ τον εαυτό µας, που δεν αποφασίζει να αγωνιστή στα ζεστά, να 
κόψη τα πάθη του, να ελευθερωθή η ψυχήτου, να πετάξη στον Ουρανό. 

Όσοι δεν αποφασίζουν να αρχίσουν αγώνα µε Φιλότιμο, αλλά κυλάνε την ζωή 
τους στον αόριστο χρόνο, συνέχεια ζαλισμένοι και αρρωστηµένοι ψυχικά και 
σωματικά θα βρίσκωνται, και τελικά αρχηστεύονται και τα χαρίσματα που τους 
έδωσε ο Θεός, για τα οποία και θα ζητήση λόγο. 

Ο έξυπνος και διακριτικός άνθρωπος αξιοποιεί όχι µόνον τα χαρίσματα που 
του έδωσε ο Καλός Θεός, και τις καλοσύνες των ανθρώπων για την πνευματική του 
πρόοδο, αλλά και τις αδικίες, τις περιφρονήσεις κ.λπ. των συνανθρώπων του, τις 
οποίες και αυτές αποδίδει στην κακία του ανθρωποκτόνου, τον οποίο και αυτόν 
λυπάται για το πολύ Φοβερό του κατάντηµα, [//152Ι όπως λυπάται και για το 
κατάντηµα της ψυχής του, και ζητάει το έλεος του Θεού. 

Η αυτοµεµψία µε την αυτοκριτική πολύ βοηθάει για να πέσουν τα λέπια απὀ 
τα µάτια της ψυχής µας, για να ιδούµε καθαρά. 

Την αυτοµεμψία οι ευαίσθητοι θα πρέπη να την προσέξουν πολύ, γιατί ο 
πονηρός προσπαθεί να την κάνη απελπισία (µε την υπερευαισθησία). Η αυτοµεμψία 
θα πρέπη να συνοδεύεται πάντα µε την ελπίδα στον Θεό. Όταν βλέπη κανείς άγχος 
σ΄ αυτήν την περίπτωση, Θα πρέπη να καταλάβρη ότι έβαλε την ουρά του το 
ταγκαλάκι. 

Όταν κανείς πονάη πολύ για την αμαρτωλότητα του ή για την αχαριστία του 
στον Θεό, αλλά ελπίζει πολύ στον Θεό, πολύ παρηγορείται από τον Θεό. 

Δεν πρέπει να απελπιζώµαστε, όταν αγωνιζώµαστε, αλλά δεν βλέπουμε καμιά 
πρόοδο παρά µόνο μηδενικά συνέχεια. Όλοι οι άνθρωποι µετις ανθρώπινες δυνάμεις 
μας μηδενικά κάνουμε, ποιος περισσότερα και ποιος λιγότερα. Βλέποντας ο Χριστός 
την µικρή µας ανθρώπινη προσπάθεια, βάζει ανάλογα µια µονάδα στην αρχή, κι έτσι 
παίρνουν αξία τα μηδενικά µας, και βλέπουμε λίγη προκοπή. Γι αυτό δεν πρέπει να 
απελπιζώµαστε, αλλά να ελπίζουµε στον Θεό. 

Από το «εγώ» µας µόνον πρέπει να απελπιστούµε και να προσπαθήσουμε, όσο 
μπορούμε, να το συντρίψουµε γρήγορα, πριν συντρίψη αυτό εµάς. Όσοι αγωνίζονται 
εγωιστικά, µε νηστείες, αγρουπνίες κ.λπ., ταλαιπωρούνται χωρίς πνευματική ὠφέλεια, 
διότι δέρουν αέρα και όχι δαίµονες. Αντί να διώξουν πειρασμούς, δέχονται 
περισσότερους, και επόμενο είναι να συναντούν πολλή δυσκολία στον αγώνα τους 
(να νιώθουν πνίξιµο και άγχος). Ενώ εκείνοι που αγωνίζονται [1551 πολύ, µε πολλή 
ταπείνωση και µε πολλή ελπίδα στον Θεό, η καρδιά τους χαίρεται, και η ψυχή τους 
Φτερουγίζει. 

Η κάθε µας πράξη και η κάθε αρετή έχει ανάγκη απὀ ταπείνωση, αγάπη και 
διάκριση, η οποία διάκριση είναι το άλας των αρετών. Γι αυτό και ο Χριστός µας λέει 
στο Ευαγγέλιο: Πάσα θυσία αλί αλισθήσεται’». 

Προτιµότερο είναι να τρώηή κανείς δύο Φορές την ηµέρα απὀ λιγότερο και να 
έχη περισσότερη ταπείνωση και ελαφρότερο το στομάχι, παρά να τρώη «ἀπαξ της 
ημέρας», και να φουσκώνη πολύ το στομάχι, καιτο κεφάλι µε πολλή υπερηφάνεια. 

Η διάκριση πολύ βοηθάει, για να έλθη η εσωτερική ειρήνη της ψυχής, η οποία 
πολύ συντελεί στην άσκηση, διότι τροφοδοτεί την ψυχή και το σώμα µε δυνάμεις 
μεγαλύτερες από τις υλικές τροφές' ενώ, όταν δεν υπάρχη η εσωτερική ειρήνη, και οι 
καλύτερες τροφές δηλητηριάζονται απὀ την πολλή χολή που στάζει συνέχεια, και 
βλάπτουν τον άνθρωπο ψυχικά και σωματικά. 

Εκείνοι που τρέφονται απὀ την αγάπη του Θεού, πολλές φορές αδιαφορούν για 
τις υλικές τροφές ή, όταν τρώνε, δεν αισθάνονται, διότι και τότε τον Θεό αισθάνονται 
έντονα και τρέφονται από την γλυκιά ευλογία της αγάπης Του. 

Η επιθυµία για τις καλές τροφές είναι το δόλωμα του πονηρού, και, όποιος δεν 
τις κόψει, πιάνεται απὀ το αγκίστρι του εχθρού και µετά τηγανίζεται µε το ίδιο του το 
λίπος από την πυρωμµένη του σάρκα. Αντίθετα, η επιθυµία για τις πνευματικές τροφές 
ξεκόβει [//154! την καρδιά από τα γήϊΐνα και ανεβάζει την ψυχή στους Ουρανούς, και 
γεύεται απὀ την τροφή των Αγγέλων. 

Όσοι δεν Φρενάρουν την καρδιά τους απὀ τις υλικές επιθυμίες, τις µη 
απαραίτητες, - ούτε κάν λόγος γίνεται για σαρκικές επιθυμίες -- και δεν συμµαζέψουν 

τον νου τους µέσα στην καρδιά, για να δοθούν όλα µαζί µετην ψυχή στον Θεό, αλλά 
τα αφήνουν αδέσποτα, διπλή δυστυχία τους περιμένει. 

Όταν λείπη η εγρήγορση, Λείπει και ο νους από το κεφάλι (κλέβεται απὀ το 
ταγκαλάκι), και εμείς τότε µένουμε µε το σώμα µόνο, χωρίς νου, σαν κούτσουρα, και, 
όταν συµµαζέψουµε αργότερα τον νου µας, είναι βαρυφορτωμένος από σκουπίδια, τα 
οποία χρησιμοποιεί ο πονηρός για προσανάµµατα και µας βάζει Φωτιά στο 
κούτσουρο (την σάρκα) κι εκείνος µας κοροϊδεύει και χοροπηδάει χαρούμενος από 
κακία. 

Για να µη µας Φεύγη ο νους, πρέπει να τον συνηθίσουµε να πιπιλίζη το γλυκό 
όνοµα του Ιησού µέσα στην καρδιά µας, για να κάνουµε πνευματική προκοπή. Γιατί, 
όταν λείπη ο νους, είναι σαν να λείπη ο νοικοκύρης του σπιτιού, και τότε είναι που 
γίνεται ερείπιο το σπίτι. 

Εάν δεν έχουµε τον νου µας και την ώρα της πνευματικής μελέτης, δεν 
ωφελούμαστε καθόλου, µόνον που χασοµεράµε και κουραζόµαστε άσκοπα, γιατί 
τίποτε δεν μπορούμε να θυμηθούμε, όπως ο τυπογράφος, όταν έχη τον νου του αλλού 
και δεν βάζη µελάνη στα στοιχεία, οι μηχανές θα δουλεύουν στον αέρα, και δεν θα 
τυπώνη τίποτε. 

Εκείνοι πάλι που έχουν µεν τον νου τους, όταν μελετούν, αλλά ευχαριστούνται 
µόνο στο διάβασμα, χωρίς να αξιοποιούν τίποτα για την πνευματική τους [//155] 
πρόοδο, μοιάζουν μ΄ εκείνους τους γεωργούς που βαριένται να πιάσουν το αλέτρι και 
πιάνουν τον πυκνό ίσκιο και διαβάζουν συνέχεια γεωπονικά βιβλία και μαθαίνουν 
πολλά θεωρητικά, αλλά µένουν άπρακτοι και δυστυχισµένοι. 

Οι γυναίκες αναπαύονται και αυτές πολύ στο διάβασμα και μπορούν να 
ωφεληθούν περισσότερο από τους άνδρες, γιατί τους λείπει η περισσότερη λογική και 
έχουν περισσότερη πίστη, αλλά, δυστυχώς, Λίγες είναι αυτές που ὠφελούνται και 
προχωρούν, γιατί τις περισσότερες, όταν πιάνουν τον εαυτό τους, τις πιάνει το 
µοιρολόι, και συνεχίζουν µοιρολόι και µικροβιολογικές πνευματικές εξετάσεις, χωρίς 
να αρχίζουν να κόβουν τα χοντρά πάθη πρώτα και µετά τα μικρά, τα οποία και µόνο 
τους σιγά-σιγά εξαφανίζονται µε την Χάρη του Θεού. 

Ενώ έχουν µεγάλες προὐποθέσεις για την πνευματική ζωή οι περισσότερες 
γυναίκες, εν τούτοις µικρή προκοπή κάνουν. Έχουν µεν λιγότερη λογική, αλλά αυτό 
όχι µόνο δεν βλάπτει, αλλά ωφελεί στο θέµα της πίστεως, ενώ οι άνδρες µε την 
λογική τους κλονίζουν την πίστη τους. Έχουν επίσης και αγάπη στην Φύση τους οι 
γυναίκες και μπορούν να δοθούν µε την καρδιά τους στον Θεό, ενώ οι άνδρες θέλουν 
δουλειά, για να δουλέψη η καρδιά τους στον Θεό. Αλλιώς ο άνθρωπος δεν διαφέρει 
απὀ πέτρινο άγαλμα, όταν δεν δουλεύη η καρδιά. 

Επομένως, πνευματικές προὐποθέσεις όλοι έχουµε, είτε άνδρες είτε γυναίκες, 
και δεν δικαιλογούµαστε, αρκεί να Θέλουμε να αξιοποιήσουµε τις ανάλογες 
δυνατότητες που µας χάρισε ο Θεός, για να φθάσουμε στον Παράδεισο κοντά Του, για 
να χαρή, και να χαρούμε και εµείς σαν παιδιά Του. 

[156 Όπως ο Καλός Θεός µας Φέρεται όλο µε αγάπη και καλοσύνη και µας 
καλεί στον Παράδεισο, έτσι κι εμείς δεν θα πρέπη να Φερώμαστε βάρβαρα στους 
συνανθρώπους µας και να αναπαύουµε και τον λογισμό µας ότι στέλνουµε ψυχές 
στον Παράδεισο µε τον σκληρό µας τρόπο. 

Όποιος Φέρεται µε βάρβαρο τρόπο, δήθεν να ωὠφελήση τις ψυχές πνευματικά, 
είναι χειρότερος από τον Διοκλητιανό, γιατί εκείνος ήταν ειδωλολάτρης και όχι 
Χριστιανός. 

Ο Χριστός δεν µας συνιστάἀ να σκοτώνουµμε ανθρώπους µε βάρβαρη 
συμπεριφορά και να στέλνουµε ψυχές στον Παράδεισο, αλλά να βοηθάµε τους 
συνανθρώπους µας, για να πάµε µαζί όλοι στον Παράδεισο. Εκείνοι Φυσικά που 
υποµένουν μαρτύριο απὀ Χριστιανούς, έχουν µεγαλύτερο μισθό και απὀ τους 
Μάρτυρας, εάν υποµένουν µε χαρά και δεν κατακρίνουν αυτούς που τους 
βασανίζουν, αλλά τους ευγνωμονούν για την εξόφληση των αμαρτιών τους ή για τον 
μισθό -- όταν δεν έφταιξαν στην ζωή του -- και για το στεφάνι που θα λάβουν από τον 
Χριστό εξαιτίας τους. 

Ο εµμπαθής άνθρωπος, εάν ελέγξη εγωιστή, τότε είναι που χτυπάει ο 
πυριόβολος στην στουρναρόπετρα, και πετιένται Φωτιές! Εάν όμως ελέγξέη ο 
αδιάκριτος αυτός ευαίσθητο, πολύ τον πληγώνει. Σὰν να παίρνη ένας άγριος 
άνθρωπος µια χοντρή συρµατόβουρτσα, για να καθαρίση µια µικρή τσίµπλα απὀ το 
µάτι του μωρού παιδιού. 

Όπως επίσης εκείνος που κηρύττει εγωιστιά τον λόγο του Θεού και µε ταραχή 
(από τα πάθη του), µοιάζει µε τον σκαντζόχοιρο που μεταφέρει τις ϱώγες των 
σταφυλιών επάνω στα αγκάθια του, για να ταῖΐῖση τα παιδιά του, αλλά, για να κινήται 
νευρικά, περισσότερο [/157] τα µατώνει τα παιδιά του -- όταν ιδίως είναι ευαίσθητα -- 
παρά τα τρέφει. 

Όσοι έχουν πολλή διάκριση, έχουν Αρχοντική αγάπη και ταπείνωση, και την 
πικρή ακόµη αλήθεια την γλυκαίνουν µε την καλοσύνη τους και την λένε µε πολλή 
απλότητα και ωφελούν πιο θετικά απὀ τα γλυκά Λόγια, όπως τα πικρά φάρμακα 
ωφελούν περισσότερο από τα γλυκά σιρόπια. 

Η εσωτερική αγάπη πληροφορεί, διότι γλυκαίνει και όλο τον εξωτερικό ακόµη 
άνθρωπο και τον οµορφαίνει µε την θεία Χάρη, η οποία δεν κρύβεται, γιατί 
ακτινοβολεί. 

Ο Άγγελος, σαν Άγγελος, σκορπάει πάντα αυτό που έχει, χαρά και αγαλλίαση 
Ουράνια ενώ ο καμουφλαρισμένος δαίµονας σε Άγγελο, σκορπάει ταραχή (αυτό που 
έχει) ή ερεθίζει Λίγο την καρδιά σαρκικά, για να πλανέση την ψυχή µε την σαρκική 
ηδονή, δήθεν ότι είναι πνευματική, θεία. 

Ο ταπεινός άνθρωπος, και άπειρος ακόµη να είναι, διακρίνει τον Άγγελο του 
Θεού από τον δαίμονα, γιατί έχει πνευματική καθαρότητα και συγγενεύει µε τον 
Άγγελο. Ενώ ο εγωιστής και σαρκικός, εκτός που πλανιέται εύκολα απὀ τον πονηρό, 
αλλά μεταδίδει και αυτός την πονηριά και την σαρκικότητα του και βλάπτει τις 
Φιλάσθενες ψυχές µε τα πνευματικά του μικρόβια. 

Ο Χαριτωμένος άνθρωπος του Θεού μεταδίδει θεία Χάρη και αλλοιώνει τους 
σαρκικούς ανθρώπους και τους ελευθερώνει απὀ την σκλαβιά των παθών και τους 
πλησιάζει μ’ αυτόν τον τρόπο στον Θεό, και σώζονται. 

Όσοι απομακρύνονται απὀ τον Χριστό, στερούνται τον θείο φωτισμό, γιατί 
αφήνουν το προσήλιο σαν [/158/τους ανόητους και πηγαίνουν στο ανήλιο, και εποµένο 
είναι να είναι κρυολογηµένοι και αρρωστηµένοι πνευματικά. Ενώ όλοι έχουµε 
προικισθή από τον Θεό µε ανάλογα χαρίσματα, όµως όλοι δεν τα αξιοποιούµε για το 

καλό της σωτηρίας της ψυχής µας και για την σωτηρία των συνανθρώπων µας, αλλά 
τις περισσότερες Φορές, οι περισσότεροι, τα χρησιμοποιούμε για το κακό του εαυτού 
μας και των άλλων. 

Εάν ο πράος ήο απαθής στην φύση του βοηθιέται µια φορά από τον χαρακτήρα 
του για την πνευματική του πρόοδο, ο ζωηρός ή ο θυµώδης βοηθιέται δυο Φορές από 
την δύναμη που διαθέτει ο χαρακτήρας του, αρκεί να την αξιοποιήση εναντίον των 
παθών του καιτου πονηρού. 

Όσοι δεν πρόσεξαν στην κοσμική τους ζωή και απέκτησαν κακές συνήθειες, ας 
δέχωνται τώρα αγόγγυστα τον πόλεμο του εχθρού, χωρίς να δέχωνται επιθυμίες 
κακές, και έτσι αγωνιζόµενοι θα εξαγνισθούν και θα έλθουν στην µοίρα των αγνών 
ανθρώπων, οι οποίοι ούτε αμαρτίες µεγάλες γνώρισαν ούτε κακές συνήθειες 
απέκτησαν ούτε και µεγάλο πόλεμο δέχονται. 

Μεγάλη προσοχή χρειάζεται σ’ όλους µας να µη δεχώµαστε καθόλου πονηρά 
τηλεφωνήματα του εχθρού (κακούς λογισμούς), για να µη µολύνουμµε τον Ναόν του 
Αγίου Πνεύματος”, και µας Φύγη µετά η Χάρις του Θεού, και σκοτισθούµε. 

Ο άνθρωπος που προσέχει την πνευματική του καθαρότητα και την διατηρεί, 
διατηρεί και την θεία Χάρη και βλέπει πάντα καθαρά και αξιοποιεί και τα ακάθαρτα 
και τα κάνει και αυτά καλά στο πνευματικό του καλό εργοστάσιο: Τα άχρηστα χαρτιά 
τα κάνει [/159 καθαρές χαρτοπετσέτες, κόλλες, τετράδια κ.λπ. Τα σπασμένα 
μπρούντζα τα κάνει κηροπήγια και µανουάλια, και το χρυσάφι Άγια Ποτήρια. 
Αντίθετα, ο άνθρωπος που δέχεται την πονηριά και σκέφτεται πονηρά, και τα καλά 
στο κακό τα μετατρέπει, όπως το εργοστάσιο που κάνει πολεμικό υλικό, και το 
χουσάφι, σφαίρες και κάλυκες κανονιού το κάνει, γιατί έτσι έφτιαξαν τις μηχανές του. 

Γι αυτό, ας µην επιτρέπουµε ποτέ κακό λογισμό και ας ενεργούµε όλο αγαθά, 
εάν θέλουµε να µετατραπή το κακό εργοστάσιο τῆς καρδιάς µας σε καλόὀ. 

Δεν πρέπει, φυσικά, να αγωνίζεται κανείς µε αρρωστηµένη σχολαστικότητα 
και να πνίγεται µετά απὀ άγχος (παλεύοντας µε τους λογισμούς) αλλά να 
απλοποιήση τον αγώνα του και να ελπίζη στον Χριστό και όχι στον εαυτό του. Ο 
Χριστός όλο αγάπη, καλοσύνη και παρηγοριά είναι και ποτέ δεν πνίγει, αλλά έχει 
άφθονο πνευματικό οξυγόνο, θεία παρηγοριά. Άλλο είναι εργασία πνευματική λεπτή, 
και άλλο είναι αρρωστηµένη σχολαστικότητα, η οποία πνίγει µε το εσωτερικό άγχος 
(από το εξωτερικό αδιάκριτο ζόρισμα), που σπάει και το κεφάλι µε πονοκέφαλο. 

Με σχολαστικότητα ούτε και στους άλλους Θα πρέπη να επιµένουμε, να 
πονοκεφαλάµε για να τους πείσουµε, λέγοντας πολλές Φορές την αλήθεια, εάν 
εκείνοι αγνοούν την αλήθεια και ξέρουν µόνον τα ψέματα. (Σαν να κουρντίζη κανείς 
ρολόι που έχει φΦευγάτο το ελατήριο από τον ἀξονα). Αλλά και αυτούς που γνωρίζουν 
την αλήθεια και την κάνουν δική τους µε τον δικό τους τρόπο, για να υποστηρίζουν 
τις ιδεές τους, καλύτερα να τους αποφεύγη κανείς, για να µην κουράζεται άσκοπα και 
χαραμίζη τις µεγάλες αλήθειες, [//160| διότι, όταν ο τοίχος είναι χωµατόκτιστος, δεν 
πιάνει σουβά απὀ ασβέστη αλλά από χώμα µε άχυρα. 

Εκείνοι που έχουν κατάσταση θυμού και ταραχής και χτυπάνε καταστάσεις, 
για να φέρουν δήθεν καλοσύνη και πνευματική γαλήνη στον κόσµο, μοιάζουν µε τον 
θυµωμµένο δυνατό αέρα που χτυπάει και απειλεί την θάλασσα µε τα αφρισµένα 

κύματα που σηκώνει, για να την γαληνέψη, και βουλιάζει καράβια στο πέλαγος και 
στο Λιμάνι. 

Να µη θέλουµε να γαληνέψουµε δήθεν τους άλλους, εάν οι ίδιοι δεν έχουµε την 
εσωτερική γαλήνη της ψυχής. Ούτε να επιδιώκουμε εξωτερκή γαλήνη απὀ τον 
Πνευματικό µας, εάν δεν συμφιλιωθούμε πρώτα εσωτερικά µε τον άνθρωπο που 
πληγώσαμε ή αδικήσαμε, ενώ υπάρχει η δυνατότητα να τον βρούμε. Ούτε και να 
χοησιμοποιούµε ελαφρυντικά στην εξομολόγηση µας, γιατί αυτά γίνονται βαρυντικά 
για την συνείδηση µας. 

Τον πολύ ταπεινό και ευαίσθητο δεν πρέπει να τον ελέγχουμε σκληρά, διότι 
µπορεί να φορτωθεί περισσότερο βάρος από ότι έσφαλε, και ο Φόβος είναι να 
καμφθή. 

Τον εγωιστή και πεισµατάρη δεν Θα πρέπη να επιµένουμε να τον 
ταπεινώσουµε µε λογια αλλά µε προσευχή και ταπείνωση, γιατί, εάν επιµένουμε, και 
αυτός θα αφρίζη, και ο άλλος θα κουράζεται, θα ιδρώνη και θα στενοχωρήται. 

Η αδιάκριτη συμπεριφορά τις περισσότερες Φορές κάνει µεγαλύτερο κακό και 
από την συμπεριφορά των πολύ τρελών, που σπάνε κεφάλια, διότι οι αδιάκριτοι µετα 
κοφτερά τους Λόγια πληγώνουν ευαίσθητες καρδιές και πολλές Φορές τις 
τραυµατίζουν θανάσιμα (Φέρνουν ψυχές σε απόγνωση). 

[161 Όπως πάλι πολύ κακό κάνει και η κοσμική ευγένεια που υποκρίνεται, 
γιατί ξεγελιέται κανείς, ανοίγει την καρδιά του και χαραμίζε τελικά την ευλάβεια του 
στον κοσμικό άνθρωπο, που δεν ξέρει τι θα πη ευλάβεια. (Σαν να δίνη κανείς χρυσές 
λίρες σε ανθρώπους που ξέρουν µόνον τις μπρούντζίινες δραχμές). 

Ούτε και να χάνουμε την ώρα µας ἁἀσκοπα, νουθετώντας ανθρώπους 
πνευματικά, ενώ αυτοί αναπαύονται στις κοσμικές συζητήσεις και ἐγωιστικά να 
εκφέρουν γνώμες. 

Με γνωστούς ανθρώπους, όταν δεν υπάρχη κοινό θέµα συζητήσεως, καλά είναι 
να προσέχη κανείς στην συζήτηση, γιατί αρχίζει µεν πνευματική και καταλήγει σε 
γυναικείο κουτσομπολιό: και δεν φτάνει που χάνει κανείς την ώρα του, αλλά χάνει 
και την Ψυχή του µε την κατάκριση, ενώ δεν έχουµε δικαίωµα να κρίνουμε κανέναν, 
ούτε καταστάσεις, αλλά, εάν μπορούμε, πρέπει να βοηθήσουμε µια κατάσταση µετά 
απὀ την πονεµένη µας συζήτηση. Ούτε και πεθαµένους πρέπει να καταδικάζουµε, 
γιατί οι ψυχές όλων των ανθρώπων ευτυχώς που είναι στα χέρια του Θεού, και θα 
βούμε πιστεύω έλεος. 

Αυτό που επιβάλλεται σε κάθε Ορθόδοξο, είναι να βάζη την καλή ανησυχία και 
στους ετεροδόξους, να καταλάβουν δηλαδή ότι βρίσκονται σε πλάνη, για να µην 
αναπαύουν ψεύτικα τον λογισμό τους, και στερηθούν και σ’' αυτήν την ζωή τις 
πλούσιες ευλογίες της Ορθοδοξίας και στην άλλη ζωή στερηθούν τις περισσότερες και 
αιώνιες ευλογίες του Θεού. 

Αυτόν που πρέπει να κρίνουµε σκληρά, και έχουµε το δικαίωμα, είναι ο κακός 
μας εαυτός, τον οποίο, εάν δεν τον τιµωρήσουμµε μόνοι µας σ’ αυτήν την ζωή [/162] για 
τα σφάλματα που έκανε και δεν κόψουµε και τις κακές επιθυµίες µας, θα µας 
τιμωρήσουν αυτά αιώνια. 

Επομένως, δεν µας είναι απαραίτητο να ξέρουμε και πότε θα γίνη η Δευτέρα 
Παρουσία του Κυρίου, διότι, όταν πεθάνη κανείς, κρίνεται ανάλογα στην κατάσταση 
που τον βρίσκει ο θάνατος. 

Ο Καλός Θεός ας µας δώση καλή μετάνοια, για να κληρονοµήσουµε σαν παιδιά 
Του τον Παράδεισο, που µας ετοίµασε σαν Φιλόστοργος Πατέρας. Αμήν. 

[1631 


Γ΄ ΕΠΣΤΟΛΗ - ΠΝΕΥΜΑΤΙΚΑ ΒΟΤΑΝΑ 
[1164] 


[//165] 
Καλύβη Τιμίου Σταυρού 19-1-1971 


Εν Χριστώ αδελφές, ευλογείτε. 

Προ ηµερών έλαβα τις επιστολές σας και σκέφθηκα να σας στείλω ολίγα 
πνευματικά βότανα. Φυσικά, δικά µου δεν είχα, αλλά υπάρχουν στο Περιβόλι της 
Παναγίας αρκετά. Έχω υπόψη µου από έναν πρακτικό Μοναχό, ο οποίος έχει 
ωφελήσει την ψυχή µου πολύ, και πολύ γνωστό µου, τα οποία και αναφέρω, για να 
καταλάβετε καλύτερα τι είδους βότανα έδινε στην κάθε πάθηση. Ίσως δεν σας 
χρειάζονται τώρα, αλλά ας βρίσκωνται, γιατί άνθρωποι είμαστε. Παίρνω λοιπόν τις 
ξένες και αυτές κόλλες και τυλίγωτα βότανα τα ξένα. 

Επειδή δε η µεγαλύτερη αρρώστια είναι η υπερηφάνεια, η οποία µας μετέφερε 
απὀ τον Παράδεισο στην γη και απὀ την γη προσπαθεί να µας πάη στην κόλαση, 
αρχίζω από αυτήν. 


Τον ερώτησε κάποιος: 

- Πώς είναι δυνατόν, Γέροντα, να µην υπερηφανεύωμµαι, ενώ βλέπω να µου 
κατεβαίνουν σοφές σκέψεις, καινα µε θαυμάζουν οι συμφοιτητές µου; 

Απεκρίθη: 

[/166Ι-- Αυτές που κατεβαίνουν στον εγκέφαλο µας, αδελφέ, από ψηλά, είναι του 
Θεού. Αυτά που κατεβάζει ο εγκέφαλος µας απότις μύτες µας, είναι δικά µας. 

ΑΧ 

Ερωτήθη από άλλον: 

- Γιατί, όταν προσεύχωµαι, για να απαλλαγώ απὀ ένα πάθος ή για έναν 
γνωστό µου, άλλοτε µε ακούει ο Θεός και άλλοτε όχι, ενώ κοπιάζω περισσότερο 
προσευχή; 

Απεκρίθη: 

-Ο Θεός περισσότερο εξετάζει πόση ταπείνωση έχουµε και όχι πόσο κόπο 
καταβάλλουμε. Εάν έχουµε υπερηφάνεια, η οποία φέρνει και τις πτώσεις, και µας 
ακούση ο Θεός και µας τις θεραπεύση, τι ωφελεί; Γι αυτό ο Καλός Θεός δεν µας 
ακούει, µήπως οι πολλές πτώσεις µας συνεφέρουν, για να ταπεινωθούµε. Γι αυτό, 
όταν δεν µας το θεραπεύη το πάθος, πρέπει να καταλάβουμε ότι υπάρχει η 
υπερηφάνεια, και θα πρέπη να Τον παρακαλούμε να µας θεραπεύση απ’ αυτήν, και 
όλα τ’ ἀλλα µόνοτους φεύγουν. 


Ερωτήθη κάποτε απὀ Μοναχό: 

- Όταν ήµουν στον κόσµο, Γέροντα, ήµουν καλύτερος τώρα που ήρθα στο 
Μοναστήρι, γιατί είµαι χειρότερος; 

Απεκρίθη: 

- Αυτό είναι αλήθεια, αδελφέ, διότι στον κόσµο έκανες σύγκριση του εαυτού 
σου µε τους κοσμικούς' στο Μοναστήρι κάνεις σύγκριση του εαυτού σου µε τους 
Αγίους. 


[1671 Ερωτήθη άλλοτε: 

- Τι να κάνω, Γέροντα, που ζηλεύω και πολλές Φορές χαίρομαι, όταν οι 
προοδευµένοι αδελφοί κάνουν σφάλματα; 

Απεκρίθη: 

-Να Λες: «Θεέ µου, σε παρακαλώ τους αδελφούς να βοηθήσης, ο καθένας να 
Φθάση στα µέτρα του Αγίου που Φέρει το όνοµα του, και εμένα στα µέτρα των 
αδελφών». Κάνε αυτό και θα ιδής την ενέργεια του Θεού 

ΑΧ 

Ερωτήθη κάποτε απὀ αδελφό: 

-Θέλω να αναχωρήσω της Μονής, γιατί δεν αναπαύομαι θα κάνω καλά; 

Απεκρίθη ο Γέρων: 

-Είσαι Μοναχός; 

-Όχι, Γέροντα, δόκιμος. 

- Φυσικά, µπορείς και να αναχωρήσης. Δεν µου ες, αδελφέ, πόσο καιρό 
δοκοµάζεις; 

-Περίπου τρία χρόνια. 

-Εάν σκέπτεσαι για τα ενδότερα της ερήμου, είναι πολύ νωρίς, νομίζω. Εάν για 
τα ενδότερα του κόσμου, είναι πολύ αργά, νομίζω, διότι, όσοι σε βλέπανε µε τα ράσα 
επί τρία χρόνια, έχουν την εντύπωση ότι είσαι Μοναχός και µετά θα νομίζουν ότι τα 
πέταξες, και θα σκανδαλίσης πολλές ψυχές. 

-Γιατί να µου έρχωνται αυτές οι σκέψεις για τον κόσµο; 

-Διότι πολύ γρήγορα ξέχασες τι τράβήξες, για να ελευθερωθής από τον κόσμο. 
Εάν θα τα θυμάσαι, θα παύσης να θυµάσαι τον κόσµο, και ο νους σου θα σκαλώση 
στους Ουρανούς. 

ΣΧ 

[//168Ι Ερωτήθη από ένα νέο Μοναχό πολύ προοδευµένο: 

."Ὄνους µου, Γέροντα, κινείται µόνος του στην ευχή όχι µόνον την ηµέρα, αλλά 
και όταν κοιμάμαι ακόµη! ξυπνώ πολλές φορές, και πράγματι, χωρίς να γίνη διακοπή, 
συνεχίζεται και η επίλοιπη ευχή. Μήπως είναι πλάνη; 

Απεκρίθη: 

-Πλάνη δεν είναι, αδελφέ, αλλά ούτε και δικό σου είναι. Είναι δώρο του Θεού, 
και θα πρέπη να Τον ευχαριστήσης, αλλά και να Τον παρακαλέσης να το δώση καισε 
άλλους που είναι καλύτεροι σου. Να Λες στον Θεό: «Θεέ µου, εάν εμένα δεν µε 
σιχάθηκες και µου έδωσες Θείο δώρο, θα πρέπη να δώσης και σε όλα τα πλάσματα 
Σου που είναι πολύ καλύτεροι µου» 


Ερωτήθη άλλοτε από άλλον: 

- Όταν αγρυπνώ πολύ, τότε µου έρχονται πολλοί κακοί λογισμοί και µε 
στενοχωρούν, διότι ούτε και να τους διώξω πολλές φορές μπορώ. Τινα κάνω; 

Απεκρίθη: 

-Ἡ αγρυπνία σου, αδελφέ, ή υπερηφάνεια έχει ή υπέρ τις δυνάµεις σου 
αγωνίζεσαι, και αυτό πάλι δεν είναι καθαρό. Προσπάθησε η άσκηση σου να µην είναι 
ξερή και σου δηµιουργήση ψευδαισθήσεις, όπως και στους άλλους που σε βλέπουν, 
και σε οδηγήση στην πλάνη. 

-Πόσες ὧώρες πρέπει να κοιμάμαι; Ο Μέγας Αρσένιος λέει µία ώρα. 

Απεκρίθη: 

-Ο Μέγας Αρσένιος λέει µία ώρα, εάν είσαι αγωνιστής. Και εγώ σου λέω, εάν 
είσαι Μέγας Αρσένιος. Έχω την γνώμη ότι ο αρχάριος, όταν δεν έχη [//169Ι πόλεμο, θα 
πρέπη να κοιμάται µε διάκριση, όπως και να τρώηή µε διάκριση, για να µην είναι σαν 
το ζαλισμένο κοτόπουλο, και τον φάει το γεράκι. Διότι, ότὰν κάνη άσκηση υπέρ τις 
δυνάµεις του και είναι ζαλισμένος και δεν καταλαβαίνη ούτε αυτά που διαβάζει ούτε 
και αυτά που λέει προσευχόµενος, ενώ δεν έχει πνευματικό απόθεµα ακόµη, πώς 
είναι δυνατόν να αναπτυχθή και να καρποφορήση; Όταν υπάρχη πόλεμος, και τότεο 
αρχάριος, πριν αρχίση να χτυπήση σκληρά την σάρκα, να εξετάση καλά τον εαυτό 
του, µήπως δεν Φφταίη η σάρκα αλλά η υπερηφάνεια, η κατάκριση κ.λπ. Αυτό το 
καταλαβαίνουμε, όταν επί παραδείγματι κάνουµε μικρό αγώνα (αποκλεισμό και 
αγρυπνία) και παρακαλέσουµε τον Θεό να µας βοηθήση, και δεν µας βοηθάει’ 
απόδειξη ότι «αλλού στάζει». 


Ερωτήθη: 

- Απορώ, Γέροντα, ενώ οι Άγιοι Πατέρες είχαν απεκδυθή τον παλαιό τους 
άνθρωπο, γιατί κάνανε υπερβολές; 

Απεκρίθη: 

-Αδελφέ µου, µε ρωτάς για επίγειους Αγγέλους και όχιγια ανθρώπους. Όταν ο 
άνθρωπος απεκδυθή τον παλαιό του άνθρωπο, γίνεται Θεοφόρος. Ευρισκόµενος σ΄ 
αυτήν την κατάσταση είναι δυνατόν να επιθυµή υλικά πράγµατα; Άλλοτε τρώγανε 
κάτι και άλλοτε ξεχνούσαν' το ίδιο και µε τον ύπνο. Η έντονη παρουσία του Θεού τους 
έτρεφε µε την παραδεισένια γλυκύτητα και, εφ’ όσον βρίσκονταν σ’ αυτήν την 
κατάσταση την εξαὐλωμένη, δεν είχαν, όπως εμείς, µεγάλη ανάγκη απὀ τροφές και 
ύπνο' είχαν δυνάµεις, διότι κατοικούσε µέσα τους ο Χριστός. 

κ 

Γ/170]1 Ερωτήθη: 

-Πόσα κομποσχοίνια είναι καλά να κάνη κανείς; 

Απεκρίθη: 

- Άλλος γεωργός απὀ δέκα στρέµµατα που σπέρνει βγάζει πέντε χιλιάδες κιλά 
σιτάρι, και άλλος απὀ πενήντα στρέµµατα δεν βγάζει ούτε και τον σπόρο που έριξε: 
του μένει και η κούραση του χεριού από το αλέτρι. 

δα. 

Ερωτήθη κάποτε: 

-Όταν πήγαινα στο Πανεπιστήµιο, Πάτερ, μπορούσα να παρακολουθήσω την 
πρόοδο µου από τους βαθμούς. Εδώ στην Πνευματική ζωή, δεν ξέρω πού βρίσκομαι. 

Απεκρίθη: 

- Μπορείς και εδώ να την παρακολουθήσης απὀ τους λογισμούς σου. Εάν 
περνούν συνέχεια κακοί λογισµοί, και τους διώχνης, και πάλι έρχωνται, και πάλιτους 
διώχνης, πρέπει να γνωρίσης τότε ότι πέρασες στον χώρο τῆς μετάνοιας και 
αγωνίζεσαι. Εάν περνούν άλλοτε κακοί, και τους διώχνης, και άλλοτε καλοί, εάν οι 
κακοί είναι μηδέν, οι δε καλοί είναι δέκα, ανάλογα µετις µονάδες μπορείς να βγάλης 
τον βαθµό. Όταν βλέπης επί παραδείγματι ότι οι κακοί λογισμοί λιγοστέψανε, και 
περισσότεροι είναι οι καλοί, γνώριζε ότι έχουν µειωθή τα μηδενικά και έχουν αυξηθή 
τα δεκάρια, και έχει καλυτερεύσει ο βαθμός σου. Όταν παύσουν να περνούν κακοί 
λογισµοί, και µόνον καλοί περνούν, τότε γνώριζε ότι έχει γίνει η κάθαρση, έχει 
καθαρισθή η καρδιά σου, το σπήλαιο, και έχει µεταβληθή σε Σπήλαιο της Βηθλεέμ. 

κ 

Γ/171 Ερωτήθη κάποτε απὀ έναν αδελφό: 

- Είναι κακό, Γέροντα, που αντιδρώ µε ένα παιδικό πείσμα, ακόµη και στον 
Γέροντα µου; 

Απεκρίθη: 

-Το Τυπικό, καθώς γνωρίζεις, άλλοτε µας λέει Κύριε ελέησον τρις, άλλοτε ιβ’ 
και άλλοτε μ’. Δηλαδή τα πάθη δεν παύουν να είναι κακὀ σε όλες τις ηλικίες, και 
ανάλογα µε την ηλικία του ο καθένας έχει και τα Κύριε ελέησον. Αυτό που δεν μπορώ 
να καταλάβω είναι ότι, ενώ είσαι μεγάλος, έχεις πείσμα παιδικό! Εάν όµως επιµένης 
ότι είναι παιδικό, να δέχεσαι τότε να σου τραβούν τα αυτιά και κάπου-κάπου κανένα 
μπάτσο. 


Ερωτήθη από άλλον αδελφό: 

-Εγώ έχω, Γέροντα, χαρίσματα πολλά και τάλαντα, και µου λέει ο λογισμός ότι 
αδικούµαι, καιοι σκέψεις αυτές µε έχουν ζαλίσει. Τινα κάνω; 

Απεκρίθη: 

-Όταν εξαρχής άκουσα το «εγώ έχω», κατάλαβα ότι τίποτε δεν έχεις εκτός από 
το «εγώ» σου. Αυτό το «εγώ» σου είναι που σε ταλαιπώρησε, σε ταλαιπωρεί, και 
ταλαιπωρείς. Τότε µόνον, όταν το «εγώ» σου αφανίσης, θα σπάση το σφυρί του 
εχθρού, και θα παύση να σου χτυπάη µε λογισμούς το κεφάλι, το οποίο σου το κάνει 
τάλαντο, και ηχούν τα τάλαντα σου. 


Αδελφός κάποτε τον ρώτησε: 

-Τινα κάνω µετον απότομο τρόπο µου, που πληγώνειτους άλλους; 

Απεκρίθη: 

-Τον απότομο τρόπο σου να τον στρέψης στον παλαιό σου άνθρωπο, για να 
αξιοποιηθή. Πρέπει να [/172Ι γνωρίζουμε ότι µέσα σε µια Αδελφότητα είναι και 
πληγωμένες ψυχές, οι οποίες έχουν τουλάχιστον από παρηγοριά ανάγκη, αν όχι από 
θεραπεία, και όχι απὀ περισσότερο πλήγωμα. Επίσης είναι και Αγγελικές ψυχές, που 
πρέπει να τις φΦερώμαστε µε ευλάβεια, διότι στα µάτια του Θεού, νοµίζω, έχουν 
µεγαλύτερη αξία και απὀ τους Αγγέλους οι ένσαρκοι Άγγελοι. Ο διάβολος όµως 
πολλές Φορές µας κοροϊδεύει µε τον εξής τρόπο: την µεν εικόνα του Αγγέλου να την 

προσκυνούµε µε ευλάβεια µεγάλη, τον δε ένσαρκο Άγγελο, τον πλησίον µας, που 
είναι εικόνα Θεού, να τον πληγώνουµε, να τον βρίζουµε κ.λπ. 
. 

Ερωτήθη κάποτε: 

-Πόσες ώρες θα πρέπη να διαβάζη κανείς; 

Απεκρίθη: 

- Αυτό δεν το καταλαβαίνω, αδελφέ. Υγεία έχουν όχι αυτοί που τρώνε πολύ και 
το κατεβάζουν αμάσητο, αλλά αυτοί που τρώνε Λίγο και µασάνε καλά. Ακόμη και θα 
πρέπη να το µηρυκάζεται κανείς αυτό που διαβάζει καινα παρακαλάη τον Θεό να του 
λύση την στείρωση του νου του µε τον θείο Του φωτισμό, για να αρχίση να γεννάη τα 
θεία νοήµατα. Τότε δέχεται την πύρινη γλώσσα της Πεντηκοστής. Με τα άλλα δε 
διαβάσµατα, µε το να τα μάθουμε απέξω, για να αποκτήσουμε γνώσεις, να πουλάμε 
εξυπνάδες, χωρίς να στριμώχνουµε τον εαυτό µας σε εφαρµογή, όχι µόνο δεν 
ωφελούμε τους άλλους, αλλά αντιθέτως την απιστία σπέρνουµε, όταν µας ιδούν ότι 
αυτά που λέμε, δεν έχουν καμιά σχέση µετον εαυτό µας. 

Γι αυτό ο σκοπός του διαβάσµατος να είναι η εφαρμογή στον ίδιο τον εαυτό 
μας, και όχι να αποστηθίζουµε, αλλά να εσωστηθίζουµε’ όχι να εξασκήσουµε [//173] 
την γλώσσα, αλλά να µπορέσουµε να δεχθούµε την πύρινη γλώσσα και να ζήσουμε 
τα μυστήρια του Θεού. Με το να µαθαίνη κανείς πολλά, για να αποκτήση γνώσεις και 
να κάνη τον δάσκαλο στους άλλους, και ο ίδιος να µην τα εφαρμόζη, δεν κάνει τίποτε 
άλλο παρά να φουσκώνη το κεφάλι του µε αέρα, και το πολύ-πολύ να ανέβρη στην 
Σελήνη µε μηχανές. Ο σκοπός του Χριστιανού είναι να ανέβη στον Θεό δίχως 


μηχανές. 


Ερωτήθη κάποτε: 

- Τι να κάνω, Γέροντα, που µου περνούν κακοί λογισµοί; Δεν τους δέχομαι 
Φυσικά, αλλά µε στενοχωρούν. 

Απεκρίθη: 

-Αδελφέμου, και εμένα πάνω από την στέγη της Καλύβης µου περνούν πολλές 
Φορές αεροπλάνα και µου χαλούν την ησυχία µου. Κακό είναι, όταν ισοπεδώση κανείς 
ένα κομμάτι της καρδιάς του και δέχεται τα «Λυκόφτερα» (τα ταγκαλάκια). Εάν καμιά 
φορά συµβή και αυτό, αµέσως εξομολόγηση και καλλιέργεια του αεροδρομίου και 


Φύτευμα αµέσως δένδρων καρποφόρων, να γίνη πάλι Παράδεισος. 
”Χ 





Ερωτήθη: 

-Εάν οι λογισµοί, Γέροντα, είναι τέτοιου είδους που δεν λέγονται, τινα κάνω; 

Απεκρίθη: 

-Καταλαβαίνω ποιους λογισμούς εννοείς: αυτούς που είναι γύρω από τον Θεό, 
τα θεία κ.λπ. και πολλές φορές και για τον Πνευματικό Πατέρα. Οι λογισµοί αυτοί, οι 
βλάσφημοι, είναι του διαβόλου όλοι. Και οι βλασφημίες είναι του διαβόλου, και οι 
αμαρτίες αυτές [//174! είναι του διαβόλου. Γι αυτό, αδελφέ, δεν είναι σωστό να 
στενοχωρούµαστε και για τις αμαρτίες του διαβόλου. Στον Πνευματικό, όταν πη 
κανείς: «μου περνούν βλάσφημοι Λλογισµοί για τον Θεό ή τον Χριστό ή το Άγιο 
Πνεύμα ή για την Παναγία ή για τους Αγίους ή για σένα τον Πνευματικό µου», δεν 

χρειάζεται τίποτε άλλο. Ούτε ο Πνευµατικός θα ζητήση λεπτομέρειες, αλλά ούτε και 
εμείς πρέπει να του πούμε. Μόνον ότι «μου περνούν βλάσφημοι λογισμού», αυτό είναι 
αρκετό. 

Ο κακούργος διάβολος, για να µας µπλέξη, µας φέρνει λογισμούς και για το 
Πανάγιο Πνεύμα ακόµη και µετά µας λέει ο ίδιος ότι αυτή η αμαρτία δεν συγχωρείται 
κ.λπ. Τι µας το λέει; Εμείς το ξέρουμε αυτό. Ας το ακούση αυτός που βλασφημάει το 
Πανάγιο Πνεύμα και όχι εμείς που το ευλαβούμαστε. Από εδώ μπορούμε να 
καταλάβουμε ότι είναι του διαβόλου, γιατί συνήθως τέτοιους λογισμούς φέρνει στους 
πολύ ευλαβείς και πολύ ευαίσθητους µε σκοπό ό,τι πετύχει. Εάν δεν κατορθώση να 
Φέρη τον άνθρωπο σε απόγνωση να αυτοκτονήση, τουλάχιστον να τον τρελάνη και, 
εάν δεν µπορέση ούτε και αυτό, τον ευχαριστεί, εάν του Φέρη έστω και µία 
μελαγχολία. Αρκεί στον διάβολο να αχρηστέψη ένα πλάσμα του Θεού. 

Επειδή ξέρω ότι θα θέλατε να µάθετε τι είναι η βλασφημία κατά του Αγίου 
Πνεύματος και πότε είναι ένοχος ο άνθρωπος, σας λέω µόνο δύο λόγια, αυτά που 
νιώθω. 

Βλασφημία είναι η περιφρόνηση γενικά στα Θεία, όταν ο άνθρωπος έχη, 
εννοείται, τα λογικά του. Τότε είναι και ένοχος. Αδύνατο επομένως σε έναν ευλαβή 
άνθρωπο να υπάρχη βλασφημία. Στο πρώτο στάδιο της βλασφηµίας κατά του Αγίου 
Πνεύματος βρίσκονται [//175Ι οι αναιδείς άνθρωποι και στο δεύτερο οι περιφρονητές 
προς τον Θεό και τα θεία. Στο τρίτο βρίσκεται ο διάβολος. 

Γι αυτό θα πρέπη, όσο μπορούμε, να προσέχουµε απὀ την αναίδεια, την 
περιφρόνηση, όχι µόνον προς τα θεία αλλά και προς τον πλησίον µας, διότι είναι 
εικόνα Θεού, και να µη δίνουµε σημασία στους βλάσφημους λογισμούς που Φέρνειο 
διάβολος, χωρίς εµείς να τους θέλουμε. 


Κάποτε ερωτήθη: 

-Γέροντα, θα πρέπη να πιστεύουμε στα όνειρα και να τα εξηγούµε; 

Απεκρίθη: 

-Αδελφέ, εάν έφθασες στα µέτρατου Ιωσήφ, θα πρέπη. Εάν όµως όχι, όχι. 

δα 

Νομίζω ότι φτάνουν αυτά τα βότανα προς το παρόν, και θα πρέπη να τα βάλω 
στην σακούλα (στον φάκελο), να τα στείλω, η οποία και αυτή ξένη είναι, όπως οι 
κόλλες που τυλιχτήκανε τα ξένα βότανα. Του λόγου µου διέθεσα µόνο δύο ώρες να τα 
τυλίξω και γι αυτόν τον κόπο µου θέλω να µε πληρώσετε µε µια ευχή κάπου-κάπου. 
Έχω ανάγκη από πολλές ευχές σας, αλλά δεν θέλω να σας κουράσω. 

Όσο µπορείτε να καλλιεργήσετε την Πνευματική αρχοντιά και Πνευματική 
λεβεντιά. Την ζήλια µην την αφήσετε να µπη µέσα απὀ τα σύρματα, διότι όλη την 
καλοσύνη σας θα την µουρνταρέψη, όπως το ψόφιο ποντίκι µέσα στο πιθάρι µε το 
λάδι. Ἡ καλοσύνη της γυναίκας εκ φύσεως είναι µεγάλη, αλλά το πιθάρι της 
καλοσύνης το σκεπάζουν δυστυχώς οι γυναίκες µε ένα μαντίλι (εννοώ οι 
περισσότερες), και πέφτουν µετά [//176Ι ποντίκια µέσα και την μουρνταρεύουν. Γι αυτό 
χρειάζεται µεγάλη προσοχή. 

Ο Χριστός καιη Παναγία µαίζίσας 
ο αδελφός σας Μοναχός Παἴσιος 
[1771 

Δ΄ ΕΠΣΤΟΛΔΗ- ΠΝΕΥΜΑΤΙΚΑ ΒΟΤΑΝΑ 
[1/178] 


[11790] 
«Τίµιος Σταυρός», Απρίλιος του 1974 
Κυριακή των Μυροφόρων 


Προς τις Αδελφές του ΠΗσυχαστηρίου 
του Ευαγγελιστού Ιωάννου του Θεολόγου 
(Σουρωτής) 


Εν Χριστώ αδελφές, Χριστός Ανέστη 

Σήµερα, την Κυριακή των Μυροφόρων, πηγαίνοντας στην Ἱερά Μονή 
Σταυρονικήτα την νύχτα για την Θεία Λειτουργία, ο νους µου πήγαινε στην µεγάλη 
αγάπη των Μυροφόρων, που νίκησε τον ανδρισµό των Αποστόλων. 

Θυμήθηκα µετά και τις Μυροφόρες της εποχής µας και θεώρησα καλό να 
γράψω αυτά που ένιωθα αυτήν την Αγία ηµέρα, την Κυριακή των Μυροφόρων, καινα 
τα στείλω στις αδελφές µου. Σπουδαία πράγµατα δεν είναι παρά µια χούφτα πείρα, 
κολοκυθόσποροι που τους είχα καβουρντισµένους στα πυρά των πειρασμµών. Βοηθάει 
πολλές φορές και ο πασατέµπος, για να ξεχνάη κανείς την πείνα µέχρι την ώρα του 
πλουσίου του γεύματος. 

Υπάρχουν µέσα και µερικά για λαΐκους, τα οποία [/180Ι έχουν σχέση και µε τον 
Μοναχισμµό, για να τα έχουµε υπόψη µας, να προφυλασσώμαστε από τα διάφορα 
κοσμικά ρεύματα, τα οποία προσπαθούν να ψΨυχράνουν το γνήσιο Μοναχικό πνεύμα 
και να το κοσμικοποιήσουν' ενώ Θα πρέπη οι λαϊκοί να επηρεασθούν απὀ τον 
Μοναχισμµό και να ζούνε και αυτοί, όσο μπορούν, πνευματικά, διότι οι εντολές είναι οι 
ίδιες για τους λαϊκούς και για τους Μοναχούς, και ο Παράδεισος ένας είναι. 

Όπως κατάλαβα, εκτός απὀ τον µεγαλύτερο ανδρισµό που διαθέτει η 
Πνευματική αγάπη, έχει γύρω τῆς και όλες τις άλλες αρετές. Φαίνεται, η αγάπη είναι 
η Φιλόστοργη µάνα όλων των αρετών. 

Όσοι δίνουν όλη την αγάπη τους στον Θεό, λαμβάνουν και όλη την αγάπη του 
Θεού, και απὀ τον Θεό δίνονται στους ανθρώπους. 

Εκείνοι δε που αγαπούν ανθρώπους περισσότερο από τον Θεό, επειδή η αγάπη 
τους είναι σαρκική, είτε µε την καλή τῆς έννοια είτε µετην κακή, δεν παύουν να είναι 
όλο σάρκα: όπως και αυτοί που αγαπούν τα γήινα περισσότερο παρά τα ουράνια, 
είναι και αυτοί πηλός. 

Όσοι αναπαύονται µέσα στον υλικό κόσµο και δεν ανησυχούν για την σωτηρία 
της ψυχής τους, μοιάζουν µε τα ανόητα πουλάκια που δεν θορυβούν µέσα στο αυγό, 
για να σπάσουν το τσόφλι, να βγουν έξω να χαρούν τον ήλιο -- το ουράνιο πέταγμα 
στην Παραδεισένια ζωή -, αλλά παραμένουν ακίνητα και πεθαίνουν µέσα στο τσόφλι 
του αυγού. 

[181 Αυτοί που φοβούνται τον θάνατο και αγαπούν την µάταιη ζωή, φοβούνται 
ακόµη και τα μικρόβια, και επόμενο είναι να βρίσκωνται συνέχεια νικηµένοι απὀ την 
δειλία, που τους κρατάει πάντα στην Πνευματική αυτή νέκρα. 

Οι τολµηροί άνθρωποι ποτέ δεν φοβούνται τον Θάνατο, γι αυτό και 
αγωνίζονται µε Φιλότιμο και αυταπάρνηση και, επειδή βάζουν µπροστά τους τον 
θάνατο και τον σκέφτονται καθηµερινά, ετοιμάζονται πιο πνευματικά και 
αγωνίζονται τολµηρότερα. Έτσι νικούν την µαταιότητα και ζουν απὀ εδώ στην 
αιωνιότητα µετην παραδεισένια χαρά. 

Μην περιμένουμε να ξεριζωθή εὔκολα ο µάταιος κόσμος απὀ µέσα µας, ενώ 
μας αρέσει να βρισκώµαστε µέσα στον µάταιο κόσµο. 

Όταν αποξενωθούµε απὀ τον κόσµο, και ονους µας εύκολα αποξενώνεται και 
αυτός από τον κόσµο και θέλει να βρίσκεται κοντά στον Θεό. 

ΌὌΆνους, όταν αρχίζη να συχνάζη κοντά στον Θεό, ξεχνάει πολλές φορές όχιτην 
κατοικία του µόνον, αλλά ακόµη και αυτήν την κατοικία της ψυχής, την πήλινη 
σάρκα. 

Όσοι άνθρωποι τα δίνουν όλα στον Θεό και δίνονται ολόκληροι σ’ Αυτόν, 
στεγάζονται κάτω από τον µεγάλο τρούλοτου Θεού και προστατεύονται απὀ την θεία 
Του Πρόνοια. Τότε γίνονται παιδιά του Θεού και μπορούν να βοηθήσουν περισσότερο 
δυστυχισµένο κόσµο δια µέσου του Θεού µε τις προσευχές τους [/1862| και, µε τον 
φωτισμό πάλι του Θεού, να δίνουν την ορθή κατεύθυνση στους ανθρώπους, για να 
πλησιάσουν τον Θεό, να βρουν την σωτηρία τους, την ευτυχία τους και την ειρήνη της 
Ψυχής τους µέσα στην θεία παρηγοριά του Θεού, γιατί µόνον κοντά στον Θεό 
βρίσκεται η ανάπαυση της ψυχής. 

Όσοι άνθρωποι απομακρύνονται απὀ τον Θεό, επόμενο είναι να µη βρίσκουν 
πουθενά ανάπαυση. Γι αυτό γυρίζουν ανήσυχοι γύρω και απὀ το Φεγγέρι ακόµη, 
γιατί ολόκληρος ο πλανήτης µας δεν χωράει την πολλή τους ανησυχία, και γυρίζουν 
σαν το λουρί της μηχανής γύρω από την τρελή ρόδα και καταξοδεύουν πολλά (λεφτά 
στον αέρα). Τια να παίρνουν πολύ Ψωμί στα μεγάλα τους αυτά ταξίδια, µένει και 
πολύς κόσμος νηστικός, και πεινάνε άνθρωποι στον εικοστό αιώνα. 

Όλο το κακό ξεκινάει απὀ το μυαλό, όταν γυρίζη µόνο γύρω από την επιστήμη 
και είναι τελείως απομακρυσμένο από τον Θεό. Γι αυτό και δεν βρίσκουν αυτοί οι 
άνθρωποι την εσωτερική τους ειρήνη και την ισορροπία τους. Ἐνώ, όταν ο νους τους 
θα γύριζε γύρω απὀ τον Θεό, θα χρησιμοποιούσαν και την επιστήμη για την 
καλλιέργεια την εσωτερική τους και για το καλό του κόσμου, διότι τότε θα ήταν 
αγιασμµένο το μυαλό. 

Ἡ εξωτερική δυστυχώς (κοσμική) μόρφωση συνέχεια παραμορφώνει τους 
ανθρώπους, ακόµη και αυτήν την όμορφη Φύση του Θεού, και κάνει αφύσικη την ζωή 
των ανθρώπων και οδηγεί καθημερινώς εκατοντάδες ανθρώπων [//185| (ακόµη και 
μωρά παιδιά µε άγχος) στις ψυχαναλύσεις και στους Ψψυχιάτρους και κτίζει συνεχώς 
ψυχιατρεία και μετεκπαιδεύει ψυχιάτρους -- ενώ οι περισσότεροι ψΨυχιάτροι ούτε Θεό 
πιστεύουν ούτε ψυχή παραδέχονται. Επομένως, πώς είναι δυνατόν αυτοί οι άνθρωποι 
να βοηθήσουν ψυχές, ενώ και οι ίδιοι είναι γεμάτοι απὀ άγχος; Πώς είναι δυνατόν ο 
άνθρωπος να παρηγορηθή αληθινά, εάν δεν πιστέψη στον Θεό και στην αληθινή ζωή 
την µετά θάνατον, την αιώνια; Όταν λοιπόν συλλάβη ο άνθρωπος το βαθύτερο νόηµα 
της ζωής της αληθινής, τότε Φεύγει όλο το άγχος του, και έρχεται η θεία παρηγοριά, 
και θεραπεύεται. 

Όσοι δίνουν τα πρωτεία στην εσωτερική τους μόρφωση (της ψυχής) και 
χοησιμοποιούν και την εξωτερική μόρφωση για την εσωτερική, αυτοί γρήγορα 
μεταμορφώνονται πνευματικά, εάν ασκούνται και πνευματικά, και τότε βοηθούν 
πολύ κόσµο θετικά, διότι βγάζουν τον κόσµο απὀ το άγχος της κολάσεως και τον 
οδηγούν στην Παραδεισένια αγαλλίαση. Μπορεί µεν αυτοί οι άνθρωποι του Θεού 
πολλές Φορές να έχουν λιγότερα πτυχία, αλλά βοηθάνε περισσότερο, διότι έχουν 
πολλή Χάρη και όχι πολλά χαρτιά (πτυχία). 

Μεγαλύτερη χάρη έχει ένα μικρό λουλούδι του Θεού παρά ένας σωρός χάρτινα 
ψεύτικα λουλούδια! όπως διαφέρει καιτο Άυλον απὀ το νάυλον. 

Οι εξωτερικοί άνθρωποι της κοσμικής µορφώσεως είναι γεμάτοι από εγωισμό 
και υπερηφάνεια και μοιάζουν τους δορυφόρους που γυρίζουν στον αέρα και δίνουν 
και την εντύπωση ότι είναι αστέρια, ενώ, εάν [//1841 τους καλοπροσέξης, θα ιδής το 
στραβοπερπάτηµα τους και θα καταλάβης ότι είναι ανθρώπινη ψευτιά. 

Οι εσωτερικοί άνθρωποι, επειδή έχουν ταπείνωση, είναι τα αληθινά αστέρια 
που κινούνται ιλιγγιωδώς αλλά αθόρυβα και ταπεινά, χωρίς να τα καταλαβαίνη 
κανείς πώς κινούνται, ενώ είναι μεγάλοι πλανήτες. Κρύβονται δε στα βάθη του 
Ουρανού και δίνουν την εντύπωση στους ανθρώπους ότι είναι αναμμένα κανδηλάκια 
με ταπεινό φως. 

Οι ταπεινοί μοιάζουν επίσης και µε τα Αηδόνια, που κρύβονται και αυτά στις 
λαγκαδιές και σκορπάνε αγαλλίαση στις ψυχές των ανθρώπων µε τα 
γλυκοκελαηδήµατα τους, δοξολογώντας τον Δημιουργό του κόσμου μέρα-νύχτα, ενώ 
οι υπερήφανοι κάνουν όπως μερικές Φλύαρες κότες που ξεκουφαίνουν τον κόσµο µε 
τα κακαρίσµατα, λες και το αυγό τους είναι ίσια µετον πλανήτη µας µεγάλο. 

Τα μεγάλα πουλιά που μεταναστεύουν στις θερµές χώρες (επειδή γνωρίζουν 
τον µεγάλο κόπο του ταξιδιού) έχουν µεγάλη αγάπη και μεταφέρουν στα φτερά τους 
μικρά πουλιά, που συναντούνε στην μετανάστευση τους. Συκοφαντούνται όμως 
πολλές φορές απὀ µερικά κοτόπουλα, που έχουν ερεθισµένα µάτια απὀ τα σκουπίδια 
και ξεσκαλίζουν καθημερινά, και δεν μπορούν να βλέπουν καθαρά τα ταλαίπωρα. 
Συµμφερότερο είναι τέτοιοι άνθρωποι να βάλουν Ψαλίδι στην γλώσσα, για να µην 
κολασθούν, µια που δυσκολεύονται να βάλουν φερμουάρ στο στόμα. 

Από ανθρώπους που δεν πιστεύουν στον Θεό, [/185Ι πνευματική κατανόηση να 
µην περιμένουμε. Να ευχώµαστενα τους συγχωρέση ο Θεός και να τους φωτίση. 

Ούτε και ανθρώπους που έχουν εγωισμό και κακότητα (ας λένε ότι είναι 
Χριστιανοῦ να κουράζεσαι να τους πείσης να καταλάβουν την αλήθεια, γιατί µέσα 
τους η αλήθεια δεν χωράει. 

Όταν τέτοιου είδους Χριστιανοί, που φέρουν µόνον το όνοµα, ζητάνε να τους 
λύσουμε τις διαφορές τους (όταν τρώγωνται μεταξύ τους), να δεχτούμε µόνον, όταν 
δεχτούν να τις λύσουμε µε το Ευαγγέλιο, διότι όλες οι άλλες λύσεις είναι ένας 
συνεχής πονοκέφαλος µε ασπιρίνες. 

Όλοι οι άνθρωποι που µαλώνουν μεταξύ τους, όλοι τους λένε ότι έχουν και 
δίκαιο, µόνον που παίρνουν περισσότερο δίκαιο απ’ ό,τι δικαιούνται, γι αυτό και 
διαφωνούν συνέχεια. 

Το Ευαγγέλιο κάνειτην καλύτερη µοιρασιά. 

Οι υπερήφανοι, για να έχουν µέσα τους και πολύ εγωισμό, γι αυτό δεν 
βγαίνουν από τον εαυτό τους. Επειδή στερούνται και τον θείο φωτισμό, όλους τους 
ανθρώπους τους βλέπουν για μυρμήγκια, και γι αυτό και δεν τους υπολογίζουν. Εάν 
καμιά φορά ζητήσουν ανθρώπους για το καταστρωµένο τους σχέδιο, τους ζητάνε 
στην ουσία για εργάτες και όχι για συνεργάτες. Τους Θέλουν δηλαδή, για να 
αξιοποιήσουν του καθενός τις δυνατότητες για τον σκοπό τους. Θύματα είναι οι 
καλοκάγαθοι, οι οποίοι είναι και οι πιο κερδισμένοι, διότι αποταμιεύουν την καλοσύνη 
τους στο Ταμιευτήριο του Θεού. 

[/186Ι| Σε ανθρώπους που έχουν προσωπικά μεταξύτους, την γνώμη µας να την 
λέμε παρουσία και των δύο, ὖια να µην πάρη ο καθένας ένα λόγο µας όπως τον 
συμφέρει και τον χρησιµοποιήση µετά για βαρύ πυροβολικό (όταν ο λόγος µας έχη 
βαρύτητα) και χτυπήση αλύπητα τον αντίπαλο του, και µας πάρουν κι εμάς τα 
βλήματα «στα καλά καθούμµενα». Καλά είναι, όσο µπορεί κανείς, να αποφεύγη 
τέτοιου είδους ανθρώπους, για να έχη την ειρήνη του και να µπορή να εὐχεται για την 
ειρήνη και αυτών των ανθρώπων και γενικά για την ειρήνη του κόσμου. Όταν κανείς 
δεν µπορή να τους αποφύγη τελείως αυτούς τους ανθρώπους (τους σκανδαλοποιούς), 
να προσπαθή τουλάχιστον να αποφεύγη τα πολλά λόγια, για να έχη λιγότερα 
σκάνδαλα απ’ αυτούς. Δεν έχει σηµασία, εάν µερικοί άνθρωποι δεν έχουν κακότητα 
αλλά απλή επιπολαιότητα, διότι και αυτοί µε την επιπολαιότητα τους πάλι 
δημιουργούν σκάνδαλα. 

Εάν καµιά φορά Θέλουμε να κοινοποιήσουµε κάτι, τότε να καλέσουμε έναν 
επιπόλαιο, να του το πούμε δήθεν ως μυστικό και να τον παρακαλέσουµε πολύ να 
µένη μεταξύ µας το μυστικό αυτό. Είναι αρκετό αυτό, για να το διαδώση σ’ όλον τον 
κόσµο και να χρησιµοποιή και στον καθένα τον Λόγο: «να µένη αυτό μυστικό μεταξύ 
μας». 

Όταν συκοφαντηθούµε ή αδικηθούµε είτε απὀ επιπόλαιους είτε απὀ πονηρούς, 
που έχουν κακότητα και διαστρέφουν και την αλήθεια, εάν μπορούμε, καλά είναι να 
µη θέλουµε να δικαιωθούµε από τους ανθρώπους, όταν η αδικία αφορά µόνον το 
άτομο µας. Ούτε και να πούμε: «να το βρουν από τον Θεό», γιατί και [/157] αυτό είναι 
κατάρα. Καλά είναι να τους συγχωρέσουµε µε όλη την καρδιά µας και να 
παρακαλέσουμε τον Θεό να µας δυναµώση, να µπορέσουµε να σηκώσουμε το βάρος 
της συκοφαντίας και να συνεχίζουμε την πνευματική ζωή (στην αφάνεια, όσο 
μπορούμε), και ας συνεχίζουν οι άνθρωποι που έχουν ως τυπικό να κρίνουν και να 
κατακρίνουν, διότι συνέχεια µε τον τρόπο τους αυτό µας ετοιμάζουν χρυσά στεφάνια 
για την αληθινή ζωή. 

Μακάριοι και τρις µακάριοι αυτοί που θεωρούνται μπρούντος στα µάτια των 
ανθρώπων από την κακή διαφήμιση που τους κάνανε κακοί άνθρωποι, ενώ είναι 
χουσάφι καθαρό είκοσι τεσσάρων καρατιών. 

Αλίμονο καιτρις αλίµονο στα μπρούντζα, που τα γυαλίζουν μερικοί άνθρωποι, 
και ξεγελάνε τον κόσµο ότι είναι χουσάφι. (Σ’ αυτήν την περίπτωση βρίσκομαι και 
εγώ, ο ταλαίπωρος Παἴσιος. Εὐχεσθε). 

Όταν η καρδιά γίνη καμίνι απὀ την αγάπη του Θεού, τότε µπορεί να καίη την 
µαταιότητα, όταν εγγίζη επάνω τῆς, και τότε υπάρχει η εσωτερική ειρήνη, όταν 
περνάη ο άνθρωπος δοκιμασίες καμινιών στην ζωήτου. 

ἩΗ καθαριότητα έχει την ιδιότητα να διώχνη τις μύγες και τα μικρόβια και να 
χαρίζη την υγεία στον άνθρωπο, όπως και η καθαρότητα της ψυχής Φυγαδεύει τους 
δαίμονες, όταν δεν δώσουμε δικαιώµατα. Έξω Φυσικά δεν μπορούμε να τους 
εμποδίσουµε, ούτε και µας βλάπτουν την ψυχή µας. 

Γ//188Ι Οι μύγες συνήθως μαζεύονται και στα πολλά καλομαγειρευµένα φαγητά, 
που έχουν μυρωδικά και σάλτσες. Όταν τα αποφεύγουμε αυτά, τα ταγκαλάκια πάλι 
βρίσκονται µακριά και αφοπλισμένα. 

Τα περιορισμένα κάρβουνα του µάγειρα τον εξυπηρετούν, χωρίς να ανεβάζουν 
Φλόγες και καπνούς, και τότε στην σιγανή Φωτιά κάνει την δουλειά του όμορφα. 
Όταν και οι τροφές µας είναι περιορισμένες, και δεν προσθέτουµε συνέχεια, οι 
επιθυµίες της σάρκας -- εκτός που δεν Φλογίζουν και δεν σκοτίζουν τον νου µε την 
κάπνα -- σιγά-σιγά τελείως σβήνουν’ ακόµη και οι λογισμοί. 

Όταν περιορισθούν οι επιθυμίες µας στην λιτή τροφή (στο ξεροκόµμµατο) και 
στην λιτή ξεκούραση τῆς σκελετωμµένης µας σάρκας, τότε αγάλλεται η ψυχή µέσα στο 
Λείψανο τῆς. 

Να µην απελπίζωνται όσοι βρίσκονται µέσα στον κόσµο, όταν είναι 
κυριευµένοι απὀ πολλά πάθη, και η Φύση τους είναι άτακτη και τρέχη µε ορµή στην 
κατηφόρα, αλλά να ελπίσουν στην Παντοδυναμία του Θεού και να στρίψουν απότομα 
το τιμόνι της γερής τους μηχανής στον δρόµο του Θεού, της ανηφόρας, και πολύ 
γρήγορα θα προσπεράσουν άλλες βραδυκίνητες μηχανές που τρέχανε μπροστά από 
πολλά χρόνια στον δρόμοτου Θεού µε βραδύ ρυθμό. 

Οι μεγαλύτεροι συνήθως πειρασμµοί είναι στιγµιαίοι, και, εάν εκείνη την στιγµή 
τους ξεφύγουμε, περνάει και φεύγει η φάλαγγα των δαιμόνων, και γλυτώνουµε από 
τα χέρια των εχθρών. 

[/1869ἱ Τα απρόσεκτα παιδιά που χαζεύουν στους δρόμους, παθαίνουν συνήθως 
απὀ δυστυχήµατα, όπως τα πουλάκια που χαζεύουν στα µάτια των Φιδιών, 
ηλεκτρίζονται και πέφτουν στο στόµα του φιδιού και καταπίνονται. 

Τα «πουλάκια» προστατεύονται απὀ την Φιλόστοργη µάνα που έχει φτερά 
σεµνότητος και τα θερµαίνει µε την ευλάβεια και τον Φόβο του Θεού. Όταν όµως 
είναι «μαδηµένῃ», τα ξεπαγιάζει. 

Τα πρώτα πνευματικά κρυολογήµατα τα παιδιά τα παίρνουν από τα ανοικτά 
παράθυρα των αισθήσεων των γονέων. Περισσότερο τα κρυολογεί η μητέρα, όταν δεν 
είναι ντυμένη µε την σεμνότητα και προσπαθή ακόµη να «μαδάη» και τα παιδιά της. 

Ἡ ψεύτικη συμπεριφορά των γονέων, όσο και καλή να Φαίνεται, δεν 
πληροφορεί εσωτερικά τα παιδιά, γι αυτό και δεν υποτάσσονται, ούτε και στον 
αυστηρό τρόπο υποτάσσονται. Εάν φαίνωνται που ζαρώνουν, αυτό το κάνουν, γιατί 
δεν μπορούν προς το παρόν να κάνουν και αλλιώς. Όταν όµως μεγαλώσουν Λίγο και 
δεν έχουν πολύ την ανάγκη των γονέων, τότε κλωτσάνε άσχημα και βγάζουν και όλο 
το αποθηκευμένο µέσα τους άχτι στους γονείς τους. 

Η αγία ζωή των γονέων πληροφορείτις ψυχές των παιδιών, και υποτάσσσονται 
Φυσιολογικά και μεγαλώνουν µε ευλάβεια και δίχως ψυχικά τραύματα (µε διπλή 
υγεία) και χαίρονται τα παιδιά τους γονείς τους, χαίρονται και οι γονείς τα παιδιά και 
σ’ ετούτη την ζωή και στην άλλη την αιώνια, όπου πάλι µαζί θα αγάλλωνται. 

[1901 Όι ἨΗγουμένες, που είναι πνευματικές μητέρες και έχουν µεγάλη 
αποστολή στο να αναγεννάν πνευματικά τα παιδιά, καλά είναι και αυτές να µη 
θέλουν να επιβάλλωνται στα παιδιά τους µε το αξίωμα της ΠΗγουμενίας αλλά µετην 
χάρη της ευλαβείας, που θα πηγάζη απὀ την αγία τους ζωή. Και για ένα λόγο 
παραπάνω δεν θα πρέπη να κάνουν την πολλή Γερόντισσα όσες δεν έκαναν ποτέ οι 
ίδιες την υποτακτική. 

Να µη θέλουμε να κρατάμε υποτακτικούς, εάν δεν μπορούμε και εμείς να 
κάνουμε στις αρχές κάπου-κάπου και τον υποτακτικό, για να µπορέσουµε να 
συµβαδίσουµε. 

Ο υποτακτικός, στις αρχές ιδίως, θέλει µεγάλη στοργή, για να µη µεγαλώνη 
µειονεκτικά, διότι πολλά παιδιά στον κόσµο έχουν γονείς, αλλά και πολλά παιδιά, 
δυστυχώς, ή έχουν γονείς ή δεν έχουν, ένα και το αυτό είναι, διότι στοργή τι θα πη δεν 
είδανε, εκτός από τις γκρίνιες τους. 

Γι αυτό την αγάπη, την στοργή, µε την πολλή διάκριση, θα πρέπη να την 
έχουµε, για να µεγαλώνουμµε τα πνευματικά παιδιά µε την διπλή υγεία, για να µη 
βλαφτούν, όταν είναι µικρά, ούτε και απὀ τον παιδικό αδιάκριτο ζήλοτους. 

Όπως οι πλούσιοι κοσµικοί κάνουν τα παιδιά τους πλούσια απὀ υλικά, γιατί 
έχουν πλούτη, έστι και οι πλούσιοι πνευματικά κάνουν τα παιδιά τους πλούσια. Για 
να αποκτήσουμε όµως τον πνευματικό πλούτο, θα πρέπη να γίνουμε πρώτα Φτωχοί 
από πάθη (εκτός φυσικά και απὀ τα υλικά πράγματα). Όταν λοιπόν δεν θα έχουµε 
καθόλου πάθη, τότε θα έχουµε άφθονη [/191| καλοσύνη και θα την µοιράζουµε γενικά 
σ’΄ όλα τα παιδιά, και θα τρέφωνται και σωματικά ακόµη, διότι η καλοσύνη µε την 
θερμή της αγάπη δίνει περισσότερες θερμίδες στα παιδιά απὀ κάθε άλλη τροφή. 

Εάν δεν αποκτήσουµε Λοιπόν εμείς πνευματικό πλούτο, για να μπορούμε να 
συντηρούµαστε απὀ τους πνευματικούς τόκους, όταν θα εργαζώµαστε δωρεάν για 
τους άλλους, θα είµαστε οι πιο δυστυχισµένοι και αξιολύπητοι. Γι αυτό να µην το 
θεωρούμε σπατάλη χρόνου, όταν κάνουµε εργασία στον εαυτό µας, είτε για Λίγο 
χρονικό διάστηµα είτε για πολύ είτε για πάντα, σ’ όλη την ζωή µας, διότι η μυστική 
εργασία έχει την ιδιότητα να κηρύττη μυστικά τον λόγο του Θεού µέσα στις ψυχές 
των ανθρώπων. 

Η αρετή έχει τυπικό να προδίδη τον άνθρωπο, όπου και να κρύβεται. Ακόμη και 
να υποκριθή µε την δια Χριστόν σαλόγητα, πάλι θα τον προδώση, έστω και αργότερα, 
αλλά ο αποθηκευµένος του θησαυρός, που θα ανακαλυφθή μαζεµένος αργότερα, θα 
βοηθήση πάλι πολλές ψυχές, ίσως τότε περισσότερο. 

Η εμπιστοσύνη στον Θεό είναι µια συνεχής μυστική προσευχή, που φέρνει 
αθόρυβα τις δυνάµεις του Θεού εκεί που χρειάζονται, και δοξολογείται ο Θεός µε 
ευγνωμοσύνη συνέχεια από τα Φιλότιμα παιδιά Του. 

Οι ακτήμονες Μοναχοί που εμπιστεύονται στον Θεό τον εαυτό τους, έχουν και 
όλες τις αποθήκες του Θεού στα χέρια τους, αρκεί να θέλουν µόνο να απλώνουν [//192] 
τα χέρια τους στον Ουρανό, για να παίρνουν ευλογίες. 

Οι ακτήμονες έχουν και όλες τις αποθήκες των γνωστών τους ανθρώπων, που 
έχουν ἐμπιστευθή και τον {ίδιο τον εαυτό τους στα χέρια των ακτημόνων ανθρώπων 
του Θεού. 

Οι ακτήμονες συγκινούν ακόµη και τους ληστάς, οι οποίοι και βοηθούν πολλές 
Φορές τους ακτήμονες, όπως και οι ίδιοι οι ληστές βοηθιούνται απὀ το παράδειγµα της 
ακτημοσύνης τους, αλλά κυρίως απὀ την προσευχή τους, να τους φωτίση ο Θεός να 
µετανοήσουν και να µην κλέβουν στο εξής. Όταν καμιά φορά ξεγελαστούν ληστές 
και πάνε να τους κλέψουν και δεν βρίσκουν πράγµατα της προκοπής, για να πάρουν, 
διδάσκονται και απὀ την ακτημοσύνη τους πάλι, αλλά περισσότερο απὀ την 
καλοσύνη των ακτημόνων, που Λλυπούνται που έκαναν τόσο κόπο οι ληστές και 
Φεύγουν µε άδεια χέρια. Αυτή η λύπη είναι πολύ αισθητή και αλλοιώνειτους ληστάς. 

Όσοι όµως δεν τηρούµε την υπόσχεση της ακτημοσύνης και μαζεύουµε πλούτη, 
μαζεύουµε και τους ληστάς την νύχτα, και µας δίνουν και ξύλο, µας παίρνουν και τα 
πλούσια πράγµατα και µας αφήνουν µόνον τα φτωχά, τα καλογερικά. Αυτό δηλαδή 
που δεν εφαρµόσαμε µετο Ευαγγέλιο και µετο παράδειγµα των αγίων Πατέρων, τότε 
το εφαρμόζουμε µετο ξύλο των ληστών. 

Να µην αναπαύουµε τον λογισμό µας, όταν από το ξύλο των ληστών µείνουµε 
ακτήμονες, αλλ’ αντιθέτως Θα πρέπη να µας πειράζη η συνείδηση, που δεν είχαµε 
[1951 τηρήσει την ακτημοσύνη και δεν το σκεφτήκαµε εγκαίρως να τα δίναµε τα 
πράγµατα μόνοι µας, µια που χρειάζονταν στους λαϊκούς, για να µην αναγκαστούν 
να γίνουν κλέφτες, να κινδυνέψουν και να χάσουν και την υπόληψη τους. Εάν θα 
είναι και λίγο ευαίσθητοι, τότε θα τους τύπτη και η συνείδηση τους που έδειραν έναν 
Καλόγηρο, ενώ του έκαναν καλό στην ουσία, έστω και µετον κακό τους αυτόν τρόπο. 

Ας ξεγυμνώσουμµε λοιπόν το κελί µας απὀ πλούτη και την ψυχή µας απὀ πάθη, 
για να έχη νόηµα η ζωή µας και η αποστολή µας σαν Μοναχοί, διότι όπου υλικός 
πλούτος, εκεί πνευματική φτώχεια. 

Ο πλούτος Φέρνει και όλη την καταστροφή στην ψυχή, όταν δεν διανέμεται στις 
Φτωχές ψυχές για την ψυχή µας και γιατις ψυχές των πεθαµένων µας. 

Ο πλούτος πνίγει την ψυχή µε το πολύ άγχος της αχορτασιάς. Όταν ιδούµε 
άνθρωπο µε µεγάλο άγχος, στενοχώρια και λύπη, ενώ τα έχει όλα (τίποτε δεν του 
λείπει), πρέπει να γνωρίζουμε ότιτου λείπει ο Θεός. 

Οι μεγαλύτεροι και καλύτεροι πλούσιοι του κόσμου είναι αυτοί που δεν έχουν 
υλικά πλούτη και είναι πάµφτωχοι, καθώς είναι πάμφτωχοι και απὀ πάθη. Αυτοί δεν 
έχουν άχρηστα πράγµατα ούτε µέσα τους ούτε έξω υλικά, αλλά µόνον τον Θέο και 
αγάλλονται συνέχεια ζώντας την Παραδεισένια ζωή και απὀ εδώ, διότι όπου ο Θεός, 
εκεί είναι παράδεισος. 

Όπου δεν υπάρχει καθόλου ανθρώπινη παρηγοριά, εκεί βασιλεύει ο Θεός, και 
τότε πλημμυρίζει η αγαλλίαση, γιατί είναι πολλή πια και µέσα στην καρδιά δεν 
χωράει. 

[/1941 Ἡ αγάπη που καλλιεργείται στην απαρηγόρητη έρημο, επειδή δεν έχει 
κόσµο µέσα της, γι αυτό και δεν χωράει στον κόσµο. Ούτε και στο μυαλό πολλών 
ανθρώπων (που Φφρονούν κοσμικά) µπορεί να χωρέση, γι΄ αυτό και µπορεί πολλές 
Φορές να παρεξηγηθή. 

Όταν το πνευματικό ξεχέρσωµα της κοσμικής καρδιάς γίνη µακριά απὀ τον 
κόσµο, από την αγάπη του Θεού, τότε µπορεί ο ένας άνθρωπος να χωρέση µέσα στην 
καρδιά του όλους τους ανθρώπους, όλα τα ζώα και όλα τα Φίδια ακόµη, µαζί και όλη 

την όμορφη φύση του Θεού, τα οποία όλα τα βλέπει πια καλά και όμορφα, γιατί η 
όμρφη ψυχή τότε του ανθρώπου πηγάζει συνέχεια όλο καλοσύνη. 

Πολύ βοηθάει για να έρθη η εσωτερική καλοσύνη, όταν ερχώµαστε στην θέση 
του άλλου, διότι τότε έρχεται Φυσιολογικά η αγάπη, ο πόνος, η ταπείνωση, η 
ευγνωμοσύνη µας στον Θεό µε την συνεχή δοξολογία και η καρδιακή προσευχή για 
τον πλησίον µας, και τότε γίνεται και ευπρόσδεκτη στον Θεό η προσευχή µας και 
βοηθάει τον συνάνθρωπο µας. 

Εάν έλθουµε ακόµη και στην θέση του Φιδιού, αναμφιβόλως και αυτό πολύ θα 
το πονέσουµε, και θα το διαισθανθή αµέσως και θα µας πλησιάση κοντά σαν Φίλος. 
Φυσικά, τότε η ευγνωμοσύνη µας στον Θεό θα είναι περισσότερη, που µας τίµησε µε 
την εικόνα Του και δεν µας έκανε Φίδια -- ενώ Νοικοκύρης είναι και μπορούσε να µας 
κάνη και Φίδια, να σβαρνιζώμαστε στην γη και να τρώμε γη και τον περισσότερο 
καιρό να βρισκώµαστε µέσα στην τρύπα (του ψυγείου) ναρκωμένοι. 

[1951 Επομένως, η αγάπη µε τον πόνο, όταν παίρνη την θέση του άλλου, 
παίρνει και τα φίδια ακόµη µέσα στην καρδιά του ανθρώπου και τα κάνει φίλους του" 
ενώ ο Φφθόνος κάνει τον άνθρωπο Φιδένιο και δαγκώνει ανθρώπους και Φαρμακώνει, 
και οι Φαρμακωμένοι τότε άνθρωποι τον χτυπάνε µε κακία. Θεός Φυλάξοι, 
παρουσιάζεται τότε µια εικόνα της κολάσεως µε όλοτο διαβολικό τυπικό! 

Οι φθονεροί και κακοί, όπου να βρεθούν, κακία και διαβολιές μεταφέρουν και 
την βάσανο της κολάσεως και προσπαθούν να βασανίζουν και άλλους, όπως κάνουν 
και οι δαίμονες. 

Οι άνθρωποι που έχουν αγάπη και καλοσύνη, μοιάζουν µετους Αγγέλους, που 
μεταφέρουν χαρά και αγαλλίαση, όπου και εάν βρεθούν. 

Τις γυναίκες, επειδή έχουν περισσότερη αγάπη στην φύση τους, ο διάβολος 
πολύ τις πολεμάει (από Φθόνο) και προσπαθεί να δηλητηριάση την αγάπη τους µε 
την Φαρμµακερή ζήλια, και, εάν το πετύχη αυτό σε καμιά γυναίκα, µπορεί καμιά φορά 
να φθάση η κακία τῆς γυναίκας σε δαιµονικό βαθµό, Θεός φυλάξοι! 

Οι άνδρες στην φύση τους έχουν περισσότερη αντάρα υπερηφανείας, αλλά, εάν 
στην λιγότερη γυναικεία αντάρα προσθέση την ζήλια ο εχθρός, τότε γίνεται πιο 
ανυπόφορη απὀ την φαρμακερή εκείνη αντάρα των ανδρών (από την υγρασία της 
ζήλιας). 

Οι άνθρωποι που µας παρακολουθούν, μπορούν να [//196Ι µας βοηθήσουν, αρκεί 
να τους επιτρέπουµε µε τον ταπεινό µας χαρακτήρα, διότι, εάν -- Θεός Φυλάξοι -- 
ζούμε µέσα στην αντάρα, θα νοµίζουµε ότι και όλος ο κόσμος σε τέτοια ατμόσφαιρα 
ζη, και δεν θα ανησυχούµε καθόλου και όλο άρρωστοι θα είµαστε µέσα στην ομίχλη, 
µέχρι να πεθάνουμε άρρωστοι. 

Εάν καμιά φορά βρεθούμε µόνοι µας και δεν έχουµε ἀἆλλον για να τον 
παρακαλέσουµε να µας βοηθήση, για να ιδούµε τα σφάλματα µας, τότε να βγούμε 
έξω από την ατμόσφαιρα του κελιού µας, σ’ ένα ραχώνι, και να εξετάσουμε τον εαυτό 
µας σαν δεύτερο πρόσωπο, και έτσι θα καταλάβουμε, εάν πορευώµαστε σωστά ή 
πλανιώμαστε. 

Ἡ παρακολούθηση του εαυτού µας είναι απαραίτητη - όπως και οι 
µπακάληδες, εάν δεν παρακολουθήσουν τα κέρδη απὀ τις ζημιές τους, για να τις 
προσέξουν, γρήγορα χρεοκοπούν. Ἐπίσης και η προσοχή στους λογισμούς είναι 

απαραίτητη, διότι από απροσεξία µικρή πολλοί έκαψαν τα σπίτια τους και έμειναν 
στους δρόμους δυστυχισµένοι. 

Ο Αρχάριος, για την πνευματική του οικοδομή, εκτός απὀ τα υλικά που 
διαθέτει, έχει ανάγκη απὀ έναν καλό τεχνίτη, ο οποίος, αφού του γκρεµίση το παλαιό 
του σπίτι, για να του διώξη απὀ µέσα και τον κακό του νοικιαστή, τον παλαιό 
άνθρωπο, ν’ αρχίση µε την σειρά τις δουλειές, µέχρι την επίπλωση του νέου σπιτιού 
του. 

Όταν αρχίσουν τα πλανίσµατα, θα πρέπη να βρούμε τα νερά των Σύλων, για 
να µην πλανίζουµε [/Π97! στα κόντρα, και εξαιτίας µας σηκώνονται αντιξυλιές. Εάν 
έχουν αντιξυλιές, Θα πρέπη το Λεπίδι της πλάνης να µην είναι πολύ έξω και 
προχωράη βαθιά. Επίσης τότε χρειάζεται το πλάνισµα να γίνεται πότε απὀ την µια 
μεριά και πότε απὀ την άλλη, γιατί αλλιώς δεν στρώνουν ομαλά. 

Μερικές σανίδες, ενώ φαίνονται κατάγερες απ’ έξω, µέσα είναι όλο ίνες' όταν 
πλανησθή το χνούδι, τότε δείχνουν’ άλλες δε, ενώ απ’ έξω φαίνονται άχρηστες, µέσα 
είναι δαδένιες. Γι αυτό, χωρίς να δοκιµάζουµε, να µη βασιζώµαστε στα εξωτερικά 
συμπεράσματα, και ένας λόγος παραπάνω, όταν µας Λείπη ο θείος Φωτισμός ή η 
πείρα. 

Οι Μοναχοί Θα πρέπη να γίνουν όλο Φως, γι αυτό και θα πρέπη να 
ακολουθήσον την πορεία της δαδιάς, του πεύκου, πώς μεταβάλλει τις ίνες του (τις 
αγκίδες) σε δαδί. Το πεύκο θα πρέπη να αναπτυχθή σε βραχώδη τόπο και προσήλιο 
και, αφού πελεκηθή η φλούδα του και δακρύση, τα δάκρυα εκείνα της ρετσίνης, που 
θα ποτίζουν συνέχεια τον κορµό, µε τις θερµές ακτίνες του ηλίου, σιγά-σιγά 
μεταβάλλουν ολόκληρο το πεύκο σε καλό δαδί, και προσφέρει το φως του και τα 
προσανάµµατα, για να ανάβουν τις φωτιές τους οι άνθρωποι. 

Το πελέκηµα, Φυσικά, σκοπό έχει να διώξη τον Φλοιό του παλαιού ανθρώπου 
και όχι να πληγώνη αδιάκριτα ανθρώπους και να αχρηστεύη. 

Να µη Θέλουμε ποτέ να επιβληθούμε µε τον Στρατιωτικό τρόπο αλλά µε τον 
Αγγελικό, της ευλάβειας. [//198Ι Το μπαστούνι της ΠΗγουμενίας, όταν έχη Χάρη Θεού, 
απὀ µακριά μαζεύει τα καλογέρια σαν τα (θεία) µέταλλα στον μαγνήτη (της 
ευλάρειας). 

Εάν βρεθήκατε Ηγουμένες, υπηρετήστε ταπεινά τον Χριστό στην Διακονία σας 
και διακονήστε όπως ο Χριστός τους Μαθητάς Του. 

Πάντοτε να θυµάστε και τον Μωυσή τι τράβηξε µε τα δυο εκατομμύρια 
γκρινιάρικο λαό και πόση προσευχή µε αγάπη έκανε για τον Λαό του, και 
ταλαιπωρήθηκε χρόνια ολόκληρα στην έρηµο και αυτός, µέχρι να τον Φθάση στην γη 
της Επαγγελίας. Εάν αυτά θα Φέρνετε στην µνήµη σας, θα παίρνετε άφθονο 
κουράγιο και δεν θα γογγύσετε ποτέ για τις ἐλάχιστες ταλαιπωρίες σας εν συγκρίσει 
µετου Μωυσή. 

Να µην επιδιώκουμε ποτέ ΠΗγουμενίες ή άλλα αξιώματα, για να δοξαστούµε 
απὀ αυτά, διότι αυτό φανερώνει αρρώστια προχωρημένη και ότι βαδίζουµε 
αρρωστηµένα ἆλλο δρόμο απὀ αυτόν που βαδίσανε οι Άγιοι Πατέρες (της 
ταπεινοφροσύνης) και φθάσανε στον Παράδεισο. 

Εάν δεν μπορούμε να μιμηθούµε τους Αγίους Πατέρες της Αιγύπτου, µε την 
µεγάλη τους Μοναχική ακρίβεια, ας μιμηθούμε τουλάχιστον τις γκαμήλες, οι οποίες, 

ενώ τρώνε λίγο, σηκώνουν όµως πολύ βάρος, και από το πολύ γονάτισµα ροζιάσανε 
τα γόνατα τους, και βαρυφορτωμµένες ακολουθούν ταπεινά πίσω απὀ ένα μικρό 
γαϊδουράκι. Έχουν δε και το εξής τυπικό: τον ευεργέτη τους ποτέ δεν τον ξεχνάνε και 
του χρεωστούν ευγνωμοσύνη. 

[1991 Όσοι Φυσικά έχουν γνωρίσει την µεγάλη αξία της Μετανοίας (του 
Αγγελικού Σχήµατος), δεν επιθυμούν άλλα αξιώματα, µια που όλα μάταια είναι σ’ 
αυτήν την ζωή. Όταν αυτό το καταλάβουμε, τότε φυσικά υποτασσόµαστε ταπεινά και 
ζούμε εν µετανοία στην Μετάνοια µας (την Μονή) µε υπομονή, χαρούμενοι σ΄ όλη 
μας την ζωή. 

Όσοι λαμβάνουν το Αγγελικό Σχήµα στην νεαρή τους ηλικία και αγωνίζονται 
ταπεινά και Φιλότιμα, πολύ συγκινούν τον Θεό. Κι αν έχη σκονισθή και Λίγο το 
Αγγελικό Σχήµα απ’ έξω (µε την πολυκαιρία), νομίζω, είναι καθαρότερο από το 
σχήµα των Μοναχών που το λαμβάνουν σκοπίµως στα γεράματα, για να ζουν Λίγο 
ράθυµμα, και το καμαρώνουν την ώὦρα του θανάτου κατακαίνουργο (από τον ράφτη 
εκείνη την ώρα) και δίνουν τις υποσχέσεις τους στο νεκροκρέβατο, µε μισοπεθαμένη 
Φωνή, ότι θα φυλάξουν παρθενία, ακτημοσύνη και υπακοή. Πού; Στον τάφο; Ας µην 
αναπαύουµε τον λογισμό µας µε τέτοιες ψευδαισθήσεις. 

Άλλο είναι, εάν ένα Γεροντάκι κατόρθωσε να Φθάση την ενδεκάτη ώρα και 
λαμβάνει αµέσως το Αγγελικό Σχήµα και αγωνίζεται µε περισσότερη αυτοµεμψία, 
µια που ἀσκηση σωματική δεν µπορεί να κάνη πολλή. 

Μακάριοι όσοι έλαβαν το Αγγελικό Σχήµα και αγωνίζονται µε ταπείνωση και 
Φιλότιμο και ζούνε στην γη σαν Άγγελοι και φωτίζουν τον κόσµο µε το φωτεινό τους 
παράδειγµα και ελεούν τον κόσµο µε τις προσευχές τους δια του Ελεήµονος Θεού 
(ζώντας και νεκρούς). Η αγία τους ζωή, νομίζω, είναι το μεγαλύτερο [/200| μνημόσυνο 
για όλες τις γενεές των κεκοιµηµένων συγγενών τους, που ανακουφίζει πολύ τις 
ψυχές τους η χαρά που νιώθουν για τα καµάρια της γενιάς τους, εκτός Φυσικά που µε 
τις προσευχές τους αναπαύει ο Θεός τις ψυχές, διότι είναι ευπρόσδεκτες τότε. 

Λυπηρό πολύ είναι οι άνθρωποι που ζούνε αµαρτωλή ζωή να προσθέτουν 
συνέχεια βάρος στις ψυχές των κεκοιμηµένων της γενιάς τους, διότι αισθάνονται 
ένοχο τον εαυτό τους, που έγιναν αιτία να γεννηθούν αυτοί οι άνθρωποι και να ζουν 
απομακρυσμµένοι απὀ τον Θεό και να τους περιµένη η αιώνια κόλαση µετά απὀ την 
µικρή κόλαση ετούτης της ζωής, που ζούνε στην αμαρτία. 

Εύχεσθε ο Καλός Θεός να µας φωτίση όλους τους ανθρώπους και να µας δώση 
καλή μετάνοια, την οποία έχουµε όλοι ανάγκη (και εγώ ίσως περισσότερο απ’ όλους), 
για να µας βρη ο θάνατος σε καλή πνευματική κατάσταση, για να αποκατασταθούµε 
τότε στην Ουράνια Βασιλεία του Θεού. 

Αμήν, Αμήν, Αμήν! 
Να δώση ο Θεός! 


Με αγάπη Χριστού 
ο αδελφός σας Μοναχός Παἴσιος 
[1/01] 


Ε’ ΕΠΙΣΤΟΛΗ - ΠΕΡΙ ΠΑΡΘΕΝΙΑΣ ΚΑΙ ΑΓΑΠΗΣ 
[1/202] 

[1/203] 
«Τίμιος Σταυρός», 26-11-1973 


Αδελφή Γερόντισσα Φιλοθέη, ευλογείτε. 


Απορώ πώς οι αδελφές περιμένουν να έρθω, ενώ δεν έχω ούτε έξι µήνες που 
έφυγα! Για να µην τις λυπήσω, κάθισα και έγραψα µια επιστολή, τριάντα σελίδες από 
τα συνηθισμένα, και µέσα απὀ αυτές θα βρη η καθεμιά κάτι, για να αναπαύση τον 
λογισμό τῆς και να αισθανθή την χαρά εκείνη περίπου που Θα ένιωθε µε την 
παρουσία µου. 

Σ’ αυτή γράφω για Αγάπη, Ἰαπείνωση, χτυπάω γενικά το μυαλό και τονίζω την 
Χάρη του Θεού. Με λίγα λόγια, χτυπάω το πλανεμένο Φιλοσοφικό πνεύμα και το 
Δυτικό-αιρετικό, που δυστυχώς τα ρεύματα αυτά πνέουν από Εκκλησιαστικούς µέχρι 
Πανεπιστημιακούς. 

Ένας λόγος παραπάνω που αισθάνθηκα την ανάγκη αυτή ήταν, επειδή έχετε 
πολλές διανοούµενες και, εάν δεν καταλάβουν τι θα πη Χάρη Θεού, θα βασανίζωνται 
σε όλη την ζωή τους και θα νιώθουν αποτυχημένες, αλλά και στην πραγματικότητα 
τότε θα είναι. 

Εάν καμιά φορά την αντιγράψετε, να µου στείλετε [//204! ένα αντίγραφο, µην 
τυχόν και σας γράφω απότα ίδια και σε ἀλλη επιστολή καμιά άλλη φορά. 

Δεν έχω τίποτε άλλο. 

Ο Χριστός καιη Παναγία µαίζίίσας 
ο αδελφός σου Μοναχός Παἴσιος 
[//2051 
«Τίμιος Σταυρός», 25-11-1973 


«Βοήθεια µας η Αγία Αικατερίνη!» 


Ηρος τις αφιερωμένες στον Χριστό Μοναχές αδελφές µου του ΗἩσυχαστηρίου 
Αγίου Ιωάννου του Θεολόγου, που διεκρίνετο για την Παρθενία και Αγάπη, στέλνω 
από µακριά Λίγες σελίδες περί Παρθενίας και Αγάπης, για να τις βοηθήσω να τον 
μιμούνται κατά γράμμα. Τα φτωχά µου λόγια θα τα συνοδεύσω µε προσευχή, για να 
τα ευλογήση ο πλούσιος Πατέρας µας, ο Θεός. 

Όπως κατάλαβα, για να αγαπήσουµε τον Θεό, θα πρέπη να πιστεύουμε στον 
Θεό. Ανάλογη Φυσικά µετην πίστη µας είναι και η αγάπη µας. Εάν η αγάπη µας είναι 
χλιαρή, Φανερώνει ότι η πίστη µας είναι χλιαρή. Η θερµή πίστη στον Θεό γεννάει την 
θερμή αγάπη προς τον Θεό και προς την εικόνα του Θεού, τον συνάνθρωπο µας, και 
από την υπερχείλιση της αγάπης µας -- που δεν χωράει στην καρδιά και χύνεται -- 
ποτίζονται και τα καημένα ζώα. 

Η θερµή και άφθονη αγάπη, επειδή έχει και αρχοντιά, ποτέ δεν αποβλέπει σε 
συμφέρον για την κάθε Ουσία που κάνει είτε στον Θεό είτε στον πλησίον. Όποιος [/206] 
κάνει καλοσύνες, αλλά αποβλέπει σε μισθό, είναι εργάτης! και όταν αποφεύγη την 
αμαρτία, για να µην πάη στην κόλαση, και πάλι για την καλή του αποκατάσταση 
φροντίζει. Όποιος όµως απὀ αγάπη και πόνο κάνει καλοσύνες, χωρίς καν να 

σκέπτεται μισθό ουράνιο, και δεν αμαρτάνει, για να µην πληγώνη τον ευεργέτη του 
Χριστό, που πληγώθηκε επάνω στον Σταυρό, για να τον εξαγοράση µε το Πανάγιο 
Του αίμα, και απὀ Φιλότιμο δεν θέλει να πάη στην κόλαση, για να µην Τον λυπήση, 
αυτός δεν είναι µόνον καλός εργάτης αλλά καλό παιδίτου Θεού. 

Πολλοί Λέμε περί αγάπης (όπως και εγώ) αλλά δεν γνωρίζουμε πόσων 
καρατιών είναι η αγάπη µας. Εάν ο Χριστός ήθελε να µας δοκιµάση, για να 
γνωρίσουμε ο καθένας την αξία της αγάπης µας, και µας έλεγε: «ΤΙαιδιά µου, ο 
Παράδεισος γέμισε πια, και δεν έχω που να σας βάλω», µερικοί από εµάς θα λέγαμε 
στον Χριστό µε αναίδεια: «Και γιατί δεν µας το έλεγες αυτό νωρίτερα» Άλλοι θα 
έτρεχαν, για να µη χασοµερήσουν καθόλου, να προλάβουν και το ένα Λλεφτό, για να 
το διασκεδάσουν, και δεν θα ήθελαν ούτε να ακούσουν για τον Χριστό. 

Τα Φιλότιμα όµως παιδιά του Θεού θα έλεγαν στον Χριστό µε ευλάβεια: «Μη 
στενοχωρήσαι καθόλου για µας, αρκεί που γέμισε ο Παράδεισος. Αυτό µας δίνει τόσο 
µεγάλη χαρά, σαν να βρισκώµαστε κι εμείς στον Παράδεισο!» και θα συνεχίσουν, 
όπως και πριν, τους Φιλότιμους πνευματικούς αγώνες τους µε χαρά γι Αυτόν που 
αγάπησαν µε ακριβή αγάπη. 

Η φτηνή αγάπη πάντα αποβλέπει σε συμφέρον, και όποιος Χριστιανός την ζη, 
επειδή είναι λίγη αυτή η αγάπη, έχει όριο το µέχρι εκεί που δεν κολάζει, για να 
απολαµβάνη τα του κόσμου. Λόγου χάρη να τρώη [/207ἱ µέχρι τα µεσάνυκτα τις 
Αποκριές (µέχρι δώδεκα παρά πέντε λεφτά) και να θέλη να απολαµβάνη και κάθε 
κοσμική χαρά μέχρις εκεί που δεν κολάζει, να έχη µετά και την απαίτηση, γιατί δεν 
νιώθει την αγάπη του Θεού µέσα του κ.λπ. (µέσα στην φτηνή αγάπη του). 

Η ακριβή (θερμή) αγάπη, που θυσιάζεται και δεν τρώει κοσμικά, τρώγεται από 
την αγάπη του Θεού εσωτερικά, και τότε όλη η ζωή του ανθρώπου είναι µια συνεχής 
Σαρακοστή, και όλες οι µέρες του είναι µια συνεχής χαρά της Δαμπρής. Η ακριβή 
αγάπη προς τον Θεό, µε τις θυσίες τῆς, γλυκοβράζει την καρδιά, και σαν τον ατμό 
πετιέται ο θείος έρως, ο οποίος δεν µπορεί να συγκρατηθή, και ενώνεται µετον Θεό. Η 
έξαλλη αυτή κατάσταση, η Πνευματική, βγάζει τον άνθρωπο ὄχι µόνον έξω του 
εαυτού του, αλλά και αυτήν την καρδιά ακόµη την βγάζει έξω απὀ την σάρκα (τις 
σαρκικές επιθυμίες), και δίνεται πια ολοκληρωμένη και λαμπικαρισµένη στον Θεό. 

Η καρδιά, όταν είναι ολόκληρη στον Θεό δοσµένη, τότε Φυσικά είναι και σ’ 
ολόκληρο τον κόσµο μοιρασμένη, και η αγάπη τότε είναι θεοποιηµένη. Η µεγάλη 
αυτή θεία αγάπη του Χριστού δεν κλείνεται ουτε µέσα στην καρδιά ούτε σε σπίτι ούτε 
σε κτίρια συλλόγων ούτε µε αγκαθωτά σύρματα συνόρων, διότι ο Χριστός δεν 
κλείνεται. Ἐάν υπάρχουν αγκαθωτά σύρματα στα σύνορα των ορθοδόξων 
Χριστιανών, αυτό φανερώνει την αγκαθοποιηµένη πνευματική µας κατάσταση, και 
µόνον το όνοµα του Χριστού φέρουμε και δεν είμαστε στην ουσία Χριστιανοί και το 
όνοµα του Χριστού µόνον κλείνουμε και όχιτον Χριστό, ο Οποίος δεν κλείνεται. 

Ξεχνάμε ότι είμαστε κατά σάρκα παιδιά του Αδάµ και κατά πνεύμα του 
Χριστού. Όταν θα υπήρχε η ακριβή [/2081 αγάπη, θα ένιωθε τότε ο ένας τον άλλον 
αδελφό του, και, επειδή ο καρπός του Πνεύματος είναι η Αγάπη (ο Χριστός), τότε δεν 
θα δίνανε προσοχή πια ούτε στα Φύλα οι Χριστιανοί (µε το να κάνανε σαρκική 
διάκριση), γιατί θα τα βλέπανε όλα αγνά και άγια, και τότε θα ήταν ντυµένοι µε την 
Χάρη του Θεού. 

Ενόσωο Αδάμ αγαπούσε τον Θεό και τηρούσε την εντολή Του, κατοικούσε στον 
Παράδεισο του Θεού, και ο Θεός κατοικούσε στην παραδεισένια καρδιά του Αδάμ, και 
ήταν ντυμένος µετην Χάρη του Θεού ο γυμνός Αδάμ, και τριγύρω του όλα τα ζώα, τα 
οποία χάιδευε µε αγάπη, και εκείνα τον γλείφανε µε ευλάβεια, σαν αφέντη τους. 
Όταν ο Αδάμ παρέβη την εντολή του Θεού, απογυµνώθηκε από την Χάρη του Θεού 
και ντύθηκε τον δερμάτινο χιτώνα και εξορίσθηκε απὀ τον Παράδεισο και αγρίεψε 
πια ο χαριτωµένος Αδάμ, καθώς και πολλά ζώα εξαιτίας του Αδάμ αγριέψαν και, αντί 
να τον πλησιάζουν µε ευλάρεια, να τον γλείφουν µε αγάπη, ορμούσανε µε θυμό να 
τον ξεσκίσουν ή να τον δαγκώσουν. 

Η τήρηση των εντολών του Θεού τώρα, και πάλι πλησιάζει τον άνθρωπο κοντά 
στον Θεό και του αφαιρεί ἕανά τον δερμάτινο χιτώνα, τον παλαιό άνθρωπο, και 
ντύνεται ἕανά ο άνθρωπος απὀ τον Θεό την Χάρη Του και επανέρχεται στην πρώτη 
του κατάσταση, προ της πτώσεως. Τότε πια κινείται αθώα µέσα στους ανθρώπους και 
άφοβα µέσα στα άγρια ζώα, τα οποία διαισθάνονται απὀ πολύ µακριά την αθωότητα 
και αγάπη και πλησιάζουν και πάλι τον άνθρωπο και τον γλείφουν µε ευλάβεια και 
τον αναγνωρίζουν για αφέντη τους και παύουν πια να είναι άγρια, αφού το αφεντικό 
τους έχει ηµερέψει. 

Ω ευλογημένη έρημος, που βοηθάς τόσο πολύ [/209Ι στο να συμφιλιώσης το 
πλάσμα του Θεού µε τον Πλάστη του και που µεταβάλλεσαι µετά σε επίγειο 
παράδεισο και ξανασυγκεντρώνεις τα άγρια ζώα γύρω απὀ τον άνθρωπο που 
ημέρεψες! 

Αγάπησε λοιπόν, όσο µπορείς, την έρηµο και την εξαὐλωμένη ζωή και πέταξε, 
όσο µπορείς, απὀ τα υλικά σου πράγµατα µέσα στις μάνδρες των φτωχών. 
Απλοποίησε την ζωή σου, όσο µπορείς, για να ελευθερωθής απὀ το κοσμικό άγχος, 
καιγια να έχη νόηµα καιη ζωήσου. 

Όποιος ελευθερώνεται απὀ τα υλικά πράγµατα, πολύ γρήγορα ελευθερώνει 
την καρδιά του, για να την δώση στον Θεό, καθώς και τα πάθη κόβονται εὐκολα. Η 
διπλή ελευθερία αυτή είναι τα δύο φτερά που ανεβάζουν την ψυχή κοντά στον Θεό, 
στον προορισμό της. 

Αγάπησε την ευλογημένη έρηµο και σεβάσου την, εάν θέλης να σε βοηθήση 
και αυτή µε την αγία της ερηµία και την γλυκιά της ηρεμία, για να ηµερέψης, και να 
ερημµωθούν τα πάθη σου, να πλησιάσης στον Θεό. 

Πρόσεξε µην τυχόν και προσαρµόσης την αγία έρηµο µε τον εµπαθή εαυτό 
σου, διότι αυτό είναι µεγάλη ασέβεια (σαν να πηγαίνης προσκύνημα στον Άγιο 
Γολγοθά µε μπουζούκια). 

Ἡ έρημος είναι για ανώτερη Πνευματική ζωή, την Αγγελική, και για 
περισσότερη σωματική ἀσκηση και ὀχι για περισσότερη σωματική άνεση 
παραθερισμού. 

Αγάπησε την λοιπόν την έρηµο µε όλη την σκληρή της ερηµία, εάν θέλης να 
καρποφορήση σύντομα η άγονος ψυχή σου και να εξαὐλωθή. 

Όταν απομακρύνεται κανείς στην έρηµο, µακριά [//210] απὀ τον κόσµο και από 
την ύλη, αµέσως συμμαζεύεται η καρδιά κοντά στον Θεό, και τότε πια της καρδιάς για 
τίποτε «δεν τῆς κάνει καρδιά» εκτός απὀ τον Θεό. Επειδή θέλει να συχνάζη στον Θεό, 
επόμενο είναι και να αφαιρήται πολλές Φορές από την γη ο άνθρωπος. Όταν αρχίση 

να αφαιρήται, το μυαλό δεν λειτουργεί τότε, αλλά ενεργεί πια η Χάρις του Θεού, η 
οποία ενδιαφέρεται µόνο για Πνευματικά. Φυσικά, δεν συγκρίνεται η θεία ενέργεια 
τότε µε την ενέργεια του μυαλού, που είναι σάρκα. Το μυαλό κουράζεται πολλές 
Φορές χρόνια ολόκληρα, για να µάθη µια-δυο ξένες γλώσσες, και στην εποχή µας 
ξέρουν σχεδόν οι περισσότεροι άνθρωποι ξένες γλώσσες, αλλά, για να µην έχουν 
καμιά σχέση µε τις γλώσσες τῆς Αγίας Πεντηκοστής, ζούμε την µεγαλύτερη 
Βαβυλωνία. 

Όταν ο άνθρωπος έχη την Αγάπη (τον Χριστό), και βουβός να είναι, µπορεί να 
συνεννοηθή µε όλα τα δισεκατομμύρια των λαών και µε την κάθε ηλικία ακόµη των 
ανθρώπων, που έχει και αυτή την δική της γλώσσα. Η αγάπη µε τον πόνο προς τους 
συνανθρώπους έχει την δύναμη του Χριστού και αλλοιώνει ψυχές βαρβάρων, 
ημερεύει άγρια θηρία, καιτον πλησιάζουν σαν αρνιά. 

Όποιος αγαπάει ολους τους ανθρώπους και υποφέρει για τις συμφορές τους, σ’ 
αυτόν ο Θεός ποτέ δεν επιτρέπει να υποφέρη απὀ δική του συμφορά. 

Όποιος αδιαφορεί για τον εαυτό του, απὀ αγάπη προς τους άλλους, το µεγάλο 
ενδιαφέρον του Θεού βρίσκεται µαζί του, και όλοι οι άνθρωποι ενδιαφέρονται γι 
αυτόν. 

Αυτός που κατορθώνει να έχη συνέχεια τον νου του στον Θεό, συνέχεια νιώθει 
καιτην παρουσία του [/2111 Θεού δίπλα του, µε όλη την θεία πατρική Του στοργή. 

Όπου υπάρχει αγάπη, κατοικεί ο Χριστός (η Αγάπη), και, όπου υπάρχει 
ταπείνωση, την Χάρη του Θεού την πιάνει το νοικιοστάσιο͵ και βασιλεύει ο Θεός, και η 
γη μεταβάλλεται πια σε παράδεισο. Όπου Λείπει η αγάπη και η ταπείνωση, κατοικεί 
το ταγκαλάκι (ο εχθρός), και ζουν µαζί του οι άνθρωποι την κόλαση από εδώ και 
συνέχεια χειροτερεύουν την θέση τους στην άλλη ζωή, στο αιώνιο πυρ. 

Ο άσπλαγχνος και υπερήφανος πλούσιος» του Ευαγγελίου, όταν πια είχε 
πεθάνει, δεν μπορούσε να πηδήση το µεγάλο χάσμα που τον χώριζε απὀ τον 
Παράδεισο, τους κόλπους του Αβραάμ. Εμείς που βρισκόμαστε τώρα εν τη ζωή, εάν 
θέλουμε, μπορούμε µε την Χάρη του Θεού να το πηδήσουµε και να βρεθούμε από 
τώρα στους κόλπους του Θεού, εάν ξεπεράσουμε την ασπλαγχνία µας και την 
υπερηφάνεια µας. 

Όπως ο βαρυφορτωµένος άνθρωπος, εάν Οέλη να πηδήση, Θα πρέπη να 
ξεφορτωθή πρώτα, το ίδιο κι εµείς θα πρέπη να αφήσουμε το βάρος των αμαρτιών 
μας δια της εξοµολογήσεως. Καθώς ο άνθρωπος που δεν επιδιώκει να ενεργηθή, 
δηλητηριάζει ολόκληρο τον οργανισμό του και δημιουργεί πολλές σωματικές και 
ψυχικές ακόµη ανωμαλίες, το ίδιο και αυτός που δεν εξοµολογείται, δηλητηριάζει 
συνέχεια την ψυχή του και καταστρέφει και το σώμα του µε το σαράκι της 
συνειδήσεως, που δουλεύει συνέχεια µέσα του. 

Όπως οι καλοί γονείς αγαπούν όλα τα παιδιά τους εξίσου και ιδιαίτερο 
ενδιαφέρον δείχνουν για τα αδύνατα ή ανάπηρα, έτσι κάνει και ο Καλός µας Πατέρας, 
[/212| 9 Θεός, για τα αδύνατα (σωματικά ή πνευματικά) παιδιά Του, αρκεί να έχουν την 
αγαθή διάθεση, για να Του δίνουν το δικαίωµα της θείας Του επεµβάσεως. 

Καθώς τα υγιέστατα αδέλφια απὀ αγάπη προς τα αδύνατα ή Φφιλάσθενα 
αδέλφια τους πάντοτε σηκώνουν τα βαρύτερα πράγµατα και αφήνουν τα 

ελαφρότερα, έτσι και τα καλά αδέλφια στην Πνευματική ζωή πάντοτε παίρνουν το 
βαρύ άδικο και αφήνουν το ελαφρό δίκαιο στους αδύνατους. 

Αυτοί που έχουν µεγάλη αγάπη και ταπείνωση και συμμαζεύουν το ταλαίπωρο 
άδικο, που όλοι το αποστρέφονται, κάνουν το µεγαλύτερο ψυχικό, διότι, ενώ για τα 
κακόµοιρα νόθα υπάρχει και βρεφοκοµείο, και κάπως προστατεύονται, για το 
ταλαίπωρο όµως άδικο, δυστυχώς, άσυλο δεν υπάρχει, και όλοι το αποστρέφονται, 
γιατί είναι πολύ βαρύ και ἀσχημο. Δυστυχώς, πολλοί θέλουν το δίκαιο και λένε ότι 
έχουν δίκαιο, αλλά το κακό είναι ότι παίρνει ο καθένας περισσότερο δίκαιο απ’ ό,τι 
δικαιούται, γί αυτό και αλληλοτρώγονται. 

Οι υγιείς που έχουν αγάπη και ταπείνωση, πολλές φορές µαλώνουν από αγάπη 
ποιος να πρωτοσηκώση τα βαρύτερα και να αρπάξη τα χειρότερα πράγµατα ή να 
κρατήση τα σάπια για τον εαυτό του, για να τα Φάη, και τα καλύτερα να δώση στον 
πλησίον του, που είναι ο Χριστός' και, ενώ τρώει τα σάπια, αισθάνεται μεγαλύτερη 
γλυκύτητα απὀ τον αδελφό που τρώει τα γερά, διότι τρώει και την αγάπη και 
τρώγεται από την αγάπη. (Έτσι αλληλοτρώγονται οι πνευµατικοί άνθρωποι). 

Καθώς για την υγεία του σώματος πολύ βοηάει η εξοχή µε το άφθονο της 
οξυγόνο και την καθαρή της ατμόσφαιρα και ησυχία, έτσι και για την υγεία της [//215] 
ψυχής πολύ βοηθάει το Μοναστήρι µε την ερηµιά του, µε το απερίσπαστο και την 
ησυχία, µακριά του κόσμου. 

Πρόσεξε µην τυχόν την ησυχία σου την κάνης ανησυχία µε ανήσυχους 
επισκέπτες. 

Φιλοξενία να δέχεσαι µόνον όταν υπάρχη λόγος, διότι αλλιώς Θα είσαι 
ανόητος, όπως και ο επισκέπτης, όταν ἐπιµένη να Φιλοξενηθή, ενώ δεν υπάρχει 
λόγος, θα είναι πολύ αναιδής. 

Μην κάνης φίλους ούτε µε μεγάλα αξιώματα, που η επίσκεψη τους θα είναι 
σαν σε ζωολογικό κήπο, όταν έχουν κοσμικό πνεύμα, ούτε εξωστρεφείς ανθρώπους 
και ανήσυχα πνεύματα, που θα περνούν σαν τον Λίβα στον πνευματικό σου κήπο. 

Πρόσεξε µη µπλέξης µε υποθέσεις ανθρώπων που δεν έχουν σχέση µε την 
Μοναχική ζωή: ούτε κακι απὀ µακριά να τους βοηθάς (εκτός µε την προσευχή), διότι 
συνέχεια Θα σου χαλάνε την ησυχία και ειρήνη, και δεν Θα µπορής ποτέ να 
προσεύχεσαι ούτε για του κόσμου την ειρήνη ούτε για τον εαυτό σου οὔτε γι αυτούς. 

Άνθρωπο που εσκεµµένως σε μπλέκει, εάν δεν είναι άρρωστος, συγχώρεσε τον 
και πάλι εβδομηκοντάκις επτά»! φορές μαζεμµένες και απόφυγε τον µε αγάπη για την 
σωτηρία του και για την σωτηρία σου (µόνον εὐχου). 

Όποιος αποφεύγει τους ανθρώπους και δεν χασοµεράει και δεν αμαρτάνει 
παράλληλα, αλλά κλείνεται στο κελί του και σκάβει στον εαυτό του, πολύ γρήγορα 
θα ανοίξη το πνευματικό του μεταλλείο και θα γίνη [//214! πνευματικά πλούσιος καιθα 
µπορή να βοηθάη και άλλους. 

Όποιος βαριέται το σκάψιμο του εαυτού του και θέλει να γυρίζη, ποτέ δεν θα 
νοικοκυρευτή πνευματικά και πάντοτε εργάτης θα είναι και θα καλλιεργή τα πάθη 
του µε επιστάτη του το ταγκαλάκι. Γι αυτό προτιμότερο είναι να κλείνεται κανείς στο 
κελί του και να εφαρµόζη τα λίγα που ξέρει, παρά να γυρίζη συνέχεια να µαθαίνη 

πολλά, και πολλές εξυπνάδες να πουλάη έξω, και µέσα του να είναι άδειος και να 
µένη άπρακτος. 

Όσο αξίζει το ένα γνώρισμα του εαυτού µας, δεν αξίζουν όλου του κόσμου οι 
γνώσεις. Διότι το µεν γνώρισμα του εαυτού µας θα Φέρη Φυσιολογικά την ταπείνωση 
και θα την κάνη κατάσταση, και θα παραμµένη συνέχεια τότε η Χάρη του Θεού, οι δε 
πολλές γνώσεις φόβος είναι να φουσκώσουν το κεφάλι, να το κάνουν αερόστατο, και 
να διατρέχη τον κίνδυνο ή να σπάση στον αέρα (µε σχιζοφρένεια) ή να γκρεµισθή (µε 
υπερηφάνεια), να γίνη κομμάτια. Γι αυτό η γνώση θα πρέπη να ακολουθή τον φόβο 
του Θεού και να συµβαδίζη µε την πράξη, για να υπάρχη ισορροπία. Επομένως, 
περισσότερη ανάγκη έχουµε την εφαρμογή στο κελί, παρά το να θέλουμε να 
μαθαίνουμε συνέχεια. 

Μη συνηθίζης να βγαίνης, εάν δεν υπάρχη λόγος σοβαρός, έξω απὀ το ζεστό 
σου κελί, για να µη σε κτυπάνε απότομα τα κρύα κοσμικά ρεύματα, και ένας λόγος 
παραπάνω, εάν είσαι φιλάσθενος πνευματικά. 

Όποιος συνηθίζει να γυρίζη όλο έξω του κελιού του, και η Ψυχή του μοιάζει µε 
την εγκαταλελειμµένη κατάσταση του κελιού του, που το βρίσκει γεμάτο από [/15] 
ποντικοκούτσουλα, καθώς και την αυλή του χορταριασµένη και γεμάτη Φίδια. 

Αυτός που παραμένει στο κελί του, προστατεύεται σαν τον στρατιώτη στο 
αμπρί του, και για ένα λόγο παραπάνω, εάν είναι «Γιαννάκι (νεοσύλλεκτος), θα 
πρέπη να µη βγαίνη έξω. 

Οι αρχάριοι λόγω της πνευματικής µυωπίας θα πρέπη να αισθάνωνται ως 
ανάγκη την συμβουλή των γεροντοτέρων, που βλέπουν µακριά λόγωτης πείρας. 

Οι αρχάριοι δεν θα πρέπη να απελπίζωνται στις αρχές στο Μοναστήρι για την 
πνευματική μαυρίλα που αισθάνονται, διότι εκείνη η πρασινάδα στον κόσµο ήταν 
γρασίδι και όχι σιτάρι και ξεκούραζε µόνον τα μάτια! ενώ η μαυρίλα αυτή είναι το 
όργωμα της Πνευματικής σποράς, και αργότερα θα πρασινίση το σιτάρι και θα δώση 
στάχυα και καρπὀ. 

Μη λυπάσαι ούτε και για τα κιλά της σάρκας που έχασες στην Καλογερική σου, 
διότι µόνον τα σκουλήκια λυπούνται γι αυτό, που περιμένουν να πανηγυρίσουν, 
μόλις πεθάνης. Εσύ θα πρέπη να χαίρεσαι που αποτοξινώνεται κατ’ αυτόν τον τρόπο 
και η ψυχή, και η θυσία αυτή της ασκήσεως, για την αγάπη του Θεού, έχει µεγαλύτερη 
αξία απὀ τις θυσίες που κάνανε οι άνθρωποι της Παλαιάς Διαθήκης, οι οποίοι, για να 
εκδηλώσουν την ευγνωμοσύνη τους στον Θεό, θυσίαζαν παχιά ζώα. 

Ο ασκητικός Μοναχός συγκινείται απὀ την σκελετωµένη του σάρκα και την 
βλέπεισαν Φίλοτου µε ευλάβεια. 

Ο Φιλόσαρκος όµως ερεθίζεται συνέχεια απὀ την καλοθρεµμµένη άγρια σάρκα 
του και την βλέπει σαν εχθρό του και νιώθει υποταγµένος σ’ αυτήν, και δέχεται [//216] 
το κάψιμο της κολάσεως απὀ ετούτη την ζωή η σάρκα του και η ψυχή του. 

Την σάρκα πολύ την ταπεινώνει η νηστεία, και περισσότερο η αγρυπνία και η 
προσευχή, µόνον όταν στην ψυχή Φιλοξενήται η ταπείνωση. 

Όταν στην ψυχή υπάρχη υπερηφάνεια, και έχουµε το ταγκαλάκι, επόμενο είναι 
να πετάη συνέχεια κλωτσιές η σάρκα, και σκελετωµένη να είναι, σαν τα σκελετωµένα 
γαϊδουράκια που έχουν ζάντζα, τα οποία, ενώ τα αφήνουν νηστικά, µέχρι ψΨόφου, για 

να ηµερέψουν, αυτά συνέχεια πετούν κλωτσιές, γιατί έχουν µέσα τους την ζάντζα (το 
ταγκαλάκι). 

Γι αυτό απαραίτητη είναι η ακτινογραφία για τον αρχάριο από τον Πνευματικό 
του ιατρό, να ιδή πρώτα την πάθηση, και µετά ο ίδιος ο ιατρός θα καθορίση τα 
Φάρμακα και την δίαιτα. 

Ο Φιλάσθενος αρχάριος, όταν αποφεύγη να συμβουλεύεται τον Πνευματικό 
του ιατρό, δεν πρόκειται να δη την υγεία του ποτέ (την διπλή υγεία του). 

Ο υγιής αρχάριος που αποφεύγει τις συμβουλές και την πνευματική του 
παρακολούθηση, αργά ή γρήγορα θα αρρωστήση βαριά. 

ἨἩ υπερηφάνεια και το θέλημα είναι τα δυο κέρατα του ταγκαλακιού, που 
συνέχεια σπρώχνουν τον αρχάριο προς τον γκρεμό. 

ἨἩ ταπείνωση, επειδή έχει την υποταγή, την Ουσία, ευαρεστεί τον Θεό 
περισσότερο από κάθε άλλη θυσία και διώχνει τον διάβολο πολύ µακριά, όσο κανένα 
άλλο λιβάνι, καιτότε παύουν να λειτουργούν και οι Πνευματικοί νόμοι. 

Ο άνθρωπος που βλάπτεται, όταν τον επαινούν, φανερώνει πνευματική βλάβη 
(εκτός εάν είναι μικρός στην ηλικία και έχη την δικαιολογημένη παιδικότητα [//217! και 
εγωισμό, τον οποίο δεν συμφέρει και να του τον αφαιρέση κανείς απότομα). 

Αυτός που κάνει τον βλαμμένο στα μυαλά (ο δια Χριστόν σαλός), έχει το 
περισσότερο μυαλό απ’ όλους τους φιλοσόφους του κόσμου: διότι οι μεν φιλόσοφοι 
ξεγελιούνται απὀ τον μάταιο κόσµο και τις δόξες του, ο δε δια Χριστόν σαλός 
κατόρθωσε να κοροϊδέψη όλη την µαταιότητα του κόσμου και να ζη στην 
πραγματικότητα κρυμμένος µέσα στην αγία υποκρισία’ δηλαδή από την υποκρισία 
του κόσμου ξέφυγε και μπήκε στον χώρο τῆς αληθείας. Όταν είδε ότι για τον εαυτό 
του η ειλικρίνεια δεν τον συνέφερε, προχώρησε στην αγία υποκρισία, για να 
διατηρήση τον πνευματικό του θησαυρό. 

Μη βασανίζεσαι που δεν κατόρθωσες να δοξασθής ή να πλουτίσης µε μάταια 
πράγµατα και µάταιες δόξες, µια που στην αληθινή ζωή ούτε χρειάζονται ούτε και 
μεταφέρονται αυτά, αλλά τα έργα µας µόνο θα μεταφέρουμε, τα οποία και θα µας 
βγάλουν το ανάλογο διαβατήριο για το µεγάλο και αιώνιο ταξίδι µας. 

Μεγάλη χαρά να νιὠθηῆς, όταν ζης στην αφάνεια και όταν µπροστά απὀ τα 
µάτια σου έχουν εξαφανισθή τα υλικά πράγματα, γιατί τότε θα ιδής πρόσωπο Θεού 
και απ’᾽αυτήν την ζωή θα νιώθης την Παρουσία Του δίπλα σου, και θα σου 
Φανερώνωνται και τα μυστήρια του Θεού. 

Ο ταπεινός και αφανής ήρωας του Χριστού είναι ο εξυπνότερος του κόσμου, 
διότι κατορθώνει να προφυλάσση τον πνευματικό του θησαυρό στου Θεού το 
θησαυροφυλάκιο. 

Ο υπερήφανος είναι ανόητος, διότι τον ξεγελάει το ταγκαλάκι µε µια καραμέλα 
επαίνου και του τρώει όλον τον κόπο της περιουσίας του. 

[/2181 Ο ταπεινός πάντα έχει και αγάπη -- γιατί οι δυο αυτές αρετές είναι 
αδελφωμένες - και απὀ τα διακριτικά αυτά, την ταπείνωση και την αγάπη, 
ξεχωρίζουν οι Άγιοι Άγγελοι τα παιδιά του Θεού και τα παίρνουν µε αγάπη και τα 
περνούν άφοβα από τα εναέρια τελώνια καιτα ανεβάζουν στον φιλόστοργο Πατέρα. 

Ο ταπεινός είναι και ευλαβής και σιωπηλός, γι αυτό συγγενεύει και µε την 
Κεχαριτωµένη Θεοτόκο Μαρία, η οποία, ενώ είχε µέσα Της σαρκωµένο τον Λόγο του 

Θεού, σιωπούσε, µέχρι που γεννήθηκε ο Λόγος και µίλησε µόνος Του τον καιρό που 
έπρεπε. 

Ο υπερήφανος είναι ανήσυχος εσωτερικά και εξωτερικά θορυβώδης και θέλει 
να αδειάζη λόγια συνέχεια, τα κούφια καρύδια που έχει, για να θορυβή, και εάν έχη 
και κανένα γερό, και αυτό είναι γεμάτο εγωισμό (σαν το ταγκιασμµένο καρύδι), και, 
όταν του εγγίξης τον εγωισμό του, τότε είναι που θα βγουν όλα τα πάθη του (σαν τα 
μυρμήγκια, όταν εγγίσης τον κούφιο κορµό της καρυδιάς). 

Όποιος δεν δέχεται ένα ράπισμα ταπεινά ή µια παρατήρηση -- είτε δεν έφταιξε 
καθόλου τότε και είχε Φταίξει άλλοτε και εξόφλησε, είτε δεν έφταιξε ποτέ, και 
επέτρεψε ο Θεός να αποταμιεύση καμιά δραχμή στο αιώνιο ταμιευτήριο Του -ο 
άνθρωπος αυτός θα δέρεται συνέχεια απὀ τον εγωισμό του, θα δέρεται απὀ τους 
άλλους και συνέχεια Θα δέρεται και απὀ το ταγκαλάκι, που θα τον ρίχνη από 
πειρασμό σε πειρασμό, για να τον αγανακτήση, και να χάση καιτην ψυχή του. 

Όποιος σκάβρει βαθιά τον εαυτό του και ανοίγει τα ταπεινά Θεμέλια της 
πνευματικής του οικοδομής, κόβει και τις ρίζες του εγωισμού του, και η οικοδομή του 
μένει αιώνια χωρίς καμιά ζημία. 

[/219ἱ Όποιος δεν εμπιστεύεται στον Θεό, αλλά µε αυτοπεποίθηση στον εαυτό 
του κτίζει µε κοσμική φαντασία, αυτός κτίζει στα μπάζα απὀ σκουπίδια και αργά ή 
γρήγορα θα σωριαστή και θα σωριάση και αυτόν και αυτούς που στεγάζει. 

Όποιος βασίζεται στα κεφάλαια του και ανοίγει µεγάλη επιχείρηση, εάν δεν 
έχη κεφάλι, θα χρεοκοπήση. Το ίδιο και στην Πνευματική ζωή δεν αρκούν µόνον οι 
σωματικές ικανότητες και το πολύ μυαλό, εάν τα πρωτεία δεν τα δώσουμε στην Χάρη 
του Θεού, για να κυβερνάη η Χάρη. 

Η απλή ζωή δίνει πολλές δυνατότητες, για να µπορή κανείς να παρακολουθή 
τον εαυτό του, για να µη χρεοκοπήση πνευματικά και να έχη την διπλή του υγεία. 
Περισσότερο όµως βοηθάει ο απλός χαρακτήρας, που δέχεται απλά και μ’ 
ευχαρίστηση τις παρατηρήσεις που του κάνουν, και μ’΄ αυτόν τον τρόπο κατορθώνει 
να κάνη όλους τους ανθρώπους ιατρούς του και νοσοκόµους και να έχη την καλύτερη 
απ’ όλους υγεία. 

Μερικοί υποφέρουν από εγωισμό, όταν τους κάνουν παρατηρήσεις. Όχι όµως 
και όλοι που υποφέρουν, όταν τους κάνουν παρατηρήσεις, έχουν και εγωισμό, διότι 
πολλοί απὀ πολύ φιλότιμο και µεγάλη ευαισθησία μεγαλοποιούν το σφάλμα τους και 
απὀ το βάρος το επιπλέον που σηκώνουν (ενώ είναι ευαίσθητοι) κάµπτουν. Γι αυτό 
χρειάζεται να προσέχουµετις ευαίσθητες ψυχές, που έχουν πολύ φιλότιμο, να µην τις 
αδικούµε (ότι δήθεν έχουν πολύ εγωισμό), για να µην τις σακατέψουµε, και 
αχρηστευθούν. 

Τον υπερήφανο, που πλήγωσες τον εγωισμό του, µην τον επισκέπτεσαι 
αµέσως, εάν δεν θεραπευτούν Λίγο οι πληγές του, διότι και µε το χάιδεµα (τα καλά 
[2201 σου λόγια) θα του ερεθίσης τις πληγές. Προτιµότερο είναι να µην τον πλησιάσης 
µέχρι να κλείσουν µε την πάροδο του καιρού, να ξεχαστή. 

Το µεγάλο δένδρο, που έχει πολλούς χυμούς, µη Οέλης να του αφαιρέσης 
απότομα όλα τα κλωνάρια, όταν θέλης να το µπολιάσης, γιατί θα πετάη συνέχεια 
τους θυµωμµένους του χυμούς και τις παραφυάδες. Το ίδιο και σε µεγάλο στην ηλικία 
στην Πνευματική ζωή. 

Η παλιά πατάτα θέλει ασφαλώς μαχαίρι, για να καθαρίση καλά (ακόµη και 
βρασµένη να είναι, όταν κρυώση), και πολλές Φορές, εάν θελήση κανείς να την 
καθαρίση καλά, δεν μένει τίποτε, και αυτός δεν βγάζει τίποτε, και η πατάτα υποφέρει 
και απελπίζεται που δεν έμεινε τίποτε. Γι αυτό συμφερότερο είναι κανείς να κάνη ότι 
δεν βλέπει και να αφήση και λίγα µαυράδια, διότι θα είναι παράλογο να ζητάμε τα 
ίδια µε τους μικρούς που μοιάζουν µε τις νέες πατάτες, που η φλούδα είναι τρυφερή 
και φεύγει χωρίς μαχαίρι. 

Μια που ο Χριστός και στον εργάτη τῆς ενδεκάτης ώρας δίνει τον ίδιο μισθό µε 
τον εργάτη της πρώτης ώρας, ας προσαρµόσουµε την λογική µας στην λογική του 
Ευαγγελίου, που Φαίνεται ανθρώπινα παράλογη. 

Στον Θεό άριστα είναι όλα" και το δέκα των πέντε ταλάντων και το τέσσερα 
των δύο και το δύο του ενός ταλάντου. Η θεία δικαιοσύνη έχει άλλους μαθηματικούς 
όρους, καιτο ένα και ένα άλλοτε κάνουν δύο, άλλοτε δύο εκατομμύρια. 

Όποιος θέλει να εξετάση την θεία λογική µετο µυαλότου, θα χάση και αυτό το 
λίγο μυαλό που έχει. Και όποιος πάλι περιορίσει την θεία λογική στο κεφάλι του, θα 
το κρεπάρη και θα γίνη σχιζοφρενής. 

[221 Όποιος τροχάει συνέχεια µε γνώσεις το μυαλό του και ζη 
απομακρυσµένος απὀ τον Θεό, θα το κάνη τελικά δίκοπο και µε το ένα µέρος να 
σφάζεται σιγά-σιγά ο ίδιος και µε το ἆλλο θα κόβη ανθρώπους, µε τις απόλυτες 
ανθρώπινες εγκεφαλικές λύσεις του. 

Αντίθετα η πίστη στον Θεό τραβάει την θεϊκή δύναμη κάτω και αναποδογυρίζει 
όλα τα ανθρώπινα συμπεράσματα, κάνει θαύματα, ανασταίνει νεκρούς και αφήνει µε 
στόμα ανοικτό την επιστήμη. 

Το θαύμα είναι μυστήριο, και το μυαλό δεν µπορεί να το ερμηνεύση, αλλά µόνο 
ζήται. Για να ζήση κανείς τα μυστήρια, θα πρέπη να απεκδυθή τον παλαιό του 
άνθρωπο, να επανέλθη κατά κάποιον τρόπο στην πρώτη κατάσταση προ της 
πτώσεως, να έχη την αθωότητα και απλότητα, για να είναι η πίστη του ακλόνητη, και 
να πιστεύη απόλυτα ότι στον Θεό δεν υπάρχει τίποτε που να µη µπορή να το κάνη. 
Όταν προχωρήση κανείς στην αρχή µε πίστη, χωρίς αμφιβολία, σιγά-σιγά θα έχη 
γεγονότα μικρά και μεγαλύτερα και τότε πια θα γίνη πιο πιστός, ζώντας τα θεία 
μυστήρια απὀ κοντά, και τότε γίνεται θεολόγος, διότι δεν τα έπιασε µε το μυαλό, 
αλλά τα έζησε στην πραγματικότητα. 

Μεγάλο κακό είναι, όταν θεολογούµε ξερά µε το μυαλό µας και το μυαλό µας 
το παρουσιάζουμε για Άγιο Πνεύμα. Αυτό λέγεται «εγκεφαλολογία», η οποία γεννάει 
Βαβυλωνία, ενώ στην Θεολογία υπάρχουν µεν πολλές γλώσσες (πολλά χαρίσματα), 
αλλά όλες οι γλώσσες συμφωνούν, διότι ένα είναι το Αφεντικό τους, το Άγιο Πνεύμα 
της Πεντηκοστής, και οι γλώσσες είναι πύρινες. 

Όποιος παραβλέπει τον Θείο φωτισμό και δίνει τα πρωτεία στο μυαλό και 
Φτιάχνει όμορφο κήρυγμα µε [/222Ι) όμορφες Λέξεις, αυτός συγγενεύει µε τους 
Αρειανούς, που πιστεύανε ότι ο Χριστός είναι κτίσμα του Θεού. 

Οι Ορθόδοξοι πιστεύουμε και ομολογούμµε ότι ο Λόγος του Θεού δεν Φτιάχτηκε, 
αλλά γεννήθηκε «εκ του Πατρός προ πάντων των αιώνων» και σαρκώθηκε «εκ 
Πνεύματος Αγίου» απότην Παρθένο Μαρία και έφερε την σωτηρία στον κόσμο. 

Ο λόγος του μυαλού αλλοίωση δεν κάνει στις ψυχές, γιατί είναι σάρκα. Ο 
Λόγος του Θεού που γεννιέται απὀ το Άγιο Πνεύμα, έχει την θεία ενέργεια και 
αλλοιώνειτις ψυχές. 

Το Άγιο Πνεύμα δεν κατεβαίνει µε μηχανές, γι αυτό η θεολογία δεν έχει καμιά 
δουλειά µε το επιστημονικό πνεύμα. Το Άγιο Πνεύμα κατεβαίνει µόνο Του, όταν βρη 
τις πνευματικές προὐποθέσεις στον άνθρωπο. Πνευματική προὐπόθεση είναι να 
ξεσκουριάση ο άνθρωπος τα πνευματικά του καλώδια, να γίνη καλός αγωγός, για να 
δεχθή το πνευματικό ρεύμα του θείου φωτισμού, και έτσι γίνεται πνευματικός 
επιστήµων, θεολόγος. 

Η Χάρη του Θεού μαζεύει σαν τον μαγνήτη µετά τα μέταλλα (ανθρώπους). Το 
σκέτο μυαλό είναι μπαστούνι σιδερένιο δίχως μαγνήτη που χτυπάει τα μέταλλα, για 
να κολλήσουν, και αυτά τσαλακώνονται και δεν κολλούν. 

Πρόσεξε µη ζητήσης ποτέ φώτα ή του Θεού χαρίσματα κ.λπ. αλλά μετάνοια, η 
οποία μετάνοια θα Φέρη την ταπείνωση, και µετά ο Καλός Θεός θα σου δώση ό,τι σου 
είναι απαραίτητο. 

Εάν θέλης να πιάσης τον Θεό, για να σε ακούση, όταν προσευχηθής, γύρισε το 
κουμπί στην ταπείνωση, γιατί σ’ αυτήν την συχνότητα πάντα εργάζεται ο Θεός, και 
ζήτησε ταπεινά το έλεος Του. 

[/2251) Όταν φουσκώση, Φυσικά, ο θείος έρως µέσα σου, τότε Θα πιάνης το 
μικρόφωνο σαν τον ἐρωτευμένο και δεν θα θέλῃης να απομακρυνθής από το κελίσου, 
εκτός εάν σε διακόψουν ή το επιβάλη µια σοβαρή εργασία, που και γι αυτήν ακόµη 
αδιαφορεί κανείς πολλές φορές. 

Όποιος δεν µπη στο νόηµα της προσευχής, για να την αισθανθή µεγάλη του 
ανάγκη, την προσευχή την θεωρεί σαν αγγαρεία και μοιάζει µε το ανόητο παιδάκι 
που αποστρέφεται τον µαστό της μητέρας του και όλη την γλυκιά της στοργή και 
σιγουριά στην αγκαλιά της, και επόμενο είναι να είναι αρρωστιάρικο και κακορίζικο. 

Πρόσεξε µη σπαταλάς τις πολύτιμες δυνάµεις σου σε περιττές και µάταιες 
µέριμνες, και κουράζεσαι και σωματικά και τον νου σου σκορπάς άσκοπα και µετά 
δίνεις την κούραση σου µε τα χασµουρητά στον Θεό την ώρα της προσευχής, σαν την 
θυσία του Κάῑν µε τα ἑξάχαλα, και επόμενο είναι και η εσωτερική σου κατάσταση να 
είναι κατάσταση Κάῑν, µε άγχος και αναστεναγμούς απὀ το ταγκαλάκι, που θα είναι 
δίπλα σου. 

Όποιος παραλείπει την προσευχή του και τα καθήκοντα του αδικαιολόγητα και 
εργάζεται συνέχεια (και κτίζει πυραμίδες στον Φαραώ), απομακρύνεται από τον Θεό 
και αγριεύει και συνέχεια χτυπάει τον φύλακα του Άγγελο σκληρά µε κλωτσιές 
αταξιών, µέχρι που τον διώχνει, και τότε δέχεται το ταγκαλάκι για κυβερνήτη του, το 
οποίο κάνει αµέσως τις εξής αλλαγές: 15) του καταργεί το κομποσχοίνι και του το 
αντικατασταίνει µε κοσμικό κομπολόι 25) του καταργεί την πνευματική µελέτη 
τελείως και του την αντικατασταίνει µε περιοδικά κοσμικά και εφημερίδες. [224] Τον 
κυριεύει τελικά, και υποφέρει εσωτερικά και ζητάει Ψυχαγωγία, όπως ο Σαούλ, όταν 
είχε απομακρυνθή απὀ τον Θεό και είχε δαιµονισθή. 

Η πνευματική µελέτη πολύ θερµαίνει την ψυχή και σκορπάει τις µέριμνες της 
ημέρας, και τότε, µε ελευθερωµένη την ψυχή και µεταφερμµένη στην πνευματική της 
θεία ατμόσφαιρα, κινείται απερίσπασταο νους. 

Πρόσεξε µη ζητήσης στην προσευχή σου να ιδής φώτα, οράµατα ή Αγγέλους. 
Αγωνίσου ταπεινά και κάνε λίγη υπομονή και θα τα ιδής στην άλλη ζωή όλα τα 
μυστήρια του Θεού και σίγουρος εδώ Θα βαδίζης. Μερικοί ζητήσανε να ιδούν 
Αγγέλους και φώτα, και κατέφθασαν τα ταγκαλάκια µε ψεύτικες στολές και ψεύτικα 
Φώτα και πήρανε ανθρώπους, για να τους ανεβάσουνε δήθεν στον Θεό, και τους 
γκρεμµίσανε σε χάος. 

Εάν δεν πολεμήσαι απὀ δαίμονες, µη νοµίζης ότι έφθασες σε µέτρα, και σε 
φοβούνται, αλλά γνώριζε ότι ο Καλός Θεός σε προστατεύει (επειδή είσαι αδύνατον 
πνευματικά), σαν το μικρό κλωσοπούλι από τα γεράκια. 

Εάν νιώθης µεγάλη αγαλλίαση εσωτερική συνέχεια µέσα σου, µη σου πη ο 
λογισμός ότι έφθασες σε µέτρα πια, αλλά γνώριζε ότι όλα τα πάθη σου υπάρχουν 
ζωντανά µέσα σου, και απὀ µεγάλη καλοσύνη ο Θεός σου δίνει την θεία Του 
παρηγοριά, µια που ταλαιπωρείσαι για την αγάπη Του και στερείσαι την ανθρώπινη 
παρηγοριά στην έρημο. 

Εάν πάλι πολεµήσαι πολύ σκληρά στις αρχές, αυτό όχι µόνο δεν θα πρέπη να 
σε απελπίζη, αντιθέτως θα πρέπη να γνωρίζης ότι ο εχθρός µε την χιλιόχρονη του 
πείρα κατάλαρε ότι θα προοδεύσης και πάει να [/225ἱ σε πανικοβάλη µε απειλές, µε 
Φαντασίες στον ύπνο και στον Σύπνο, για να σε δειλιάση, να εγκαταλείψης τον 
αγώνα σου. 

Εάν τον περιφρονήσης και ἐμπιστευθής τον εαυτό σου στον Θεό, θα 
υποχωρήση, αλλά µετά απὀ Λίγο θα σε πλησιάση σαν Φίλος πια απὀ τα δεξιά και, 
αφού σε βοηθήση να αγωνίζεσαι περισσότερο, θα σου κερνάη µετά σας καραμέλες, 
για να πιπιλίζης, τους υπερήφανους λογισμούς' και, όταν δεν θα τους φτύνης, αλλά 
θα τους πιπιλίζης (ότι σχεδόν αγίασες και µετά ότι αγίασες), τότε θα φθάση µε την 
τηλεόραση του, τις εμφανίσεις του ως Άγιος, ως Άγγελος κ.λπ., µέχρι να σου τινάξη ή 
τα μυαλά ή να σεγκρεµίση - Θεός φυλάξοι 

Πρόσεξε επίσης µη βαθµολογήσης µόνος σου την Πνευματική σου κατάσταση 
από την ποσότητα των αγώνων σου, κομποσχοινιών, µετανοιών κ.λπ. Ζήτησε ταπεινά 
το έλεος του Θεού και την σωτηρία πρώτα όλων των ανθρώπων και µετά µια άκρη και 
για την αμαρτωλότητα σου στον Παράδεισο, µόνον και µόνο για να µη σε νιώθη ο 
Χριστός στην κόλαση και λυπάται. 

Εάν αγαπάς τον εαυτό σου περισσότερο από τους άλλους ανθρώπους, γνώριζε 
ότι δεν ζης το πνεύμα του Χριστού. Εάν στον εαυτό σου βλέπης πιο πολλές ικανότητες 
από τους άλλους και καυχάσαι γι αυτό, και εάν όντως είναι αλήθεια, γνώριζε ότι, 
αλήθεια, είσαι πολύ άδικος (αδικείς τον Θεό) και πολύ αχάριστος, γιατί δεν έχεις 
ανταποκριθή γι΄ αυτά στον Θεό. 

Εάν νιώθης ξεκούραση σε τοπία όµοφρα, πρασινάδες κ.λπ. και δεν αναπαύεσαι 
στο κελί σου, γνώριζε ότι ολόκληρος ο κόσμος ζη µέσα σου ακόµη. Το να βγαίνη όµως 
κανείς έξω και να το αξιοποιή στα [/226| πνευματικά ή σε εργασία, πολύ βοηθάει, διότι 
και η εργασία Φέρνει την διπλή υγεία, στην ψυχή και στο σώμα, όταν µε διάκριση 
γίνεται. 

ἩΗ πολλή δουλειά και η πολλή μέριμνα κοσµικοποιεί τον Μοναχό, και ζη πια 
σαν κοσµικός µε όλο το άγχος και την κοσμική αγωνία! µε λίγα λόγια ένα µέρος της 
κολάσεως ζη από τούτη την ζωή µετις συνεχείς ανησυχίες, συμφορές κ.λπ. 

Την υπομονή πάντα να την κρατάς, γιατί είναι το µεγαλύτερο φάρμακο, που 
θεραπεύει τις μακροχρόνιες δοκιμασίες, διότι πολλές δοκιμασίες µόνο µε την 
υπομονή (την πάροδο του καιρού) περνούν, όπως και τα χιόνια και οι παγωνιές 
περνούν µόνο µε την υπομονή να έλθη η άνοιξη, για να λιώσουν µετις λιακάδες. Με 
την στενοχώρια οι πάγοι και τα χιόνια δεν λιώνουν αλλά µετην υπομονή. 

Ἡ ελπίδα στον Θεό είναι η µεγαλύτερη ασφάλεια στον ἀνθρωπο. ἩΗ 
αυτοπεποίθηση στον εαυτό µας είναι ο μεγαλύτερος και χειρότερος εχθρός µας, που 
μας τινάζει ξαφνικά αλύπητα στον αέρα και µας αφήνει δυστυχισµένους στους 
δρόμους. 

Μην αγωνίζεσαι αδιάκριτα σαν τον χείμαρρο να κατεβάσης όλες τις δυνάµεις 
σου µια Φορά, αλλά µε Φιλότιμο και διάκριση (και ένας λόγος παραπάνω, εάν στην 
Φύση σου υπάρχη Φιλότιμο), για να µη σου δηµιουργήση ο εχθρός άγχος, που θα 
πιέζης αδιάκριτα τον Φιλότιμο εαυτό σου περισσότερο απόὀτις δυνάµεις σου. 

Εάν η φύση σου είναι κάπως σκληρή, και πάλι µην πιέζης αδιάκριτα τον εαυτό 
σου, για να µην κλωτσήση, και σε κυριεύση ο εχθρός µετην πνευματική αναίδεια στα 
θεία και την τελεία αδιαφορία. 

Μαλάκωσε, όσο µπορείς, την σκληρή σου καρδιά [/227! κοντά στις πληγωμένες 
ψυχές, για να γίνη ευαίσθητη και ταπεινή, και ζήτησε ταπεινά το έλεος του Θεού, και 
θα καταφθάση. 

Όποιος δεν πιστεύει στον Θεό, για να Του ζητήση το έλεος Του στις δοκιμασίες 
του, πάντα αβοήθητος μένει, απαρηγόρητος και βασανισµένος στην ζωή του εδώ 
(γιατί δεν έχει νόηµα τότε η ζωή του) και αιώνια καταδικάζει τον εαυτό του. Όποιος 
όµως πιστεύει στον Θεό, ποτέ φαρμάκι δεν πίνει (αρκεί να Οέλη), εάν το φαρμάκι της 
δοκιµασίας που του ήρθε το πλησιάση κοντά στον Γλυκύ Ιησού, ο οποίος θα το 
µεταβάλη σε σιρόπι γλυκό και θα τον ωφελήση. 

Το καλύτερο φάρμακο για την µεγαλύτερη συμφορά µας είναι η µεγαλύτερη 
συμφορά του άλλου, αρκεί να την πλησιάσουµε στην δική µας, για να διακρίνουμε 
την µεγάλη διαφορά καιτην µεγάλη αγάπη που µας έδειξε ο Θεός και επέτρεψε µικρή 
δοκιμασία σ’ εμάς. Τότε θα ευχαριστήσουμε και τον Θεό και θα πονέσουµε καιγια τον 
άλλον που υποφέρει πολύ και θα κάνουμε καρδιακή προσευχή να τον βοηθήση ο 
Θεός, ο Οποίος και θα τον στεφανώση, εάν δεν γογγύζη, αλλά υποφέρη µε χαρά και 
ζητάη ακόµη και δοκιμασίες, για να εξοφλή ή για να συµμµετέχη κατ’ αυτόν τον τρόπο 
στο Πάθος του Κυρίου του εις ένδειξιν ευγνωμοσύνης. 

Μακάριος όποιος κατορθώνει µε αυτόν τον τρόπο να κυνηγάη καταπόδι τον 
δειλό διάβολο, ο οποίος συμμαζεύει τότε τα ταγκαλάκια του και γίνεται μαύρος 
καπνός, γιατί του βρήκανε πια τον στόχο. 

Ο Καλός Θεός ας Φφωτίση και ας δυναµώση όλον τον κόσμον Του, για να 
χτυπάνε σ’ αυτόν τον στόχο το ταγκαλάκι, για να µην κουνιέται απὀ την κόλαση (να 
κάνη εκεί τον κανόνα του και να µετανοήση, εάν είναι [/228| δυνατόν) και να αφήση τα 
πλάσματα του Θεού ήσυχα, για να αφαιρούν αμαρτίες και να µην προσθέτουν. 

Εύχεσθε και για µένα, το αδύνατο πλάσμα του Θεού, που από των πολλών µου 
αμαρτιών, ασθενεί το σώµα, ασθενεί µου και η ψυχή ... Ελπίζω στον Θεό, δι ευχών σας, 
να αξιωθώ καλή μετάνοια. 

Με αγάπη Χριστού 

ο αδελφός σας Μοναχός Παἴσιος 


[1229] 


ΣΤ’ ΕΠΣΤΟΛΔΗ- ΜΑΚΑΡΙΣΜΟΙΠ... 
[//230] 


[291] 
«Τίµιος Σταυρός», 2-12-1972 


Αδελφή Γερόντισσα Φιλοθέη, ευλογείτε. 


Σήµερα μ’ έπιασε µια τρέλα, και πήρα το μολύβι, όπως κάνει ο τρελός που 
γράφει τα ξεσπάσματα του στους τοίχους µε το κάρβουνο, και κάθισα κι εγώ να 
γράψω τα δικά µου στο χαρτί σαν τρελός και πάλι σαν τρελός να τα στείλω 
γραμμένα. Την δεύτερη αυτή τρέλα την κάνω απὀ πολλή αγάπη προς τις αδελφές 
µου, για να βοηθηθούν έστω και λίγο. 

Αιτία της πρώτης τρέλας ήταν πέντε επιστολές, η µια κατόπιν της άλλης, από 
διάφορα µέρη της Ελλάδας µε διάφορα θέµατα. Ενώ τα γεγονότα όλα ήταν ευλογίες 
µεγάλες του Θεού, αυτοί όµως, επειδή τα αντιμετώπισαν κοσμικά, είχαν φθάσει σε 
απόγνωση. 

Μετά την σχετική απάντηση στις επιστολές τους, πήρα το μολύβι σαν τον 
τρελό, που ανέφερα, και έγραψα αυτά, γιατί πιστεύω ότι και ένα πενηνταράκι ακόµη 
απὀ τον ταξιδεµένο σας αδελφό και αυτό θα πιάση τόπο για µια τσακµακόπετρα σε 
κάθε αδελφή, για [23221 να ανάψη το κεράκι στο κελί τῆς και να προσφέρη την 
δοξολογία της στον Καλό µας Θεό. 

Μεγάλη χαρά νιώθω, όταν η κάθε αδελφή µετον ανάλογο Σταυρό της κάνη και 
τον ανάλογο αγώνα τῆς µε Φιλότιμο. 

Μια καρδιά ίσα µε τον ήλιο µεγάλη και σαν τον ήλιο λαμπερή είναι λίγο να την 
δώση κανείς στον Χριστό απὀ ευγνωμοσύνη για τις µεγάλες Του δωρεές και ιδιαίτερα 
για την ιδιαίτερη τιµή που µας έκανε εμάς τους Μοναχούς, µε το να µας 
επιστρατεύση µε ατομικές προσκλήσεις στο Αγγελικό Του Τάγμα. 

Μεγάλη επίσης τιµή ανήκει στους γονείς που αξιωθήκανε να κάνουν 
συµπεθεριά µε τον Θεό. Δυστυχώς όμως, οι περισσότεροι γονείς δεν το 
καταλαβαίνουν αυτό και, αντί να ευγνωμονούν τον Θεό, αντιθέτως αγανακτούν 
κ.λπ., διότι τα βλέπουν όλα κοσμικά, όπως οι ανωτέρω άνθρωποι που έγιναν αιτία για 
να πάρωτο μολύβι να γράψω όλα αυτά που αναφέρω στην συνέχεια. 

Ίον. Μακάριοι όσοι αγαπήσανε τον Χριστό περισσότερο απ’ όλα τα του κόσμου 
και ζουν µακριά του κόσμου και σιµά στον Θεό, µε τις παραδεισένιες χαρές, επί της 


σης, 


δα. 


20ν, Μακάριοι όσοι κατόρθωσαν να ζουν στην αφάνεια και απέκτησαν µεγάλες 


αρετές και δεν απέκτησαν ούτε και μικρό όνοµα. 
κ 

3ον, Μακάριοι όσοι κατόρθωσαν να κάνουν τον παλαβό και µε αυτόν τον τρόπο 
προφύλαξαν τον πνευματικό τους πλούτο. 
δα. 
[/235] 40ν. Μακάριοι όσοι δεν κηρύττουν µε λόγια το Ευαγγέλιο, αλλά το ζούνε 
και κηρύττουν µετην σιωπήτους, µετην Χάρη του Θεού, η οποία και τους προδίδει. 
κ 
ον, Μακάριοι όσοι χαίρονται, όταν τους κατηγορούν αδίκως, παρά όταν τους 
επαινούν δικαίως για τον ενάρετο βίο τους. Εδώ είναι τα σηµάδια της Αγιότητος και 
όχι στον ξερό αγώνα των σωματικών ασκήσεων και τον µεγάλο αριθµό των αγώνων 
που, όταν δεν γίνωνται µε ταπείνωση και µε σκοπό την απέκδυση του παλαιού µας 
ανθρώπου, µόνον ψευδαισθήσεις δημιουργούν. 
κ 
60ν. Μακάριοι αυτοί που προτιμούν να αδικούνται παρά να αδικούν και 
δέχονται ήρεμα και σιωπηλά τις αδικίες, διότι αυτοί Φανερώνουν και εμπράκτως µε 
αυτό ότι πιστεύουν εις ένα Θεόν, Πατέρα, Παντοκράτορα και απὀ Αυτόν περιμένουν 
να δικαιωθούν και όχι απὀ ανθρώπους, για να εξοφλήσουν εδώ µε µαταιότητα. 
.3 
7ον, Μακάριοι όσοι έχουν γεννηθή ανάπηροι ή έγιναν απὀ απροσεξία τους, 
αλλά δεν γογγύζουν και δοξολογούν τον Θεό. Αυτοί θα έχουν την καλύτερη θέση 
στον Παράδεισο µαζί µετους Οµολογητάς και Μάρτυρας, που δώσανε για την αγάπη 
του Χριστού τα χέρια και τα πόδια τους, και τώρα Φιλούν µε ευλάβεια στον Παράδεισο 
συνέχεια τα πόδια και τα χέρια του Χριστού. 
κ 
δν, Μακάριοι όσοι γεννηθήκανε άσχηµοι και είναι περιφρονηµένοι εδώ στην 
Ύη, διότι αυτοί δικαιούνται [/234Ι. το ομορφότερο µέρος του Παραδείσου, όταν 
δοξολογούν τον Θεό και δεν γογγύζουν. 
κ 
Όον, Μακάριες και οι χήρες που φορέσανε τα μαύρα σ’ αυτήν την ζωή, έστω και 
ακούσια, και ζουν άσπρη Πνευματική ζωή και δοξολογούν τον Θεό, χωρίς να 
γογγύζουν, παρά οι δυστυχισµένες που φορούν παρδαλά και ζουν παρδαλή ζωή. 
κ 
10ον. Μακάρια και τρις µακάρια τα ορφανά που έχουν στερηθή την µεγάλη 
στοργή των γονέων τους, διότι αυτά κατόρθωσαν να κάνουν Πατέρα τους τον Θεό 
απὀ τούτη την ζωή και έχουν παράλληλα και την στοργή που στερηθήκανε των 
γονέων τους στο Ταμιευτήριο του Θεού, η οποία τοκίζεται. 
ΑΧ 
11ον. Μακάριοι οι γονείς που δεν χρησιμοποιούν την λέξη «μη» στα παιδά τους, 
αλλά τα Φρενάρουν απόὀ το κακό µε την αγία τους ζωή, την οποία μιμούνται τα 
παιδιά, και ακολουθούν τον Χριστό µε πνευματική λεβεντιά χαρούμενα. 
δα. 
12ον. Μακάρια τα παιδιά που έχουν γεννηθή «εκ κοιλίας μητρός» άγια, αλλά 
µακαριότερα είναι αυτά που γεννηθήκανε µε όλα του κόσµου τα κληρονομικά πάθη 

και αγωνισθήκανε µε ιδρώτες και τα ξεριζώσανε και κληρονοµήσανε την Βασιλεία 
του Θεού εν ιδρώτι του προσώπου. 
δα. 

130». Μακάρια τα παιδιά που έζησαν απὀ µικρά [/2351σε πνευματικό περιβάλλον 
και έτσι ακούραστα προχωρήσανε στην Πνευματική ζωή. 

Ἶρις µακάρια όµως είναι αυτά τα αδικηµένα παιδιά που δεν βοηθηθήκανε 
καθόλου (αντιθέτως τα σπρώχνανε στο κακό), αλλά μόλις ακούσανε για τον Χριστό, 
γυαλίσανε τα µάτια τους, και µε µια στροφή εκατόν ογδόντα μοιρών γυαλίσανε 
απότομα την ψυχή τους και βγήκανε και από την έλξη τῆς γης και κινηθήκανε στην 
Πνευματική τροχιά. 

δα. 

14ον. Καλότυχοι, λένε οι κοσµικοί, οι Αστροναύτες που γυρίζουν στον αέρα 
άλλοτε απ΄’ έξω και άλλοτε απὀ µέσα στο Φεγγάρι. 

Μακάριοι όµως είναι οι εξαὐλωμένοι του Χριστού «Παραδεισοναύτες» που 
ανεβαίνουν στον Θεό και γυρίζουν στον Παράδεισο στην μόνιμη τους κατοικία, 
ταχτικά, µε το πιο ταχύτερο µέσο που δίχως πολλά καύσιμα παρά µε ένα παξιμάδι. 

κ 

1ρον. Μακάριοι όσοι δοξάζουν τον Θεό και για το Φεγγάρι που τους Φέγγει, και 
περπατούν την νύχτα. 

Μακαριότεροι όµως είναι αυτοί που το έχουν καταλάβει ότι ούτε το φως του 
Φεγγαριού είναι του Φεγγαριού, αλλά ούτε και το δικό τους Πνευματικό Φως είναι 
δικό τους αλλά του Θεού. Μα είτε σαν καθρέφτης γυαλίζουν είτε σαν απλό γυαλί 
γυαλίζουν είτε σαν καπάι απὀ κονσερβοκούτι γυαλίζουν, εάν δεν πέσουν οι ακτίνες 
του ηλίου, δεν είναι δυνατόν να γυαλίσουν. 

δα. 

160». Καλότυχοι, λένε οι κοσµικοί, αυτοί που ζουν στα κρυστάλλινα παλάτια και 
έχουν όλες τις ευκολίες. 

[2561 Μακάριοι όµως είναι αυτοί που κατορθώσανε να απλοποιήσουν την ζωή 
τους και ελευθερωθήκανε από την θηλιά της κοσμικής αυτής εξελίξέως των πολλών 
ευκολιών (Ξ των πολλών δυσκολιών) και απαλλαχτήκανε απὀ το Φοβερό άγχος της 


σημερινής εποχής µας. 
κ Χ 

17ον. Καλότυχοι, λένε οι κοσµικοί, αυτοί που μπορούν και απολαμβάνουν τα 
αγαθά του κόσμου. 

Μακάριοι όµως είναι αυτοί που τα δίνουν όλα για τον Χριστό και στερούνται 
και κάθε ανθρώπινη παρηγοριά πάλι για τον Χριστό, και έτσι κατορθώνουν να 
βρίσκωνται κοντά στον Χριστό μέρα-νύχτα µε την θεία Του παρηγοριά που είναι 
πολλές Φορές τόσο πολλή, που λέει κανείς στον Θεό' «Θεέ µου, η αγάπη Σου δεν 
υποφέρεται, διότι είναι πολλή και στην µικρή µου καρδιά δεν χωράει». 

δα. 

18ον. Καλότυχοι αυτοί που έχουν τις μεγαλύτερες δουλειές και τα μεγαλύτερα 

μέγαρα, λένε οι κοσµικοί, διότι αυτοί έχουν όλες τις δυνατότητες και κινούνται άνετα. 


2Γέν. 5, 19. 

Μακάριοι όµως είναι αυτοί που έχουν µόνο µια φωλιά, για να κουρνιάζουν, και 
λίγα τρόφιμα και σκεπάσµατα, κατά τον θείο ΠαύλοἈ, και µε αυτόν τον τρόπο 
κατόρθωσαν και αποξενώθηκαν απὀ τον μάταιο κόσµο, και την γη την 
χοησιμοποιούν ὡς υποπόδιο, σαν παιδιά του Θεού, και ο νους τους βρίσκεται συνέχεια 
κοντά στον Καλό Πατέρα τους Θεό. 

κ 

[/237| 19ο». Καλότυχοι αυτοί που γίνονται στρατηγοί και υπουργοί και µε το 
οινόπνευμα (έστω για Λίγες ώρες) και το χαίρονται αυτό οι κοσµικοί. 

Μακάριοι όµως είναι αυτοί που έχουν απεκδυθή τον παλαιό τους άνθρωπο και 
έχουν εξαὐλωθή και κατόρθωσαν να είναι επίγειοι Άγγελοι µε το Άγιο Πνεύμα και 
βρήκανε την παραδεισένια θεία κάνουλα και πίνουν και μεθούν συνέχεια απὀ το 
παραδεισένιο κρασί. 

κ 

200ν. Μακάριοι όσοι έχουν γεννηθή τρελοί και θα κριθούν και ως τρελοί, και έτσι 
θα εισαχθούν στον Παράδεισο χωρίς διαβατήριο. 

Μακάριοι είναι όµως καιτρις µακάριοι οι πολύ γνωστικοί που κάνουν τον τρελό 
για την αγάπη του Χριστού και κοροϊδεύουν όλη την µαταιότητα του κόσμου, που η 
δια Χριστόν αυτή τους τρέλα αξίζει περισσότερο απ’ όλη την γνώση καιτην σοφία των 
σοφών όλου του κόσμου τούτου. 

κ 

Παρακαλώ όλες τις αδελφές να εὐχωνται για να µου δώση ο Θεός ή μάλλον να 
µου πάρη το Λίγο μυαλό µου, για να µου εξασφαλίση έστω µε τον τρόπο αυτόν τον 
Παράδεισο, µε το να µε κρίνη ως τρελό. Ἡ να µε τρελάνη µε την αγάπη Του, για να 
βγω έξω από τον εαυτό µου, έξω από την γη και απὀ την έλξη της γῆς, διότι αλλιώς 
δεν έχει νόηµα η ζωή µου ως Μοναχός. Άσπρισα εξωτερικά ως Μοναχός. Μαυρίζω, 
όσο πάω, εσωτερικά πάλι ως Μοναχός αµελής, αλλά δικαιολογώ τον εαυτό µου ως 
άρρωστο, όταν τυχαίνη να είµαι άρρωστος, και άλλοτε πάλι δικαιολογούµαι [/228] ως 
άρρωστος, ενώ είµαι καλά, και θέλω σανίδα βρεγµένη. Εύχεσθε. 


Ο Χριστός καιη Παναγία µαίίσας 


Με αγάπη Χριστού 
ο αδελφός σας Μοναχός Παἴσιος 

